
DE HANDLENDE. 



B i s k o p e n. 

Cornelia, hans sester. 

Hagbart, hans brorsøn. 

Oldemor. 

Fru Falk. 

A a g o t, hendes søsterdatter. 

General Rosen. 

Justitiarius Røst. 

Fru Røst. 

Pedersen, fuldmægtig hos fru Falk. 

Hans. 

En pige. 

FØRSTE HANDLING. 



En stor stue, hvortil dørene i baggrunden står åbne. Et bord til 

venstre; gammeldags møblement; en pult til højre. Ved denne står 

fru Falk. 

FØRSTE MØDE. 
Fru Falk 

(i opheftet ridedragt). 



Dette er tabt. 
Men, frue — 



Pedersen. 



Fru Falk. 
Tabt, hvert gran. J^ sælger ikke forbrændte sten. 
Hvor meget blir det? To fulde kamre, det er 24,000 
sten. Efter prisen nu: 576 kroner. Hvad går der af 
Dem, mand? Vil De, jeg skal afskedige Dem? 
Pedersen. 
Frue, det er første gang — 
Fru Falk. 
Nej, det er det heller ikke, — d. v. s. nok første 
gang, at stenene brændes; men Deres optælling har 
gjentagende været fejfegtig, så De har narret mig til 
at sende falsk faktura. — Jeg spør, hvad går der af 
Dem? 

Pedersen. 
Frue, gode frue! 

Hans 

(kommer). 

Hesten er færdig, frue, — og generalen kommer 
opad alléen. 

Fru Falk. 
Godt. — (Hans går.) — Har De begyndt at drikke, 
Pedersen ? 

Pedersen. 
Nej, frue. 

Fru Falk. 
Det lignede Dem heller ikke. Men hvad er det 
så ? De ser også helt forandret ud. — Pedersen ! Nu 
ved jeg det! Jeg så Dem komme roende over elven 
igår — fra skoghuset. Er De forelsket? 

Pedersen 

(vender sig mod baggrunden). 

Fru Falk. 

Således. Og ikke lykkelig ? (Hun går hen og lægger sin 
hånd på hans skulder og ståx bortvendt som han.) Har hun gi t 

Dem sit løfte? 

Pedersen. 
Ja. 

Fru Falk. 
Men det er jo ingen brav pige! Hun er Dem ikke 

tro. (Hun bøjer sig dybere ned mod hans ansigt.) Og ligevel hol- 
der De af hende? (Hun forlader ham.) Da er De en svag 
mand, Pedersen. Det er umuligt længer at holde af 

den, som har sveget os. (Hun drager den ene ridehanske på.) 

Man kan lide forfærdelig ved det en stund; men 
elske — ! nej ! 

Pedersen 

(bortvendt). 

Den, som ikke har prøvet det, har så godt ved at 
tale. 

Fru Falk. 

Prøvet det? ... Det ved De ikke. — Kom til mig 
ikvæld kl. 7. 

Ja, frue. 

Fru Falk. 
Så skal jeg tale med Dem. Vi skal gå en tur 
sammen. 



Pedersen. 

Pedersen. 
Tak, frue. 

Fru Falk. 
Jeg tror, jeg skal kunne hjælpe Dem over dette, 
Pedersen. Og da det står så, — tænk ikke mere på 
stenen, eller på hvad jeg har sagt. Undskyld mig ! 

(Rækker hånden.) 

Pedersen. 

Frue ! (Griber den.) 

ANDET MØDE. 
Generalen 

(i døren). 
God morgen ! (Pedersen kommer opover.) Død Og Sylte, 

Pedersen ! De ser ud som smeltet smør. (Pedersen går. Til 
fruen.) Er De sjælesørger så tidlig på morgenen — og 
på en så. vakker dag? Det var svært. — Har De så 
fåt brev fra Aagot? 

Fru Falk 

(mens hun sætter hatten fast). 

Nej, jeg ved ikke, hvad der går af pigebarnet. Nu 
er det snart fjorten dage — 

Generalen. 

Hun morer sig. Jeg kan huske, da jeg morede 
mig, da skrev jeg aldrig. 

Fru Falk 

(ser på ham). 

De har nok også moret Dem igåraftes? 

Generalen. 
Kan De se det ! Au ! — Jeg tænkte, at efter badet 
og rideturen — 

Fru Falk. 
Nej, dette kan ikke gå således ! — 

Generalen. 
Det ved De så godt, frue, at når jeg ikke får være 
her, så er jeg i klubben. 

Fru Falk. 
Men er det ikke muligt at komme i klubben uden at — 

(Stanser med tegn på foragt.) 

Generalen. 
Jeg ved, pokker, hvorledes det går til. Men der 
sættes altid et glas for meget for mig. 

Fru Falk. 
Et? Sig tre! 

Generalen. 
Gjærne det. De ved, jeg har aldrig været stiv i 
regning. 

Fru Falk. 
— Så kan De også nu få ride ud alene. 

Generalen. 
Men, frue — ! 

Fru Falk. 
Ja, jeg rider ikke idag sammen med en mand, som 

var fuld igår. (Hun tar hatten af igjen.) HaUS ! (Han høres 

svare.) Sæt min hest ind så længe! 
Generalen. 
Frue, De straffer ikke mig alene, men Dem selv. 
— En bør være ude på en dag som denne. — Og så 
er det synd på naturen, som ikke får se Dem! — 
Fru Falk. 
Kan ingen mere få Dem til at være alvorlig? 

Generalen. 
Jo da! — Den dagen der fejler Dem noget, frue, 
vil jeg bli alvorlig. 

Fru Falk. 
De går altså her og venter på, at jeg skal bli 
ulykkelig? De skal få vente en stund, vil jeg håbe. 

(Går til pulten.) 

Generalen. 
Jeg håber det samme! Ti så får jeg imidlertid 
dog gå her. 

Fru Falk. 
Lige til der kommer ordre fra Amerika. 

Generalen. 
Naturligvis, — til der kommer ordre fra Sherman. 

Fru Falk. 
Ja, De har ikke fåt nogen? 

Generalen. 
Nej. 

Fru Falk. 
Dette begynder at bli mistænkeligt. Hvor længe 
er det, siden jeg fik Dem til at skrive? 
Generalen. 
Ja den, som husked det! 

Fru Falk. 
Der falder mig noget ind ... De skrev dog vel — ? 

Generalen. 
Vist skrev jeg ... Jeg gjør altid, hvad De befaler. 

Fru Falk. 
De krammer i Deres store rytterbart, — og da har 
De altid noget narreri for ... 

Generalen. 
Hvor kan De tro — ? 

Fru Falk. 
De h a r ikke skrevet ! Nej, hvorfor har dette dog 
ikke faldt mig ind før? 

►Generalen. 
Jeg har skrevet gjentagende; jeg forsikrer Dem — ! 

Fru Falk. 
Men ikke til Sherman? Ikke meldt Dem påny 
til tjeneste? 

Generalen. 
Kan De huske de russiske cigaretter, jeg så ofte 
har rost? Nu har jeg fåt dem. Jeg tog nogle med 
til prøve: kan jeg få lov til at — 

(Byder.) 

Fru Falk. 
Skammer De Dem ikke for mig? 

Generalen. 
Jeg gjør alt, hvad De l:)efaler ... 

Fru Falk. 
De opholder mig i mere end to måneder med ud- 
flugter, med ... et fuldendt komediespil! En europæisk 
officer, som i den store amerikanske krig har vundet 
ære, rang og fast ansættelse ... kan kaste sin tid bort 
med sådant — og andet, det er nu et helt år — 
Generalen. 
— Om forladelse: — otte måneder. 

Fru Falk. 
Er det kanske ikke længe nok? 

Generalen. 
Altfor længe. Men De ved bedst, hvorfor jeg gjør 
det! — - 

Fru Falk. 
Har jeg bedt Dem komme hid? De tror. De skal 
trætte mig ud? 

Generalen. 
Leonarda ! 

Fru Falk 

(ser på ham). 

Generalen 

(gjør en ceremoniel bøjning). 

Om forladelse, frue. 

Fru Falk. 
Nu .skriver De Deres brev her, hvori De melder 
Dem til tjeneste straks. 

Generalen. 
Som De befaler. 

Fru Falk. 
Jeg skal lægge det i posten. 

Generalen. 
Mange tak. 

Fru Falk. 
De drejer igjen Deres bart? Hvad ponser De på? 

Generalen. 
Jeg? — Er det her, jeg skal skrive? 

(Går til pulten.) 

Fru Falk. 
Ja. (Han tar en pen.) — A, nu har jeg det. Når De 
kommer hjem, skriver De et andet brev, hvori De til- 
bagekalder dette? 

Generalen. 
Ja, naturligvis. 

Fru Falk. 
Ha, ha, ha ! (Sætter sig.) Nej, jeg opgi'r Dem ! 

Generalen. 
Mange tak, frue! — Vil De så smage en af mine 
cigaretter ? 

Fru Falk. 
Nej. 

Generalen. 
Og ikke ride ud? 

Fru Falk. 
Nej. 

Generalen. 
Tør jeg komme hid ikvæld? 

Fru Falk. 
Jeg er opta't. 

Generalen. 
Men De rider ud imorgen tidlig? 

Fru Falk. 
Det ved jeg ikke. 

Generalen. 
Så skal jeg tillade mig at komme og forespørge. 
Jeg ønsker Dem en behagelig dag, frue! 

Fru Falk. 
Men der står jo en fremmed herre i døren ! 

(Rejser sig.) 

Generalen. 
Hvad ? (Vender sig.) Han ? Våger han at komme 

llid ? (Kommer til at kaste et eje ud af det åbne vindu.) Tprrr ! 

Tprrr! Men, Hans! Ser du ikke, min hest er kommen 

4øS ? (Går hurtig opover forbi herren, som bo jer sig hilsende, og 

derpå ud.) Tprrr! Tprrr! — 

Bjørnson : Samlede Værker. X. 2 

TREDJE MØDE. 

Hagbart. 

Frue! — (Stanser.) 

Fru Falk. 
Tør jeg spørge? — 

Hagbart. 
De kjender mig vel ikke? 

Fru Falk. 
Nej. 

Hagbart. 
Jeg er kandidat Hagbart Tallhaug. 

Fru Falk. 
Og det siger De mig — smilende! 

Hagbart. 
Dersom jeg først får lov til — 

Fru Falk. 
Hvorledes tør De komme hid? 

Hagbart. 
Dersom jeg først får lov til — 

Fru Falk. 
— Ikke til et ord ! Eller er der to af dette navn ? 

Hagbart. 
Nej. 

Fru Falk. 

Så er det Dem, der trådte op i Filharmonien, da 

jeg søgte om adgang for mig og min plejedatter, — 

og kaldte mig »et tvetydigt fruentimmer« ? Det er Dem ? 

Hagbart. 

Ja, frue, — og jeg må — 

Fru Falk 

(samtidig og stærkere). 

Så skal De herfra! Hans! 

(Denne svarer uilenfor det åbne vindu). 

Hagbart. 
Frue, får jeg først lov til — 

Fru Falk. 
Hans, vil du følge den herre bort fra min ejendom ? 

Hans. 
Ja-ha da! 

Hagbart. 
A, vent lidt, Hans! 

Hans. 

Skal j^ ? (Ser på fruen.) 

Hagbart. 
Det gjælder Deres søsterdatter, frue! 

Fru Falk. 
Aagot ! — Er der noget på færde med Aagot ? Jeg 
har ikke fåt brev! — 

Hagbart. 
Vent udenfor, du Hans! 

Hans. 
Skal jeg? — 

Fru Falk. 
Ja, ja! — Hvad er det? 

Hagbart. 
Intet farligt, frue, ... 

Fru Falk. 
Men hvorledes kan D e komme her fra Aagot ! 

Hagbart. 

Det er ikke så godt at undgå hverandre ved et 
badested, frue. Jeg må ellers vidne, at frøkenen 
gjorde sit beste. Hun viste mig al ringeagt, som var 
mulig — og lidt til. Men hun kunde jo ikke forbyde 
mig at tale med de samme, som hun selv talte med, 
ej heller at være, hvor også hun var, — og så kom 
det som af sig selv da, — ja, at ... ja, at frøkenen 
hørte fra mig og hørte på mig ... og tilsist endog 
talte med mig. 

Fru Falk. 

Med Dem? 

Hagbart. 
Ja, frue, — det nytter ikke at nægte det; hun 
talte virkelig med mig og det gjentagende. 
Fru Falk. 
Men hvad gjælder Deres besøg her? 

Hagbart. 
Dersom De vilde tillade mig — 

Fru Falk. 
Jeg ønsker Deres ærend, kort, bestemt, ikke det 
ringeste mer. 

Hagbart. 
Men jeg kan ikke komme med det, før jeg får — 

Fru Falk. 
Enten De kan eller ej, jeg vil intet andet; ti De 
skal ikke kunne sige, at De også er kommen i samtale 
med mig. 

Hagbart. 
Når intet andet står igjen: jeg er biet forelsket i 
Deres plejedatter, frue! — 

Fru Falk. 
De? i Aagot? — Den straf fortjente De! 

Hagbart. 
Ganske vist, frue. 

Fru Falk. 
Ha, ha, ha ! Så det er De biet. 
Hans 

(i den åbne dør). 

Nu kan jeg vist gå? 

Fru Falk. 
Ha, ha, ha! Ja, gå! Nu? Hvad så videre? Har 
De ladet Dem mærke dermed for Aagot? 
Hagbart. 
Ja, frue. 

Fru Falk. 
Og hvad fik De så opleve ? - - De tier ; det koster 
Dem at sige det? 

Hagbart. 
Jeg er glad over, at De er biet munter, frue. 

Fru Falk. 
Ja, dette er morsomt. Nej, hvad svarede så Aagot? 
Hun er ikke ordknap. 

Hagbart. 
Det er hun ikke. Vi kom hid idag på samme 
dampskib — 

Fru Falk. 
På samme dampskib — > Aagot og De? Er det en 
forfølgelse, De har sat igang? 
Hagbart. 
Frue, De vil intet forstå, så længe jeg ikke får 
lov til — 

Fru Falk. 
Jeg ønsker resten fortalt af min niece, som altså 
straks må være her. 

Hagbart. 
Ganske vist, men — 

Fru Falk. 
Dette kan ikke fortsættes her! Vil De forfølge 
min plejedatter med Deres kjærlighed, som De har for- 
fulgt mig med Deres had, så står det Dem jo frit 
for. Men hid må De ikke komme! Her kan jeg for- 
byde det. 

Hagbart. 
Men gode, beste frue — ! 

Fru Falk. 
Jeg begynder virkelig at tabe tålmodigheden, eller 
rettere, jeg har allerede tabt den. Hvad vil De her? 
Hagbart. 
Da der ikke er andet for — nej, jeg skal ligefrem 
fortælle det, skjønt det kommer hovedkulds, — jeg 
står her for at be' om Deres plejedatters hånd. 
Fru Falk 

(som har taget hanskerne til sig igjen). 

Hvis jeg var en mand, vilde jeg, for at svaret ikke 

skulde være »tvetydigt«, kyle denne hanske i ansigtet 
på Dem. 

Hagbart. 
Men da De er kvinde, så gjor De ikke det. 

Hans 

(i døren). 

Aagot, frue! — 

Aagot 



Tante! 
Aagot ! 



(udenfor). 

Fru Falk. 



FJERDE MØDE. 

Aagot. 
Tante! — Å, den skammelige Hans! Jeg gjorde 
tegn til ham; jeg vilde overraske — 

(Kaster sig til hende.) 

Fru Falk. 
Barn, du har ikke sveget mig? 

Aagot. 
Sveget dig? Jeg? 

Fru Falk. 
Jeg vidste det ! (Omfavner hende.) Tilgiv mig ! jeg 
havde et øjeblik den forfærdelige mistanke, — men 
straks jeg ser dig, er den borte ! — Velkommen ! Vel- 
kommen ! Hvor er du dejlig ! Velkommen ! 

Aagot. 
Å, tante! — 

Fru Falk. 
Hvad er det? 

Aagot. 
Du ved det jo nu. 

Fru Falk. 
Hans skammelige forfølgelse, ja! 

(Hagbart har imidlertid forladt scenen.) 

Aagot. 
Hys! -— Nej, han er borte! - Har du været 
uartig mod ham? 

Fru Falk. 
Ikke som han fortjente ... 

Aagot. 
Sa' jeg ham det ikke? 

Fru F alk 

(leende). 

Hvad sa' du ham? 

Aagot. 
Hvor hidsig du kan være! — Var du virkelig 
slem imod ham? 

Fru Falk. 
Har du medlidenhed — med ham? 

Aagot. 
Om jeg har — ? Men, gud ! har han da ikke sagt 
dig — ? 

Fru Falk. 
Hvilket — ? 

Aagot. 
At han? At jeg? At vi? Nej, tante, ss ikke så 
forfærdelig på mig! Du ved det ikke! 

Fru Falk. 

Nej! 

Aagot. 
Gud trøste og hjælpe mig! Tante — I 

Fru Falk. 
Men du er da vel ikke — ? 
Aagot. 
Jo, tante! 

Fru Falk. 
— med ham, som — ? — Da har du jo ligevel — ! 
Gå fra mig! 

Aagot. 
Hør mig, tante, gode, elskede tante! 

Fru Falk. 
Gå ud til ham ! Bort ! 

A a g o t. 
Har du set på ham, tante? Har du set, hvor dejlig 
han er? 

Fru Falk. 
Dejlig? Han! 

A a g o t 
Nej, gud bevare mig, er han ikke engang dejlig ! 
Så har du været over alle grænser. 

Fru Falk. 

For mig er han den mand, som under alles jubel 
i en liden hoverende by har kaldt mig »tvetydig« . Han 
fremstiller sig her en dag som forlovet med min pleje- 
datter, og så skulde jeg kanske finde ham dejlig? 
Utaknemmelige barnl 

Aagot. 

Tante — 

Fru Falk. 

18 — otte — år har jeg ofret mit liv her i en 
afkrog under alle optænkelige savn ! — Men hun, som 
jeg har gjort det for, hun blir ikke før voksen, før 
hun flyr i armene på den, som har væltet skain ud 
over mig. Jeg skulde kanske ta det som en naturlig 
sag? Og bare finde ham dejlig, jeg også? — Jeg 
vil ikke se dig! Gå! — 

Aagot 

(gråtende). 

Tror du ikke, tante, at jeg har sagt mig alt dette 
selv? Jo, tusene gange. Derfor har jeg heller ikke 
skrevet; jeg har gåt i den forfærdeligste vånde. 

Fru Falk. 
Straks, jeg siger straks, du bare aned noget så- 
dant, skulde du være tyet hid! Til mig, ... hvis der 
havde bare været en smule troskab i dig. 

Aagot. 
Tante ! (På knæ.) Tante ! 

Fru Falk. 
At du var så ussel ! 

Aagot. 
Tante! — Det var jo, fordi han angred, hvad han 
havde gjort mod dig, at jeg først — 
Fru Falk. 
Han angred? Han kom her smilende! 

Aagot. 
Det har været af frygt, tante. 

Fru Falk. 
Smiler folk af frygt? 

Aagot. 
Ikke andre; men han! Kjære, han begyndte også 
så med mig; han smiled virkelig så dumt, og det har 
han siden sagt var af frygt. 

Fru Falk. 
Havde han havt ond samvittighed, som du indbilder 
dig, så havde han vel i det mindste skyndt sig at 
komme med en undskyldning. 
Aagot. 
Gjorde han ikke det ? 

Fru Falk. 
Nej, med alle mulige omsvøb og smilende stod han 

her 

Aagot. 
— Så har du skræmt forstanden af ham, tante; 
han er kejtet, ser du ; kjære, . han er jo teolog. 
Fru Falk. 
Så det er han også! 

Aagot. 

Ja, det ved du jo, tante. Han er jo biskopens 

brorsøn og selv teolog; det var jo derfor, han var så 

fanatisk før. Men just det, han den gang gjorde, vakte 

ham; ti han har et godt hjærte. Kjære, gode tante — 

Fru Falk. 
Rejs dig ! Det er så tåbeligt at ligge således. Hvor 
har du lært det? 

Aagot 

(rejser sig). 

Jeg ved virkelig ikke, men du skræmmer mig så. 

(Gråter.) 

Fru Falk. 
Ja, det kan jeg ikke for. Ti det er du, barn, 
som først har skræmt mig. 

Aagot. 
Ja, men det er jo ikke, som du tror, tante! han er 
jo ikke længer imod os. Han har talt om det, han 
sa' om dig, i så stærke, så fordømmende — jo, det 
er sandt! — Ti vi har hørt det allesammen. Først 
gjorde han det til andre og lod mig vide det, siden 
hørte jeg selv på det, og endelig ligefrem til mig. 
Fru Falk. 
Hvorfor skrev du ikke det til mig. 

Aagot. 
Fordi du ikke er som andre mennesker, tante! 
Havde jeg bare nævnt, at han var der, så havde du 
øjeblikkelig kaldt mig hjem. Du er jo ikke som andre. 
Fru Falk. 
Men hvorledes i al verden gik det til, at du 
kunde — ? 

Aagot. 
Beste tante, den, som roser dig, er jo straks min 
ven, du ved jo det. Og når ovenikjøbet han gjorde 
det, han, som havde været så uretfærdig mod dig, så kan 
du jo skjønne, at jeg gik hele dagen i én fryd. Det 
var begyndelsen — 

Fru Falk. 
Ja, fortæl mig det hele! 

Aagot. 
Nej, det er rent umuligt, tante! For det vilde ta' 

mange dage! Men bare det, tante, at jeg ingen anelse 
havde om, hvad det var, som gjorde mig s.i ncrvos. 
Fru Falk. 
Men da det gik op for dig, hvorfor flygled du ikke? 

Aagot. 
Det var jo det, jeg gjorde! Men det er jo også 
just det, som har voldt det altsammen. — Du har 
skræmt mig, så jeg ved næsten ikke, hvad jeg siger. 

Fru Falk. 
Vær nu lidt ordnet, lidt rolig — og fortæl mig! 

Aagot. 
Tak, tante! Tak, fordi du vil høre på mig! Gud, 
hvor jeg har — (Gråter.) 

Fru Falk. 
Så — Så — ! — Fortæl ganske ligetil! 

Aagot. 

Ja ... jeg gik i otte dage i en feber ... jeg trodde, 

jeg var syg ... De andre spurte, hvad der fejlede mig. 

Jeg vidste det virkelig ikke. Der var tusen ting at 

fortælle fra den tid ; men du vilde ikke kunne forstå dem. 

Fru Falk. 
Å-jo. 

Aagot. 
Nej, umuligt! Og jeg kan heller ikke ... Det var 
så ondt den gang ... og nu er det så sødt ... 

Fru Falk. 
Så vent med det ! Men hvorledes gik det op for 
dig? 

Aagot. 
Han talte til mig — rent ud! 

Fru Falk. 
Han fridde? 

Aagot. 
Javist. A, jeg føler, jeg blir rød igjen, bare jeg 
tænker paa det. 

Fru Falk. 
Du bar dig dumt ad. 

Aagot. 
A, så græsselig! 

Fru Falk. 
Hvad gjorde du da? 

Aagot. 
Jeg satte i et skrig, et virkeligt stort skrig, og løb 
— løb hjem, pakkede min kuffert og på dampskibet 
med én gang. 

Fru Falk. 
Og det var altsammen? 

Aagot. 
Altsammen? Det skede ude mellem alle mennesker. 

Fru Falk. 
Men, Aagot 1 

Aagot. 
Det kom så aldeles forfærdelig uventet. Jeg er 
aldrig biet så ræd i mit liv. Og bagefter så skamfuld. 
Jeg gjorde ikke andet på dampskibet hele vejen end 
gråt. 

Fru Falk. 
Men han kom jo på det samme skib. 

Aagot. 
Tænk, han havde rejst landvejs over tangen og 
ta't dampskibet igjen på den anden side. Ja, det 
vidste ikke jeg, før han sad der lige foran mig! Jeg 
trodde, jeg skulde synke i dækket. Jeg vilde også 
da løbe, men — å, tante, jeg kunde ikke. Han så så 
vidunderlig på mig og tog begge mine hænder. Han 
talte; men det ved jeg ikke, hvad var; det gik lige- 
som rundt. Men de øjne, tante! Ja, du har ikke set 
dem, — derfor må du føle det så — ja, så ... 
Fru Falk. 
Nej, barn. 

Aagot. 
Der er noget ved ham, når han sådan sidder stille 



Digitized by CjOOQ IC 



21 

hos en, — det er så ægte. Og når han da ser på mig 
og siger ... jeg mener ikke netop med ord, skjønner 
du ... men siger det ligevel: du er mig så kjær! ... 
ja, det skjælver i mig, — å, tante! — Kys mig, tante! 

— Så! Gud ske lov! Ved du, hvad han sa' idag? 

Fru Falk. 
Nej. 

Aagot. 
Den, som 'har fostret — han brugte det ord ; det er 
sligt et højtideligt ord; men han er jo teolog — den, 
som har fostret en sådan pige ... det er mig, det, 
skjønner du; jeg tænkte på alle mine fejl; han kommer 
tidsnok til at kjende dem — 

Fru Falk. 
Nu ? Den, som har fostret en sådan pige som dig — 

Aagot. 
— som mig, måtte være mageløs ! 

Fru Falk. 
Du har vel ordentlig skrydt mig op? 

Aagot. 
Tværtom! Det var, da han endelig vilde hid først 

— før mig; han pligtede det, sa' han, at ta den første 
tørn. For guds skyld, sa' jeg. Du kjender hende 
ikke; hun knuser dig! 

Fru Falk. 
Men, Aagot! 

Aagot. 
Da var det, han sa': Nej, den, som har fostret en 
slig, — o. s. V., o. s. V. — Å-hå, nu ser jeg, at du 
har været slem. 

Fru Falk. 
Jeg havde om formiddagen havt ærgrelser, — og 
jeg misforstod — 

Aagot. 
Herefter skal du aldrig mere ha ærgrelser. Ti ved 
du, menneskene er så gode, og nu skal du komme sam- 
men med dem igjen. Du, som selv er så god — ■ 

Fru Falk. 
Nej, jeg er jo netop ikke god. 

Aagot. 
Du? Du er bare så rasende uberegnelig, tante! — 
Nej, hvad er det nu igjen? 

Fru Falk. 
Jeg er ulykkelig, Aagot! 

Aagot. 
Hvorover, tante? Over mig? 

Fru Falk. 
Du er solstrålen i mit liv; du forgylder, du varmer, 
du optør; — men just derfor — ! 
Aagot. 
Just derfor! Tante, jeg forstår dig ikke? 

Fru Falk. 
Jeg er pluniip, jeg er hård, jeg er mistænksom, ond. 
Jeg er vild, jeg er uden mådehold som før, — som altid. 
Hvorledes må jeg se ud i hans øjne — og i dine? Sig 
mig det! Er jeg ikke plump, styg, — hvad? 
Aagot. 
Du er den skjønneste i hele verden! Du er bare 
ubændig. For du har slig kraft, sligt mod, du er så 
ung ... 

Fru Falk. 
Nej, nej, nej, sandheden! Jeg fortjener den! Er 
jeg ikke ... hvad skal jeg kalde det — ? sig det lige 
ud, du! 

Aagot. 
Dejlig ! 

Fru Falk. 
Nej, nej ! Jeg har aldrig følt det som nu, at jeg 
i disse otte år har været i berg. Alle bøger fra den 
store bevægelse derude har ikke bragt lys nok. Det 
første levende glimt af menneskemylderet, — og så 
blegner det, jeg har læst og tænkt. Bare din ny dragt, 
din moderne hat, ... disse farver, og måden de er 

sat sammen pa, — ja, der er en ny skjønhed i det. 
Der spiller i dem noget, jeg ikke kjender. Dit væsen bærer 
duft ind — ja, af noget friskt; du er så let, kvik, 
alt her blir gammelt, tungt, usammenhængende, ... men 
jeg allermest! 

Aagot. 
Nej, nu må jeg sige dig, hvad han sa*, siden du ikke 
vil tro mig selv. 

Fru Falk. 
Han kjendte mig jo ikke? 
Aagot. 
Nej, det er også bare indirekte om dig; ti han sa^ 
han havde aldrig længtes efter at lære at kjende noget 
menneske så stærkt, som han nu længtes efter dig. Ti 
ved at omgåes mig havde han opdaget dig, — han 
brugte det udtryk! — Og det måtte endelig engang 
være et — 

Fru Falk. 
Nej, ikke mere! Jeg tåler det ikke! — At det nu 
også netop skulde være ham, — ham, som vi har — 
Aagot. 

— hadet så! — ja, er det ikke mærkværdigt? 

Fru Falk. 
Den første gang du flyr ud — ! 
Aagot. 

— ja, ikke sandt? — 

Fru Falk. 
Så kommer du hjem igjen med favnen fuld af for- 
soning og kj ærlighed ! 

Aagot. 
Men hvem er nu det til ære for, tante? Og du 
klager over, at du her hjemme har siddet og er biet 
plump og styg ... du, som af din fabrik kan sende ud 
en sådan sejersgudinde. 

Fru Falk. 
Nej, jeg klager ikke, når jeg ser, hører, — når 

jeg har dig ! For sådan pris må der betales lidt. Jeg 

har jo været egenkjærlig, som har trod, det var for 

meget. — Dette er våren for dig — ! Og for mig — ? 

Aagot. 

For dig? Nej, hvad fejler dig nu igjen? 

Fru Falk. 
Jeg kom til at tænke: nu er min opgave slut. 

Aagot. 
Din — ? Du, som — ? Nej, du gjør mig bedrøvet 
ved sådant. 

Fru Falk. 
Jeg er glad, — glad! Jeg forsikrer dig; men du 
kjender — 

Aagot. 
— dine ustyrlige, uudgrundelige overgange, ja! 

Fru Falk. 
Gå nu, barn, — og tag ham ind! 

Aagot. 
Gud, hvor det klinger: tag ham ind ! (Går, stanser.) 
Tak, søde, gode, dejlige tante! 

Fru Falk 

(kaster sig ved bordet med hodet over sine armer). 

Aagot 

(høres udenfor). 



Hagbart 

(langt borte). 

Aagot. 



Jo, kom bare! 

Er det sandt? 

Kom, kom ! 

Fru Falk 

(rejser sig, tørrer sine øjne og går smilende mod dem). 

Aagot. 
Tante, her er han ! 

Hagbart. 
Frue! 

Fru Falk. 
Tilgiv mig! 

Hagbart. 
Hvad? — Nej, tilgiv De mig, frue! Jeg fik ikke 
sagt det. Jeg — 

A a g o t. 
Det kan vi tale om en anden gang ! Lad nu tante 
få se på dig! 

Fru Falk. 
/ vil ikke skuffe hverandre. Det ser jeg. 

Aagot. 
Det var da underlig sagt af dig, tante ! 

Fru Falk. 
Ja, elsk hverandre! Bær skjønhed, varme farver 
ind i disse kolde stuer! 

Aagot. 
Nej, men tante — ! 

Fru Falk. 
Har r omfavnet hverandre? 
Aagot 

(går lidt ifra ham). 

Fru Falk. 
Så gjør det! 

(De omfavner hverandre.) 

Aagot 

(løber fra ham til tanten). 

Men, gud, tante, gråter du — ? 

Fru Falk. 
Bryd dig ikke om mig! — Har De sagt det til 
Deres plejefar, biskopen? 

Hagbart. 
Ikke endnu. 

Fru Falk. 
Så det har De ikke. — Da står det værste tilbage, 
er jeg ræd. 

Bjørnson: Samlede Varker. X. ^ 

Hagbart. 
Nej; er jeg kommen så langt, da skal ingen mere 
kunne modstå! 

Aagot. 
Hører du, tante? 

Tæppet falder. 



ANDEN HANDLING. 



Rum hos bi skopen. En der i baggrunden fører ind til et andet stort 
rum; desuden dør til højre f. t. Vinduer til venstre. Længst fremme 
ved et sådant en stor lænestol. Bag denne et skrivebord med stol 
foran. En sofa til højre ved døren og stoler ordnede foran og ved 
siden af denne samt i baggrunden. 

FØRSTE MØDE. 
Biskopen 

(i sofaen). 

Du siger altid, at du har handlet efter din over- 
bevisning, kjære Hagbart. Nu vel; forbyder du mig 
at handle efter min ? 

Hagbart. 
Jeg ber dig jo bare, onkel, cm først at se hende, 
tale med hende. 

Biskopen. 
Men når jeg nu ikke vil? Det er jo tungt, at du 
har valgt dig en livsledsagerinde udenfor vor omgang; 
— imidlertid er hun dag for dag biet os kjærere. For 
hende skal vi gjøre alt. Men længre går vi ikke. — 
Vil du læse brevet.? 

Hagbart. 
Nej. 

B iskopen. 
Det skulde du dog gjøre. Det er ikke uhøfligt. 

Hagbart. 
Jeg kjender jo din milde form. Men det er sagen, 
onkel, — sagen! 

Bi skopen. 
Ja, — den kan jeg ikke ændre. 

Hagbart. 
Kunde du i alle fald ikke opsætte med at sende 
brevet ? 

B i s k o pe n. 



Det er sendt. 
Det er sendt! 



Hagbart. 



Bi skopen. 
Imorges. — -Ja! — Derved er intet mere at gjøre. 

Hagbart. 
Onkel, du er hård! 

Bi skopen. 
Hvor kan du sige det, Hagbart? Jeg finder mig i, 
at du forlader den teologiske bane. Én alene ved, hvor 
jeg sørger over det. (Rejser sig.) 

Men jeg finder mig ikke i, at du dra'r et menneske 
ind i min omgang, som ikke engang bærer sin mands 
navn. Ved vi, hvem hendes mand var? Hun både 
giftede sig og blev skilt i udlandet. Hendes liv senere 
hen kjender vi heller ikke; det har neppe været dadel- 
frit. Siden hun kom hid, har hun ikke en eneste gang 
søgt kirken. Hun har levet højst ekscentrisk og nu i 
den siste tid tilladt en mand at komme der, som har 
et slet rygte. 

Hagbart. 
General Rosen? 

Biskopen. 
Ja, general Rosen. Han er dog næsten en dranker. 
Udsvævende er han vist også. 

Hagbart. 
Han kommer ellers overalt. Han kommer også hid. 

3* 

Bi sk op en. 
Generalen har udmærket sig på valpladsen ; han har 
mange selskabelige egenskaber, gode forbindelser. Livet 
er engang så. 

Hagbart. 
Men fru Falk kan man afvise.^ 

Bi skopen. 
Hun er en kvinde. 

Hagbart. 
Mon hvor længe det vil tåles? 
Bi skopen. 
Se, se; er du kommen did også? — Du har nok 
lagt dig til mange nye lærdomme i den senere tid? 
Hagbart. 
Du skulde én eneste gang ha talt med fru Falk, du 
også ! 

Biskopen. 
Jeg skal betro dig noget, Hagbart! Justitiarius 
Røst, som bor derude på landet, har ofte set gene- 
ralen komme fra hende på en højst upassende tid. — 
Med den sort fruentimmer taler jeg ikke. 
Hagbart. 
Men med den sort mænd? 

Biskopen. 
Ja, som sagt, det er en anden sag. 

Hagbart. 
Jaså. — Fru Falk har medlidenhed med gene- 
ralen, hun tar sig af ham, og det er det hele. 
Biskopen. 
Har han da kjendt hende før? 

Hagbart. 
Sandsynligvis. 

Biskopen. 
Så har hun vel sin særskilte grund. 

Hagbart. 
Skal jeg sige dig den? Hun har mere hjærte end 
vi andre; hun kan bedre bringe offer end vi. 

Bi skopen. 
Så det ved du? 

Hagbart. 
Ja, for hun er en meget større natur, hun har en 
dybere udvikling, intellektuelt som moralsk, end nogen 
af os. 

Biskopen. 
Jeg hører på dig med den allerstørste forundring! 

Hagbart. 
Ja, misforstå mig ikke! Hun har sine fejl. 

Biskopen. 
Nå, så det har hun dog! — Jeg vil alvorlig be' 
dig om noget, Hagbart. Rejs bort på en stund. 

Hagbart. 
Rejse bort! 

Biskopen. 
Til din onkel professoren f. eks. Bare på en 8 
å 14 dage. Du trænger stærkt til at bli klar — både 
over det ene og det andet. Du er i stærk gjæring. 

Hagbart. 
Det er jeg; men — 

Biskopen. 
Tal ud! 

Hagbart. 
Jeg har været i gjæring længer, end du har vidst. 
Jeg har været det lige fra den dag i vinter, jeg gjorde 
fru Falk så forfærdelig uret. 

Biskopen. 
Ikke netop uret; men — 

Hagbart. 
Jo, uret! Det blev skjæbnestenen i mit liv. Til 
et sligt fanatisk udbrud skulde det komme. Så for- 
færdedes jeg endelig over mig selv, — ja, jeg skal 
ikke plage dig med min hele lange kamp; du så den 
ikke; ti jeg var ikke her. Men da jeg tilsist blev syg 
og måtte til bad og der fik se Aagot, — det var mer 

end alt, jeg havde spekuleret, det var sundheden selv, 
en ny sort menneske, det var endelig livets egen røst. 
Du kan ikke forestille dig, som det rørte op i mig. 
Hun må sidde inde med noget af det, jeg har savnet, 

— altid savnet! Denne forunderlige naturlighed; hun 
gjorde jo alting yndigere og muntrere end alle andre 
og vidste ikke af det selv. Hvordan er hun biet slig, 
tænkte jeg? Hvordan må den være, som har ladet 
hende vokse så frit og sundt? Det var jo for at døve 
savnene i mig selv, at jeg var biet så fanatisk stræng 
mod andre. — Ja, det er ydmygende at tilstå sådant. 
Men det er sandt. J^ har altid været kejtet og heftig. 

— Men hvad var det, jeg vilde sige? 

Biskopen. 
Du vilde naturligvis komme til fru Falk. 

Hagbart. 
Ja! — Kjære, tænk nu ikke ondt. Men jeg har i 
alle disse dage ikke kunnet være fra hende. 
Biskopen. 
Det er altså hende, du har talt m^d? 

Hagbart. 
Ja vist! — Ja, d. v. s. også med Aagot. Du fore- 
slår mig at rejse bort. Jeg kan ikke! Om jeg kunde 
fordoble mig selv eller tiden, — der, hos hende, strak 
det ikke til. Nej, nu har jeg fundet frem! Nu kan 
jeg ingensteds rejse hen. 

Biskopen. 
Og dette kalder du: at finde frem! Stakkars gut! 

Hagbart. 
Ja, jeg kan ikke tale med dig. Du vil ikke for- 
stå mig mere, end da du satte oldemors bibliotek op 
på loftet. 

Biskopen. 
Ja, jeg ser, du har draget det frem igjen. Nu; 
du har din fri vilje i det ene som i det andet. Du 
skal ikke kunne sige, jeg har øvet tvang. 

Hagbart. 
Nej, du er god, onkel, — mod mig. 

B i skopen. 
Men her er noget nyt kommet til. Jeg har set det 
før idag. 

Hagbart. 
Hvad mener du? 

Bi skopen. 
Du har i denne samtale højst to gange nævnt Aagots 
navn. 

Hagbart. 
Det er jo heller ikke Aagot, vi taler om. 

Bi skopen. 
Elsker du hende ikke mere? 

Hagbart. 
Om jeg elsker Aagot? (Ler.) Kan du spørge? — 
Du mener — ? 

Bi skopen. 
Ja, jeg mener — 

Hagbart 

(ler igjen). 

Nej, det er en misforståelse, kjære! 

Bi skopen. 
Jeg gjentaV: rejs bort på en 8 — 14 dage, Hagbart! 
Se på afstand — på dig selv og på andre! 
Hagbart. 
Det er umuligt ! Aldeles umuligt, onkel ! Det var, 
som vilde du sige til mig: læg dig ned og sov, Hag- 
bart, i 8 — 14 dage; det vilde du ha godt af! — Nej, 
nu er endelig, ja, endelig alle mine kræfter i bevæ- 
gelse. Stundom så stærk, at jeg neppe kan styre mig. 
Biskopen. 
Just derfor. 

Hagbart. 
Just derfor må det stå til, onkel. Engang i mit liv 
stå til! — Nej, nu må jeg bli her! Ja, god morgen. 
onkel! Jeg trænger til at gå en tur. 



Digitized by CjOOQ iC 



_ 32 — 

Bi skopen. 
D. V. s. til at se fru Falk? 
Hagbart 

(ler). 

Desværre, jeg tør ikke gå did før i eftermiddag; 
ti j^ var der hele dagen igår. — Men alle mine 
tanker er ved denne samtale sat igang igjen, og da 
jeg ingen har at pleje dem med, må jeg ud og gå. 
Tak, onkel ! du er overbærende med mig ! 
Biskopen. 
Du vil altså ikke læse brevet? 

Hagbart. 
Det er sandt, — brevet ! — Det kaster jo hele for- 
holdet hen i uvished igjen; — hvor kan jeg dog 
glemme det? 

Biskopen. 
Ja, ser du selv, hvor uklart og løst alt er biet i dig? 
Du trænger til at samle dig igjen. Rejs bort ! 

Hagbart. 
Umuligt! — Farvel, onkel! 

Biskopen. 
Der er oldemor! 

ANDET MØDE. 
Hagbart. 
God morgen, oldemor! Har du sovet godt? 
Oldemor 

(kommende fra baggrunden). 

Udmærket ! 

Cornelia 

(som fører hende). 

Hun har såmæn sovet til langt ud på dag. 

Biskopen. 
Det fornøjer mig, bestemor! 

(Tar hendes anden arm.) 

Oldemor. 
Du behøver ikke at tale så højt. Klart vejr idag. 

Hører godt. (tu Hagbart.) Du kom ikke ind til mig igår- 
aftes? 

Hagbart. 
Jeg kom så sent hjem, oldemor. 

Oldemor. 
Du behøver slet ikke at tale så højt. 

Cornelia. 
Hun vil altid lade, som hun hører. 

Oldemor 

(er under dette ført til den store stol ved vinduet). 

Dette er en god plads . . . 

Biskopen. 
Og det glæder mig hver dag, du sidder der! — 

Oldemor, 
dette vindu ... og dette spejl derude. 

Cornelia. 
Ja, der kan du følge med. 

Oldemor. 
Som de skriger, alle mennesker! 

Biskopen. 
Nu tillader du, at jeg går ind og bytter om? 

(Går ind til højre.) 

Cornelia. 
Er det noget, du ønsker? 

Oldemor. 
Nej, tak! 

(Cornelia går ud af baggrunden.) 

Hagbart. 
Kjære, gode oldemor! Du er den eneste her, som 
forstår mig! 

Oldemor 

(forsøger at se sig om). 

Er vi alene? 

Hagbart. 
Ja. 

Oldemor. 
Hilser så biskopen på fru Falk? 



Digitized by CjOOQ iC 



— 34 — 

Hagbart. 
Nej, desværre; han har skrevet hende et brev til. 

Oldemor. 
Jeg tænkte det. 

Hagbart. 
Er det ikke forskrækkeligt, oldemor! Ikke engang 
at ville se hende, tale med hende, før han dømmer. 

Oldemor. 
De er slig, disse ... Er vi alene? 

Hagbart. 
Ja, oldemor! — 

Oldemor. 
Men vær tålmodig, Hagbart ! Du var nylig ligedan. 

Hagbart. 
Ja, oldemor! 

Oldemor. 
Jeg har set så mange slægter, ... så mange moder. 
I min tid var det tolerancen. 

Hagbart. 
Jeg har slig glæde af dine bøger, oldemor! 

Oldemor. 
Ikke sandt? — Er vi alene? 

Hagbart. 
Ja, oldemor. 

Oldemor. 
Jeg er rigtig forelsket i din forlovede, Hagbart. 
Hun er som pigerne i min tid. 

Hagbart. 
Frejdig, hvad? 

Oldemor. 
Fri, selvstændig. — Nu på en tid har de været 
anderledes. Er vi alene? 

Hagbart. 
Ja. 

Oldemor. 
Gift dig, ... så flytter jeg til dig ... og til hende. 
Hys! 

Hagbart. 
Virkelig? 

Oldemor. 
Hys ! (Ser ud.) Der har vi justitiarius og hans frue. — 

Cornelia 

(i doren til baggrunden). 

Justitiarius og frue kommer! Varsku din onkel! 

Hagbart. 
Ja. 

Oldemor. 
Jeg kunde tænke det. De kom igår fra landet. 

Hagbart. 
Farvel da, oldemor! 

Oldemor. 
Farvel, min gut I 

TREDJE MØDE. 
Cornelia 

(åbner døren i baggrunden). 

Vær så artig! 

Fru Røst. 
Takker så meget! Undskyld, at vi kommer så tid- 
lig. Men vi kom igår ind fra landet. Og min mand 
skal idag i retten et øjeblik. 

Justitiarius Røst. 
Jeg skal idag i retten. 

Biskopen 

(fra højre). 

Velkommen ! 

Begge. 
Tak! 

Fru Røst. 
Undskyld, at vi kommer så tidlig. Men vi kom 
igår ind fra landet, og min mand skal idag i retten. 
Røst. 
Jeg skal i retten et øjeblik. 

Bi sk op en. 
Jeg ved det. 

Fru Røst. 
Der er jo oldemor allerede på sin plads! 

Røst. 
God morgen, beste frue! 

Fru Røst. 
God morgen ! — Nej, for guds skyld, bliv siddende ! 

Oldemor. 
A, jeg kan nok — 

Røst. 
Ja, den, som havde Deres styrke! 

Fru Røst. 
Min mand sa* just igåraftes til frøkenen ... 

Oldemor. 
De behøver ikke at anstrænge Dem så. — Jeg 
hører godt. 

(Man veksler blik.) 

Røst. 
Jeg sa* just igåraftes til frøkenen; vi traf sammen 
et øjeblik ved opbyggelsen: — 
Oldemor. 
Jeg ved det. 

Røst. 
ajeg har aldrig set nogen over niti år ha alle sine 
sanser i så god behold — 

Fru Røst. 
— i så god behold ». Og så den helbred ! Min 
mand er så plaget af astma i denne tid. 
Røst. 
Jeg er så plaget af astma. 

Fru Røst. 
Og min kardialgi, — den, å ! 
Oldemor. 
Den sygdom kjendte vi ikke til i min tid. 

Fru Røst. 
Hun er så sød; hun husker ikke, at de var syge i 
hendes tid. 

Biskopen. 
Vi har dog godt vejr nu. 

Røst. 
Et fortryllende vejr! Jeg forstår heller ikke, at 
netop nu — Nej, umag Dem ikke, Deres højærværdig- 
hed ! Jeg skal — 

Fru Røst. 
Min mand må ha forkjølet sig. 

(Man sætter sig.) 

Cornelia. 
I bedehuset igåraftes var ikke frit for drag. 

Røst. 
Men vi sad i den øverste krog. 

Fru Røst. 
Vi sad i den øverste krog. Dette hindrede os i at 
hilse på Deres højærværdighed. 

Biskopen. 
Der var så mange folk. 

Røst og frue og Cornelia. 
Mange folk. 

Fru Røst. 
Der har Deres højærværdighed fåt en god hjælp. 

Røst. 
Ja, derom var alle enige. 

Biskopen. 
Måtte han bare være, hvad jeg kalder praktisk. 
Det er slemme tider nu. 

Alle tre. 
Slemme tider! 

Fru Røst. 
Vi hørte just igår, — ja, jeg kunde ikke spørge 
frøkenen om det; der kom så mange folk for at hilse 
på os, — vi hørte just — 

Røst. 

— og det er grunden, hvorfor vi kommer hid idag ; 
— vi går altid direkte. 

Fru Røst. 
Direkte! Det er min mands valgsprog. 

Bi sko pen. 
Sandsynligvis om Hagbarts — forlovelse? 
Begge. 

— med frøken Falk? 

Cornelia. 
Jo, det forholder sig så. 

Fru Røst. 
Virkelig ? 

Cornelia. 
Min bror fandt, at han ingen ret havde til at mod- 
sætte sig. 

Røst. 
Jaså. Ja, det må jo være tungt for Deres høj- 
ærværdighed ! 

Biskopen. 
Det kan ikke nægtes. 

Fru Røst. 
Som kandidat Tallhaug har forandret sig ! 

Røst. 
Han, som nylig — ! 

Biskopen. 
Unge mennesker nutildags, frue, må ikke i så hen- 
seende dømmes for strængt. 

Røst. 
Tidsånden ! 

Biskopen. 
Jeg må ellers sige, at 'den unge pige ikke netop 
mishager mig. 

Cornelia. 
Min bror synes ganske godt om hende, skjønt han 
finder jo hendes væsen noget frit, noget uoverlagt. 

Fru Røst. 
Men hendes plejemor. 

Røst. 
Ja, hendes plejemor! 

Cornelia. 
Min bror har besluttet ikke at besøge hende. 

Begge. 
Virkelig ! 

Fru Røst. 
Hvor det glæder os! 

Røst. 
Det var det, vi vilde vide! Alle mennesker, scm 
vi mødte igår, var spændte på det. 

Fru Røst. 
Alle! Vi var bekymrede. 

Cornelia. 
Min bror har skrevet til hende og ladtt hende det 
forstå. 

Røst. 
Naturligvis ! 

Fru Røst. 
Det glæder os! 

Oldemor. 
Der holder en vogn udenfor. 

Cornelia. 
Jeg syntes virkelig også, at jeg hørte en vogn. 

(Rejser sig op.) 

Oldemor. 
En dame stiger ud. 

Fru Røst. 
En dame? — Gud, det skulde dog vel ikke — ? 

(Har rejst sig.) 

Røst. 
Hvad siger du ? ' 

(Rejser sig.) 

Cornelia. 
Hun bærer slor. 

Fru Røst. 
Jeg mener virkelig — ? Kom, Røst, du, som kjen- 
der — ? 

Røst. 
Det er hende ; jeg kjender kusken ! Hans ! 
Biskopen 

(som har rejst sig). 

Men det kan jo være frøkenen. 

Cornelia. 
Nej, frøkenen er det ikke. — Nu er hun allerede 
inde; hvad skal vi? 

Fru Røst. 
Har hun ikke fåt Deres højærværdigheds brev? 

Biskopen. 
Jo, imorges. 

Røst. 
Og alligevel — ? 

Biskopen. 
Kanske netop derfor. Hm! — Du, Cornelia, må 
gå ud og — 

Cornelia. 
På ingen måde! Aldrig! — 

Fru Røst 

(til sin mand). 

Kom, min ven ! Skynd dig, lad os gå ! (Søger sin 
parasol.) Min parasol ? 

Biskopen 

(sagte). 

Nej, bliv heller lidt, hr. justitiarius ! 

Røst. 
Således ! 

Fru Røst. 
Min parasol ! Jeg kan ikke finde min parasol. — 

Røst. 
Ti du går med den i hånden, min btste! 

Fru Røst. 
Det gjør jeg også! Se, hvor fcw-skrækket jeg er 
biet. — Skynd dig, kom! Kan vi gå den vej? 
Røst. 
Biskopens sovekammer! 

Fru Røst. 
Å! — Men når du er med, Røst? Ellers møder 
vi hende jo? Du står stille! Du skulde dog vel 
ikke — ? 

Røst. 
Lad os vente lidt. 

Fru Røst. 
Vente? Så du får tale med hende? Nej, de mand- 
folk, er de dog ikke alle lige! 

Bi skopen. 
Men nogen må dog — ! Cornelia! 

Cornelia. 
For alt i verden! Jeg rører mig ikke! 

Oldemor. 
Gracchus ! 

B i s k o p e n. 
Ja, bestemor! 

Fru Røst. 
Nu blander den gamle sig i det. Jeg tænkte det ! 

Oldemor. 
Høflighed er en pligt, som er fælles for alle. 
Biskopen. 

Du har ret ! (Går mod baggrunden ; i det samme bankes på 

udenfra.) Vær så artig! 

(Døren åbnes; fru Falk træder ind.) 

FJERDE MØDE. 
Fru Røst. 
Der er hun ! 

Røst. 
Men så vær rolig! 

Bjørnson : Samlede Værker. X. 4 

Fru Røst. 

Vil du ikke nu heller — ? 

Fru Falk. 
Undskyld; det er biskopen? 

Biskopen. 
Jo, frue! — Jeg har den ære at se — ? 

Fru Falk. 
Fru Falk. 

Biskopen. 
Må jeg forestille min søster? — Hr. justitiarius 
Røst; — fru Røst, — og her — 

(De går fremover.) 

Fru Falk. 
Fru »oldemor«, kan jeg tænke? 

Biskopen. 
Jo. — Må jeg forestille fru Falk for dig, beste- 
mor? 

Oldemor 

(rejser sig). 

Det glæder mig at se Dem, frue. 

Fru Røst og Cornelia. 
Hvad siger hun? 

Oldemor. 
Som slægtens ældste — den eneste fortjeneste, jeg 
har, — ønsker jeg Dem velkommen. 
Fru Falk 

(studser, knæler og kysser hendes hånd). 

Fru Røst. 
Nej, du gode — ! 

Cornelia, 
Nå! 

Fru Røst. 
Lad os komme herfra! 

Røst 

(sagte). 

Ønsker Deres højærværdighed — ? 

B iskopen 

(ligeså). 

Tak! Nu må jeg så alligevel til! 

Røst. 
Altså: god morgen! 

B iskopen. 
Hjærtelig tak både for besøget og Deres åbne hen- 
vendelse til mig selv. 

Fru Røst. 
Det er vor vis, Deres højærværdighed. God mor- 
gen I 

Cornelia 

(da man vil ta afsked med hende). 

Jeg følger ud. 

Røst 

(til oldemor). 

Bestandig lige god helbred, frue! 

Fru Røst. 
Lev vel, frue! Nej, umag Dem ikke på ny. De 
har jo nylig overanstrængt Dem. 

Oldemor. 
I lige måde. 

Begge. 
I lige — ? 

B iskopen. 
Hun har tænkt. De sa': lev vel — eller lignende. 

Begge. 
Nå således! 

<Ler. Derpå med stort alvor taus kompliment for fru Falk. De følges 
ud af Cornelia og biskopen; den siste vender om halvvejs.) 

B iskopen. 
Vil De behage at ta plads? 

Fru Falk. 
Deres højærværdighed har idag sendt mig et brev. 

<Hun venter forgjæves på et svar fra biskopen.) Deri la'r De mig 

på en høflig måde forstå, at Deres familje ikke kan 
omgåes mig. 

4* 

Biskopen. 
Jeg tænkte, frue, at De selv ikke ønskede nogen 
omgang nu som før. 

Fru Falk. 
I virkeligheden vil dette sige, at jeg skal gi de to 
unge min ejendom og selv drives bort. 
Biskopen. 
Denne udlæggelse er Deres egen, frue. 

Fru Falk. 
Deres brorsøn har vist sagt Dem, at min ejendom 
ikke er stor nok til at ernære en familje her og mig et 
andet sted. 

Biskopen. 
Sandt nok. Men kan ejendommen ikke sælges? 

Fru Falk. 
— Og vi alle drage bort, mener Deres højærværdig- 
hed? Jo; men det er først nu, at ejendommen skal bli 
til noget; nu kommer jo også jærnbanen. — Og så er 
den gammel i familjen. 

B i sk o pen. 
Den er meget vakker. 

Fru Falk. 
Vi har fåt den kjær. 

B i skopen. 
Det gjør mig ondt, at sagen stiller sig således. 

Fru Falk. 
Så skulde det måske få lidt indflydelse på Deres 
højærværdigheds bestemmelse? 

B i skopen. 
Min bestemmelse, frue, tør intet hensyn ta til Deres 
ejendom. 

Fru Falk. 
Har jeg i disse otte år fornærmet Dem? Eller no- 
gen her? 

Biskopen. 
Frue, De ved selv, at De ikke har det. 

Fru Falk. 
Eller måske har jeg opdraget min søsterdatter så- 
ledes, at jeg af den grund — ? 

B i s k o p e n. 
Deres søsterdatter gjør Dem ære, frue. 

Fru Falk. 
Måske er det da mine folk, som har klaget over 
mig? eller nogen over dem? 

Bi skopen. 
Beste frue, ingen, selv den skarpeste, kan sige an- 
det, end at De i dette forhold har været mønsterværdig. 

Fru Falk. 
Hvad er det så? 

B iskopen. 
De kan neppe ville, at jeg til en dame — 

Fru Falk. 
Jeg skal hjælpe Dem. Det er min fortid. 

B iskopen. 
Siden De selv siger det, — ja. 

Fru Falk. 
Findes der intet, som kan forsone en fortid, — som 
De forøvrigt ikke kjender? 

Biskopen. 
Jeg har ikke set Dem søge nogen forsoning med 
den, frue. 

Fru Falk. 
De mener, at De ikke har set mig til skrifte eller i 
kirke? 

Biskopen. 
Ja, frue. 

Fru Falk. 
Vil De, jeg skal søge forsoning ved at lyve? 

Biskopen. 
Nej ; men alene denne vej er den sikre. 

Fru Falk. 
Der er andre; jeg har valgt arbejdets og pligtens. 

Biskopen. 
Jeg sa': den alene sikre vej, frue. — Deres be- 
skytter ikke mod fristelser. 

Fru Falk. 
Så er det noget bestemt, De tænker på? — Skal 
jeg hjælpe Dem en gang til? General Rosen. 

Biskopen. 
Netop, frue. 

Fru Falk. 
Jeg burde fjærne ham? 

Biskopen. 
Ja. 

Fru Falk. 
Men så var det også forbi med ham. Og der er 
meget dygtigt ved general Rosen. 
Biskopen. 
Jeg hverken tør eller vil blande mig i forhold, jeg 
ikke kjender; men alene et grundfæstet rygte kan ta 
på sig at redde en mand som general Rosen. 

Fru Falk. 
De har vist ret. 

Biskopen. 
De betaler en for høj pris, frue, og er dog ikke 
sikker på at opnå noget. 

Fru Falk. 
Nej. Men der er én ting til, og den har De glemt. 

Biskopen. 
Og det er? 

Fru Falk. 
B armh j ærtigheden . 

Biskopen. 
Jaså. — Ja. — Når De tar det fra den side, har 
jo jeg intet at sige. 

Fru Falk. 
De tror det ikke? 

Bi skopen. 
Jeg vilde meget ønske, at det beroede på, hvad j e g 
hér tror. Det gjør det ikke, frue. 
Fru Falk. 
Men De må indrømme, at man bør gjøre godt -- 
selv med fare for sit eget rygte. 
Bi skopen. 
Uden tvil. 

Fru Falk. 
Se, det vilde jeg vende mod Dem, Deres højærvær- 
dighed! Det er muligt, De foreløbig tabte noget af 
menighedens sikre tro på Dem ved at hilse på mig; 
men nu ved De af min egen mund, at hint rygte er 
falsk, og at De tværtom bør støtte mig i det, som jeg 
her prøver at gjøre. Jeg har nu i nogle år bare levet 
for andre. Det gjøres ikke uden offer, Deres højær- 
værdighed, især når man som j^ slet ikke endnu har 
afsluttet sit liv. 

Bi skopen. 
De er selve ungdommen, frue! 
Fru Falk. 
Det just ikke; — men uden kamp har det ikke gåt. 
Og nu vilde jeg ha lidt løn for det. Hvem ønsker 
ikke det? Jeg vilde få leve sammen med dem, jeg har 
ofret mig for; jeg vilde få se deres lykke og gjøre den 
til min. Berøv mig ikke det. Deres højærværdighed. 
Ti det beror på Dem ! 

Biskopen. 
Jeg kan ikke godt forstå, at det skulde bero på mig. 

Fru Falk. 
Det beror på Dem; ti for den pris, at jeg skulde 
holdes udenfor, tar min plejedatter aldrig Deres bror- 
søn. 

Biskopen. 
Det skulde gjøre mig ondt, frue. 

Fru Falk. 
Jeg skyndte mig hid, før hun fik vide noget. Jeg 

tog brevet med. Tag det tilbage, Deres højærvær- 
dighed ! 

(Søger det.) 

Biskopen. 
Hvad er det, frue? 

Fru Falk. 
Brevet! — Jeg la' det på pulten for at ta det til 
mig, når jeg var klædt, ... og i min hast og heftighed 
— har jeg glemt det! Nu skriver Aagot regninger ud 
ved den samme pult. Om hun ser Deres håndskrift? 
Hun aner straks noget. Ti vi har jo hver dag ventet 
Dem. 

Biskopen. 
Så er der vel intet at gjøre ved det? 

Fru Falk. 
Jo. Når hun nu kommer her — ti hun forstår alt 
og kommer straks — kunde da ikke Deres højærværdig- 
hed selv møde hende og sige: — 

(Stanser.) 

Biskopen. 
Og sige — ? 

Fru Falk. 
Jeg har ta't fejl. Et menneske skal dømmes — 
ikke efter hvad det har fejlet, men efter hvad det har 
nåd; ikke efter hvad det tror, men efter dets vilje til 
godt og sandt. Dette vil jeg lære min menighed ved på 
første søndag at besøge Deres plejemor. (Hun ser oldemors 

•deltagelse, griber hendes hånd og vender sig.) Hun, SOm er ær- 
værdig, ber også for mig. Hun er fra en tid, som var 
tolerantere end vor, i alle fald end vi er i vor lille af- 
Jorog. Hendes lange livs visdom samler sig i dette ord: 
vær overbærende! 

Biskopen. 
Der er et slags overbærenhed, frue, som ikke er os 
tilladt; det er den, der udsletter forskjellen mellem 
godt og ondt. Den tolerance viste bestemors tid; men 
den er ikke efterlignelsesværdig. 

Fru Falk 

(går fra oldemor). 

Om jeg har fejlet, om jeg er ringe for Deres høje 
livssyn, husk, De tjener en, som var synderes ven. 
Bi sk op en. 

Det vil jeg også være, når De kommer for at søge 
Deres sjæls frelse ; jeg skal da gjøre alt. 

Fru Falk. 
Hjælp mig at forsone min fortid! Det er for mig 
alt. For Dem er det ikke m^et. Jeg forlanger bare 
lidt høflighed, ingen krænkelse! Jeg skal læmpe det, 
så vi sjælden ser hverandre. Bare ikke sæt mig uden- 
for; ti det er at overgive mig til foragt. Tro mig: De 
skal ingen skam ha af mig, og de to unges taknan- 
lighed vil lønne Deres gode gjærning. 

Bi skopen. 
Det gjør mig meget ondt at stå således for Dem. 
Ti De må tro, at j^ er hård. Det er omvendt. På 
mit sind ligger tuseners ængstelige samvittighed. Jeg 
tør ikke for min kjære brorsøns skyld krænke hines ag- 
telsesfulde tillid eller vor fælles lov. Det er allerede 
meget, at jeg i en så stærk kirkelig bevægelse som vor 
nu — åbner biskopens hus for Deres plejedatter; jeg 
kan ikke, jeg tør ikke også åbne det for en kvinde, 
som den hele menighed, om også med urette, ... ja, 
frue, jeg skal ikke såre Dem. 

Fru Falk. 
Virkelig ! 

Biskopen. 
Vær viss på, det gjør mig ondt. Jeg har personlig 
fåt et udmærket indtryk af Dem. 

Old^moi 

(har imidlertid rejst sig og begyndt at gå). 

Fru Falk. 
De vil gå? 

(Biskopen iler hen og ringer på en klokkestreng.) 

Oldemor. 
Ja; — jeg er for gammel til kamp. — Og efter 
hvad jeg nu har hørt — har vist heller ikke jeg nogen 
ret til at sidde her. 

(Cornelia kommer, inodta'r hende og går med hende ud i baggrunden.) 

Fru Falk 

(frem). 

Nu kan jeg sige Dem det: Deres højærværdighed er 
ikke modig. Åsyn til åsyn med mig føler De, hvad De 
bør gjøre; men De tør ikke. 

Biskopen. 

De er en dame, — og jeg tier. 

Fru Falk 
Fordi jeg er en dame, har De idag sagt mig ting, 
som De ikke vilde ha sagt — f. eks. general Rosen^ 
en mand, som trods sin fortid — og sin nutid — kom- 
mer i hr. biskopens hus. 

Biskopen. 
Han skal for fremtiden ikke komme hid. For øv- 
rigt la'r det sig ikke nægte, at her er forskjel. 

Fru Falk. 
Vist er her forskjel; men jeg tænkte ikke, den gik 
i den retning. Ej heller, at De, hr. biskop, var sat til 
at beskytte den stærkere, men den svagere, ikke den 
åbenbare last, men den uretfærdig anklagede. 

Biskopen. 
Tror De, vi med nytte kan fortsætte denne sam- 
tale? 

Aagot 

(åbner døren i baggrunden, og stående i døren roper hun): 

Tante! 

Fru Falk. 

Aagot ! Gud ! 

Aagot 

(kommende). 

Tante ! 



Digitized by CjOOQ IC 



— 51 — 
Fru Falk. 

Du ved ? (Aagot kaster sig til hendes bryst.) Mit barn I 

Aagot. 
Jeg skjønte, du nu var her, å gud ! 

Fru Falk. 
Styr dig nu, mit barn 1 

Aagot. 
Nej, det kan jeg ikke. Dette er for meget. 

Biskopen. 
Ønsker damerne at være alene? 

Aagot. 
Hvor er Hagbart? 

Biskopen. 
Han har gåt en tur. 

Aagot. 
Å, det koger og bruser ! Så det var for denne pris, 
jeg skulde komme i familjen, ved at sælge min pleje- 
mor, hende, som jeg elsker og agter højest af alle i 
verden. 

Biskopen. 
Skal vi fortsætte, frue, eller — ? 

Aagot. 
Fortsætte? Hvad? Underhandlingen om salg af 
min plejemor? Nej, om jeg skulde få komme i himme- 
rige, j^ gik ikke did uden hende! 
Biskopen. 
Barn ! Barn ! 

Aagot. 
Ja, jeg må få tale; min sjæl må få drage ånde. 
Men dette er min sjæl, at jeg holder fast, hvad jeg 
elsker, med alle mine kræfter, med mit liv. 
Biskopen. 
De er ung og bruger den unges overflødige sprog. 
Men jeg tænker, vi heller afbryder denne samtale; den 
fører så alligevel til intet. 

Fru Falk. 
Lad os gå! 

Aagot. 
Hagbart ! 

(Hun så ham far de andre i deren til højre.) 

Hagbart. 

Jeg hørte din stemme helt ud ! Fru Falk — ! 

Aagot. 

Hagbart ! (iler opover ; men da han skynder sig imod hende, 

viger hun.) Nej, TøT mig ikke ! 

Hagbart. 
Men, Aagot — ? 

Aagot. 
Hvorfor har du ikke magtet at hindre dette? Du 
har ikke engang talt til mig om det! 

Hagbart. 
Fordi jeg virkelig ikke vidste det. 

Aagot. 
Sådant ved man, om der ikke siges et ord. Men 
det har ikke ligget dig på hjærte! — Vidste du det 
ikke nu? 

Hagbart. 
Jo; men — 

Aagot. 
Og så kom du ikke styrtende til os ! 

Hagbart. 
Det er sandt ... jeg ... 

Aagot. 
Du er borte i helt andre ting. Og jeg, som ene 
har levet for dette, for at få alt forsonet I Det trodde 
jég var gjort ved dig. 

Hagbart. 
Du er uretfærdig, Aagot ! Ti hvad kan jeg for — ? 

Aagot. 
Nej, du lever i drømme. Men det må du da føle, 
at min hæder ikke kan bli tantes skam, — at det er det 
umuligste på jorden. 

Hagbart. 
Ja, ja! Men behøver det at være så? Jeg flytter 
til eder og — 

Aagot. 
Ja, det kan enhver stymper gjøre. 

Fru Falk. 
Men Aagot! 

Aagot. 
Ja, jeg er skuflFet, krænket. Jeg må skrige det udt 
Ti det er ikke først idag, og det er ikke bare dette. 
Fru Falk. 
Nej, det kan jeg forstå. Men hvad er det? Du 
sårer hans kjærlighed. 

Aagot. 
Hans kjærlighed! 

Fru Falk. 
Du er aldeles ude af dig selv ! Du taler over dig i 

Aagot. 
Nej, jeg taler bare engang! 
Fru Falk 

(hen til hende, sagte). 

Vrede ord ! Du, som ved, hvem han er, du, som 
har følt hans trofaste, rene vilje! Han er jo som 
ingen anden, Aagot ! — 

Aagot 

(fra hende). 

Hold op! Hold op! Du ser ingen ting! 

Fru Falk. 
Du er rent vild, barn ! Din opførsel begynder at 
bli til skam. 

Aagot. 
Nej, da er hans til større skam. Ti det er jo ikke 
mig, han elsker. 

(Skriger, flyr hen og g j emmer sig.) 

Biskopen 

(til Hagbart, sagte). 

Så håber jeg, du tar bort på nogle dage. 

Hagbart 

(ligeså). 

Bi sk op en. 

(Hagbart folger ind til venstre.) 



SJETTE MØDE. 

Aagot 

(kommer frem). 

Kan du tilgive mig? 

Fru Falk. 
Lad os ta hjem! 

Aagot. 
Men sig mig et godt ord 1 

Fru Falk. 
Nej. 

Aagot. 
Jo, du kommer ikke før afsted. 

Fru Falk. 
Jeg kan ikke. 

Aagot. 
Tante, jeg er ikke skinsyg på dig. 

Fru Falk. 
Tii — 

Aagot. 
Men lad mig få komme bort på nogle dage, — lad 
mig bli klar på mig selv ! (Gråter.) Å gud, tante ! 
elsker du ham ? (Fru Falk vU rive sig løs.) Jeg elsker ham 
ikke mere! Ved gud, tante, elsker du ham, så tag 
ham! 

Fru Falk. 
Men så ti dog i det mindste på dette fremmede 
sted! — Vil du ikke bli med, så tar jeg hjem alene. 
Aagot. 
Så kommer jeg aldrig efter. 

Fru Falk. 
Du er aldeles vild! 

Aagot. 
Ja; uden at du er snil med mig, og ser godt på 
xnig, kan j^ ikke leve. Gud velsigne dig, tante, nu 
og alle tider! 

Fru Falk. 
Barn! 

Aagot. 
Så! 

Fru Falk. 
Lad os ta hjem! 

Aagot. 
Ja. 

Tæppet falder. 



TREDJE HANDLING. 



1 haven hos fru Falk. Der er et lysthus til venstre med bord og stoler. 
En større kurv halvfyldt med æbler står på bordet. 

FØRSTE MØDE. 
Fru Falk. 
Ja, når der intet brug er for hestene, Pedersen, så 
må vi hente frøkenen. Kan det ske idag? 
Pedersen. 
Det kan det. 

Fru Falk. 
Send så lige godt straks Hans og to hester til 
sæteren efter hende. Det er også for koldt for hende 
deroppe nu. 

Pedersen. 
Det skal ske. 

(Vil gå.) 

Fru Falk. 
Nu, Pedersen? hvorledes går det Dem så? 

Pedersen. 
A— I 

Fru Falk. 
Kom til mig ikvæld, så skal vi forsøge at optage 
vore samtaler igjen. 

Pedersen. 
Det har jeg længe trængt til, frue. 

Fru Falk. 
Ja, jeg har på en otte — ti dages tid ikke rigtig 
kunnet. 

Pedersen. 
Det har vi alle set, at noget har fejlet fruen. 

Fru Falk. 
Enhver har sit. 

(Pedersen venter; men da fruen blir ved varsomt at plukke æbler af et 

ungt træ og at lægge dem i en liden kurv, hun bærer, så går han til 

venstre.) 

ANDET MØDE. 
Hagbart 

(fra højre, står en stund uden at sees). 

Frue! 

Fru Falk 

(gir et let skrig). 

Hagbart. 
Jeg ber om forladelse! Jeg søgte Dem overalt. 
God dag, frue! Jeg kom tilbage i dette øjeblik. 

Fru Falk. 
Aagot er ikke hjemme. 

Hagbart. 
Jeg ved det. Har hun været borte den hele tid? 

Fru Falk. 
Ja. 

Hagbart. 
Blir hun længe borte? 

Fru Falk. 
Jeg sender hester op idag. Så er hun vel her i 
overmorgen. 

Hagbart. 
Det var Dem, jeg måtte tale med, frue. 

Fru Falk. 
Om Aagot.^ 

Hagbart. 
Også om Aagot. 

Fru Falk. 
De kunde ikke vente med det — til en anden gang ? 

Hagbart. 
Frue, jeg kommer lige fra dampskibet hid. Og da 
skjønner De selv — 

Fru Falk. 
Men når det angår Aagot, og hun ikke er — 

Hagbart. 
Det om Aagot er snart sagt: Hun havde ret; — 
jeg vidste det bare ikke den gang — ■ 

Fru Falk. 
— Gud ! — 

Hagbart. 
Jeg elsker ikke Aagot. 

Fru Falk. 
Men om nu Aagot elsker Dem? 

Hagbart. 
Det viste hun mig sist, at hun ikke gjør. Til Dem 
må hun ha sagt det lige ud? 

Fru Falk. 
Aagot var — hvad skal jeg kalde det? — for op- 
rørt til at stå til troende. 

Hagbart. 
Altså har hun sagt det. Det kunde jeg tænke. 
Ja, det var jeg viss på. — 

Aagot elsker ikke mig; men Dem elsker hun, frue. 
Hun vil, at De skal være lykkelig. 

Bjørnson : Samlede Varker. X. 5 

Fru Falk. 
Dersom De ikke elsker Aagot, så synes mig, at De 
ikke burde være kommen hid. 

Hagbart. 
Det kunde De ha ret i. Men jeg er ikke den 
samme, som kom her før; jeg kommer heller ikke for 
det samme. 

Fru Falk. 
Elsker De ikke Aagot, så tør De ikke være her; 
jeg må gjentage det. Det hensyn skylder De både 
hende og mig. 

Hagbart. 
Jeg forsikrer, at de største hensyn, som gives, netop 
har ført mig hid, hvor jeg nu står. 
Fru Falk 

(som hidindtil har forsøgt at bli ved træet). 

Så går jeg. 

Hagbart. 
Det gjør De ikke! 

Fru Falk. 
Jeg kjender Dem ikke igjen ! 
Hagbart. 
Gud ske lov! Ti jeg har ikke megen ærbødighed 
for den, jeg før var. Mange kan gjøre sådant i en 
håndvending, men jeg har behøvet tid. 
Fru Falk. 
Jeg forstår Dem ikke. 

Hagbart 

(endnu mens hun taler, og ganske nær). 

De forstår mig ! 

Fru Falk. 
Dette er synd ! Tag Dem iagt ! 

Hagbart. 
Deres hånd skjælver — 

Fru Falk. 
Det er ikke sandt! 

Hagbart. 
»Væk ikke dæmonerne!« heder det. 

Fru Falk. 
Det heder så. Og det må vi heller ikke gjøre. 

Hagbart. 
Men dæmonerne er vore livskræfter. 

Fru Falk. 
Som skal styres. Dette er mit livs dyre lære, og 
jeg slipper den ikke. 

Hagbart. 
Dersom jeg ikke trodde, at det var ret, så stod jeg 
her ikke. Jeg har havt et langt arbejde. Jeg har 
måttet løse lænke for lænke. 

Fru Falk. 
Det kunde være sket uden dette. 

Hagbart. 
Jeg elsker Dem! Det er Dem, jeg har elsket i 
hende — fra første dag. Jeg elsker Dem. 
Fru Falk. 
Så hav ærbødighed for mig ! — Gå ! 

Hagbart. 
Leonarda ! 

Fru Falk. 
Nej, nej, nej ! (Flygter.) Å, hvorfor er dette kommet ! 
Skridt for skridt er det kommet. Modstanden, 
denne barske ven, har drevet os. A, bliv lykkelig, 
som jeg er det nu! 

Fru Falk. 
Jeg fortjener ikke lykke. Jeg har ikke ventet 
på den. 

Hagbart. 
Jeg ved ikke, hvad De alt har gjennemgåt for at 
bli, som De nu er, — så skjøn, så god, så sand. 

Men det ved jeg, at havde de andre ikke dømt 
Dem for, hvad De har fejlet, så havde jeg ikke elsket 
Dem for, hvad De er. Og det tænkte jeg gav mig ære 
hos Dem. 

Fru Falk. 
Evig tak ! — Men menneskene har imod sådant. 
De har imod, at en ung mand bejler til en ældre 
kvinde, og når — 

Hagbart. 
Menneskene har jeg aldrig spurt, ikke engang, da 
jeg var som stærkest bunden. Og nu spor jeg Dem, 
bare Dem I 

Fru Falk. 
Og jeg svarer: Den enkelte kan trives uden men- 
neskenes sympati, ikke et forhold. Den kolde vind, 
der går, trænger snart imellem. 
Hagbart. 
Når De svarer mig, føler jeg det, jeg selv siger, så 
stivt, så højtideligt, — så kejtet. Men jeg må bli ved, 
som jeg nu engang er. Kjære, gode, fra det øjeblik jeg 
fuldt ud følte, at det var Dem, jeg elsked, blev der 
bare ét stort; — alt andet forsvandt. Jeg fatter der- 
for ikke, hvad De siger. Tror De, nogen vil arbejde 
på at få mig træt? At de kan opnå det? 
Fru Falk. 
Ikke nu, men siden. Der kommer en tid — 
Hagbart. 

— ja, en arbejdets tid ! Den er jo kommen. Det 
er for dens skyld, jeg står her. Måske kommer også 
en kampens, — Gud give det! — Er det da, at hen- 
synene skal få råde? Nej. De er fri, og jeg er fri; 
i vor vilje har vi vor fremtid. 

Fru Falk. 
Og så er jeg imidlertid biet gammel — 

Hagbart. 
_ De — ! — 

Fru Falk. 

— og skinsyg og besværlig, — men De ung blandt 
de unge, glad blandt de glade! — 

Hagbart. 
De skulde vide, som De har gjort mig ung. Og 

som jeg forstår, at hver alder vil overgyde Dem med 
en anden skjønhed, en åndigere kraft. Tror De, jeg 
har fattet Dem halvt, eller at jeg ikke ved, hvem jeg 
elsker? Det er først og fremst flammen i din sjæl; 
jeg kan ikke mere vende mig fra den. Jeg vil aldrig 
bli færdig. Jeg begynder jo fra nyt af. 
Fru Falk. 
Dette er som stundom om våren. Luften lokker 
ud og beruser; men den kan være dødelig. 
Hagbart. 
Du elsker mig ! Jeg vidste det, før jeg kom hid 
idag. Jeg så det, straks jeg stod her. Ved du, kjær- 
ligheden er dit livs luft; jeg har aldrig set det således 
hos noget andet menneske. De skuffelser, du har gjen- 
nemgåt, de savn, du har følt, de må ha været grænse^ 
løse. Derfor er det vel også, at du nu skjælver så. 
Du tør ikke tro, hvad du hører. Eller hvad er det? 
Fru Falk. 
Nej, dette er en forståelse, som jeg tænkte umulig ! 

Hagbart. 
— Men har jeg ikke havt den, bestandig vi har 
talt sammen? 

Fru Falk. 
Jo. 

Hagbart. 
Er den så ikke mit vidne, at vi to — ? 

Fru Falk. 
Jo ; det er sandt ! Jeg kan ikke gjemme mig for dig. 

(Brister i gråd.) 

Hagbart. 
Men hvorfor så være ræd? 

Fru Falk. 
Jeg ved ikke! Jeg er det uafladelig, dag og nat. 

(Gråter fremdeles.) 

Hagbart. 
Men det, du nævnte, er jo intet ! Det kan passe 
på andre, men ikke på os. 

Fru Falk. 
Det var, da jeg flygted for dig. Jeg kasted, hvad 
jeg først fandt, for at stanse dig. Men det er ikke 
dette, — å, gud! 

(Hun synker sammen.) 

Hagbart. 
Leonard a ! 

(Uer til.) 

Fru Falk. 
Nej, kom ikke! Lad mig være! 

Hagbart. 
Du har saa meget at sige mig, at du rent bugner 
under det. Og så tør du ikke ligevel? 
Fru Falk. 
Hagbart, der er noget i dette, som ikke er ret — 

Hagbart. 
— I måden, det er kommet på? At Aagot førte 
mig ind til dig? Det kunde ikke være anderledes. 
Fru Falk. 
Det er ikke ord, som afgjør sådant. Jeg må se 
Aagot; jeg må tale med Aagot. 
Hagbart. 
Det har du jo gjort! Du ved det, at det er du, 
som elsker, og ikke hun; det er dig, jeg elsker, og ikke 
hende. Hvad er det, du mere vil? 
Fru Falk. 
Jeg vil få tid. Jeg vil ikke tabe styret over mig 
selv. Jeg har tilkjæmpet mig det. Det har kostet, kan 
du tro, så nu var det min stolthed. Men det vil ikke 
lystre, når du taler. Hvert ord af din sjæl suger min 
i sig. At tages, tanke for tanke, over i slig uendelig 
forståelse — er der større lykke til? Men der følger 
angst med, — hos mig i det mindste. Nej, svar mig 
ikke! Du har for megen magt; ti jeg elsker dig! Så 
sent kommer det og bryder indover mig i den dybeste 
fred. — Og synes mig forræderi mod mit barn. 

Hagbart. 
Men det er det jo ikke! 

Fru Falk. 
Jeg ved det ikke; lad mig få tid! 
Jeg har angst. Svundne tider kommer med angsten. 
Og der er mere. Jeg ængstes for det overvældende i 
min følelse. Jeg kunde drage dig ned med i en hvir- 
vel ! — Nej, svar mig ikke ! Rør mig ikke ! — — 
Hagbart, elsker du mig.^ 

Hagbart. 
Du spør? — 

Fru Falk. 

Så hjælp mig ! — Gå ! — Vær skjøn ! Lad mig 

få kjende denne sejr og se dig sådan ! Andre trænger 

kanske ikke til det. Men j^ trænger til det. — Gå ! 

Hagbart. 

Leonarda ! 

Fru Falk. 
Vent, til der kommer bud. Det kan ikke vare 
længe. Tag stille, hvad som kommer, husk: jeg elsker 
dig ! — Nej, sig intet ! Jeg har ikke mod og kraft til 

mere. (Hvisker.) Gå ! (Han går.) Hagbart ! (Han stanser.) 

Det, du har sagt mig idag, er det højeste, jeg har 
levet. Men at du nu går taus bort, er mere end alt, 
du har sagt. 

(Han går.) 

TREDJE MØDE. 

Fru Falk 

(står en stund i stor henrykkelse, går, står. Med én gang roper hun): 

Aagot ! 

Aagot 

(udenfor). 

Er du der? 

Fru Falk. . 

Mai, båm ! (Ud, kommer ind igjen med hende i favnen.) Har 
du gåt.^ 

Aagot. 

Hele vejen ! (Hun holder sin hat i hånden, er solbrændt og 
varm og har mærker efter at ha gåt en lang fodtur; på ryggen har hun 

en ransel, som hun lægger af.) Jeg har vasket mig i en bæk 
idag og gjort toilette ellers også. 
Fru Falk. 
Har du gåt inat? 

Aagot. 
Nej, jeg lå en stund på Opsal; men jeg var ude 
ved solgang. Gud, hvor det var skjønt ! — 
Fru Falk. 
^g j^g> som netop har ladet lage istand for at 
hente dig. 

Aagot. 
Nå; så kan de hente mit tøj. For jeg kunde ikke 
vente længer. 

F ru F alk. 
Du ser så godt ud. 

Aagot. 
A, det er, fordi jeg er så solbrændt, det. 

Fru Falk. 
Ja, du har det da godt — nu ! 

Aagot. 
Udmærket, tante! For nu er det over altsammen. 
— Jeg har fåt brev fra oldemor. 
Fru Falk. 
Var det fra hende, det brev, jeg sendte op? Jeg 
kunde ikke begribe, fra hvem det var. 
Aagot. 
Jo, det var fra hende. Her er det. Du må høre. 

Fru Falk. 
Ja. 

Aagot 

(læser). 

»Kjære barn! 
Jeg har ikke skrevet på mange år, så det blir der- 
efter. Men Hagbart er borte, så jeg må sige dig det 

selv. Vær ikke længer bedrøvet. Når I gifter eder, 
flytter jeg til eder.« — Er det ikke mageløst, tante? 

(Sitrer af frjd og kaster sig om halsen på hende.) 

Fru Falk. 
Men — ! 

Aagot. 
Men? Så gives der ikke noget men mere da, skjøn- 
ner du ! Ti dette gjælder jo dig. 

Fru Falk. 
Mig? — Ja, men ... du? Hvorledes har du det? 
— med Hagbart? 

Aagot. 
Å, det? — Ja, nu skal jeg fortælle dig det, hvor- 
ledes det egentlig gik til. For nu kan jeg gjore det. — 
Nej, tag det ikke så alvorlig, tante! Det er jo ikke 

noget. Men lad os sætte os ! (Flytter stolen tilrette, mens 

hun taler.) Jeg trænger virkelig også til at sidde lidt. — 
Ser du, det kom som et uventet overfald, — ligesom 
bagfra. Nej, kjære tante, vær ikke så bekymret ! Her 
står ingenting på længer. Det kom virkelig af en 
komedie. 

Fru Falk. 

Af en komedie? 

Aagot. 

Vi så sanamen i de dage, vi to, kan du huske: »Når 
damer fører krig« af Scribe. 

Fru Falk. 
Ja. 

Aagot. 
Og så tænkte jeg, ja, jeg sa' det vist også: Han er 
dog i grunden dum, den Henri. Han har valg melleni 
en stærk, skjøn, ildfuld kvinde, der kunde gi sit liv for 
ham, — og et barn, som i grunden er tåbelig, for det 
er hun, det nytter ikke at nægte det, tante, — og så 
vælger han denne lille ubetydelige person. Det er alene, 
fordi han selv er ubetydelig. — Nej, jeg må sidde ned, 

jeg hviler bedre da. (Lader sig glide helt ned, hvilende armen på 

fru Falks fang.) Å, det var godt ! Og nu slipper du for 
at se mig i ansigtet oftere, end jeg selv vil, for du tar 
det altfor gruelig højtideligt, og nu kommer noget, som 
jeg nok kan være undselig over. — Med én gang stod 
det nemlig for mig: Gud! fruen, det er — , og hun, 
den lille tingest med det krøllede hår, er — , og han? 
Men Hagbart er ikke ubetydelig, han havde valgt ander- 
ledes ! Han havde valgt fruen. Og så slog det mig i 
samme stund, at Hagbart lige fra første dag havde 
talt med dig og bare med dig og næsten slet ikke med 
mig, og hvis han talte med mig, da om dig. Jeg blev 
i den grad hjærtesår, at det var, som én stak mig, og 
siden — jeg skammer mig nu så over det — havde jeg 
ikke mere fred ; der fulgte mig en stor smerte, vågen og 
i drømme, og det ligesom snørede sig sammen om bry- 
stet, bare han talte til dig eller du til ham. Jeg skam- 
mer mig ; ti hvad var naturligere, end at han aldrig blev 
træt af at tale med dig! Jeg blir det jo ikke selv. 
Fru Falk. 

Men jeg ved endnu ikke, ... jeg forstår endnu 
ikke — ! 

Aagot. 

Vent nu! Nej, se ikke så spændt på mig! Det er 
jo forbi nu ! 

Fru Falk. 

Hvad er forbi ! 

Aagot. 

Herre gud, så vent ! Du, tante, er da endnu mere 
utålmodig end jeg. Jeg vil, at du ikke skal tro 
mig værre, end jeg er. Og derfor må jeg først for- 
tælle, at jeg kjæmpede redelig. Jeg lå og gråt om 
natten, ti jeg kunde jo ikke tale med dig om det; jeg 
gjorde mig så overgiven, munter og lykkelig om dagen, 
og så, tante, så sa' jeg en dag fuldt og helt til mig selv: 
Kan det gjøre dig ondt, at han elsker hende højere 
end dig.^ Hvad er du mod hende? Og hvor herligt. 

om tante fandt en, hun højt kunde elske, og sum jeg 
havde ført til hende! 

Fru Falk. 

Min herlige Aagot! 

Aagot. 

Ja, nu må jeg ikke gjøre mig bedre, end jeg er, 
.heller. Ti det var ikke altid, jeg kunde sige det. Der 
var noget, som bestandig skjød op igjen, ligesom — ja, 
ligesom en hulken. Men så tog jeg mig alvorlig sam- 
men, og sa' til mig selv: Om det også er min egen 
lykke, jeg by'r hende? Er det kanske for meget? 
Nej, og atter og evig, nej ! Og når han ikke holder 
mere af mig! Skulde jeg da ikke kunne kjæmpe det 
ned ? Det vilde dog være f ejgt ikke at kunne det ! 
Jeg forsmår en, som ikke elsker mig! 

F r u F a 1 k. 
Aagot, jeg beundrer dig, jeg elsker dig, jeg er stolt 
af dig ! 

Aagot. 
Å, tante, jeg har aldrig følt som da, hvad du var 
for mig ! Hvis jeg kunde gjøre noget stort i livet, 
noget, som var rigtig godt eller rigtig vakkert, så har 
du lagt det i mig ; ti jeg gik da og sværmede for alt, jeg 
skulde finde på for at lede dette frem; jeg vilde påtage 
mig den ydmygste stilling, uden at I skulde fornemme 
et kny, et suk, ... og da stod du bestandig for mig! 
Ti det følte jeg, at du kunde gjøre dette for mig ! Ja, 
det har du jo i grunden allerede gjort. Du rigtig lyste 
for mig, tante! 

Fru Falk. 
Aagot ! 

Aagot. 
Men du ser ikke så glad ud, som jeg nu er ! Fat- 
ter du endnu ikke, hvorledes det gik til? 

Fru Falk. 
Jo, men — udgangen? 

Aagot. 
Kjære, den kjender du jo ! Nej, det er sandt ! Det 
må j^ jo ikke glemme at fortælle, for ellers kan du 
jo ikke forstå, hvorfor jeg bar mig så dumt ad hos 
bispen. 

Fru Falk. 
. Nej. 

Aagot. 
I mine sværmerier, ser du, i mine stolte sværmerier 
om forsagelse for at gjøre dere lykkelige — kunde der 
komme på mig, ja, et virkeligt raseri mod Hagbart, fordi 
han ingenting sa* til mig, ... eller rettere, ingenting for- 
stod, ... han gik ligesom i drømme. Er det ikke under- 
ligt, at det ene således kan blande sig med det andet? 
Og det var stærkere, end jeg selv vidste af; — for da 
bispen vilde forkaste dig, — det kom også ligesom bag- 
fra ! — da tabte jeg rent besindelsen, fordi Hagbart ikke 
havde hindret dette istedenfor at gå der og drømme; 
jeg ved ikke, — men — ja, du så selv, hvorledes det 
gik; det brast ud af mig altsammen hulter til bulter, 
jeg var rigtig engang igjen til gagns uartig og du sint, 
— og så blev vi venner igjen, og jeg rejste, — og så, 
tante — 

Fru Falk. 
Og så — ? 

Aagot. 
Ja, så tænkte jeg over ! Alle de vakre ord om ham, 
som du gav mig med på vejen, de vokste og vokste. 
Du blev igjen selv så stor, så mild. Deroppe var også 
rent vidunderligt ! Nej, den luft, den klarhed, det over 
alle grænser store, du ! Og vandet, næsten altid stille, 
så nedsænkt lå det ; og der kunde være, især om kvælden, 
å, hvor stille! Og så lukkede det sig som et sår. 
Fru Falk. 
Hvad lukkede sig? 

Aagot. 
Smerten, tante. Der var ingenting mer ivejen. Hag- 

bart er jo, som du sa*, så ædel, så sand. Og du selv, 
tante! I vilde ikke ha gjort mig noget ondt, nogen af 
dere, nej, ikke engang ufrivillig. A, det var så godt 
at kjende det. Jeg hvilte mig i det mangen gang, til jeg 
sovnede, der jeg sad, — så lykkelig. Gud, hvor jeg 
elsker ham! — og så kom brevet fra oldemor. - - 

Hans 

(kommer således, at han ikke straks ser-Aagot). 

Frøkenen skal være — Der er De jo 
Aagot 

(rejser sig). 

Du virkelig skræmte mig, Hans ! 

Hans. 
Velkommen tilbage! 

Aagot. 
Tak. 

Hans. 
Ja, så slipper jeg at rejse — ? 

Aagot. 
Ja da! Men der må nogen op efter tøjet mit. 

Hans. 

Naturligvis. — Men hvad fejler fruen? 

Aagot. 
Tante ? — Gud, hvad er det ? 

Hans. 
Fruen har i det siste ikke^æret frisk. 

Aagot. 
Ikke det? Men, tante! Skal jeg — ? Vil du --? 
Tante! Men, tante! 

Hans. 
Skal jeg kanske hente — 

• Fru Falk. 

Nej, nej ! — Men du, Aagot, vil du Gud, vil 

du ... springe ind — 



Digitized by CjOOQ iC 



— 70 - 

Aagot. 
Dråberne med den røde etiket? 

Fru Falk. 
Ja. (Aagot bort.) Hans, skynd dig hen til generalen, 
— hed ham komme hid ! Straks ! 

Hans. 
Ja, frue! 

Fru Falk. 
Hans! 

Hans. 

Ja! 

Fru Falk. 
Tag hest ! Generalen er kanske ikke hjemme, — så 
efter ham! 

Hans. 
Ja. (Ud.) 

Aagot. 
Her er det, tante! 

Fru Falk. 
Tak. Nu er det over. 

Aagot. 
Men hvad er det, tante? 

Fru Falk. 
Det er, mit barn, — det er noget, som kommor 
undertiden i overgangen fra sommer til høst. 

Tæppet falder. 

Mellem tredje og fjerde handling kun nogle minuters ophold, som ud- 
fyldes med musik, der begynder, fer tæppet er helt nede. 

FJERDE HANDLING. 



Hos biskopen. Aften, og lys tændte. 

FØRSTE MØDE 

Biskopen og fni Falk, den siste rejseklædt med et sjal på armen og 

en væske i hånden, træder ind. Biskopen vil fri hende for det, som 

hun bærer. Men hun lægger det selv fra sig. 

Fru Falk 
De må undskylde, hr. biskop, at jeg ulejliger Dem 
og det så sent; det har en årsag, som jeg ikke råder 
over. — Er Deres brorsøn hjemme? 
B iskopen. 
Nej. Men jeg venter ham; han har søgt mig to 
gange i eftermiddag uden at træffe mig. 
Fru Falk. 
J^ vilde gjærne skynde mig, før han kom. 

Biskopen. 
Skal jeg altså få vide, når han kommer hjem? 

Fru Falk. 
Ja, tak! 

Biskopen 

(ringer). 

Hans oldemor siger, han har været hos Dem idag 
lige efter sin hjemkomst. 

Fru Falk. 
Ja.- 

B iskopen 

(til den indtrædende pige). 

Vær så god at lægge mærke til, når kandidaten kom- 
mer hjem, og lad mig få vide det. 

(Pigen går.) 

F ru F alk. 
Han har talt med sin oldemor? 

Biskopen. 
Ja. 

Fru Falk. 








Efter at han - 


(Stanser.) 

Bi skopen. 








Efter at han har været hos Dem 










Fru Falk. 








Har han sagt noget? 

Bi sk op en. 








Han har været meget bevæget, 
spurt oldemor om mere. Jeg kan 
det; — han har talt til Dem? 


Men jeg har 
nemlig tænke 


ikke 

mig ; 




Fru Falk. 








Ja. 


Bi skopen. 








Og De, frue? 


Fru Falk. 








Jeg — ? Jeg er nu her. 

Bi sk op en. 


rv:> 







Fru Falk. 
For at rejse. Det blir nu, som De vil ha det, hr. 
biskop. 

Bi sk o pen. 
Og han skal ikke vide noget om det ? 

Fru Falk. 
Ingen — uden den, som ledsager mig. Jeg går om- 
bord i aften i det engelske dampskib. 
Biskopen 

(ser på sit ur). 

Da har De ikke megen tid. 

Fru Falk. 
Jeg vilde også bare betro i Deres hænder, hr. bi- 
skop, et gavebrev på, hvad jeg her ejer. 

Biskopen. 
Til Deres søsterdatter? 

Fru Falk. 
Til Aagot. Hun skal ha alt. 

Bi skopen. 
Men De sa' siste gang, frue — ? 

Fru Falk. 
Til rejsen har jeg altid nok. Jeg behøver senere 
intet. Jeg kan ernære mig selv. 

Bi sk o pen. 
Men Aagot, frue? Vil De ikke vente, til Aagot 
kommer hjem? 

Fru Falk. 
Aagot kom hjem idag. Hun sover nu. Men min 
vogn er sendt tilbage for at hente hende hid — straks. 
— Er De da så god at ta mod hende*... jeg vidste in- 
gen anden ... og trøste hende — ! 
Bi sk op en. 
Det skal jeg, frue. — Jeg forstår, at dette må 
koste på. 

Fru Falk. 
Og vil De prøve ... at få det godt igjen mellem 
de to? 

B iskopen. 
Men de elsker jo ikke hverandre. 

Fru Falk. 
Aagot elsker ham. Og da de begge elsker mig, — 
så tænkte jeg, at når jeg først var borte, — og de vidste, 
at det var mit ønske, — jeg tænkte, at de fandt hver- 
andre i deres fælles kjærlighed til mig. — Jeg håber 
det. De er begge så unge. 

B iskopen. 
Jeg skal gjøre, hvad jeg kan, frue. 

Fru Falk. 
Tak! Så vilde jeg be' Dem venligt tillade, at olde- 
mor flyttede ud på landet til Aagot, — eller at Aagot 
flyttede hid ind, ganske som begge vil, for at Aagot 
kunde få den adspredelse at pleje oldemor; ti hun hol- 
der af hende. 

B iskopen. 
Og oldemor af hende. 

Bjørnson: Samlede Varker. X. 6 

Fru Falk. 
Og der, hvor oldemor var, derhen kom vel også Hag- 
bart. Den gamle vilde måske da hjælpe dem. 
Bi skopen. 
Jeg finder Deres forslag udmærket, og jeg for- 
bauses bare over, at De nu har tid og kraft til at tænke 
alt dette ud. 

Fru Falk. 
Er oldemor endnu oppe? 

Bi skopen. 
Ja; jeg kommer just nu fra hende. Hagbart har 
sat hende i uro. Hun tåler så lidet. 
Fru Falk. 
Så er det måske ikke værdt, at jeg siger hende far- 
vel. Jeg havde ellers trang til det. 
Biskopen. 
Jeg tør ikke tillade det. 

Fru Falk. 
Vil De da være så god at hilse fra mig — og takke ! 

Biskopen. 
Det skal jeg. 

Fru Falk. 
Og be' hende — hjælpe — ! 

Biskopen. 
Jeg tar megen del med Dem, frue. 

Fru Falk. 
Tilgiv mig så, Deres højærværdighed, den forstyr- 
relse, jeg har bragt ind her. Den var ufrivillig. 
Biskopen. 
Jeg beklager, frue, at jeg ikke før har lært Dem 
at kjende. Da kunde meget nu ha været anderledes. 
Fru Falk. 
Derom skal vi nu ikke tale. 
Pigen 

(kommer ind). 

Jeg skulde bringe dette kort til fruen. 

Fru Falk. 
Tak! — Generalen er altså i forstuen? 
Pigen. 

Ja. 

Biskopen. 
Er general Rosen her? 

Fru Falk. 
Jeg har tilladt mig at be' ham hente mig her, når 
dampskibet signaliserte. 

Biskopen. 
Bed generalen komme ind ! (Pigen går.) Det er altsi 
general Rosen, som — * 

(Stanser.) 

Fru Falk 

(søger i sin væske). 

— skal ledsage mig. Han er min mand. 

Biskopen. 
Deres fraskilte mand. 

Fru Falk. 
Ja. 

Biskopen. 
Så har jeg gjort Dem megen uret, frue. 

Fru Falk. 
A-ja. 

Generalen 

(kommer. Han er iført en elegant rejsedragt og ser udmærket ud). 

Jeg ber Deres højærværdighed tilgive; men tiden er 
inde. — Frue, dette er Deres? 

Fru Falk. 
Ja. — Vil De så, når Aagot kommer, hr. biskop, gi 
hende dette? — Og hjælpe hende? 
Biskopen. 
Ja, frue. Gud være med Dem ! 
Pigen 

(ind). 

Kandidaten er kommen. 

6* 

Fru Falk. 
Farvel ! — Hils — ! 

Biskopen. 
Dette er vist mere, end nogen af os kunde ha gjort. 

Fru Falk. 
Det kommer bare an på, hvor højt man elsker. — 
Tak! Farvel! 

Biskopen. 
Farvel ! 

(Generalen byder ærbødig armen ; hun tar den ; de går. Biskopen f olger.) 

ANDET MØDE. 
Hagbart 

(kommer fra højre, ser sig om, blir forundret, går mod baggrunden, men 
møder biskopen i døren). 

Biskopen. 
Er du der — ? 

(Begge går tausc fremover.) 

Hagbart 

(i stærk sindsbevægelse, men dæmpet). 

Jeg hører det på tonen, — og jeg ser det på dig, - 
at du ved det. 

Biskopen. 
Du tror, jeg har talt med din oldemor? 

Hagbart. 
Ja. 

Biskopen. 
Det har jeg også. Hun har intet egentligt sagt. 
Men jeg skjønner det jo. Du ved, jeg skjønte det tid- 
ligere end du selv. 

Hagbart. 
Det er sandt. Jeg har kjæmpet min kamp igjennem. 

Biskopen. 
Det har du neppe, Hagbart. 

Hagbart. 
Ja, d u vil ikke sige så ; jeg ved det. Men jeg kal- 



Digitized by CjOOQ iC 



— 77 — 

der det mit livs afgjørende sejr. Jeg elsker fru Falk. 
Og hun elsker mig. 

Biskopen. 
Hvis du ikke var i så stort oprør — 

Hagbart. 

Det er ikke oprør, det er lykke. Men her hos dig, — 

ja, jeg er ikke kommen for at be' om din velsignelse; 

det får gå uden den ! Men jeg er kommen for at sige 

dig det; ti det er min pligt. — Gjør det dig så ondt? 

Biskopen. 

Ja. 

Hagbart. 
Onkel, det krænker mig. 

Biskopen. 
Min søn ! — 

Hagbart. 
Det krænker mig for hendes skyld og for min. Så 
kjender du ingen af os. 

Biskopen. 
Skal vi sætte os og tale sammen, Hagbart? 

Hagbart. 
Jeg ber dig ikke at forsøge nogen overtalelse. 

Biskopen. 
Vær rolig! Jeg ærer din følelse. Og jeg ved nu, 
at hun er den værd. 

Hvad siger du? 



Hagbart. 



(De sætter sig.) 

Biskopen. 

Min kjære Hagbart, lad mig straks bekjende det: 

Også jeg har havt mine oplevelser siden sist her. Og 

de har lært mig, at jeg var ikke i min ret mod fru Falk. 

Hagbart. 

Er det muligt? 

Biskopen. 
Jeg har dømt hende både for tidlig og for strængt. 
Det er en skjødesynd, vi har. Og jeg har ta't for 

meget hensyn til mennesker, har havt for lidet af den 
kjærlighed, som skulde gi mod. Hun, som jeg tænkte 
underlegen, hun har lært mig det. 
Hagbart. 
Du ved ikke, hvor du ved disse ord gjør mig tak- 
nemlig — og lykkelig ! 

Bi skopen. 
Jeg vil sige mere. Du følte, at vi så på din kjær- 
lighed til hende som på en synd. 

Hagbart. 
Ja. 

Bi skopen. 
Dette oprørte din retfærdighedsfølelse, og din kjær- 
lighed vokste af det. Du er en ædel natur. 

Hagbart. 
Gud, hvor jeg holder af dig for dette, onkel ! 

Biskopen. 
Derfor har jeg sat mig ned hos dig, Hagbart, for 
at be' dig om forladelse. Og hende! Og jeg skylder 
den menighed, som jeg skal lede, men som jeg ikke stolte 
nok på, at rette på dette. Ti også i den er de gode de 
fleste; de var komne med, havde jeg havt mod til at gå 
foran. 

Hagbart. 
Jeg ærer dig som ingensinde, og som aldrig nogen 
har æret dig ! 

B iskopen 

(har rejst sig). 

Kom, Hagbart ! 

Hagbart 

(rejser sig og kaster sig til ham). 

Onkel ! 

Biskopen. 
Har du kjærlighed stærk nok til at tåle — 

Hagbart. 
Å, alt! 

Bi skopen. 
Ti undertiden får vi den, for at den skal lære os 
at tåle det tyngste. 

Oldemor 

(ind). 

Jeg hørte Hagbarts røst! 

Hagbart. 

Oldemor ! (Både han og biskopen op imod hende.) Oldemor ! 

Gud i himlen, hvor jeg er lykkelig ! 

(Han tar hendes ene arm.) 

Oldemor. 
Er det sandt? 

Biskopen 

(som tar hendes anden arm). 

Du skulde ikke gå alene. 

Oldemor. 
Jeg hørte Hagbarts røst; — den var så stærk, og 
så tænkte jeg: der står noget på. 

Hagbart. 

Og så er det bare godt ! Onkel samtykker, onkel 

er stor, onkel gjør alt, alt godt igjen — og mere til ! 

Gud, — oldemor, at du skal være så gammel ! Jeg 

havde lyst til at ta og bære dig, springe rundt med dig. 

Oldemor. 
Nej, det må du nok la' være. (Bringes til sæde.) — 
Nu — ? Hvad så mere? 

Hagbart. 
Hvad så mere? Nej, jeg ved ikke mere! Der er 
ikke mere! 

Biskopen. 
Jo, Hagbart, der er mere. 

Hagbart. 
Du siger det så alvorlig? — Du er så alvorlig — 
ja, bevæget — ? Onkel! 

(En vogn høres komme.) 

Biskopen. 
Vent lidt, min søn. Vent lidt! 

(Går ud af hoveddøren.) 

Hagbart. 
Kjære oldemor, hvad kan det være? 

Oldemor. 
Jeg ved ikke. — Men lykken er ofte så kort. 

Hagbart. 
Lykken så kort? Hvad er det? Gud, oldemor, — 
pin mig ikke! 

Oldemor. 
Jeg forsikrer dig, jeg ved intet. — Bare — 

Hagbart. 

— Bare — Hvad ? — 

Oldemor. 

— At din onkel var hos mig, da fru Falk blev 
meldt. 

Hagbart. 
Fru Falk? Har fru Falk været her? Nu? 

Oldemor. 
Netop. 

Hagbart. 
Så må noget stå på! Kanske det var hende, 

som onkel (Styrter opover ; døren åbnes ; bispen træder ind med 

Aagot under armen.) AagOt ! 

Aagot. 
Hagbart ! — (Angst.) Er tante ikke her ? 
Cornelia 

(som har fulgt efter biskopen og Aagot ind). 

Men, bestemor! 

(Går hen til hende.) 

Biskopen. 
Kjære Aagot, Deres plejemor har pålagt mig at gi 
Dem dette brev. 

Hagbart. 
Et brev — ? 

Oldemor. 
Hvad er det? Lad mig se! 

(Hendes stol blir af Cornelia draget halvt om mod de andre.) 

Hagbart. 
Læs højt, Aagot ! 

Aagot 

(læser). 

»Dyrebare ! 
Når du modtager dette brev, er jeg — rejst. Jeg 
elsker den, som du — « 

(Gir et stort skrig og falder. Biskopen tar mod liende.) 

Oldemor. 
Hun er rejst? 

Cornelia. 
Hun elsker den, som — ? — Gud, se Hagbart ! 

Biskopen. 

Cornelia : (Denne iler til biskopen ; de lægger begge Aagot ned. 
Cornelia står hos. Biskopen vender sig.) Hagbart ! (Denne styrter til 

hans bryst.) Mod ! Mod ! min Søn ! 

(Stilt.) 

Oldemor 

(rejser sig). 

Så de store følelsers tid er vendt tilbage! 

Tæppet falder langsomt. 

DE HANDLExNDE. 



Riis, generaldirektør. 

Kamma Riis, født Ravn, hans hustru. 

Freder 



irik, 1 



, deres børn. 
Karen, 

Kampe, ingeniør. 

Hans, do., hans søn. 

Frederik Ravn, kanalinspektør. 

L a r s s e n, bureauchef. 

Karl Ravn, ingeniør. 

Anna, hans hustru. 

Fru Ole Ravn, kaldet , »Tante Ole", Annas mor, 

P r e u s s, ingeniør, 

Hans hustru, født Ravn, 

Fru Thomas, født Ravn, .-. ;-„ 

Fru Stange, do., f'^ ^ 

K a h r s, ] 

Lange, / ingeniører. 

Kraft, J 

Jærnbanekomitéens formand. 

Frøken Nora Holm. 

Frøken Lise Gran. 

En tjener hos generaldirektøren. 

En pige hos samme. 

En do. hos Kampe. 

Flere gjæster ved ingeniørmiddagen. 

(En forstue, som går i ét med en veranda udover sjøen ; der sees holmer 
og kystlandskab.) 

FØRSTE MØDE. 

(Kampe; hans søn Hans; Frederik Ravn; alle ved ét bord.) 

Ravn. 
Jeg skal sige dig det. Når du angriber generaldi- 
rektøren (ti at angribe hans »ny system« er jo at angribe 
ham selv, — skjønt systemet hverken er hans eller er 
nyt — ) ; når du angriber generaldirektøren — 

Kampe. 
Hør, skal vi ikke få os et glas? — Marie! 

Hans. 
Ikke nu, far. Det er for varmt. (Til Marie, som 
kommer.) Vær så god at bære ind nogle flasker selters. 
Ravn. 
Nej, hør så på mig! Når du angriber min højt- 
ærede svogers »ny system« (som ikke er hans og ikke 
er nyt), så glemmer du, hvad en generaldirektør betyder 
i vore små forhold. 

Kampe. 
Ganske rigtigt ! 

Ravn. 
Du bærer dig ad som den, der ikke har været hjemme 
på syv år. 

Kampe. 
Sådan er det! 

Ravn. 
Du bærer dig ad som den, der kommer fra Amerika. 

Kampe. 
All right ! 

Ravn. 
Du tror, du kan ta med dig den frimodighed, som 
d e r er i brug, den virkning af frimodigheden, som du 
har set i de store forhold. Det vil sige, du bærer dig 
ad som en tull. 

Kampe. 
Hm ! Den slutning — 

Hans. 
Jeg har talt med ingeniører, som ikke er af din me- 
ning. 

Ravn. 
Det må være med slige godtroende galninger som 
min brorsøn Karl. Nej, — ingeniørerne herhjemme er 
som alle de andre. Enten har de offentlig ansættelse, 
eller de frir til den. Og er de private, så enten er de 
i god vej, eller de ønsker at komme i god vej, — og i 
begge tilfælde lægger de sig ikke ud med dem, som har 
magten. 

Hans. 
Når jeg tænker på alle dem, jeg studerede sammen 
med i udlandet — 

Ravn. 
Men som nu for det meste er gifte! Og kvinderne 
har endnu sikrere sans for, hvad der er fordelagtigt. 

Du må huske, du er kommet hjem! Du møder små 
forholds små sjæle; de gror tarveligt og ligeligt i bedene 
som næper. 

Kampe. 
Dette synes jeg, vi skulde drikke noget stærkt til. — 
Marie ! 

Hans. 
Nej, far; det er for tidligt på dagen. (Til Marie, som 

kommer.) Cigarer ! — jeg kan indrømme, at i små forhold 
er det vanskeligere at sige sandheden. 
Ravn. 
Vanskeligere? Det er umuligt I 

Kampe. 
Hm — ? 

Ravn. 
Å, du mener slige små sandheder, hvoraf der går 
tyve på en tcnnme? 

Men de store sandheder med fare for eksplosjon, — 
de siges ikke. 

Kampe. 
Siges nok — 

Ravn. 
Ja, siges, siges, — men de forpuffer som løst krudt 
i det fri. Jeg forsikrer dig, at et lidet- samfund ikke 
vilde tåle den kemiske proces af en stærk sandhed; det 
revnede pinedød. Der må stærkere retorter til. 

Hans. 
Verdens største sandhed er gåt frem af et lidet folk. 

Ravn. 
Som også pligtskyldigst revnede. 

Hans. 
Ikke deraf. 

Kampe. 
Men dette blir tørt. Skal vi ikke — ? 

Hans. 
Far har ret — 

Kampe. 
Nå endelig ! — 

Hans. 
— vi kommer for langt fra sagen. 

Kampe. 
Aul — 

Hans. 
Jeg føler, at jeg vil møde vanskeligheder, at man 

vil slippe emnet og gå løs på personen. Men når jeg 
nu holder dette ud — ? 

Ravn. 
Å, hvor du er på vildspor! Jeg sa' til papa Kampe: 
lad ikke gutten bli så længe borte, sa' jeg; heller ikke 
rejse så langt. Han må bøde for det, når han kommer 
hjem. — Ikke sandt? 

Kampe. 
Jo. 

(Rejser sig, går et par gange frem og tilbage og da som tilfældig ud.) 

Ravn. 
Allerede dette: at angribe offentlig og med navn en 
stor autoritet — ! 

Hans. 
Ja, men sligt har man dog set før. 

Ravn. 
Javist har man set det! Men når du, en ung, 
ukjendt mand — ! A, det hele vil dø hen. 
Hans. 
Ikke, så længe jeg lever. 

Ravn. 
Ja, stå du og tramp solo! 

Hans. 
Jeg holder på, til der danner sig partier, — eller 
kanske der heller ikke danner sig partier her »i vore små 
forhold«, som du kalder dem. 
Ravn. 
Jo, med al den uhumskhed, som hører til, — jo da ! 

Hans. 
Som i de store — 

Ravn. 
Nej, ikke som i de store. Der er der virkelig kamp, 
ofte vældig kamp, og i en sådan er der åndsfølelse. 
Hvad bryr man sig om nogle skvæt snaus, når ens evner 
er spændte i den yderste anstrængelse ? Ja, hvad bryr 
man sig da selv om sår og fængsel ? Maru synker^ man 

sejrer sammen med tusener, fanen er evig oppe; nye 
skarer samles af hver ny slægt. Således udannes store 
karakterer, hærdede viljer ; således statsmænd, forfattere, 
kunstnere med tanker og mål. — Men her? — Ja, — 
se på de tilsvarende, — nogle brudte, syge, bitre mænd, 
som det neppe er til at arbejde sammen med, — og nogle 
ensomme. 

Hans. 
Ja, men når de sejrer — ? 

Ravn. 
Sejrer! Du godeste! Hvor der ingen kamp er, 
kan der heller ingen sejer komme. En hoben for- 
kjætring, forvrængning, usandhed, hykleri, — en del 
tilløb, en del støj; men kamp! Som jeg sa' dig: det 
lille samfund vilde ikke engang tåle den. Det forsigtige 
ringnet, hvoraf det er sammennittet, vilde springe itu 

au ! (Rejser sig.) 

Hans. 

Nå, — du er ordentlig biet tilrakket af tvil og mis- 
mod! 

Ravn. 
Synes du — ? 

Hans. 
Ja ! For jeg kan huske dig så frejdig, — å, så frej- 
dig som nu din brorsøn Karl. 

Ravn. 
Hans tur kommer nok. 

Hans. 
Jeg syntes før, du var glimrende, — rent diamant- 
glimrende ! (Ler.) 

Ravn. 
En diamant i for hård indfatning, min gut ; når du 
hakker og hamrer, så springer den istykker. Det bil- 
lede var ellers ikke så uheldigt. Det svarer til en 
entusiastfamilje i små forhold. 

Hans. 

Da har dog denne entusiastfamilje, som du kalder 
den, nåd både anseelse og rigdom. 
Ravn. 

Det var i de bevægede tider, det, — længe siden! 
Nej, det går os som de store mænd (der også har en- 
tusiasme). Ja, du har kanske ikke lagt mærke til det? 
Men er det sandt, at de store stater ikke kan bestå uden 
at ofre småfolk i tusenvis, — kan de små stater omvendt 
ikke bestå, uden at flere af deres store og største ofres; 

— det er ikke mindre sandt ! 

Hans. 
Hm — ? 

Ravn. 
Ja, læg nu mærke til! Alene de tamme viljer kan 
gjøre lykke her, — eller de slu. Alene de mænd kom- 
mer på højderne, som smiler indsmigrende ligesom kvin- 
der. 

Hans. 
Er det din svoger, du tænker på ? 

Ravn. 
Nej. Jeg synes ikke, just han smiler mere end 
andre. Men har du set hans søn, min navne, — Frede- 
rik? — Slynglen er virkelig opkaldt efter mig. — Ak 
ja, det var i de dage! — 

Hans. 
Nu — hvad han? 

Ravn. 
A — hå, i den tone ! — Så har du hørt det ? 

Hans. 
Du mener dette med — ? 

Ravn. 
Tal ud ! 

Hans. 
Tal du, du! 

Ravn. 
Det kan jeg også: Med Anna, min værtindes datter, 

— som nu må til Amerika. 

Hans. 
Jo; jeg har hørt det. 

Ravn. 
Men han kan allerede smile! 

(Tar en cigar.) 

Hans. 
Ja, Frederik vil vist gjøre lykke! Jeg hørte igår, 
at hans far og ministeren allerede er enige om et parti. 

Ravn. 
Ikke urimeligt. Så gjorde faderen selv. 

Hans. 
Hvad gjorde han? Har også han — ? 

Ravn. 
Sveget en ung pige for at gjøre karriere. Javist. 
Ved du, hvem det var? Annas moster! 

Hans. 
Gamle Marie — ? 

Ravn. 
Hys, der kommer vist nogen. 

Hans. 
Karen ! 

ANDET MØDE. 

De forrige. Karen Riis." Siden Kampe. 

Karen. 
Undskyld ! 

Hans. 
Frøken, — De her ? 

Ravn. 
Se, se! 

Karen. 
Vejen falder jo forbi ? 

Hans. 
Ganske vist; men vi har ikke før havt den ære — 
i alle fald ikke efter m i n hjemkomst. 

7* 

Karen. 
Et par veninder og jeg, vi skulde — , god dag, 
onkel ! 

Ravn. 
God dag, min pige! 

Karen. 
Vi gik just forbi og fik sådan gruelig lyst til at ro. 
A, lad os få låne båden 1 

Hans. 
Med største fornøjelse ! Ja, det vil sige, det er min 
far, som har nøglen. Jeg skal — 

Ravn. 
Der kommer den gamle. 

Karen. 
God dag! 

Kampe. 
God dag, frøken ! Er — ? 

Karen. 
Må Nora Holm, Lise Gran og jeg få låne båden et 
øjeblik, hvad? 

Kampe. 
Om I må få låne båden — ? Til at ligge og læse 
romaner i? 

Hans. 
Naturligvis får I båden ! K^om med nøglen, så skal 
jeg — 

Kampe. 
A, det skal jeg ! (idet han går.) Ja så ; så de skal ligge 
og læse — ? 

Karen. 
Her er ganske uforandret. 

Hans. 
Finder De? 

Karen. 
Farvel! 

Hans. 
Farvel ! Det var så morsomt at se et glimt af Dem. 

Karen. 
Det skulde man ikke tro, siden De ikke mere be- 
S3ger os. — Farvel, onkel ! 

Ravn. 
Farvel ! Vær nu forsigtig ! 

Karen. 
Og Frederik, som holder så af Dem. 

Kampe 

(udenfor). 

Nå, så det var en roman alligevel ? Sa' jeg det ikke ? 
Karen 

(iler). 

Nej, læser de virkelig, mens jeg er borte? 
Hans 

(efter). 

Er bogen så spændende? 

Kampe 

(udenfor). 

En redningshistorie? 

Hans. 
En redningshistorie? 

Karen 

(ler). 

Ja, ovenikjøbet en kvinde, som redder en mand — 
til afveksling. God aften! (Bort.) 
Hans. 
God aften. 

(Blir stående.) 

TREDJE MØDE. 

Hans. Ravn. Siden Kampe. 

Ravn 

(hen til Hans, slår ham på skulderen). 

Og med en så smuk udsigt for øje, vil du angribe 
hendes far? 

Hans. 
Ikke ham! — hans system. Jeg vil være varsom, 
skjønner du. 

Ravn. 
Ho, — ho! — Nej, lad du Karen bli den kvinde, 
»som redder en mand«, og lad manden endelig bli dig, 
Hans ! 

Hans. 
Dette er letsindigt. Jeg kan bevise, at det såkaldte 
»ny system« koster landet millioner. Jeg er den eneste, 
som tilbunds har sat mig ind i det; i alle fald den 
eneste, som vil tale. Og så råder du mig til at tie 
— og at ægte hans datter. Det er langt bedre, siger du. 
Ravn. 
Jeg rådede dig, minsjæl, ikke til det, hvis det ikke 
også var langt bedre for sagen. Et angreb allerede nu 
og uden autoritet vil ødelægge alt. — Vent ! 
Hans. 
På hvad? 

Ravn. 
På udlandet, kjære ! Når udlandet har dømt tingen, 
så er den om en ti-tyve år næsten færdig hos os også. 
Vent, til udlandets dom en gang stilfærdig losses ud 
her blandt bomuldspakker, silke, dun og andre larmfri 
sager. Af eget initiativ tør et lidet folk intet. 
Hans. 
Da tog det dog systemet! 

Ravn. 
Hvorfor? Fordi udlandets ingeniører til en begyn- 
delse virkelig anbefalede det, — dertil narret af en 
indenlandsk dito, — det fæhode! 

Kampe 

(kommer). 

Nej, holder I endnu på? Så skal I, min sandten, 
få noget at kvikke jer på. Jeg opdagede just en 
flaske. — (Går.) 

Hans. 

Far! 

Kampe. 
Stille, gut! (Bort.) 

Ravn. 
Jeg har prøvet, kan du tro. Det nytter ikke. 

Hans. 
Hm — ! 

Ravn. 
Så du vil forsøge det også! A ja. Du kommer 
hjem med. indbildninger. J^ gjorde så engang, jeg og. 

Det er længe siden. Men se nu på din far! I 

jæmbanesager er han ubetinget vor flinkeste mand — , 
den^ som har gjort mest. 

Hans. 
Det tror jeg også. Han forbauser mig. 

Ravn. 
Ja, men han var ikke præsentabel, som det hed. 
Hvorfor ikke? Fordi han begyndte som du med at sige 
sandt, akkurat således? Han blev en drukkenbolt på 
det. Det var alt, hvad han nådde. 
Hans. 
Hys! 

Kampe. 
Her er flasken ! Kom nu ! Gå ikke der og vær tvær- 
drivere ! En slig flaske sætter farve på de små forhold ; 
ja, den kan endog gjøre dem store. Skål ! 

(Han drikker. Ligeså Ravn. Hans ser udover sjøen.) 

Kampe. 
Han følger de læsende småjenterne, han. 

Ravn. 
Du var så mut imod dem? 

Kampe. 
A, j^ kom til at tænke på, at de læser romaner, 
altid romaner om mod, begejstring o. s. v. — og selv er 
de lige uduelige og snærpede. 

Ravn. 
Jeg finder slet ikke det så underligt. De lever jo i 
forhold, hvori intet våges, ikke engang en modsigelse. 
Hans 

(afbryder). 

Så indestår jeg for Karen ! Jeg husker, hun som barn 
rendte hjemmefra, fordi hendes far vilde ha hende til 
noget, hun ikke fandt rigtigt. Hun kom til mig. Jeg 
måtte ro hende langt, langt bort. 
Kampe. 
Det husker jeg også ! 

Ravn 

(som har taget sin stok). 

Karen har mest af vort blod. Men opdragelsen, 
forholdene — ; ja, stift nu bekjendtskab med dem! Giv 
ud din bog ! Farvel ! 

(Byder hånden.) 

Hans 

(uden at ta den). 

Der er en faktor, du stadig glemmer, når du taler om 
min bog — : rigsdagen. 

Ravn. 
Rigsdagen? — Nej, jeg glemmer den ikke. Jeg er 
jo rigsdagsmand. 

Hans. 
Jeg skal lægge sagen så tydelig frem — 

Ravn. 
— Farvel, Hans! Tak for det, du vilde vide mit 
råd ! 

Hans. 
Og det er bestemt — ? 

Ravn. 
Bestemt. 

Kampe. 
Du skal ikke ha — ? 

Ravn. 
Nej tak! Farvel! 

Kampe. 
Farvel ! 

Ravn 

(til Hans, som følger ham). 

End din far? Når din bog kommer ud, skjønner 
enhver ingeniør, at beregningerne er af ham. Han vil 
få afsked. 

Hans. 

Ja, derom vil jeg just nu tale med ham. 

Ravn. 
Godt ! God kvæld ! 

FJERDE MØDE. 

Kampe. Hans. 

Kampe. 
Nå? — Hvad synes du så om ham? 

Hans. 
Hvilken bitterhed ! 

Kampe. 
Ja, der går mange slige omkring her. 

Hans. 
Og han, som var en ren entusiast, — ja, som hele 
slægten ! 

Kampe. 
Jeg ved pokker, hvorledes det går med entusiasterne 
hos os. De blir slige tilslut. — Ja, ja! Gud hjælpe 
os alle nitten ! (Drikker.) # 

Hans. 
Far! 

Kampe. 
Ja. 

Hans. 
Lad det være! 

Kampe. 
Hvilket? 

Hans. 
Det der! 

Kampe 

(drikker igjcn). 

Sludder, gut! Med mig er det forbi. Og højtide^ 
ligheder holder jeg ikke af. 

Hans. 
Men nu vil jeg — 

Kampe. 
Ikke mere om det! Lad os tale om dig ! Der vil 
møde dig alt det, han sa\ Men deraf følger ikke, at 
du skal la' det være. Skal vi ikke engang også her 
tillands begynde at tale helt ud, hver i sit, så kommer 
vi aldrig længre. Det er nu mit ny system. 

Hans. 
Det er da gammelt nok — 

Kampe. 
Ja ; men det blir altid nyt. Tal sandt! Det får 
gå, som det kan. — Ved du, hvem du er opkaldt efter? 

Hans. 

Nej. 

Kampe. 

Det skal jeg sige dig. Jeg kom ind i din mors fine 
familje. Der likte jeg mig ikke. Det var også fa- 
miljen, som virked på mor, så jeg ikke fik holde frem, 
som jeg havde trang til. — Nu, — jeg tog på jagt, når 
det blev for galt. Min jagtkammerat var gamle Hans 
husmand, det ærligste menneske, jeg har mødt. Ham er 
du opkaldt efter. Jeg havde ham med i barselet, drak 
hans skål — stor skandale, — meget morsomt forresten ! 
— • Men han plejede at sige, når vi krøb efter renen oppe 
på de nøgne fjældene, høst vinden bed, men vi nådde 
og fik sigte: Klem på, gut ! — Og det siger jeg til dig. 

Hans. 
Jeg klemmer ikke på, som du siger. 

Kampe. 
Kald det, hvad du vil ! Men hold frem ! Det var, 
hvad jeg ikke gjorde. — Nu nok derom 1 

(Drikker.) 

Hans. 
Men jeg holder ikke frem. Ti jeg begynder ikke. 

Kampe. 
Du begynder ikke.^ Hvad vil det sige? Har hans 
ravneskrig virkelig kunnet skræmme dig, Hans? 
Hans. 
Nej, du skræmmer mig, far. 
Kampe. 
Jeg? — Å, — mit eksempel, mener du? — Bryd dig 
ikke om det, Hans ! — Du er ikke gift, du. Du falder 
ikke, hvor jeg faldt. — Forøvrigt, ingen højtideligheder ! 
Hvad har du med mig? 

Hans. 
Far! 

Kampe. 

Passiar ! Jeg har hjulpet dig frem. Det har jeg selv 

mest glæde af. — Du gjør dit, jeg mit, — (Lager et glas.) 

— og om kvælden tar jeg mig »en nathue« på, før jeg 

går tilsengs. Hvad kommer det dig ved? 

Hans. 

Vel, — så lager jeg mig »en nathue«, jeg og — 

(Tar et glas og begynder.) 

Kampe. 
Du, Hans? 

Hans. 
Ja. Jeg er kommen hjem for at leve helt sammen 
med dig. 

Kampe. 
Du vil ligesom jeg — ? 

(Stanser.) 

Hans. 

— Ligesom du gå fuld i seng hver kvæld, bred- 
ved dig. 

Det forbyder jeg dig, Hans! Du skal ikke 

spøge, Hans; — du gjorde mig ganske ræd. 
Hans. 
Men hvis jeg begynder med noget andet, så længe du 
holder på med dette, — hvor kommer jeg så hen? 
Kampe. 
Hvad fanden har du med mig? 

Hans. 
Og det spør du om, som opmuntrer mig til at for- 
søge en hel liden reformation. Hvad vil folk sige? 
»Han reformere? Lad ham endelig begynde at refor- 
mere sit eget hjem!« 

Kampe. 
De vil sige — ? 

Hans. 
Kjender du ikke vore forhold? I en fart finder de 
ud, hvem jeg er, at jeg ingen pålidelig person er, ti 
jeg er jo søn af en — 

(Stanser.) 

Kampe. 
Dranker. Tal ud ! — derved er ingen ting at gjøre. 
Det får du finde dig i. 

Hans. 
Finde mig i! Nej, at få min ^en far i vanrygte, 
— dertil arbejder jeg ikke. 

Kampe. 
Det kan ikke bli værre, end det er, det. — 
Hør, Hans: når ikke din mor kunde — ! — Slut 
med dette! — Tror du ikke, je^ har prøvet? Herre 
Jesus ! 

Hans. 
Så længe du ikke har prøvet at komme i ny, selv- 
stændige forhold, som helt kan optage dig, så længe har 
du ikke prøvet. 

Kampe. 
Hvad vil dette sige — ? 

Hans. 

Du ved, jeg har ta't agentur for de største maskin- 
fabrikker i England og Amerika, 
Kampe. 
Ja, jeg liker ikke det. Du er skabt for noget større. 

Hans. 
Men dette har jeg gjort for dig. 

Kampe. 
For mig? 

Hans. 
Du skal styre forretningen; vi to slår os sammen. 
Firma: Kampe & søn. Jeg vil aldrig mer forlade dig, 
far, aldrig en eneste dag, det være sagt for dit åsyn og 
med ihukommelse af mor. 

Kampe. 

Hans, min gut! Men det går ikke. — Du 

skal ikke kaste dig bort for min skyld. 
Hans. 
Kaste mig bort ? Nej, fører der vej for mig til noget 
stort, så går den her. Det kan du tro, jeg skjønner. 
Kampe. 
Hans, min gut ! — Å, at du er kommen hjem 

igjen. 

Nej, det er galskab, højtideligheder. Jeg vilde narre 
^ig- J^ kjender mig. 

Hans. 
Men jeg skal ikke slippe for det ! Jeg kan bedre 
end mor være uafladelig sammen med dig. 
Kampe. 
Det blev til en byrde for dig, Hans, — og for mig 
med. — Jo, jo, jo, jo! Jeg kunde fortælle dig — ; 
men en anden gang. — Huf, dette tar på kræfterne, 
jeg må — 

(Går til bordet.) 

Hans. 
Far! 

Kampe. 
Ja, der ser du. — Det er kommet så langt med mig, 

at jeg selv ikke mere ved af det ! Og for mig vil du 
ofre din fremtid ? Tøv, tull, — lad mig være ! 

(Går atter mod bordet.) 

Hans. 
End (Mn mor levede, far! 

Kampe. 
Vil du være ond mod mig. Tror du ikke, jeg har 
husket på — ! 

(Dækker sit åsyn.) 

Hans: 

Jeg kan ikke fatte, hvorledes du efter mors død — 
Kampe. ^ 

Vil du tie stille! Du forstår dig ikke på det. 

Det var jo da, det blev værst Men jeg vil ikke 

tale om dette. J^ vil ikke ha indblanding. 
Hans. 
Far! 

Kampe. 
Du har ingen ret til det. Passer jeg ikke mine for- 
retninger? Den øvrige tid er min. — Jeg skylder ingen 
regnskab. Ingen ! 

Hans. 
Hvad er det, som nu kommer over dig? 

Kampe. 
Ja, dette tåler jeg ikke ! Hvem anden end jeg kan 
vide, hvorfor jeg gjør det? Jeg trænger til det. Det 
er kort og godt. Og så spør jeg ingen om lov. 

(Drikker.) 

Hans. 
Nej, dette holder jeg ikke ud ! 

Kampe. 
Du skulde ha vidst, hvad jeg har holdt ud for din 
skyld, du. 

Hans. 
Du — for min? 

Kampe. 
Du sa' nylig, jeg var ivejen for din fremtid. 

Hans. 

Nej — 

Kampe. 

— Jo, det var meningen! Du var ikke tilsinds at 
bære over med mig. 

Hans. 

Men far — ! 

Kampe. 

Nu skal jeg gjøre regnskabet op. Jeg havde en søn 
ude i verden; for ham skulde jeg arbejde. Men dette 
arbejde var biet til et helvede. Jeg, som har gjort, at 
den høje styrelse sidder, hvor den sidder, jeg skulde væk. 
Jeg, som en gang var faktotum, jeg blev kastet over i 
alt muligt og endte i en kombineret post som tilsyftxog 
kasserer for ny e> anlæg. Jeg måtte holde det ud; ti 
min søn bad stadig om nok en rejse, nok et år. 

I et godt glas kan megen harm gjemmes ned, du. 
Og så gik det. Ved du? Du er den siste, som har ret 
til at sige noget. 

Hvad jeg har tålt for din skyld, kommer du aldrig 
til at tåle for min. Derfor ti bare stille! 

(Går til bordet og begynder atter at lage.) 

Hans. 
Ja, drikker du mere, far, så går jeg. 

Kampe. 
Nej, der tog du fejl ! Kommandere la'r jeg mig ikke, 

Hans. 
Det forsøger jeg heller ikke. Men jeg går. 

Kampe. 
Går? Hvorhen? 

Hans. 
Bort, og det for stedse. 

Kampe. 
Er du så hjærteløs ? — Nu, så gjør det ! 

Hans. 
Du evige! Tør du kalde det hjærteløshed, at 
jeg ikke holder ud at se dig således? 

Jeg kommer hjem uden anelse om, hvor galt det står 
til. Så byr jeg dig min fremtid, ikke som pligt, oflfer, — 
eller hvad du kalder det; nej, aldrig har jeg tænkt en 
tanke så kjær. Aldrig har jeg været så stolt af noget 
som af, at jeg kanske kunde rejse dig helt i vejret 
igjen. 

Kampe. 

— Hans — ! 

Hans. 

Og så vil du ikke engang høre mig, ikke la' det 
være så længe, som jeg bruger for at tale ud, — ja, du 
undser dig ikke for at sige mig, at jeg er skyld i det. 

Nej, så har j^ ingen ting her at gjøre. Og der er 
fare' i at være her; — jeg har følt det. Så rejser jeg, far. 
Kampe. 

Du forstår mig ikke. Når jeg krymper mig, så er 
det for ikke at gjøre mig bedre, end jeg er. Heller 
værre, så narrer jeg dig ikke. 

Hans. 

Men kan du da ikke bare forsøge? 

Kampe. 

Herregud, når jeg nu ved, at det ikke går ! A ! 

Hans. 

Vil du høre på mig? 

Kampe. 
Ja. 

Hans. 
Det er kvartalsskifte. Du har netop aflagt regnskab. 
Skriv dit afskedsbrev her, nu. Om de gjør kvalm, bryr 
du dig ikke om det. De fortjener ikke bedre. Så pak- 
ker vi ikvæld og rejser imorgen, — en måned, eller to, 
rundt i udlandet. 

Kampe; 
Hans! 

Hans. 
Min bog trykkes imens. Vi kommer hjem, udgi'r 

den — og åbner vor forretning. Dit navn vil gi den 
anseelse. Vi er vore egne herrer ; vi slås for det, vi begge 
tror på, — og arbejder, hvad siger du til det, far? 
Kampe. 
Å, hvilken drøm ! Bare det kunde gå, Hans, — å ! 

Hans. 
Men vilde du ikke gjærne ? 
Kampe. 
Kan du spørge ? — Men jeg er gleden for langt ned. 

Hans. 
Det må først prøves. Der er jo endnu slige svære 
kræfter i dig, far. 

Kampe. 
Siger du det? 

Hans. 
A I Rask ud af alt dette her ! 

K amp e. 
Dersom jeg turde tro mig selv — ! 

Hans. 
Det må da hjælpe dig, at jeg ingen anden er end 
dig selv, da du selv var ung. Vil du? 
Kampe. 
Om j^ vil — ? Men jeg tør ikke; jeg kniber ud, — 
jeg ved det ! 

Hans. 
Men vi skal altid være sammen. 

Kampe. 
Å, det vilde være — ! 

(Fra sjøen høres:) 

Hjælp ! Ro hid ! 

Begge. 
Fra sjøen? 

Hans. 
En, som bader sig! 

Røsten. 
Hjælp ! 

Kampe. 
Han sidder fast i tangen! Han drukner. 

Hans. 
Men der kommer en båd ! Nej, den ror væk ! Hvad 
for noget! 

(Springer.) 

Kampe 

(springende). 

Damerne! — De ror tillands! Sa' jeg det ikke? 
(Udenfor.) Hid med båden! Hid, hid! — Forfjams jer 
ikke! I takt! I takt! 

Røsten. 
Hjælp mig! 

Kampe 

(udenfra). 

Nu kommer vi ! 

FEMTE MØDE. 

Karen Riis. Nora Holm. Lise Gran (kommer forfærdede 
ind fra venstre. Karen iler uden ophør frem og tilbage.) 

Nora. 
Ser du ham ? — jeg tør ikke mere se did ! 

Lise. 
Nej, han er sunket ! — 

Begge de andre. 
Sunket ! 

Karen. 
Vi skulde ha frelst ham! 

Nora 

(gråter). 

Men, Karen, vi kunde da ikke — 

Karen. 
Det var ikke ret, det var ikke ret, det var ikke ret. 
Jeg får ikke mere fred for det i mit liv. — Ser du ham ? 
Lise. 
Nej. 

Nora. 
De plejer at komme op igjen to gange. 

Lise. 
Men han er jo fast. 

Karen. 
Det er sandt. Å, det er sandt! — Kommer ikke 
båden? 

Lise. 
Der er den! 

Nora. 
Der er den! 

Karen. 
Gudskelov ! 

Lise. 
Lige på, hvor han sank! 

Nora. 
Der hopper den gamle ud. 
Karen. 

A ! (Stilhed.) 

Nora 

(hvisker). 

Han blir så længe borte! 

Lise. 
Der er han! 

Karen 

(er kommen til). 

Har han ham med ? — Ja ! 

Lise. 
Nu får han fat i båden. 

Alle 

(skriger, holder i hverandre). 

Nora. 
Den krænger! 

Lise. 
Nej ! Den gamle slap. 

Karen. 
Hans holder den druknede. — 

8* 

Nora. 
Den gamle kommer op igjen på den anden side. 

Lise. 

Han holder imod. 

Karen. 
Nu har Hans ham i båden ! (Frem igjen.) Gud være 
takket og lovet! 

(Hun brister i voldsom gråd.) 

Lise. 
Der kommer flere både. 

Nora. 
Og så mange folk, som har samlet sig ! Hvor skal 
vi hen? Vi kan ikke gå did. Hvor er vi? 

Lise. 

Men Karen! Fat dig! 

Karen. 
Å— å— å! 

Nora. 
Lad os bare komme bort ! — Men hvilken vej ? 

Lise. 
Karen, kjære Karen! 

(Bort til højre.) 



SJETTE MØDE. 

(Efter en stund.) Kampe (uden sko, i mørke, slæbende klæder, lig- 
gende hår. Han kommer fra højre, går ind og rask over mod en dør 
til venstre). 

Hans 

(udenfor). 

Far, vent! 

Kampe. 
Jeg vil bare skifte. 

Hans. 
Å, vent ! 

(Kommer springende.) 

Hans. 
Det, vi talte om, før dette kom på, — lov mig det nu 

(Omfavner ham.) 

Kampe. 
Du blir våd, gutten min! 

Hans. 
Men nu lover du mig det, gamlen? 

Kampe. 
Jeg skal prøve. 

(Tæppet falder.) 



ANDEN HANDLING. 



Arbejdsstue i generaldirektørens hjem (ved sjøen). 

FØRSTE MØDE. 

Riis. Fru Riis. Frederik. 

Riis 

(ved det store arbejdsbord midt på gulvet. Han ordner dokumenter, 

karter, lægger en del i en væske. Han søger nu og da noget i et stort 

skab med hylder til venstre.) 

Det går ikke i livet ganske så til som i bøgerne og 
i ungdomsfantasien. Man gifter sig for eksempel sjæl- 
den af kjærlighed. 

Fru Riis 

(ved sit arbejde). 

Kjære Riis, vi giftede os da virkelig af kjærlighed. 

Riis. 
Vi, min beste, er nu for gamle til at tale om kjær- 
lighed. 

Fru Riis. 
For gamle? Kan en bli for gammel til at tale om 
kjærlighed? Til at føle den — ja. 

(Tørrer sine øjne.) 



Digitized by CjOOQ iC 



— 110 

Riis 

(til Frederik). 

Når nu pigai så alligevel kommer bort, så ^ynes mig, 
at den historie burde være endt. — Det hele var jo en 
uregelmæssighed . 

Frederik 

(står foran faderen, halvt vendt fra ham og med kontorets store tegne- 
lineal mellem sine hænder). 

Jeg vidste i grunden ikke, hvor højt jeg elskede 
hende. Nu, hun skal rejse, er det, som c«n jeg ikke kan 
holde det ud. 

Riis. 
Slige ting er hændt alle — 

Fru Riis. 
Nej, Riis, det kan du da ikke sige. 

Riis. 
Jeg taler ikke om os, min pige; — der er noget 
ordnende i livet, som dra'r os ind igjeii, om vi halvt 
kommer paa afveje. Vor omgang, den gjensidighed, som 
råder ... Tror du, jeg havde siddet her, om jeg havde 
rendt efter mine lidenskaber? 

Fru Riis. 
En må dog ha lidenskab, Riis, — lidenskab for det 
gode. 

Riis. 
Meget rigtigt, min pige, — og for Frederik er det 
gode hans fremtid. Han må med lidenskab — det er 
virkelig et godt ord — sørge for sin fremtid. Hans 
fars sociale stilling gir af sig selv nogle trin opad. Han 
må selv stræbe videre. 

Fru Riis. 
Lykken består ikke altid deri, kjære Riis. 

Riis. 
Nej, nej. Men den, som forsømmer det, skal få se I 
Det er i inderlig forstand at svigte sin bestemmelse. 
Fru Rii5. 
Vor bestemmelse, kjære Riis, er at bli salige. 

Riis. 

Ganske vist. Men derfor er det ingen synd allerede 
her nede at bli så lykkelige som muligt, min pige. 

Fru Riis. 
Nej ! Men da må vi følge vort hjærtes beste ind- 
skydelser, du. 

Riis. 

Mor har ret. (Har rejst sig og går forbi Frederik.) Dette 

dra'r dig ned, min søn. 

Fru Riis. 
Hun er jo virkelig en brav pige, og da synes jeg 
heller ikke, vi forældre kan ha noget imod det? Ikke 
sandt, Riis? 

Riis. 

Jeg har naturligvis ikke sagt din mor noget om 

Er du dog ikke enig med mig deri, min pige, at det er 
urigtigt af Frederik at binde sig nu — ? Han 
må bevare sit hjærte for de ædleste indskydelser. 
Fru Riis. 
Jeg havde lyst til at lære hende at kjende. 

Riis 

(på tilbagevejen forbi Frederik). 

For guds skyld ! — Jeg finder ikke, vi bør blande 
os for dybt i det, mor. Nu forlader hun jo landet. 

Fru Riis. 
Stakkars pige? Hvorhen rejser hun? 

Riis. 
Til Amerika, til nogle slægtninger. 

Fru Riis. 
Men hvis nu Frederiks følelser er rigtig ægte, du? 

Riis. 
Lad dem prøves ! Er du ikke enig med mig i det ? 

Fru Riis. 
Jo, så ganske. Prøv dit hjærte, heder det. Ak, 
gud, ja! 

Frederik. 
Jeg kunde nok ha lyst, far, til at følge med og tale 
lidt nøjere med dig. 

Riis. 
Det kan du så gjærne. 

Frederik. 
Ja, kan jeg det, — så gjør jeg mig færdig, jeg også ? 

Riis. 
Men — skulde ikke Holstes om et par dage ha en 
udflugt? Jeg ved, dampskibet er lejet. 
Fru Riis. 
Ministerens ? 

Riis. 
Ja. 

Frederik. 
Jeg kjender mig ikke oplagt til — 

Riis. 
At være med ? — Vist må du så ! 

Fru Riis. 
Det synes jeg også. Ungdc«nmen skal more sig. 
Siden kommer så meget. 

Riis. 
Men apropos om selskaber. — Når skal vi så ha 
vor ingeniørmiddag? 

Fru Riis. 
Det var for at tale med dig om den, jeg kom ind, — 
ja, også for noget andet. Hvor længe blir du borte? 
Riis. 
Jeg tænker ti dage, i hvert fald ikke over tolv. 
Hvad siger du om fredag fjorten dage? Lad mig se: 
det blir den attende. 

Fru Riis. 
Jeg talte med fru Holst igår i basaren. 

Riis. 
Ministerens ? 

Fru Riis. 
Ja, Magda. De skal gå til alters, hele f amiljen ; det 

blir netop den attende. Jeg tænkte: skulde vi ikke også 
gå den dag? 

Riis. 
Du siger noget? Ja! Jeg håber, børnene går med. 

Fru Riis. 
Det gjør de. Det er så vakkert at se en familje gå 
sammen med sine voksne barn. 
Riis. 
Husk på det da, Frederik: på fredag fjorten dage. 
Frederik 

(svarer ikke). 

Riis. 
Men selskabet? 

Fru Riis. 
Ja, — et par dage i forvejen ? Onsdag ? Så var vi 
så fri på fredag? 

Riis. 
Det passer jo ypperligt. — Så ordnes alting i mit 
fravær uden mig. 

Fru Riis. 
Det var netop så, jeg tænkte det. 

Riis. 
Du er en flink husmor, Kamma. Kommer ikke 
bureauchefen ? (Ser på uret.) Nå, — der er endnu tid. 
Frederik. 
Kan jeg så være med? 

Riis. 
Rent ud sagt, Frederik: ministerens gjorde regning 
på dig; nu husker jeg det. 

Frederik. 
Så I talte om mig? 

Riis. 
Ja. Kanske er der én til, som gjør regning på dig? 
— Å, der står den jo ! (Tar sin rejsekikkert.) Man må se 
lidt i det fjærne. 

(Sætter den ved væsken.) 

Frederik. 
Jeg møder dig i hvert fald på perronen. 
Riis. 

Ja, ja. (Frederik går.) 

FruRiis. 
Du Riis, det var virkelig især om Karen, jeg vilde 
tale med dig. 

Riis. 
Hun har ikke været her endnu idag? Er hun atter 
uvel? 

FruRiis. 
Ja, har du ikke set det? Hun er ganske som før, 
— bleg, spiser ikke, sover ikke. 
Riis. 
Nu igjen? Jeg tænkte, det var gåt over? 

FruRiis. 
Det var også gåt over. 

Riis. 
Hvad er det nu da? 

FruRiis. 
Ja, jeg ved ikke. Hun siger intet. Kunde ikke d u 
tale med hende? 

Riis. 
Jo. — Du kan hente hende. 

Fru Riis. 
Det var just det, jeg ønskede. 

(Vil gå.) 

Riis. 
Sig mig, Kamma: — hun har ikke mødt Hans 
Kampe ? De er komne hjem igjen, både han og faderen ; 
de averterer idag, ser jeg: »Kampe & søn«. Har hun 
nævnt dem? 

Fru Riis. 
Nej. 

Riis. 
Vil du hente hende? 

(Fruen går.) 

ANDET MØDE. 

En tjener (med breve og to pakker, som han afleverer). 

Riis. 
Den ene pakke er til frøkenen. 

Tjeneren. 
Der var også en til ingeniøren. Han tog den selv. 

Riis. 
Denne til frøkenen kan ligge. Er kufferten bragt ned? 

Tjeneren. 
Ja. 

Riis 

(ser på uret). 

Om en halv time ønsker jeg vognen. Så henter 
De min væske her. 

(Tjeneren går.) 

TREDJE MØDE. 

Riis. Fru Riis. Karen. 

Riis. 

Hvorledes er det med dig, min pige. 
Karen 

(lægger hodet ind til ham) 

Riis. 

Dette med — ? Den dumme drukningshistorie ? 
Karen 

(gjemmer sig hos hamX 

Riis. 
Men der er jo ikke et menneske i hele byen, som 
har talt om den? 

Karen. 

Jeg synes, at hele byen ikke burde tale om andet. 

Riis. 

Vær dog fornuftig ! Vil du svare mig åbent ? 

Karen. 
Ja. 

Riis. 
Sa' Hans Kampe noget til dig, den gang han kastede 
sig i båden? 

Karen. 
Nej. 

Riis. 
Nej? — Ikke et ord? 

Karen 

(ryster hodet). 

Riis. 
Og dog — ? 

Karen. 
Han så bare på mig. (Gjemmcr sig.) 
Riis 

(ser på sin hustru). 

Har du mødt ham nu — efter hans hjemkomst? 

P' r u R i i s. 
Jeg mødte gamle Kampe igår, han så virkelig så 
godt ud, så — 

Riis. 
Det var nu ikke ham da. Har du mødt Hans? 
(Karen har vendt sig bort.) Han så atter sådan på dig ? Be- 
brejdende? Hvad? (Hun går fra ham.) Frygteligt ! — 

Hør, min pige! Jeg har også en smule takt. Min 
stilling kræver den og udvikler den. Jeg kan selvfølge- 
lig også bedømme et sådant tilfælde — måske bedre end 
de herrer Kampe & søn. Og jeg forsikrer dig (jeg kan 
gjærne sige på det gode selskabs vegne), at tre unge 
damer intet andet her havde at gjøre end hurtigst muligt 
at ro til land efter hjælp. Og det gjorde I. 
Karen. 
Men sæt, at han var druknet — ! 

Riis. 
Ja, sæt — ! 

Fru Riis. 
Doktoren brugte næsten en halv time for at få liv 
i ham. 

Riis. 
Sæt, han var druknet ! Hvis vilde så skylden være ? 
Hans egen. Vi kan ikke — og allermindst unge piger 

— redde enhver, som dør i vor nærhed — det være sig 
på sjø eller land. 

Karen. 
Jeg har tænkt det igjennem tusene gange. Å, hvad 
har jeg i hele denne måned ikke altsammen tænkt ! Og 
opdaget ! 

Riis. 
Se, der har vi det! »Opdaget« ! 

Fru Riis. 
Kanske er dette sendt dig til vækkelse, Karen! 

Karen. 
Ja, det er sikkert, at jeg er biet vakt ! Ti hvor er 
jeg ikke unyttig og uduelig ! 

Riis. 
Se så! Se så! Alle disse overspændte ting. Du 
skulde hver dag ta dig en ridetur. Det gjorde dig så 

godt sist. Begynd igjen ! Unyttig, uduelig, du 

Karen ? Du, som var den flinkeste af dine jævnaldrende. 
Det har næsten alle dine lærere sagt. 
Karen. 
Tænk dig om, far! Har du set et virkelig dueligt 
menneske være snærpet? Nej, det er bare vi unyttige, 
uduelige, som er rædde og snærpede. Vi, som læser og 
fantaserer og — ja, hvor er vi ikke usande! 
Riis. 
Se så! Usand også! 

FruRiis. 
Men det er der virkelig noget i, Riis! 

Riis. 
Se så, se så! 

FruRiis. 
Jo, for vi holder så mange idealer og sådant, — og 
så er der ingenting ved os alligevel. Jo ! 
Karen. 
Det er, som mor siger. 

Riis. 
Naturligvis er det, som mor siger; ti det er fra 

mors forrykte faniilje, du har alt dette. Jeg begynder 
at tabe tålmodigheden. 

Fru Riis. 
Altid skjælder du på min familje, Riis. 

Riis. 
Nu, ja, der er jo også meget udmærket ved den. 
Den har jo gi't mig dig. — Men hør nu, Karen, jeg 
vil dig jo bare godt ? 

F ru Riis. 
Jeg vidste ikke, at min familje har villet dig, eller 
nogen, andet end godt? 

Riis. 
Det vil den også; det vil den virkelig. — Hør nu, 
Karen; du bør heller stole lidt på mig, din far. Jeg 
kan dog ikke ville ha dig på afveje. 

FruRiis. 
Nej, Riis, det kan du ikke sige om min familje, at 
den vil ha nogen på afveje. 

Riis. 
Det har jeg heller ikke sagt, min pige. — Du skal 
modarbejde det svage i din natur; det er enhvers pligt. 
Og dette er det svage hos dig, at du — 

FruRiis. 
— Du siger da vel ikke, Riis, at det svage har hun 
efter min familje? 

Riis. 
Langtifra. 

FruRiis. 
Ja, for det vilde være stor uret. Så megen energi 
som der er, så megen tro, — 

Riis. 
Ja da! — Du vil ikke afgrænse dig for det, som 
foreligger netop dig. Så melder sig alt, du tror burde 
gjøres, og det avler utilfredshed, grubleri — 

Fru Riis. 
Ja, men det er virkelig så meget, vi skulde gjøre, 
som vi ikke gjør. Det er sandt, det. 
Riis. 
Naturligvis. 

Fru Riis. 

— For eksempel dette med de fattige. For vi er 
ikke mod de fattige, som vi burde. Nej, vi er ikke det. 

Riis. 
De, som er løftet op på samfundets højder, min 

pige, — 

Fru Riis. 

— P'or når der siges, at vi skal elske vor næste som 
os selv — 

Riis. 

— de, som er løftet op på samfundets højder, 
får støtte hverandre — 

Fruen 

(samtidig). 

— så gjør vi ikke det. Å, der er så langt, så 
langt fra det! 

Riis 

(mens fruen taler). 

— Og da allermest et barn sin egen far. 
F ruen 

(mens Riis taler). 

Det er på kjær ligheden, at det skorter — ja, 
kjærligheden ! 

Riis 

(mens fruen taler). 

Se, nu har vi kjærligheden! — Jeg må indtræn- 
gende indskjærpe dig, Karen, at du ikke må sådan 
flyde udover — 

Fruen 

(mens han taler). 

Vi lever bare for os selv, gjør vi, og betaler ifra 
os med småpenger og småopmærksomhed det langt, 
langt større: 

Riis 

(mens fruen taler). 

— flyde udover akkurat som en blind flagger- 
mus i halvmørke. 

F ruen 

(mens han taler). 

Det er så tungt (Grater.) at vide, at en ikke kan 
række at være, som en skal. 
Riis 

(mens fruen taler). 

Nu gråter hun! — Det kommer af forvirring, 
dette at ville hjælpe alle og alting i verden. 
F ruen 

(synger). 

»Kjærlighed er livets øje«. 

FJERDE MØDE. 

De forrige. Frederik. 

Frederik 

(fra højre med en bog i hånden). 

Far ! 

Riis. 
Hvad står på? 

Frederik. 
Har ikke du også fåt bogen? 

Riis. 
Bogen? — Jo, jeg har fåt en bog. — Karen også. 

Frederik. 
Nej, har han havt den frækhed at sende Karen den. 

Karen. 
Hvem? — Hvad er det? 
Riis 

(læsende). 

»Hans Kampe, ingeniør.« 

Karen. 
Hans? — 

(Tar sin pakke og åbner den.) 

Riis 

<læ sende). 

»Om det såkaldte ny system for — « . Ja så ? 

Frederik. 

Jeg har bladet den igjennem. Du kan ikke fore- 
stille dig, hvad det er for et skamløst værk. 
Riis. 

Det var jo dejligt! For så er det os til stort gavn. 
Frederik. 

Nej, ikke så at forstå: Bogen er høflig indrømmende, 
ja, med et præg af retfærdighed, forstår du. Det er 
just det! På denne måde — ved at rose dig, ved 
uafladelig at nævne dig i ærbødige udtryk lister han sin 
bevisførelse ind på læseren. Og før vi rigtig ved, hvor- 
ledes det er gåt til, ligger dit system overende, — og da 
blir han ved, så kold, å, så klog og kold, at beregne, 
hvor meget landet årlig taber ved det, og ender i pene 
overvejelser om den moralske virkning på ingeniørerne. 
For de må jo nu være med og holde oppe, hvad de i 
grunden ikke tror på, hvilket også alene blir muligt ved 
overslag og posteringer, som er lidet tilladelige. 

Riis. 
Siger han det? 

Frederik. 
Han gir eksempler. 

Riis. 
Nå, — dem skal vi se på! 

Frederik. 
Og dette er min ven, — ■ den beste, j^ har ejet. 
Jeg så op til ham som til, — å, gud, så skuffet har 
jeg ikke været i mit liv ! Nej, mod dette er alt andet 
ingen ting. 

Riis. 
Jeg har altid sagt dig det, Frederik, når du roste 
ham så stærkt: han er vel sin fars søn. — Det plejer 
at være så. 

Bjørnson : Samlede Værker. X. 9 

Frederik 

(som har drejet og set på sin bog). 

Nej, alting er afskyeligt — lige til bindet! 

Riis. 
Bindet? 

Frederik. 

Ja, ser du ikke, den er indbunden? Tænk, at sende 

os den, ja, sende Karen den, indbunden! Som om 

dette var noget, vi rigtig skulde gjemme på ? 

Riis. 

Når jeg tænker mig om, så har du i grunden ret. 

Frederik. 
Og dette til Karen og mig, . . . hvad har vi dog gjort 
ham? — Og til dig, far, som har opretholdt hans dran- 
ker af en papa, skjønt han virkelig var til skandale. 
Fru Riis. 
Ikke i sine forretninger, Frederik ! Vi må ikke på- 
sige næsten mere end — 

Frederik. 
Å, kom ikke med undskyldninger for ham! 

Fru Riis. 
Jo, Frederik, vi skal elske selv vor fiende. 

Frederik. 
Jeg tåler ikke at høre på sligt nu ! — Men jeg skal 
også — 

Karen. 
Frederik — ! 

Riis 

(samtidig). 

Hys, hys, hys ! — Nå, Karen ! Det var det »blik« , 
som Hans Kampe, ingeniør, kastede på dig, der gjorde 
dig så »sand« ? 

Karen 

(flygter ud til venstre). 

Fru Riis. 
Du skulde ikke ha sagt dette til Karen, 

Riis. 
Jo, det har hun just godt af. 

Frederik. 
Stakkars Karen! — Men jeg skal — ! 

Riis. 
Hør, Frederik, ingen dumheder! Det gjælder nu 
som før: styr dine lidenskaber! Ellers kommer du 
ingen vej. 

Fru Riis. 
Men lidenskaben for det rette, Riis? 

Frederik. 
Ja, kamp må der til. 

Riis. 
Kamp? — Jo, det skulde være net ! (Det banker.) 
Kom ind! Det er bureauchefen. Nej, kamp må vi 
ikke værdige dem. 

FEMTE MØDE. 

De forrige. Bureauchef Larssen. 

Riis. 

Nu ? (Larssen hilser på ham med håndtag.) Nu ? (Larssen hilser 
på fruen på samme måde. Nu ? (Larssen hilser på Frederik, også p|L 
samme måde.) Nu ? 

Lars sen. 
Hvad befaler hr. generaldirektøren? 

Riis. 
Bogen? Hvad siger De om bogen? 

Lars sen. 
Tør jeg spørge, hvilken bog hr. generaldirektøren 
mener ? 

Riis. 
Denne, naturligvis. — 

Lars sen. 
Tør jeg be' hr. generaldirektøren om at få se den? 
Frederik 

(fort). 

Naturligvis Hans Kampes bog om fars system. 

Lars s en. 
Den?, 

Riis. 
Hvad siger De til den ? 

L a r s s e n. 
Intet. 

Riis. 
Hvad for noget? Har De ikke læst den? 

Frederik. 
Nej, han — I 

Larssen 

(samtidig). 

Jo. — Men bare to gange. 
Riis. 
Og der har intet særligt påtrængt sig Dem ved disse 
to første gjennemlæsninger. 

Larssen 

Oigcgyldigt). 

Nej. 

Riis. 

De er en solid mand, Larssen. Der er noget ved 
Deres tro på en sag, som gjør en godt langt ind. 
Frederik. 
Ja, det er sandt! 

L a r s s e n. 
Jeg tænker ikke, at hr. »Hans Kampe, ingeniør«, 
skal lære mig noget om det ny system. 
Riis. 
Nej, det tror, sandt for dyden, heller ikke jeg ! Han 
kan vist ikke lære Dem og mig noget om det. Jeg sa' 
just til Frederik: ingen hidsighed, ingen kamp. 
Lars sen. 
For guds skyld ! 

Riis. 
Ja, der ser du ! Det falder mig ind : (Xii fruen, som 

har viæret inde i det kammer, hvor Karen gik ind, og netop kommer.) 

— vi tænkte at undgå at be* gamle Kampe til vor 
ingeniørmiddag; nu skal vi efter dette be' både ham og 
hans søn. 

Fru Riis. 
Nu kjender j^ dig igjen, Riis; vi skal elske dem, 
som hader os. 

Lars sen. 
Fuldkommen rigtigt, fru, — det vil sige, hvis .vi kan. 

Frederik. 
Ha, ha, ha! (For sig.) Nej, det kan jeg ikke! 

Riis. 
Frederik ! 

Frederik. 

Ja. (Vender om.) 

Riis. 
Husk på, jeg skal rejse. 

Frederik. 
Det er sandt, ja! (Ser på uret.) Nu kommer jeg ikke 
til perronen. Så kjører jeg med. 
Riis. 
Her er en del sager for Dem, hr. bureauchef. Og er 
De så god at stige i min vogn, så får jeg undervejs gi 
et par vink. 

L a r s s e n. 
Det skal være mig en ære. 
Riis 

(hængende kikkerten om halsen, siger, idet han tar bogen). 

Den må jeg ikke glemme. 

Larssen. 
Rejselekture. He, hel — He, he! 
Riis 

(som har åbnet bogen). 

Her er beregninger, som alene den kan gi, der er 
godt kjendt på kontoret. Se, se! 
Frederik. 
De er naturligvis af den gamle ! De er begge om det ! 

Riis. 
Jeg skal se nøjere på dette. (Putter den i lommen.) Det 
skulde dog vel ikke være noget, som den gamle vil 
dække ved denne manøvre, — hvad? 

Lars sen. 
Man skal ingen mistanke gi rum. Men siden De 
nævner det, vil jeg tilstå, at jeg ved læsningen af denne 
bog tænkte mig, at hr. Kampes regnskab burde ha en 
ekstraundersøgelse. 

Fru Riis. 

Men, kjære! I må ikke straks tro det værste om et 

medmenneske, fordi om han kanske har fejlet. 

Frederik. 

Nej, mor, dette skjønner du dig virkelig ikke på. 

Riis 

(for sig selv). 

Bare at det siges, — er mere end ti indlæg mod 
bogen! Udmærket! — Hør, Larssen! — lad forberede 
ved et par i revisjonen en ekstraundersøgelse, så kanske 
gjør vi senere indstilling til en sådan. — Men i al stil- 
hed. Det var jo synd på manden, hvad? 
Lars sen. 
Det skal ske, hr. generaldirektør! 

Fru Riis. 
Men i al stilhed; det var rigtigt! 

Riis. 
Ja, farvel da, min pige! Lev nu. vel! 

Fru Riis. 
Hør, du, som er så god, Riis, vil du ikke sige et 
godt ord til Karen, før du rejser? Hun — 
Riis. 
Nej, min sjæl, om jeg vil ! Nu kan hun tænke over, 
hvad det er at tro på andre mer end på sin far. — 
Så ! Du er sød, er du ! (Kysser hende.) Farvel ! Nå, gråt 
ikke! 

(Frederik har taget hans væske, paraply. Larssen venter ved døren og 
vil ikke gå først ud.) 

Riis. 

Vær'sgo ! 

L a r s s e n. 
Nej, vær'sgo, hr. generaldirektør ! 

Riis. 

Kan De tænke? I mit eget hus — ! 

L a r s s e n. 
For megen ære ! (xa fruen, som han tar i hånden.) Faivel, 
fnie! 

Fru Riis. 
Jeg følger med ud. — 

Lars s en. 
Alligevel ! 

F ru Riis. 
Larssen ! Husk nu det : i al stilhed ! 

Riis. 
Naturligvis, min pige! — Vil De ha en cigar, 
Larssen ? 

Lars s en. 
Mange tusen takl 

Riis. 
Du, Frederik? 

Frederik. 
Siger aldrig nej til dine cigarer, far! — - 

Riis. 
Din skjælm; du har været i kassen idag; jeg har 
set det! 

Lars s en. 
He, he! — He, he! 

Fru Riis 

(bebrejdende). 

Frederik ! 

Riis. 
Ja, — fred over huset ! (De går.) 

SCENEÆNDRING, 
SJETTE MØDE. 

Forstuen hos Kampe fra første handling. 
Hans Kampe arbejdende. Karl Ravn kommer. 

Karl Ravn. 
Er De der? — Må jeg få lov til at takke Dem? 

Hans. 
Så De har læst bogen? 

Karl. 
Om jeg har læst den? Jeg tog den med i ingeniør- 
foreningen iaftes. En del yngre havde aftalt møde. 
Jeg læste bogen fore. 

Hans. 
Nu? 

Karl. 
Vi var sammen til klokken to inat. Jeg har aldrig 
været med på noget lignende. 
Hans. 
Virkelig ? 

Karl. 
Ved De, hvorledes det er, når en hel del mennesker 
trykkes af samme uklare fornemmelse af noget usandt, 
og så en stiger op og nævner tvilen højt? Der kom et 
mod i os, som kunde vi reformere verden ! 
Hans. 
Hvor De glæder mig. 

Karl. 
På de yngre kan De gjøre regning. 

Hans. 
Virkelig ? 

Karl. 
Jeg for min del føler mig forpligtet. — Min hustru 
er aldeles enig med mig. — Ja, De kjender ikke min 
hustru ? 

Hans. 
Jeg har ikke den ære! 

Karl. 
Vi har i hele * formiddag ikke talt om andet. Jeg 
måtte springe indom til Dem! 
Hans. 
Tak! 

Karl. 
Dette er jo ikke nyt for os. 

Hans. 
Dersom De vidste, hvor De glæder mig ! De er den 
første, som bringer bud fra min bc^, en rigtig forårs- 
svale — 

Karl. 
— som heder Ravn, ha, ha, ha ! 

Hans. 
Der mindte De mig! Den første er De dog ikke. 
En har læst bogen, før den kom ud. Deres farbror, 
Frederik Ravn. 

Karl. 
Ja, han frarådede Dem vel at udgive den ? 

Hans. 
På det bestemteste. Han trodde ikke på ingeniørerne, 
heller ikke på de yngre. 

Karl. 
Nej, naturligvis! Han tror på ingen! Men ved 
De ? — Jo, jeg må sige Dem det ! 
Hans. 
Hvad er det? 

Karl. 
J^ har selv ved et rent tilfælde fundet det ud, så 
jeg har ingen forpligtelse til at tie. Jeg har ikke før 
sagt det til et liv, — ja, min hustru naturligvis und- 
tagen; for hende siger jeg alt — 
Hans. 
Nu gjør De også mig nysgjærrig. 

Karl. 
Det er farbror Frederik, som er skyld i, at systemet, 
»det ny system«, i sin tid blev indført både hos os og 
i andre lande. Det var ham, som roste det så i de 
udenlandske tidsskrifter. 

Hans. 
Gamle Ravn? Frederik Ravn? Kanalinspektøren? 

Karl. 
Ja, giv ham så mange titler, De lyster. Ham var det 1 

Hans. 
De glimrende artikler, vi læste på institutet, i en- 
gelske og tyske tidsskrifter — ? 
Karl. 

— Og som vi derude blandt de fremmede var 
frygtelig stolte af 1 

Hans. 
Ja! For endelig kom da noget gjennemslående nyt 
også fra vort lille folk ! — 

Karl. 

— Jo, — de var af ham ! 

Hans. 
Det tror jeg ikke engang, min far ved. 

Karl. 
Nej, det er hans livs hemmelighed. Det er den 
dybe fejltagelse, som har knækket ham. 
Hans. 
Men et så ypperligt hode ? Hvorledes kunde han — ? 

Karl. 
Ja — ! Disse entusiaster er ikke bare til lykke for 
et lidet land, hvor der aldrig går stærke strømninger; 
der kaster de sig så over drømme og ufuldbårne pro- 
jekter; ti virksomhed må de ha. 
Hans. 
Og dette siger De — ? 

Karl. 
Ja, jeg har en hustru, jeg! Hun har frelst mig! 

Hans. 
Men hun er jo også af familjen? 

Karl. 
Blodblanding ! Blodblanding ! Ja, De kjender ikke 
min svigermor? 

Hans. 
Jeg har ikke den ære. 

Karl. 
Hun er morsom. De må endelig komme og be- 
søge os! 

Hans. 
Det skal være noget af det første, jeg gjør. 

Karl. 
Tak ! Kom imorgen kvæld, — hvad ? Så skal jeg 
samle en hel del yngre ingeniører ! 
Hans. 

Tak ! (De tar hverandre i hånd.) 

Karl. 
Jeg må springe. Jeg har frygtelig travelt. 

Hans. 
Jeg skal aldrig glemme dette besøg ! 

Karl. 
Det var mig en trang! — (Gående.) Som det nu er 
mig en trang at skrive. 

Hans. 
Men generaldirektøren er jo på en måde Deres slægt- 
ning? 

Karl. 
Én grund mere ! (Kommer frem igjen.) Det er jo af vor 
familje, han oprindelig fik den støtte, som har voldt hele 
ulykken. 

Hans. 
Ja, hvorledes gik dette til? For større modsæt- 
ninger — ! 

Karl. 
Nu ; — vi har noget at gjøre godt igjen. Og det skal 
bli gjort. 

Hans. 
Ja, tak for det! 

Karl. 
Jeg glemmer mig ganske ! Jeg har frygtelig travelt ! 
(Springer; stanser.) Det må jeg dog først fortælle Dem, 
hvad min hustru sa'. — »Det er sværere at sige sand- 
heden i et lidet samfund«, sa' hun, »end i et stort.« 
Tror De det? 

Hans. 
Ubetinget. 

Karl. 
Men De tror dog tillige på de små samfund? — 
Nej, jeg har aldeles ikke tid ! Ja, kom nu og tal med 
min hustru om det ! Det vil sige, hun siger ikke stort. 
Sandsynligvis, fordi moderen siger altfor meget. Ja, 
jeg også! Det er ikke derfor! Ha, ha, ha! Farvel! 

(Springer til højre, møder Kampe undervejs.) God dag, gamle ! 

Kampe. 
Skal De gå? 

Karl. 
Har ikke tid. (Bort.) 

SYVENDE MØDE. 

Kampe. Hans. 

Hans. 
Er der mange så frejdige yngre folk her hjemme, 
far, så turde det hænde, at vi fik et virkelig nyt system, 
vi også. 

Kampe. 
Han er overmåde flink. — Men jeg kom ind, fordi 
jeg ser Frederik Riis langt borte i alleen. Gå ind; lad 
mig ta' mod ham! For i at sige og ta grovheder har 
jeg en velsignet øvelse. 

Hans. 
Er det mig, han søger, så må han jo også finde 
mig. 

Kampe. 
Vil du ha den sjau? 

Hans. 
Frederik er varmhjærtet — ! 
Kampe. 
Og frygtelig heftig — 

Hans. 
Ja, jeg ønskede nok, at han ikke kom så straks. 
Men når så skal være — 

Kampe. 
Vel! 

De forrige. Frederik Riis (kommer ind fra højre uden 
at hilse). 

Kampe. 
God morgen ! 

Frederik 

(svarer ikke). 

Kampe. 
Et overmåde høfligt ungt menneske! — Hvorledes 
har De det? Og Deres far? Hvorledes har han det? 

Frederik 

(til Hans). 

Jeg vilde tale med dig. 

Kampe. 
Et overmåde høfligt ungt menneske. 

Hans. 
Vær nu snil, far! 

Kampe 

(til Hans). 

Du skulde ha vidst, hvad de har ladet m i g døje, du ? 

Hans. 
Men gå nu ! 

Kampe. 
Det har truffet ! — God morgen ! 

(Ind af deren til højre.) 

Frederik. 
Du ventede mig kanske ikke? 

Hans. 

Jo; men jeg vilde ønske, du ikke havde kommet så 
straks. 

Frederik. 
Skulde jeg ikke ha fulgt min far på jærnbanen, så 
havde jeg kommet før. 

Hans. 
Du burde først ha overvejet, hvad jeg har skrevet. 

Frederik. 
Du indbilder dig dog vel ikke, at du kan over- 
bevise mig om, at min far en en bedrager? 
Hans. 
Det står der intet om. 

Frederik. 
Jo. 

Hans. 
Nej. 

Frederik. 
Jo. Det er meningen med det. Men du har over- 
bevist mig om noget andet, — om hvad du er for en 
kar, og hvor frygtelig, — ja, frygtelig jeg har ta't fejl 
af dig. 

Hans. 
Jeg tænkte, du vilde se det således. 

Frederik. 
Så? Men du fandt ikke, det var værdt at spendere 
en forklaring på mig? 

Hans. 
Det havde sin grund. 

Frederik. 
Jeg tviler ikke. Du viser dig stærkere dreven i be- 
regningernes kolde kunst, end jeg anede. 

Hans. 
Jeg ved, at dette må gjøre dig ondt. Og derfor skal 
jeg tåle adskilligt. 

Frederik. 
Å, den, som intet hjærte har, kan altid tåle. 
Nej, at du kunde gjøre dette! Mod os, som aldrig 
har gjort dig ondt. Mod mig, ja, mod mig, som aldrig 
har været fra dig før i de siste tre år, du lå på rejser. 
Hvor har jeg ikke glædet mig til, at du endelig en gang 
skulde komme hjem. 

Hans. 
Tak, Frederik. 

Frederik. 
Og så kommer du, hilser neppe på os, blir rent 
borte — og sender os så denne bog, som du altså om- 
trent må ha havt færdig, før du kom hjem. 

Hans. 
Det havde jeg også. 

Frederik. 
På din fars oplysninger og beregninger? 

Hans. 
På alt, som officielt forelå. ' 

Frederik. 
Og privat? 

Hans. 
Også det. 

Frederik. 
Du sender os bogen uden et ords varsku — til far, 
min søster, mig. Det gjør mig mest ondt for min søster. 

Hans. 
Skal jeg få svare? 

Frederik. 
Du skulde ha set Karen ! Jeg tænker, du da havde 
følt, hvad du har gjort. 

Hans. 
Frederik — 

Frederik. 
Har du virkelig et øjeblik kunnet glemme, at det 
var hende, du gjorde mest ondt? 
Hans. 
J^ har sagt mig selv, at Karen, dig, din far kunde 
j^ ikke se i øjnene, før jeg havde gjort dette. Jeg 
kunde ikke komme hjem uden at ha udført denne uaf- 
viselige pligt, — det måtte koste mig, hvad det vilde. 
Frederik. 
Men er du da aldeles gal? Har du nogensinde 
tænkt dig, at nogen af os efter dette kunde omgåes dig ? 



Digitized by CjOOQ iC 



— 136 — 

Hans. 
Jeg har tænkt mig, at jeg måtte gi tid, til I skjønte 
bedre, hvad jeg mente, — til I så, at jeg intet ondt 
havde gjort. 

Frederik. 
Å, stylt dig ikke op! 

Hans. 
Jeg havde klart for mig, — ja, som jeg har skrevet 
det, — en kostbar, en ulykkelig fejltagelse, som det er 
en forbrydelse længer at tie til. Din far har jo anden 
gjærning at være stolt af. 

Frederik 
Ja, jeg ser, du siger det. Og det tror du, vi kan 
trøste os med, når du har ta't fra ham hans livs 
største ære? 

Hans. 
Når den aldrig var nogen ære, Frederik? 

Frederik 
Å, det får du indbilde andre end mig. Nej, Hans, 
lad os tale rent ud ! Du har et æresygt sind, og dette 
har her fristet dig, så du har tilsidesat alt. 
Hans. 
Det er muligt, jeg har fejlet — 

Frederik 
Ja, fejlet ! 

Hans. 
Men da jeg kom hjem og så, hvorledes far havde det, 
og mindtes, at derom havde du ikke varskud mig — 

Frederik 
Hvad skulde det nytte til? 
Hans. 
Om det havde været din far, og jeg — 

Frederik 
Nej hør: lad os ikke sammenligne din og min far! 
Det blir altfor løjerligt. 

Hans. 
Ja, der er det! Men så skjønner du kanske også, 
at den sort venskab søger jeg ikke op igjen. Og her var 
noget andet kommet til. 

Frederik 
Så? 

Hans. 
Dengang vi var barn, legte din søster, du og jeg 
sammen med en liden pige af såkaldte simple folk. 
Men hun var den vakreste, jeg har set, og en prægtig 
pige; ti hun har siden ernæret sin mor. 
Frederik. 
Hør, — dette kommer dig ikke ved. 

Hans. 
Det kommer mig ved, når jeg skal veje, om jeg skal 
igjen brynde at omgåes dig eller ej. 
Frederik. 
Hvad siger du — ? Hvad tør du — ? — 

Hans. 
Havde du ægtet hende — 

Frederik. 
Dette er min sag! — Det er ellers ikke så, at jeg 
ikke har villet ægte hende. Men andre, deriblandt hun 
selv — 

Hans. 

Ja, hun er for stolt til at tages af medlidenhed. 

Frederik. 

Slut ! Dine moralske forelæsninger kjender jeg 

fra gammelt. Fej du for din egen dør! 
Hans. 
Det skal jeg prøve. 

Frederik. 
Så? Ved du, hvorledes din fars regnskaber er 
efterladte? Jo, således, at der højst sandsynligt må ned- 
sættes en ekstra-undersøgelseskommissjon. 
Hans. 
Hvad siger du? Min far mistænker de for — 

Bjernson : Samlede Vacrker. X. 10 

Frederik. 
Ja, der mærker du, hvorledes det smager at høre 
sårende ord om sin far. 

Hans. 
Men dette er uretfærdig, usand tale. 

Frederik. 
Som din egen. 

Hans. 
Hvad? Siger du, jeg fører usand tale? Bevis! 

Frederik. 
Beviserne ligger allerede i de offentlige dokumenter, 
som du forvansker. 

Hans. 
Siger du, jeg forvansker? 

Frederik. 
Ved du, hvad der mere siges om din bog? At den 
er biet til for at dække din fars sluskeri. Han vidste, 
der måtte komme en undersøgelse, og så gav I bogen ud, 
for at undersøgelsen kunde se ud som hævn. 
Hans. 
Således skal det se ud? Dette er stikordet? 
Græsseligt! Ti det vil kaste far tilbage i det van- 
vittigste ! 

Frederik. 
Så dette bed ? — Hvad mon tro han nu lever af — 
uden pensjon? Det vil vist undre mange. 
Hans. 
Nej, dette går over alle grænser. Min far har sine 
fejl, ja, men han er en hædersmand. 
Frederik. 
Ho — ho ! 

Hans. 
Min far, må du vide, har aldrig forført en simpel 
pige og siden forladt hende — for karrierens skyld. 
Frederik. 
Hans ! 

Hans. 
Han kunde ikke engang la' en mand drukne for 
velanstændighedens skyld. 

F r e d er i k. 
Hvad våger du — ? 

Hans. 
Ja, han orkede ikke engang offentlig at gi en urigtig 
fremstilling af sit system — for ærens skyld. Der har 
du din familje og dens moral. 

Frederik 

(styrter ind på ham). 

Du fortjente — 

(Stilhed. — Han slipper så.) 

Hans 

(ordnende sit tøj). 

Du har endnu ikke lagt af de guttestreger. 

F r e d er i k. 
Jeg ber dig: tir mig ikke! 
Hans. 
Hver gang du fik sandheden at høre, bar du dig lige- 
dan ad. Det hører til min opdragelse. 
Frederik. 
Så bør jeg fortsætte den. Ti nu beviser du her på 
stedet, at min far offentlig har gi't en urigtig fremstil- 
ling af sit system, eller det vil gå dig ilde. 
Hans. 
Det bevis har du — i min bog. Vil du se det? 

(Tar bogen.) 

Frederik. 
I din bog — ? At min far — ? 
Hans. 

Se her ! (Blader i bogen.) 

Frederik. 
Å — hå ! Du kan ikke finde det ! 

Hans. 
Jeg kunde nok være lidt roligere, ... men ... Der 
er det ! Side 49 nederst. 

10* 

(tax bogen). 

Jeg ser ingenting. 

Hans. 
Der står streg ved. Det er ellers ikke jeg, som har 
sat den der. 

Frederik. 
— — En almindelig udregning af forskjellen i 
skinnevsegt, drivhjul-tryk, dødvægt, hjuldiameter ... 

Hans. 
Men læs videre ! Dette er de rigtige opgifter, ja. — 

Frederik. 

Videre? — Referat af min fars tale ved det store 
jærnbanemøde i Paris. Er det også galt? Han vakte 
jo der ingeniørernes beundring! Jeg tænkte, han der 
var til ære for os alle ! 

Hans. 

Det var han også, og det har jeg fremholdt. Men 
her har han lidt andre opgifter. Hold dem sanunen, 
skal du se! Her kneb det; her talte han for folk, som 
forstod. Det er fint gjort. 

Frederik. 
Nu? — Om så var? 

Hans. 
Om så var? To fremstillinger, som ikke ganske 
stemmer, fra samme år — og af samme mand? 

Frederik. 
Af min far! (Læser.) 

Hans. 
Der står i referatet: Teksten gjénnemset af talerne 
selv. 

Frederik. 
Du lyver ! 

Hans. 
Men så læs ! 

(læser). 

Du lyver alligevel ! (Kaster bogen.) Dette er en helvedes, 
skjændig misforståelse ! Min far kunde aldrig gjøre no- 
get sådant. Min far er en gentleman. Aldrig. Nej, 
aldrig ! (Brister i gråd.) Hvad vildc j^ også her ? Du er 
et ondt menneske! Så hårdhjærtet, så troløs. Din 
grænseløse ærgjærrighed kan få dig til det afskyeligste. 
J^ hader, jeg afskyr dig. 

(Bort til højre.) 

Dette skulde j^ ikke ha ladet mig forlede til. Han 
rev mig med. — 

Der kommer også — ? Jo: Karen! 

(Fra venstre kommer hun.) 

NIENDE MØDE. 

Hans. Karen. 

Karen. 
Er han her ikke? 

Hans. 
Frederik ? 

Karen. 
Er han her ikke? 

Hans. 
Nej, — han — 

Karen. 
Karl Ravn kom og sa', jeg måtte skynde mig. Han 
så Frederik styrte herhen; her kunde ske noget galt. — 
Og Frederik har ikke engang været her? 

Hans. 
Jo, det har han. 

Karen. 
Skede her noget? 

Hans. 
Intet, som De har nødig at være urolig over. 

Karen. 
Er det sandt? 

Hans. 
Jeg forsikrer Dem det. 

Karen. 
A, hvor jeg var bange! 

Hans. 
De vil ikke hvile Dem? 

Karen. 
Nej. — Jeg ber Dem ikke fortælle, at jeg har været 
her. (VU gå.) 

Hans. 
Karen 1 

Karen. 
Jeg forbyder Dem at kalde mig så. 

Hans. 
Undskyld, frøken! Men jeg kom så levende til at 
mindes vor barndom, når vi smågutter. Deres bror og 
jeg, slo's, og De så kastede Dem imellem. 
Karen. 
Jeg kan ikke begribe, at De tør mindes vor barn- 
dom! 

Hans. 
Ja, tal helt ud, så skal også jeg — 

Karen. 
Jeg har aldeles intet at sige Dem. Jeg forbyder 
Dem bare at sige m i g noget. (Vii gå.) 

Hans. 
Karen ! 

Karen. 
Det er dette, jeg forbyder Dem! 

Hans. 
Undskyld! — Men jeg trodde Dem istand til at 
forstå, at jeg ikke havde sagt andet end det, jeg vidste 
var sandt. 

Karen. 
Jeg forstår bare, at jeg for ingen pris i verden kunde 

ha offentlig angrebet Deres far, — skjønt også han har 
sine fejl. 

Hans. 
Kjære Karen! — 

Karen. 
Nej, dette oprører mig ! 

Hans. 
Jeg vilde bare — ! 

Karen. 
De må så gjæme anfalde min far, når d e t er Deres 
trang. Men ikke samtidig lade, som om jeg var noget 
for Dem. 

Hans. 
Og dog — 

Karen 

(i stærkt oprør). 

Bare et spørsmål, så kan De selv afgjøre det. Havde 
det været — ikke min, men Deres far, havde De så 
gjort det? gjort det offentlig? 
Hans. 
Hvor kan De tænke ! — Min egen far ! 

Karen. 
Der ser De! — Ti dersom — ja, det koster mig 
lidt at sige det, men det skal frem ! — dersom en kvinde 
havde været det for Dem, som, som jeg forbød Dem 
at sige mig — 

Hans. 
Været mig kjær — 

Karen. 
Så blev jo hendes far i grunden også Deres. 

Hans. 
Men tillad mig — ! 

Karen. 

Ja, misforstå mig ikke! Det er ingen bebrejdelse, 

langt fra ! Nej, jeg er selv så usand, så uduelig, at det 

går lige til forbrydelse. Men jeg så op til Dem, derfor 

gjør det mig nu så ondt, — ikke at du har angrebet 

far, — men at heller ikke du, Hans — . Jeg har tabt 
den siste, jeg havde tro til! 

(Springer.) 

Hans. 
Men Karen 1 Du må dog høre på mig ! Det er stygt 

af dig I (Stanser.) 

(Tæppet falder.) 



TREDJE HANDLING. 



Stue hos generaldirektøren. 

FØRSTE MØDE. 

(Vi horer fra alle sider selskabslarm. Gjennem en almindelig samtale 

mellem herrer lyder et piano og til dette foredrag af en lystig vise, 

fulgt af latter og bifald.) 

Karen 

(kommer ind, fulgt af en pige med et bræt, hvorpå forfriskninger for 
damer). 

Sæt det her! Så! — Gå så ind til Frederik og sig 
ham, at der er færdigt for herrerne i haven. 

Hans 

(kommer i selskabsdragt og med sin hat i hånd). 

Karen 

(da hun får øje på ham). 

Undskyld, hr. Kampe, dette rum er for familjens og 
husets damer. Herrernes samtaler begynder at bli dem 
for støjende. 

Hans. 

Jeg må tale ganske kort med Dem. 

Karen. 
De ved, at jeg ikke vil høre. på Dem. 

Hans. 
Jeg gir mit ord paa, at der er intet, som De ikke 
kan høre. 

Karen. 
Jeg tror Dem ikke! At De og Deres far virkelig 
er her idag, er en så stor — dristighed, at jeg kan tænke 
mig hvadsomhelst. 

Hans. 
Jeg kom her alene for at få tale med Dem; min 
far, fordi han vilde vise sig, når han var buden. — 
Tør jeg så sige Dem det? 

Karen. 
Det tør De vist. Men jeg tør ikke høre på Dem . . . 
Der er herrerne i haven. 

Hans. 
Jeg skræmmer Dem, fordi jeg ser urolig ud. Jeg 
har havt en slem tid, siden jeg sist talte med Dem ! 

Karen. 
De? 

Hans. 
Det er intet under, at De misforstår mig. Jeg har 
jo misforståt mig selv 1 — Ja, se på mig ! — Jeg havde 
intet gjennemtænkt, da jeg sist talte med Dem; jeg gav 
vildledende svar; — og ét må jeg skynde mig at få 
rette! Tillader De det? 

Karen. 
Nu ja — hvis det ikke er — 

Hans. 
Vær ikke bange! Jeg sa^ at om det havde været 
min egen far istedenfor Deres, — jeg havde ikke of- 
fentlig angrebet ham. 

Karen. 
Ja? 

Hans. 
Nu har jeg tænkt dette helt ud; jeg har også talt 
med far om det, og vi er fuldkommen enige. Havde 

han fejlet offentlig, og havde hans fejl havt offentlige 
følger, for eksempel været til millioners tab for landet, 
og ingen kunde eller vilde træde op, — det havde været 
min pligt, min uafviselige pligt at gjøre det, hvis jeg 
forstod mig på det. 

Karen. 
Hvad siger De? 

Hans. 
Jeg siger det, sc«n er rigtigt, at det havde været min 
uafviselige pligt. 

Karen. 
Græsseligt ! — Deres egen far kunde De angribe of- 
fentlig I 

Hans. 
Misforstå mig ikke! Min pligt havde det været; 
men jeg kimde ikke ha gjort det! Nej! havde min 
bog ikke været skrevet, før jeg kom hjem, og været ud- 
gift, før jeg talte med Dem; — jeg havde hverken 
udgi't eller skrevet den. 

Karen. 
Ser De? 

Hans. 
Ti nu først har jeg opdaget, at jeg har ligeså stærke 
lidenskaber og ligeså stærke fristelser som far. De ven- 
tede bare på at bli rørt ved. Jeg vilde ha ligget under 
så dybt, som han lå under, dengang han forsøgte at 
sige sandheden. Men så vilde jeg også ha ble't endnu 
ulykkeligere, end han blev. 

Karen. 
Men, Hans! 

Hans. 
Jo, jeg har følt det så ! Min bog er flere års sam- 
menlagte beslutning. At skrive den var for mig ind- 
gangen til min livsgjærning. Havde j^ nu sluppet, så 
havde det været at slippe alt. Ti her havde jeg min 
evne, min kundskab, mit ansvar, — jeg havde aldrig 
rejst mig mere! 

Karen. 
Det vidste jeg ikke! 

Hans. 
J^ vidste det ikke selv I Men endnu mindre vidste 

jeg — 

Vi er opvoksede sammen — 

Karen. 
Nej, Hans — 

Hans. 

Jeg må få tale ud ! Jeg havde til en viss grad ta't 

dig med som noget givet, altså til en viss grad glemt dig. 

Men fra sist, — fra du sprang fra mig ! En liden 

stund efter — fra jeg skjønte, hvor ubeskrivelig jeg var 

elsket — 

Karen. 
Nej, Hans! 

Hans. 
Det rykker et menneske bort fra alt fast at opdage 
sligt! Jeg kunde ha brændt min bog — ! 

Karen. 
— Kunde du — ? 

Hans. 
Jeg kunde, — jeg skammer mig ved at sige det! 
jeg kunde være falden så forfærdelig som far, forfærde- 
ligere! Og det vilde du dog ikke? 

Karen. 
Nej, nej ! 

Hans. 
Tror du mig, Karen? 

Karen. 
Ja. 

Hans. 
For, uden at d u tror mig — Du skal tro, at jeg har 
ikke været forræder mod dig; ti jeg vidste ikke den- 
gang, hvad du var for mig. Du skal tro, at havde jeg 
vidst det, så kunde jeg for din skyld — 

Karen. 
Sig ikke mere, Hans ! 

Hans. 
Jeg må få lægge alt dette åbent for dig. — Min 
usselhed, det allersiste i mig skal du se ! Du har kunnet 
kaste mig tilbage i fejg taushed, udslette mig for mig 
selv, — der er arv i det — ! 

Karen. 
Men Hansi 

Hans. 
— Bare at det vilde være gåt mig så uhyre værre! 
Ti jeg vilde ikke som far være gleden uforvarende ned, 
nej, jeg vilde ha styrtet mig i det med fuld, bevidst op- 
givelse. Du skal få vide det. Om du afskyr mig, — 
bare du tror mig! 

Karen. 
J^ tror dig, jeg tror dig ! Det vil sige, jeg tror, du 
taler under indflydelse af en stor skræk. 

Hans. 
Ja, gud give! 

Karen. 
Jeg er viss på det ! I skyggen af mørke minder har 
du gåt og skræmt dig selv. 

Hans. 
Tror du — ? 

Karen. 
Jeg er viss, jeg er viss ! Og jeg ser bare én ting i 
dette, det er, hvor du er stærk, hvor du er hel ! Ja, det 
er sandt, Hans, at jeg elsker dig! 

(Kaster sig til ham.) 

Hans. 



Karen! 

Jeg elsker dig ! 
Jeg elsker dig ! 



Karen. 
Hans. 

Karen. 
— Der er nogen ! 

vDe slipper hverandre og står langt fra hverandre, da fru Riis åbner 
doren.) 

ANDET MØDE. 
Fru Riis. 
Men Karen ! Hvor blir du af ? Er det endnu ikke 
færdigt ? 

Karen. 

Jo, mor, nu (stanser) — 

Fru Riis. 
Men hvorfor kommer du så ikke og siger mig det? 

— I står kanske her og disputerer ? I også ? Hele sel- 
skabet disputerer. — Har I sagt hverandre noget hårdt ? 

— Ja, Hans, jeg er ikke tilfreds med dig. 

Hans. 
Frue! 

Karen 

(kaster sig om halsen på moderen). 

Mor! 

Fru Riis. 
Hvad er det, Karen? 

Karen 

(trykker hende til sig atter og atter). 

Fru Riis. 
Kjære, hvad går af dig ? Du skulde da vel ikke — ? 

Karen. 
Jo, mor! 

Fru Riis. 
Gud, Karen ! (Sætter sig.) 

Karen. 

Men, mor ! (Knæler hos hende.) 

Fru Riis. 
Dette skulde du ikke ha gjort. 

Hans. 
Det er min skyld, frue. 

Fru Riis, 
For nu får jeg det så ondt. (Gråter.) 

Karen. 
Du, mor? 

Hans 

(samtidig). 

De, frue? 

Fruen. 
Nu siger han, det er min skyld. 

Hans. 
Deres? 

Fruen. 
Og min familjes skyld. Hele min familje er troløs 
mod ham. Og det er sandt; de er troløse mod ham. 
Men jeg kan ikke for det. (Gråter.) 
Karen. 
Kjære, gode mor. 

Fruen. 
Og når nu børnene begynder også — ! Men dette 
har ikke jeg lært dig, Karen. 
Karen. 
Mor! 

Fruen. 

Ti det er også troløst af dig, Karen ; jo, det er. 

Karen 

(gjemmer hodct i hendes skjød). 

Fruen 

(stryger hendes hode). 

J^ vil ikke gjøre dig ondt. Men jeg må jo sige det. 

Hans. 
Frue! 

Fruen. 
Dette skulde du ikke ha tilladt, Hans. Du skulde 
ha behersket dig bedre end som så. 

Og nu må det være som ikke gjort, børn. For ellers 
må jeg jo sige det til far. Jeg kan jo ikke lyve for far. 

Hans. 
Men kan De ikke sige det? 
Fruen. 
Jo. Det vilde så gå ud over mig. Men det fik 
være, hvis han tålte det, han. Men han tåler det ikke. 
Nu har han nok alligevel. — Nej, det må ikke ske. — 
Her er ingenting hændt ; — hører I det, børn ? Ingen- 
ting. 

Hans. 
Men, frue? 

Karen. 
Mor har ret ! 

(Kaster sig atter ned i hendes skjod.) 

Fruen. 
Ja, jeg har ret. — Og, du Hans, du må ikke også 
ta børnene fra ham. Det må du ikke. Dette er ikke 
ret, Hans. 

En røst udenfor. 
Her var kjøligere! 

Karen 

(springer op, peger til venstre). 

Gå! Skynd dig! 

Hans. 
Men jeg må få tale med dig! 

Karen. 

Nej ! Gå ! Gå f (Hans går. Hun omfavner moderen heftig.) 
Mor ! (Denne har rejst sig, Karen iler ud til højre.) 

TREDJE MØDE. 

Fru Riis. Fru Ole Ravn (kaldet „Tante Ole"). Fru 
P r e u s s. 

Tante Ole. 
Se, her er det ! Vi kommer selvbudne. Det var ikke 
længer til at holde ud i haven for varme og disput. — 
Hvad fejler dig, min pige? 

Fru Riis. 
Å — ! 

Tante Ole. 
Du er den sødeste pige af verden. Men du har 
altid to møller løbende. Det er din eneste fejl. — Du 
Kamma, som har så god en mand! 
Fru Riis. 
Det har jeg, tante Ole. Men de andre er ikke alle- 
sammen gode mod ham. Det er sagen. 
Tante Ole. 
Ja, det ved gud! Det er en skandale! Men gråt 
ikke for det ! Er der nogen, som kan klare sig, så er 
det Riis. Han er enhver situation overlegen. 
Fru Riis. 
Ja, der er noget stort over Riis. 

Tante Ole. 
Å! En kløgt, en takt, en godmodighed! La' du 
mærke til ham ved middagsbordet? 
Fru Riis. 
Jeg havde saa meget at ta vare. 

Tante Ole. 
Jeg sa' just igår til min svigersøn og Anna: han 
gjør eders familje den største ære, som nogen endnu 
har gjort den. Men I — ? I hakker i ham som 
»Ravne« ! I er det, I er! 

Fru Riis. 
De gjør det ikke af ondt, tante Ole. 

Tante Ole. 
Gud ved, hvad de gjør. 

Fru Riis. 
Nej, tante Ole; de er ikke onde — ikke nogen af 
dem. De er retskafne. 

Tante Ole. 

Ja, — du beundrer din familje. Det er mere, end 

j^ gjør- Men det er ogsaa din eneste fejl. — Syltetøj ! 

Nå! Det lager ingen som du! 

Fru Riis. 

Vær'sgo', forsyn dig! Jeg skal hente de andre. 

(Går.) 

Tante Ole. 
Forsyn dig, min pige, det er dejligt! Nå, du har 
allerede gjort det? 

Fru Preuss. 
For længe siden. 

Tante Ole. 
Nej, jeg blev kjed af alt det snak. Det suser mig 
om ørene endnu. 

Fru Preuss. 
Jeg fandt det ganske morsomt, jeg, tante. 

Tante Ole. 
Morsomt? Tal kan aldrig bli morsomme, min pige, 
når de ikke vedrører ens egen formue. Men det ved 
gud, at de ofte ikke er morsomme da heller. Desuden 
tal og hjuldiameter, tal og kurver, tal og sporbredde, 
friktion, dødvægt, — hu! Jeg kan drømme om det, 
så inde i det er jeg. 

Fru Preuss. 
Du har jo også været gift med en ingeniør, som 
vi alle. 

Tante Ole. 
Ja, de ingeniører! Især de yngre! De er verdens 
utøj ! 

Fru Preuss. 
Men, tante! Ha, ha, ha! 

Tante Ole. 
Ingen pietet, ingen autoritet ! Vantroende allesam- 
men. Det er derfor, de ikke engang er anstændige. 
Fru Preuss. 
Anstændige ? 

Tante Ole. 
Det kalder jeg ikke at være anstændig, at gi sig til 
at slås om generaldirektørens system i hans eget hus. 
Fru Preuss. 
Han vilde jo selv ha det så? Han har jo indbudt 
til det. 

Bjørnson : Samlede Vaerker. X. II 

Tante Ole. 
Han har pokker ! 

Fru Preuss 

(uden at afbrydes). 

Han opfordrede dem jo også ved bordet i en skål- 
tale til at disputere af hjærtens fulde behov ! 
Tante Ole. 

Du snakker så forskrækkelig, min pige! Fordi om 
han har takt nok til at lade som ingen ting, følger ikke, 
at de ingen skal ha. Men de er uden opdragelse. Jeg 
gjenta'r det: de savner velanstændighed. Natur- 
studierne, skal jeg sige dig, virker sådant. 
Fru Preuss. 

Nej, tante, det har jeg aldrig hørt før, ha, ha, ha! 

Tante Ole. 
Ja, da har du ikke hørt stort. — Nu, er I der? 

FJERDE MØDE. 

Tante Ole. Fru Preuss. Fru Stange. Fru Thomas 
Ravn. Fru Karl Ravn. (Siden) fru Riis. 

Tante Ole. 
Her er det mest mageløse syltetøj. lår har Kamma 
overgåt sig selv. 

Fru Preuss. 
Tante er i sit brille-opskydende og brille-nedsky- 
dende. 

Fru Stange. 
Er du ikke i godt humør, tante? 

Tante Ole. 
Hvem? Jeg? — Å, jeg jages huset rundt af det 
forskrækkelige skjænderi. — Men jeg sa* det til Kamma: 
Lad husets damer bli borte fra ingeniørmiddagen i år. 
Der blir bare trætte om det ny system, — og det er 
ikke for damer. 

Alle. 
Jo, tante! 

F ru Karl Ravn 

(samtidig). 

Jo, mor! 

Tante Ole. 
Se så ! I fortjente ikke at være her nogen af jer ! 

Fru Preuss. 
Men, tante? Det er jo et offentligt spørsmål, — 
og vi koner er med. 

Tante Ole. 
Uden at forstå et ord af det. Ja, det går i reglen 
så med alle offentlige spørsmål nutildags. De afgjøres 
af dem, som ikke forstår dem. 

Fru Karl Ravn 

(idet hun forsyner sig). 

Du er jo selv den ivrigste, mor? 

Tante Ole. 
Nå, er du der? Det vil jeg sige dig, min datter, at 
da j^ så dig og din mand komme anstigende, blev 
jeg dybt rystet! Er heller ikke det uanstændigt? 
Han, scwn offentlig har optrådt mod sin egen slægtning ! 
De andre indskrænker sig dog til at snakke. 

Fru Karl Ravn. 
Jeg kan ikke skjønne, at dette er et slægtsspørsmål. 

(Efter som damerne er færdige med forfriskningerne, tar de håndarbejder 
frem.) 

Tante Ole. 
Så er dog sandelig din mand nærmere til at følge 
generaldirektøren end til at følge den fordrukne ame- 
rikaner. 

Flere. 
Amerikaner ? 

Tante Ole. 
Å, jeg kalder ham så. Han kommer jo derfra og 
tror ikke på autoriteter. Det er jo amerikansk, ved jeg. 

Fru Karl. 
Spørsmålet er netop, om de er autoriteter. 

II* 

Tante Ole. 
Vil du tie stille! Du og din mand, din mand 
og du. 

Fru Preuss. 
Du skjælder altid på din svigersøn, tante. Hvor- 
for tog du ham til det? 

Tante Ole. 
Det skal jeg sige dig, min pige! Når man har 
dumme døtre, blir man ofte selv dum. Ellers var jo 
fyren ganske bra, bare han ikke var så ekscentrisk. Men 
det forstår sig ; det er jo den hele slægt. (Fru Riis kommer.) 
Alle — med undtagelse af dig, min pige ! Du er sande- 
lig den skikkeligste af dem allesammen. De andre er 
ikke til at holde ud med. 

Fru Riis 

(alvorlig). 

Men, tante ! t)u siger da ikke om din afdøde mand, 
at han ikke var til at holde ud med. 
Tante Ole. 
Gud velsigne ham, det ærlige skind! Men han gik 
engang i fuld puds op til førsteministeren og sa' ham, 
at nu måtte han gå af: han forstod ikke længer sin 
tid. — Å, han gjorde meget af den sort. 
Fru Preuss. 
Han gik jo også engang til kongen? 

Tante Ole. 

Ja, og bad ham gjøre en af prinserne til hånd- 
værker; det vilde være så godt for eksemplets 
skyld. 

Der var ikke andet for mig at gjøre end at slå mig 
på fornuften. Jeg blev sjøsyg af al den idealitet. — 

Det vil jeg sige dig, min pige, at den smule for- 
nuft, du har, den har du efter mig. 
Fru Riis. 

Jeg kommer egentlig for at hilse fra Riis. Han 
måtte ta bort med 7 -trænet. 

Tante Ole. 
Se, der har de, gud hjælpe mig, jaget ham! 

Fru Riis. 
Nej, han havde glemt en pårammet forretning. 

Tante Ole. 
Passiar! Han rømte fra al denne ingeniøru anstæn- 
dighed. Han er for fin til sådant, Riis. 
Fru Stange. 
Kanske vilde han netop gjøre diskussjonen friere 
ved at drage sig tilbage? 

Tante Ole. 
Det kunde ligne ham ! Altid hensynsfuld 1 Og de 
andre! Akkurat det modsatte! 
Fru Riis. 
Men Riis har jo selv opfordret dem til, nu, da alle 
er samlede, at tale med hverandre. 
Tante Ole. 
Du kommer så kjedsommeligt med forsvar for alle 
mennesker. Vi kan i din nærhed neppe tale. 

Fru Riis. 
Men, tante — ! 

Tante Ole. 
Nu, det er også den eneste fejl, du har 1 Kom og 
kys mig! 

(De kysses.) Så ! — Sød er du ! 

(Klapper hende. Fru Riis går.) 

FEMTE MØDE. 

De forrige (uden fru Riis). Karl Ravn. 

Karl. 
Er du der? 

Fru Preuss. 
Du trodde, hun var rømt? 

Fru Thomas. 
Allermindst ! 

Karl 

(ler). 

Nej. Men hun blev ganske borte. Og så må man 
jo vide, hvor hun er, og hvordan hun har det? 
Fru Karl. 
Tak,- godt! End du? Morer du dig? 

Karl. 
Udmærket ! Det vil sige, jeg havde moret mig 
bedre, om de havde holdt sig helt til sagen og ikke al- 
tid søgt ud efter — 

Tante Ole. 
— bevæggrunden? Jo, det ved gud, at her er det 
nødvendigt! Ti havde den gamle drukkenbolt havt 
sine regnskaber i orden, så havde vi ikke havt noget 
af dette. Det er hele sagen! 

Fru Karl. 
Der kan du høre, hvorledes vi damer diskuterer 
sagen. 

Tante Ole. 
A, det er ikke vi damer alene, som siger sådant, 
men den hele by, kanske det hele land. 
Karl. 
Hys, hys, hys, hys! 

SJETTE MØDE. 

De forrige. Kampe. 

Kampe. 
Vor vært skulde vel ikke være her ? 

Karl. 
Nej, han er ta't bort. 

Kampe. 
Bort? Er han ta't bort? 

Karl. 
Er der hændt noget? 

Kampe. 
Å, intet videre. Sønnen, Frederik, fortalte mig just 
nu, at ... at ... 

Flere. 
Hvad er det? 

Kampe. 
At der skulde nedsættes en kommissjon for at under- 
søge, om mit regnskab var ... var rigtigt. 
Fru Karl 

(rejser sig). 

Sådant siges bare, for at — ja, for at det skal 
siges. 

Karl. 
Ganske vist. 

Kampe. 
Han sa^ at alle trodde det, at alle talte om det. 
Er det sandt ? Jeg vilde gjærne vide, om det var sandt ? 
Fru Karl. 
De bryr Dem dog vel ikke om sligt? 

Kampe. 
Altså det siges. Har De hørt det, frue? 

Tante Ole. 
Jeg kan ikke sige andet end sandt: jeg har hørt det. 

Kampe. 
Så også De har hørt det ? — Den unge mand havde 
ret! Nå! Jeg skal under forhør! Også det måtte 
komme ! Naturligvis. 

Fru Karl. 
Men, Kampe — ! 

Kampe. 
Ja, De vil mig vel, både mig og min søn. Tak, 
frue! — Så gamle Kampe skal under forhør. 
Fru Karl. 
Dersom De tar det således, opnåes kanske, hvad 
som tilsigtes. 

Kampe. 
De skal opnå mere, end de har tilsigtet. (Går.) 

Fru Karl. 
Gå efter ham, Karl ! Få ham herfra ! 

Karl. 
Ja. 

Fru Karl. 
Vil han ikke, — så få fat i hans søn! 

Karl. 
Naturligvis. (Ud.) 

Fru Karl. 
Å, dette er et komplot. 

Tante Ole. 
Komplot? Hvem har sat det i gang? 

(Fru Karl sætter sig.) 

Fru Preuss. 
Frederik skulde ikke ha sagt ham dette. 

Fru Thomas. 
Allermindst her. 

Fru Stange. 
Frederik er så hidsig. 

Tante Ole. 
Frederik holder af sin far. 

Fru Preuss. 
Det gjør han. 

Tante Ole. 
Jeg undres slet ikke over, at blodet stiger ham til 
hodet, især efter en god middag. Han ser sin far om- 
ringet af dem, der misunder og bagtaler ham. Han 
ser desværre sin egen slægt iblandt dem. 
Fru Preuss. 
Misunder vi generaldirektøren? 
Fru Thomas. 
Bagtaler vi ham? 

Fru Preuss. 
Du bruger stærke ord, tante! (Ler.) 

Tante Ole. 
Ja, jeg kan intet andet kalde det. 

Fru Stange. 
Nej, må nu jeg få lov til at sige et ord? 

Tante Ole. 
Nej, det får du aldeles ikke, min pige. For når 
du begynder, er der ikke længer fred at få. 

Fruerne Preuss og Thomas. 
Ha, ha, ha! 

Fru Stange. 
Hvad er det, du siger, tante Ole? Er det kanske 
ikke jeg, som altid må stride for freden iblandt os? 
For der må strides for freden; det må der, især når 
du er med, tante Ole. 

Fruerne Preuss og Thomas. 
Ha, ha, ha! 

Tante Ole. 
A, dit spektakel ! Skal den, som forsvarer en mand, 
kaldes ufredelig? 

Fru Stange. 
Ja, for du er så slem. Du bagtaler så; ja, det gjør 
du, tante Ole. 

Tante Ole. 
Du gode! Jeg har siddet her og værget general- 
direktøren mod bagtalelse i hele dag! — Hvad er det, 
du siger, Anna? 

Fru Karl 

(har siddet aldeles rolig lige ved siden af hende). 

Ingenting, mor. 

Fru Stange. 
Du kommer med så meget stygt; — du er så rask 
med tungen. 

Tante Ole. 
Jeg er ikke langsom og højtidelig som et spøgelse — 

Fruerne Preuss og Thomas. 
Ha, ha, ha! 

Tante Ole, 
— men det er just mod alt slags »stygt« (som du 
siger), at jeg har kjæmpet, lige siden jeg kom her til 
landet. — Hvad er det, du siger, Anna? 

Fru Karl. 
Jeg ? Ikke et ord, mor ! 

Tante Ole. 
Å, jeg ser dig nok bag dine briller. Du sidder og 
gjemmer dig i fileringen. 

Fru Karl. 
Jeg er nærsynt, mor. Det har jeg arvet efter dig. 

Fru Stange. 
Ja, det ved gud, at her er megen bagtalelse og mis- 
undelse. Den er svær ; det er sandt, det ! Men vi 
kvinder er ikke ganske fri, og du, tante Ole, du er den 
værste af allesammen ! 

Fruerne Preuss og Thomas. 
Ha, ha, ha! 

Tante Ole. 
Du rigtig sitrer af arrigskab! — Men nu spør jeg 
jer, om det ikke er jeg, som må ta generaldirektøren i 
forsvar mod hans egen misundelige familje? 
Fru Preuss. 
Nej, det får du ikke lov til at sige. 

Fru Thomas. 
Nej, det får du ikke, tante Ole! 

Fru Stange. 
Men sådant siger hun jo uafladelig. 

Tante Ole. 

Jo, nu blev der liv i hønsegården, da jeg rørte ved 

f amiljen ! Den vidunderlige familje, som har patent 

på al dyd her i landet ! — Hvad er det, du siger, Anna ? 

Fru Karl. 

Ha, ha, ha! 

Fru Preuss. 
Du ved så godt, tante Ole, at uden vor familje 
havde generaldirektøren ikke kommet så højt op. 
Tante Ole. 
Nej, naturligvis ! I har ta't os op af rendestenen, 
allesammen ! Gud, at jeg ikke vidste det, før jeg kom 

hid ! Det kan ærgre mig endnu. (Fru Riis kommer.) Er 
du der ? Du er den eneste skikkelige, er du ! 
Fru Riis. 
Hvad taler I om? 

Tante Ole. 
Naturligvis om det samme. Jeg siger, at familjen 
måtte skamme sig, som den er mod din mand. Og så 
svarer de, at uden den Ravn'ske vidunderlighed var 
din mand ingen ting. 

Fru Riis. 
Nej, sådan var det bestemt ikke, tante. 

Tante Ole. 

Sådan var det ! Spørg dem ! Ti i ét er de da enige 

allesammen (skjønt uenige i alt andet), at den Ravn'ske 

sla^ er den eneste, som duer. — Hvad er det, du siger ? 

Fru Karl. 

Jeg? — Jeg syntes, det var du, som sa' noget? 

Tante Ole. 
Tir mig endelig ikke! Jeg har rigtig ta't familjen 
i øjesyn, siden dette kom på med generaldirektøren. 
Jeg kan fortælle lidt om den. 

Fruerne Preuss og Thomas. 
^9 ja, gjør det, tante Ole! 

Fru Stange. 
Ja, det må du gjærne! 

Fru Riis. 
Kjære, lad os holde fred i familjen? 

Fru Stange. 
Det kan vi så godt, alle vi andre. 

Tante Ole. 
Ja, for I er enige om at rakke ham ned, alle- 
sanamen ! 

Fru Karl. 
Altså dog én ting til, som vi er enige om ! 

Fru Preuss. 
Ha, ha, ha! 

Tante Ole. 
Det kommer deraf, at I har en snæv af galskab, 
allesammen. 

Fru Karl. 
Ha, ha, ha! 

Fruerne Stange og Thomas 

(samtidig). 

Det var rigtigt, tante Ole! 

Fru Preuss. 
Ja, begynd nu! Det er ikke første gang, du siger 
det! 

Tante Ole. 
Så! 

Fru Riis. 
Men, kjære tante Ole ? Nu forivrer du dig bestemt ? 

Tante Ole. 
Den ene sværmer indtil galskab, den anden tviler 
og grubler indtil galskab, den tredje ligger i evinde- 
lige handelsspekulationer indtil — I ved selv, hvem 
jeg mener ... 

Fru Stange. 
Nu, tante Ole, skal du holde op ! 

Tante Ole. 
Vil du slås? Det fejlede bare! Den fjerde stikker 
i opfindelser og lignende lirum-larum indtil galskab. Den 
femte — 

Fru Karl. 
Ha, ha, ha! 

Fruerne Preuss og Thomas 

(samtidig). 

Å, kom endelig med den femte også! 
F ru Stange 

(samtidig). 

Jeg kan forstå, hvem du mener. Det er stygt ! 

Tante Ole. 
Den femte er missjonær for fred og kjærlighed — 

Fru Riis. 
Ja, kjærligheden, tante Ole! Bliv i kjærligheden! 

Tante Ole. 
A, bliv mig fra livet med din kjærlighedssnak ! Du 
er just af femte sort ! Og den kjedsommeligste af dem 
allesammen ! 

Fruerne Karl, Preuss, Thomas. 
Ha, ha, ha! 

Fru Stange 

(samtidig). 

Men nylig sa' du jo — ? 

Tante Ole. 
Du også! Skjønt du er et trold. 
De andre 

(uden fru Riis). 

Ha, ha, ha! 

(Højrøstet samtale høres.) 

Tante Ole. 
Der kommer de, gud forlade mig, også hid ! Hvor 
skal vi nu hen for at få fred ? (Aiie har rejst sig.) På 
sengkamrene! Did kommer de dog vel ikke! 
Alle 

(uden fru Riis). 

Ha, ha, ha! 

(Tante Ole ler med.) 

Fru Karl 

(idet de alle går). 

Ja, sådan diskuterer v i jærnbanespørsmålet ! 
Alle 

(også tante Ole). 

Ha, ha, ha, ha! 

(Ud til venstre.) 

SYVENDE MØDE. 

Kahrs, Preuss på den ene side af jærnbanekomitéens formand ; 
på den anden side af ham Lange og Kraft. 

Kahrs. 
Det er beviserne, som skal vejes ! 

Lange. 
Men når der står beviser mod beviser? 

Preuss. 
Tal! Jeg siger tal! Og tal kan ikke lyve. 

Kraft. 
Men når der nu står tal mod tal! 

Kahrs. 
Det er just eders beviser, eders tal, som Hans 
Kampe har kastet overende. 

Lange. 
Ikke et eneste! Udgangspunkterne er gale. 

Preuss. 
Hans udgangspunkter er de officielle dokumenter. 

Lange. 
Det bevis kan ikke bruges. Det særegne ved ter- 
rænet — ! 

Kraft. 

— Ved trafikken også! 

Preuss. 
Nu, så tar vi sydbanen. Netop her har Kampe be- 
vist — 

Lange. 

— Netop her har bureauchef Larssen bevist ! 

Komitéens formand. 
Mine herrer! 

Kahrs. 
En beregning af gamle Kampe er noget ganske andet 
end en beregning af bureauchef Lars sen — 
Lange og Kraft. 
Hvad er det, De siger? 

Lange. 
Jeg tror på bureauchef Larssens pålidelighed som 
på — 

Preuss. 

— som på gud? Hvad? 

Lange. 

— som på et matematisk bevis ! Det gjør jeg ! 

OTTENDE MØDE. 

De forrige. Bureauchef Larssen. Kanalinspektør 

Frederik Ravn. Karl Ravn. 
(De forriges samtale fortsættes, men dæmpet og længst mod forgnuden.) 

Kahrs. 
Nej, tro så heller på driftsingeniørernes ind- 
beretninger ? 

Kraft. 
Hvad de? 

Preuss. 
Disse indberetninger er nu ordnede på en 
måde, som er dræbende. 

Kraft. 
Ja, det har den slu mand gjort, som kommer 
der, generaldirektørens svoger. 

Lange. 
Jeg siger, at også dette er et falsum ! 

Preuss. 
Og jeg, at De ved ikke mere, hvad De siger! 

Komitéens formand. 
Mine herrer! 

Lange. 
Intet menneske tviler på, at vi her står foran 
et komplot, at det har en dranker til fører og fa- 
miljenag som hemmeligt fond. 

(Samtidig med denne dæmpede samtale føres følgende højlydt af 
de langsomt kommende.) 

Frederik Ravn. 
Kom til mig en dag og se det igjennem! Jeg 
har samholdt driftsingeniørernes indberetninger. 

Larssen. 
Det har også vi gjort. 

Frederik Ravn. 
Ikke på denne måde. Kom og se ! 



Digitized by CjOOQ iC 



— i68 — 

Lars sen. 
Det skal jeg, siden De tillader det! 

Frederik Ravn. 
Jeg ved, De vil alene det sande i sagen. 

Lars sen. 
Det håber jeg, hr. kanalinspektør ! 

(Karl Ravn har efterhånden nænnet sig den hviskende gruppe.) 

Karl Ravn 

(muntert). 

Familjenag? For alting: tal højt! 
Lange 

(hojt). 

Ja, det er jeg ikke bange for. En sag skal under- 
søges ned i dens moralske udspring. Vore små forhold 
tillader det, — og det er en stor fordel. 
Karl Ravn. 
Det er i alle fald nationalt. 

P reuss. 
Det hører sandsynligvis ind under fædrelandskjær- 
ligheden ? 

Lange. 
Nævn ikke det ord ! Var der fædrelandskjærlighed 
iblandt os, så holdt vi på det, som vitterlig er vort 
eget. 

Frederik Ravn. 
Det vil sige vore fejltagelser? 

Lange. 
Hvad holder så I på? På en drankers delirier! 

Komitéens formand. 
Undskyld! Jeg er fra rigsdagen vant til at holde 
på en parlamentarisk udtryksmåde. 
Lange. 
Man må også i rigsdagen sige, hvad som er sandt. 
Komitéens formand 

(smiler). 

Nej, det er just, hvad man i rigsdagen ikke må. 

Flere. 
Ha, ha, ha! 

Kraft. 
Men apropos om rigsdagen ! Hvordan er stemnin- 
gen? Hvad beslutter den? 

Komitéens formand. 
Ja, det er ikke godt for rigsdagen, så længe de sag- 
kyndige står mod hverandre. 

Preuss 
De regner da også de ved jærnbanen ansatte for 
sagkyndige? 

Kahrs. 
Gyselig grovt! 

Kraft. 
Ja, virkelig »gyseligt«. — Men hvilken blir rigs- 
dagens beslutning, tror De? 

Frederik Ravn. 
Det er meget let at sige. Rigsdagen har to baner 
at beslutte over.' Den ene voterer den efter det ny 
system; den anden efter det gamle. 

Komitéens formand. 
Så vilde i alle fald sagen ikke være afgjort i sit 
princip. 

Frederik Ravn. 
Fuldkommen rigtig. Hvad fanden blir afgjort i sit 
princip hos os. 

Karl Ravn. 

A — ! Nu snakker du »sort« igjen, papa Ravn ! 

Larssen 

(som har nærmet sig komitéens formand). 

Men tillad mig: to modsatte ting kan ikke på én 
og sanmie tid være sande? 

NIENDE MØDE. 

De forrige. Kampe. 

Kampe. 
Her kommer en munter kanin ! 

Bjørnson: Samlede Værker. X. 12 

Karl Ravn. 
Er han her igjen? 

Preuss. 
Og fuld? — De sa' jo, han var biet ordentlig? 

K a h r s. 
Ved bordet rørte han ikke et glas. 

Kampe 

(synger). 

Gaudeamus igitur, j uvenes dum sumus — 
Lange 

(samtidig til komitéens fonnand). 

Må jeg præsentere Dem den mand, fra hvem alt har 
sit udspring? 

Komitéens formand. 
Er han så dybt falden? 

Lange. 
Ja, det har gåt rask på nogle år med haml 

Kampe. 
Gaudeamus igitur, juvenes dum sumus — 

Frederik Ravn. 
Hvad er dette? 

Kampe. 
Det er jeg, det, far! Magnus Holm Kampe. 

(Man ser Fr. Ravn tale til Karl Ravn, og at denne derpå stjrrter ud.) 

Larssen 

(som atter er kommet efter formanden). 

Tillad mig; men to modsatte ting kan ikke på én 
og samme tid være sande? 

Kampe. 

Nej, har vi ikke (Taler efter bureauchefen.) haUS 

højtidelighed principet her også, da? 
Lange 

(til Kraft). 

A, få hele jærnbanekomitéen herind, så er De snil. 

Kraft. 
Øjeblikkelig ! — Udmærket ! 

Lange. 
Bed Frederik Riis hjælpe Dem med det! 
Kraft. 

Ja! (Afsted.) 
(Frederik Ravn har imidlertid forsøgt at få Kampe lidt afsides og at 
hviske til ham.) 

Kampe. 

Sludder ! (Ravn hvisker igjen. Kampe ler.) I er allesam- 

men bare nogle smågutter mod sønnen min ! (Ravn hvisker 
igjen.) Skade ? Der kan ingen skade ham ! Han blir 
både generaldirektør og minister, hvad så I finder på, 
ha, ha ! Gaudeamus igitur — 
Lange 

(til formanden). 

Hører De, hvad her sigtes på. 

Komitéens formand. 
Jo. 

Frederik Ravn. 
Nej, han ødelægger alt! Hvor blir dog Hans af? 

Preuss. 
Jeg skal — ! 

Frederik Ravn. 
Jeg har sendt Karl efter ham. Men løb du også! 
P reuss 

(løber; han møder i døren nogle herrer, som vil ind). 

Her kommer ingen ind ! Her er ingenting at se ! 
Frederik Riis 

(som i det samme blir synlig udenfra). 

Hvad for noget ? Vil du forbyde os at komme ind ? 

(Preuss afsted, de andre ind.) 

Kampe 

(som imidlertid med det gladeste ansigt af verden har set på selskabet). 

I ser så sure ud allesammen? Gjør som jeg: ta' en 
nathue på, så blir verden så godslig, så! 
Frederik Riis. 
Bravo ! 

12* 

Kampe. 
Ikke sandt, du Lange? Nej, du er stiv, du. Du 
er den personificerede aksel- og hjulmodstand, er du. 

D, er = 9J!l±AA. 

Ingeniørerne. 

Bravo ! (De klapper i hænderne.) 

Kampe. 
Hvorfor skal vi ingeniører ærgre os? Hvad har vi 
en stat til, når den ikke skal betale vore dumheder? 

(Ler ; nogle med ham.) Ikke Saudt du, principet ? (Stikker 

efter Larssen.) Prrrr ! 

Frederik Riis. 
Men rigsdagen, papa Kampe, skal ikke den kon- 
trollere — ? 

Kampe. 
Rigsdagen? Hvad forstår katten sig på sennep? 
Er de ingeniører, de, som sidder der da? Vrøvlehoder 
er de! (Ler.) 

Ingeniørerne. 
Bravo, bravo! 

Frederik Ravn. 
Føj, Kampe! 

Kampe. 
Føj? Var der nogen, som sa' føj? 
Frederik Ravn. 
Kom nu med mig ! 

Kampe. 
Dersom vi var i en stor stat, — da var jeg arbejds- 
minister — og du? Min sekretær! (Ler.) 
En af ingeniørerne. 
Hør ham! 

Flere. 
Bravo, Bravo! 

Kampe. 
Ved I, hvad der var biet af jer? 

Flere. 
Nej. 

Kampe. 
Pene gutter, — ingenting. 

Flere. 
Bravo, Kampe! 

Karen 

(er kommet og har trængt sig frem). 

Hvad er dette? Kan I ikke få ham bort? 

Frederik Ravn. 
Umuligt. 

Kampe 

(som har søgt i sin tegnebog). 

Nu skal I høre noget. Eller kanske har I hørt 



det før? 
Nej. 



Flere. 



Lange 

(til jæmbanekomitéens formand). 

Mindst tyve gange. Han læser det altid, når han 
blir fuld. 

Kampe. 
Er du med i stærke forhold, 
dine evner frem dig fører. 
Er du med i trange, stille, 
dine småfejl fast dig hefter. 
(Taler.) Jeg tåler ikke, at nogen ler ad det ! 

Karen. 
Men så tal til ham! 

Frederik Ravn. 
Tror du ikke, jeg har prøvet det? 

Karen. 
Frederik ! 

Frederik Riis 

(hører ikke). 

Kampe 

(læser). 

Største skib i stille vande 
ædes op af bare utøj. 

Flere 

(ler). 

Bravo ! 

Frederik Ravn. 
Der er Hans! 

(Denne, Karl Ravn og Preuss kommer.) 

Karen 

(imod). 

Hans ! 

Kampe. 
Hans! — Kom hid, du! Se på ham! Af vejen! 

Hans. 
Men, far? 

Kampe. 
Ja?- 

Hans. 
Men, far! 

Kampe. 
Ja. — Hvad står på ? — Å, vær glad, Hans ! Jeg 
er så glad, jeg, når jeg ser dig. 
Hans. 
Kan du ikke huske, hvad du har lovet mig? 

Kampe. 
Jeg? Lovet dig? 

Hans. 
Men husker du ikke? 

Kampe 

(gir et skrig. Hvisker). 
Det er sandt ! (Man støtter ham.) 

Frederik Ravn. 
Lad ham få noget at drikke. 

Karen 

(har allerede ilet hen til damernes bord, hvor der er en vandkaraffel 
og glas). 

Her, her! 

Hans. 
Tak, Karen! 

Karen. 
Drik lidt! 

Kampe. 
Nej ... jeg trænger ikke ... Det var bare ... 

Frederik Ravn. 
Nu er han biet ædru! 

Hans. 
Hvad var det? 

Kampe. 
Det var bare hukommelsen, som vendte hjem 
igjen. — 

Hans. 
Men hvad er hændt? Jeg så dig jo så rolig og 
glad. 

Flere. 
Ja. 

Kampe. 
Det var, ser du, det var Frederik Riis ... 

Karen. 
Du? 

Kampe. 
... han fortalte ..., at jeg skulde under kasseunder- 
søgelse; der skulde nedsættes en kommissjon ... 
Karen. 
Men Frederik! 

Kampe. 
... en undersøgelseskommissjon af gamle Kampes 
regnskaber. Almindelig revisjon var ikke nok. 
Karen 

(hvisker). 

A, Frederik! 

Kampe. 
Nu ja ... så blev det for meget for mig. Så 
glemte jeg dig, Hans, — og hvad jeg har lovet dig. 
Jeg er for ussel, jeg, til at gi nogen noget løfte. 
Hans. 
Her er mange folk, — kom lad os — ! 

Kampe. 
Nej, lad dem høre! De har jo set min skam. — 
Jeg har været forræder imod dig. Lad dem høre mig 
sige det. 

Hans. 
Men, far — ! 

Kampe. 
Imorgen er det over al by. Jeg, din far, har øde- 
lagt alt for dig. 

Hans. 
Far! 

Kampe. 

Med mig nytter det ikke. Bort! Bliv ikke her. 

Hans 

(hos ham). 

Jo! 

Kampe. 
Sig ikke det! Hys! 

Hans. 
Jo. Jeg forlader dig aldrig! 

Kampe. 
Gjør du ikke, Hans! — Gjør du ikke! 

Hans. 
Ikke for nogen pris ! 

Komitéens formand. 
Dette er jo to ægte naturer. 
Kampe. 
Hans, tør du tro mig én gang til? 

Hans. 
Nu mer end nogensinde. 

Kampe. 
Så lover jeg dig — , nej, ]eg lover ikke mere! 
Men jeg ber dig: Vær du sammen med mig! — Hvor 
var du også henne? 

Hans. 
Jeg havde min egen sorg. 

Kampe. 
Du? — Hvem kan gjøre dig sorg? 

Hans. 
Kom nu og gå med hjem. 

Kampe. 
Ja. — Tilgfr du mig? 

Hans. 
At jeg et øjeblik glemte dig! — Kom nu! 

(De går arm i arm.) 
(Tæppet falder.) 



FJERDE HANDLING. 



Dagligstuen hos Riis. 

FØRSTE MØDE. 

Riis (sortklædt med sine ordner). Fruen (i sort festdragt). 

Fruen 

(læsende). 

Ti det er dit hjærte, du skal agte på. Verdens børn 
forsømmer dette. De har så mange ting, som bortleder 
dem fra dem selv; kommer en påmindelse, så søger de 
adspredelse, eller, drevne til opgjør, skyder de skylden 
fra sig. I bedste fald prøver de på at rette sig selv, 
skjønt vi kan ingenting af os selv. 
Riis. 

Overmåde rigtigt ! Af os selv kan vi ingenting, det 
er vist. Hør, Kamma, klokken er mange, og vi blir vist 
længe i kirken, — skulde vi ikke spise lidt forinden? 
Fruen. 

Du ved, kjære Riis, at vi plejer ikke at spise, for- 
inden vi går til alters. Det er ligesom vi da er mere 
bekvemme. 

Riis. 
Nå, som du vil. Ak ja ! — Havde vi ikke religionens 
trøst mod verdens ustadighed og falskhed ! — Nu de- 
batterer de vel som skarpest i rigsdagen, kan jeg tænke? 

Fruen. 
Lad os ikke tænke på rigsdagen, kjære Riis ! Disse 
afgjørelser, som menneskene finder på, hvad gjælder 
vel de? 

Riis. 
Du har ret, min pige; du har ret. Det var en 
overmåde god bog, den, du læste af. Det duger ingen- 
ting, det, vi mennesker finder på. Ak, den, som kunde 
være det kvit altsammen, rent bortta^t fra alt dette her! 

F ruen. 
Er det livet efter døden, du mener, Riis? 

Riis. 

Om ikke netop døden, — så »fred, hvile. 

Fruen. 
Ja, det er vist, at du trængte til hvile, du, som har 
arbejdet så meget. — Men kan du ikke også ta din 
afsked ? 

Riis. 
Hvordan kommer du på det? Har nogen sagt det? 

F ruen. 
Ikke det jeg mindes. 

Riis. 
Det er bestemt nogen ! Tænk dig om ! — Frederik ? 

Fruen. 
Frederik siger jo så mange ting i denne tid. Han 
er jo ikke sig selv. 

Riis. 
Han er ikke sin far længer fuldt tro. Det er den 
hele sag med Frederik, min kjære! 
Fruen. 
Sig ikke det, Riis I Frederik har nu sin egen kamp. 

Riis. 
Lad os ikke tale om det i denne stund ; lad os holde 
vort sind ved det, som gir fred. 

Fruen. 
Skal jeg læse videre — ? 

Riis. 
Å nej ! Skjønt det er en overmåde god bog. 

Fruen. 
Kanske du selv vil læse? 

Riis. 
Å nej. Men skal vi ikke snart gå? 

(Ser pi uret.) 

Fruen. 
Det er vist en times tid endda. 

Riis. 
Men er det ikke brug at komme lidt tidlig? 

Fruen. 
Jo. 

Riis. 
Det er ligesom man samler sine tanker bedre i kir- 
ken. — Jeg blir det ikke kvit. Det er dog mit livs 
arbejde, de holder på at debattere derhenne i rigsdagen. 

Fruen. 
Jeg synes just, det er så stort af dig, Riis, at 
mens de forfølger og plager dig, går du din rolige gang 
til det, som gir fred. 

Riis. 
Men det er så tungt, at vi ikke har vore børn med. 
Ministeren er dog i alt en lykkelig mand. Han har 
alle sine med. — Det er, som jeg intet har opbygget, 
intet samlet. 

Fruen. 
Hvor kan du sige sådant? Hvad ministerens angår, 
så er det hendes værk, det, mere end hans. Magda er 
så meget stærkere og dygtigere end jeg. 



Digitized by CjOOQ iC 



__ i8o — 

Riis. 
Nå lad ikke det gå dig nær, min kjære. Du har 
vist gjort, hvad du kan. Jeg synes, børnene bare for 
din skyld skulde ha gåt med. 
Fruen. 
A, de er ikke vante til at lægge videre mærke til mig. 

Riis. 
Sig ikke det! Sig ikke det! 

Fruen. 
Det gjør mig så ondt, at jeg ikke kan få dem til at 
følge dig i denne tid. 

Riis. 
Du er trofast, Kamma! Men gråt ikke! Det vil 
kunne sees. 

Fruen. 
Jeg er jo ikke så begavet som du og børnene. 

Riis. 
Du er god, er du. Mange ting skal bli anderledes. 
Jeg har tænkt på det. Jeg har ikke altid været, som 

jeg burde. (Gir hende hånden.) 

Fruen. 
Kjære Riis! 

Riis. 
Men gråt ikke! Folk kunde misforstå det. — Sig 
mig, skal vi ikke tale om noget andet? 
Fruen 
Jo, men der kommer jo børnene! 

ANDET MØDE. 

De forrige. Frederik. Karen. 

Riis. 
Se, det var ret, børn! I vil gå med alligevel? 

Fruen. 
Jeg vidste det! — Men, hvor du ser dårlig ud, 
Karen! 

Riis. 
Du har jo ikke sovet godt inat igjen. Hvad skal 
enden bli på dette, bam, når du ikke sover? Hvad? 
Fruen. 
Kom og gå med! Det vil gi den fred, som du 
savner. 

Karen. 
Jeg vilde gjærne. Men jeg kan ikke. Ikke nu. 

Riis. 
Hvad er det med dig? Har I hørt noget? Endnu 
kan da ingen afgjørelse være falden? 
Frederik. 
I rigsdagen? — Jeg har ikke været der. 

Riis. 
Så det har du ikke? 

Fruen. 
Det er også bedre, at Frederik følger os. Du må 
støtte din far i denne tid, Frederik. 
Riis. 
Til mig må han intet hensyn ta! Driver ikke hans 
eget hjærte ham til at høre, hvilken afgjørelse hans fars 
sag får — 

Fruen. 
Sig heller til at følge sin far i kirke! 

Riis. 
Du har ret: heller det. 

Fruen. 
En må opofre sig lidt for sin far. 

Riis. 
Aldeles ikke! Jeg har sagt, at for mig må ingen 
gjøre noget. Han har fuld frihed! 
Fruen. 
Det er jo stort af dig, Riis; — men barn kan lige- 
som få for stor frihed, også. 

Riis. 

Kjærligheden må være fri, ubetinget. 

Karen. 

Det var derom, Frederik vilde tale med dig, far. 

Riis 

(forundret). 

Om hvad? 

Karen. 
Om hans kj ærlighed ! — Til Anna. 

Riis. 
Jeg mener, I er — ! 

Fruen. 
Men Karen dog — hys ! 

Riis. 
Kommer I nu med det! 

Fruen. 
Det skulde du ikke! 

Frederik. 
Vi tænkte, Karen og jeg — 
Fruen. 
Hys! 

Frederik. 
— at nu, idag, da I begge har forberedt eder og 
skal — 

Riis. 
Så bør vi forstyrres? Ikke sandt? 

Fruen. 
Dette er jo virkelig at plage far ! 

Riis. 
Synes du ikke, at jeg har nok før? Tror du, det 
er så let for mig, kjære Frederik, nu, netop nu, at 
samle mine tanker på det alvorlige — lige under en 
forfølgelse, som kanske i denne selv samme time, i dette 
øjeblik — ! 

Fruen. 
Du har jo dog forstand, Frederik! Du må dog 
ta hensyn ! 

Riis. 
Ak, ak ! 

Frederik. 
Jeg tænkte, at just idag måtte I mest være tilgjænge- 
lige for det, som dybest bevæger mig. 

Riis. 
Og det er dette? 

Fruen. 
Det er altså ikke din far! 

Riis. 
Kjære, nævn ikke mig! 

Frederik. 
Far, skal der bli noget af mig, så må jeg begynde 
med dette. Nu skjønner jeg så vidt. 

Riis. 
Ja så, med dette! 

Fruen. 
Med din far, med at elske og følge din far må du 
begynde ! 

Riis. 
Å, det kan være det samme! — Men med dette! 
Da blir der noget af dig! Du forbarmende, da blir 
der jo netop ingenting af dig! Da spilder du hele 
din stilling, stænger hele din fremtid ! En sypige ! 

Karen. 
Men en brav pige, far! 

Riis. 

Brav? Hun? Jeg forundrer mig højlig over dig, 

Karen. Kan hun være brav, som — (Med et blik på fmen, 

sagte.) Det er sandt ! — (Højt.) Den kan ikke være brav, 

min pige, som vil tvinge sig ind i en hæderlig familje. 

Frederik. 

Nej, det vil hun ikke. 

Karen 

(samtidig). 

Nej, hun vil netop ikke! Hun står fast på at 
rejse til sine slægtninger i Amerika. Hun vil ikke på 



Digitized by CjOOQ iC 



— i84 — 

nogen måde optages her af medlidenhed. Det er en 
brav pige. 

Riis. 
Så meget desto bedre! Hvad er der så videre? 
Når hun ikke selv vil? 

Fruen. 
Det synes jeg også. Når hun rejser? 

Frederik. 
Ja, men jeg vil! Og for at overvinde hende, må 
jeg kunne sige: Mine forældre har intet imod dig. 
Mine forældre er gode. — Hvis I bare forstod ... jeg 
kan ikke udsige det. 

Riis. 
Nej, moderer dig bare, Frederik! 

Karen. 
Men jeg, som nu har set dem sammen, j^ ved det ! 

Riis. 
Du er så febrilsk, du Karen. Du havde bedre af 
at være i seng. 

Hør, lad os i det hele ikke forivre os ! lad os, om 
det er muligt, børn, vælge en anden tid! 
Fruen. 
I' ar og jeg skal i kirke. (Hen tu Riis.) Ellers synes jeg 
nok det, du Riis'en min, at når de virkelig elsker hver- 
andre, så — ? Herregud, det er da kjærligheden, som 
er det største. 

Riis. 
Frederik siger, han elsker, ja! Frederik siger vist 
også, at han elsker os? 

Fruen. 
Det gjør han også. 

Riis. 
Og han går ikke engang op i rigsdagen for at høre, 
om hans fars livssag står godt ! Så stor er kjærlig- 
heden ! 

Frederik. 
Far! 

Riis. 
Vi behøver vist ikke, min beste, at la' os aliarmere 
af hans kjærlighedsforsikringer, — selv når de g j ælder 
andre end os. 

Frederik. 
Far! 

Karen. 
Nej, tag det ikke så! 

Riis. 
Men hvorledes skal jeg ta det ? Skal jeg vise respekt 
for et forhold som Frederiks siste? 
Frederik. 
Far! 

Riis. 
Å, tål du at høre sandheden af mig! 

Frederik. 
Hvis det endda var sandheden. 

Riis. 
Hvad er det, du siger? (Stilhed.) 

Fruen. 
Kjære Frederik, gå nu! 

Karen. 
Nej, far, jeg kan ikke længer bære det altsammen ! 

Riis. 
Hvad? Du er syg; det er sagen med dig. 

Karen. 
Ja, syg, ja; men syg, fordi vi kan ikke komme til at 
bli oprigtige med hverandre ... 
Riis. 
Se så, se så, er det der igjen! 

Fruen. 
Kjære Riis ! 

Riis. 
Ja, jeg skål prøve ikke at bli utålmodig. — Jeg for- 
sikrer dig, Karen, at dette med oprigtigheden og sand- 
heden mest er en talemåde. 

Bjørnson : Samlede Værker. X. 1 3 

Karen. 
En talemåde! Det? 

Fruen. 
Men, Riis — ? 

Riis. 

Ja, ja, forstå mig rigtig. Jeg ved ikke, hvorledes 

jeg skal få begynde. — I ser jo dog, at jeg har kommet 

et godt stykke frem i verden! Ikke sandt! Tror I 

ikke, at jeg må forstå mig på, hvorledes det er gåt til? 

Fruen. 

Jo, kjære Riis! 

Riis. 
Men tror I, det er ved at gå rundt til hvert menneske 
og sige ham sandheden, at jeg har kommet frem ? Nej, 
da vilde jeg nok ikke ha kommet langt. 
Karen. 
Det er heller ikke det, jeg mener. 

Riis. 
Nå, hvad mener du da? — Å, skal dette aldrig ta 
ende? — 

Karen. 
Jeg mener, at vi hos os selv, i os selv — 

Riis. 
Hvad er ivejen med os selv? 

Karen. 
Ja, det kan jeg ikke altsammen klare — nu. Jeg er 

så ... ja, jeg er så ... (Bevæges.) 

Fruen. 
Men jeg, Riis ! Det er sandt, det, at vort liv ligger 
ligesom ikke for sandheden og kjærligheden, — nej, det 
gjør ikke det! 

Riis. 
Ja, når det blir uklart, så må du til! Så er din 
time kommen ! 

Fruen. 
Riis ! 

Riis. 
Om forladelse! — jeg mener bare, hvad dette med 
sandheden angår, at vi ved slet ikke, hvad vi taler om! 

Fruen. 
Jo— o! 

Riis. 
Vent lidt! J^ er matematiker og er vant til nøj- 
agtighed! — Tror I, at nogen helt ud er sand? 

Fruen. 

Ja, kjære Riis ! 

Riis. 

Er du forstyrret? — Om forladelse! — Men se på 
hvilket forhold, du vil ! Lad os ta de højeste. Lad os 
ta det allerhøjeste, kongen og forholdet til ham. Han 
holder taler til os, og vi holder taler til ham. End om 
han nu sa' alt det til os, som han tænkte (»n os? eller 
vi alt det, vi kunde falde på om ham? Det er rent 
ud ved lov forbudt ! Vi fik straf, fik vi ! Naturligvis ! 
Og han ? Vil han sige os noget mere end komplimenter, 
må det ske ved ministrene, — og de karle skal ikke for- 
snakke sig. — Eller tag et andet højt forhold! Tag 
kirken ! 

Fruen. 

Det må da være oprigtigt. 

Riis. 
Naturligvis. Alt er oprigtigt. Men om nu præsten, 
istedenfor at sige os, hvad skriften og præste-eden siger, 
han skal sige, gav os af sine tvil (ti hvem har ikke 
dem?) — jo, det blev en net historie, — skjønt den 
vilde være meget sand! End vi, om vi begyndte at 
snakke, den ene i munden på den andre, om vore tvil? 
Her blev et abracadabra uden ørenslyd over al verden. 
— Nej, man la'r det gå, som det er vedta't og op- 
skrevet, noget mere, noget mindre. Det, som det kom- 
mer an på, er, at det går. Vil man, det skal være i 
ord«!, nu så er det i orden ! 

13* 

Karen. 
Men, far — 

Riis. 
Ja, du er syg. Men har jeg kanske ikke ret? 
Lad os ta os selv! 

F ruen. 
Vi, kjære Riis, siger da virkelig hverandre sand- 
heden! 

Riis. 
Så det gjør vi? Dersom jeg sa' dig sandheden, min 
beste, den fulde, ukontrollerede sandhed, — vi levede 
ikke sammen en eneste dag — 
Fruen. 

— Men, Riis ! 

Karen 

(samtidig). 

— Men, far, dog! 

Riis. 

— hyggeligt, mener jeg ! Og vice versa ! Ikke fordi 
du eller jeg er værre end andre. Vi er kanske bedre 
end de fleste. Men hvis alt skal siges, så ryger det 
istykker, familjen, samfundet, riget, kirken, altsammen, 
det ryger istykker! Ja, vi blev selv til dyr; ti da blev 
det nok oftest dyret, som talte! 

Karen. 
Men hør da på mig, alt dette mener je^ jo ikke. 

Fruen. 
Dette mener vi ikke. 

Riis. 
Nej, I mener det ikke, når det sættes ordentlig ud 
for eder; det vidste jeg nok! Men nu skjønner I 
kanske, hvad der stikker under denne forførerske tale- 
måde? 

Det er så langt ifra på sandhed, at livet hviler, at 
det er på en stiltiende overenskomst om ikke at bruge 
den fulde sandhed, alle livets forhold er grundlagt. At 
være sandere, end vedtægten vil det, er det samme som 

at gjøre vrøvl, er uopdragenhed, er dumhed, — kanske 
farligt. 

Karen. 
Lad mig dog få svare, at — 

Riis. 
Vent lidt ! Kunsten, livets store kunst er netop den 
at balancere, at manøvrere, — nå, manøvrere er et mis- 
brugt ord, lad mig holde mig til balancere! 
Fruen. 
Men, Riis! 

Riis. 
Herre min, jeg har jo havt med både overordnede 
og underordnede at gjøre i så mange år, jeg må da 
forstå, hvad der skal til! Ho-ved-sa-gen er: ikke at 
støde sig; naturligvis hellei; ikke gjøre noget, som er 
urigtigt; det er altid en stor dumhed at gjøre noget, 
som er urigtigt, foruden, naturligvis, at det er mod 
loven — 

Fruen. 

— og vor børnelærdom. 

Riis. 

— Mod vor børnelærdom også, naturligvis ! 
Ho-ved-sa-gen er: at komme let, ordentligt, humant, 

ifra det. — Puh! — 

Frederik. 
Tør jeg spørge: Hvad er meningen med dette? 
Anvendelsen ? 

Riis. 
Meningen, anvendelsen er denne: du har gjort én 
dumhed — (Nærmere.) den var »sand« nok, vil jeg tro ! 
Frederik. 
Far! 

Riis. 
Det vilde vist være meget »sandt« også, at du gif- 
tede dig; jeg tviler ikke derpå! 
Frederik. 
Far, dog! 

Riis. 
Men det vilde være én dumhed til, det vil sige du 
kom ingensteds hen med den — uden i skyerne, til- 
vejrs. Og der kan man dårligt balancere. 

Fruen. 
Nu er vist tiden kcwnmen til at gå i kirke, Riis? 

Riis. 
Du har ret ! — Nå, — det var ikke med dette, 
vi nærmest burde ha sysselsat os ; — men det kan måske 
ha sin nytte, det med ! Og så har det holdt tankerne 
borte så længe. Ak ja ! Hør, Frederik, — hjælp mig 
yderfrakken på! — og gå hen i rigsdagen og hør, om 
udfaldet snart er forhånden ! — Jeg tænker dog nok, 
det viser sig, at mine venner er de fleste. Tror du nu, 
oprigtig talt, at det vilde være så, hvis jeg havde be- 
gyndt mit liv slig, som du nu ønsker at begynde dit! 
— Drag frakken lidt op bag! — Så. 

Fjuen. 
Kjære Riis, nu må du komme! 

Riis. 
Ja, ja! Ak ja, man får ikke tid til at forberede 
sig, som man burde. Farvel, børn! Gud være med 
eder! 

Karen 

(brister i krampagtig latter). 

Riis. 



Hvad er det? 



Karen! 



Fruen 

(samtidig). 



Frederik. 

Jeg tænkte det ! (Opfanger hende i sine armer.) 

Karen. 
Ha, ha, ha, ha, ha, ha, ha, ha! 

SCENEÆNDRING. 



Det vanlige rum hos Kampe. 

TREDJE MØDE. 

Hans (arbejdende ved bordet). Bureauchef Larssen (ind- 
trædende). 

Lars S en. 
Om forladelse! 

Hans. 
Værs'go ! (Rejser sig.) Hvor De er varm ? Skal jeg 
hente — ? 

Larssen. 
— ingenting! Takl 

Hans. 
Men alligevel — ? 

Larssen. 
Nej tak! 

Hans. 
Vær så god at ta plads. 

Lars s en. 
Tak, j^ skal straks — (Stilhed.) 

Hans. 
Måske er det min far, som hr. bureauchefen ønsker 
at tale med? 

Lars sen. 

Nej ! (Stilhed.) 

Hans. 
Har hr. bureauchefen været på rigsdagsgalleriet ? 

Larssen 

(efter nogen betænkning). 

Ja. 

Hans. 
Der er vel endnu intet afgjort? 

Lars s en. 
Nej. 

Hans. 
Men det kan da ikke jeg for? 
Larssen. 
Ja så. Ikke det? — Må jeg få se det franske, det 
verificerede franske referat af hr. generaldirektørens tale 
i Paris ved det store jærnbanemøde ? 
Hans. 
Det står citeret i min bog. 

Lars s en. 
Det ved jeg nok. Men her gjælder alene det au- 
tentiske dokument. Det vil sige, forsåvidt det gjælder. 
Hans. 
Jeg har tilfældigvis brugt vedkommende hefte netop 

idag — (Går til bordet.) 

Larssen 

(gående efter). 

Må jeg få se det? 

Hans. 
Værs'go ! 

L a r s s e n. 
Tillader De, at jeg sætter mig? 

Hans. 
Ja, naturligvis. 

Lars s en. 

Tak ! (Sætter sig.) Så dette er tidsskriftet ? (Under- 
søger det udenpå.) Fransk ? Ja. Paris. Hm. 

(Ser på tryksted, indholdsfortegnelse, nummerfølge, blader frem, til- 
bage, sammenlignende.) 

Hans. 
Jeg mener, han sammenholder typerne! Han tror 
dog vel ikke, at jeg har sat stykket ind. (Højt.) Der 
ser De det indcirklede — ! 

Lars sen. 
Jeg ser det. 

Hans. 
De ønsker måske at se, hvorledes jeg har oversat det ? 

(Tar sin bog.) 

Lars sen. 
Tak. 

Hans. 
Side 49 nederst. Det indcirklede. 

L a r s s e n. 

Jeg har det. (Sammenholder.) 

Hans. 
Finder De nogen fejl? 

L a r s s e n. 
Ikke endnu. 

Hans. 
Jeg tror heller ikke siden. 

Larssen 

(lægger bogen fra sig med et langt suk. Sætter sig atter over tids- 
skriftet). 

Hans. 
Ja, resten behøver De neppe at læse. Det er alene 
det indcirklede. Men det er også nok. 
Lars s en. 
Hvis det var sandt, — så vilde det være nok. 

Hans. 
Hvis det var sandt? — Tror De endnu ikke? 

L a r s s e n. 
Nej ! ■ 

Hans. 
Men, beste hr. bureauchef! De ser jo, at referatet 
er ta't på stedet og konfereret med taleren? 
Lars sen. 
Det står så, ja. 

Hans. 
Og De tror ikke endnu? 

Lars sen. 
Nej. 

Hans. 
Tror De, at heftet, det hele eller en del, er for- 
falsket? Tror De, at referatet er indskudt? 

Lars s en. 
Jeg ved ikke. — Men jeg tror på generaldirek- 
tøren. 

Hans. 
Vel bekomme! 

L a r s s e n. 
Jeg kunde sige, han var for moralsk, for agtværdig, 
for pålidelig til at gjøre sådant; men ordene vilde, an- 
vendt på denne måde, bli en fornærmelse mod ham. 
Jeg indskrænker mig derfor til at sige, at han er for 
klog, meget for klog til at gjøre sådant. Han er den 
klogeste mand, jeg kjender. 

Hans, 
Klog er han. Men hvis De — 

Larssen. 
Jeg agter ikke at indlade mig i ordskifte. Ikke 
med Dem, ikke med nogen ! Jeg tror, hvad jeg tror. 

Hans. 
Men ikke, hvad De ser? 

Lars s en. 
Jeg har intet set. 

Hans. 
Det var mageløst! Når hans ord, hans selvautori- 
serede ord — 

Larssen. 
— Jeg har ikke set dem. Ti før jeg tør sige, jeg 
har set en ting, må den ting være undersøgt. — 
Vil De låne mig dette hefte? 

Hans. 
Med fornøjelse. 

Lars s en. 

Tak ! (Tar det.) 

Hans. 

I^og — på ét vilkår — 

Lars s en. 
N — e — j. Jeg indlader mig ikke på noget, som heder 
vilkår. Jeg aflægger intet løfte. 

(Lægger bogen fra sig.) 

Hans. 
Løftet er ikke svært. Det er, at De åbent vedstår 
det, hvis De opdager, hvad jeg har opdaget. 

Larssen 

(tar bogen igjen). 

Jeg lover intet, som er en selvfølge. Jeg vil absolut 
ingen skuffe. Ikke andre, ikke mig selv. Farvel ! 

(Tar sin hat.) 

Hans. 
Det tror jeg om Dem, hr. bureauchef. 

Lars sen. 
Jeg behøver aldeles ikke denne Deres udtalelse! 

(Afsted og lige mod Frederik Ravn.) 

FJERDE MØDE. 

De forrige. Frederik Ravn. 

Ravn. 
Nå da. Dette er jo to principers sammenstød. 

Larssen 

(kommer igjen). 

Jeg frabe'r mig enhver fornærmelse, — og især 
af Dem ! 

Ravn. 
Hvad går der af Dem? Fornærmelse? 

Larsseru 
Jeg er intet princip. Fordi om jeg har selvbeher- 
skelse nok til at følge givne regler, er jeg intet princip. 
Jeg er et levende menneske. 

Ravn. 
Når De selv siger det, — så får man jo tro det. 

Larssen 

(kommer igjen). 

Så det har De ikke vidst før, at jeg var et levende 
menneske ? 

Ravn. 
Jo, jo, jo, jol 

Lars sen. 
Nå, så det har De dog. (Går.) 

Ravn. 
Ha, ha, ha! 

Hans 

(samtidig). 

Ha, ha, hal 

Ravn. 
Hvad er forefaldt? 

Hans. 
Det må jeg spørge oml Ti han var ophidset, før 
han kom hid. Han kom fra rigsdagen. 

Ravn. 
Jeg så ham. Hvad vilde han her? 

Hans. 
Få det franske hefte, hvori — 

Ravn. 
Å — ^hå! Det stemmer! 

Hans. 
Hvormed ? 

Ravn. 
Med en tale af jærnbanekomitéens formand. 

Hans. 

Nå, således ! Men, kjære, kommer du hid ? — Nu ? 
Midt i mødet? 

Ravn. 
Vi har en times hvil. — Giv mig lidt vand ! 

Hans. 
Værs'go! — Skal du ha noget andet? 

Ravn. 
Nej tak. 

Hans. 
Har du talt? 

Ravn. 
Jærnbanekomitéens formand har talt. 

Hans. 
Ja, naturligvis. 

Ravn. 
Du misforstår mig. Han er nu næsten for dig. 
Han har slat om. 

Hans. 
Slat om? Jærnbanekomitéens formand? "" 

Ravn. 
Det vil sige halvvejs. Vi driver det ikke videre. 
Men det er alligevel en begivenhed. 

Hans. 
Det tror jeg! Hvad har voldt det? Aviskampen! 

Ravn. 
Så det kalder du en kamp ! Du er sandelig nøjsom. 
Nej, i vore forhold går sligt efter tilfældige personlige 
forbindelser og indtryk. Hans omslag daterer sig fra 
ingeniørmiddagen hos generaldirektøren. 

Hans. 
Derfra ? Hvorledes ? 

Ravn. 
Der så han dig og din far sammen og fik tillid til 
eder. Han havde ikke havt det før. 

Hans. 
Ser du! 

Ravn. 
Kjære, slå ikke victoria! 

Hans. 
Men så kommer jo også du? 

Ravn. 
I det væsentlige har formanden sagt, hvad jeg kunde 
ha at sige. 

Hans. 
Men alligevel? 

Ravn. 
Oprigtig talt, Hans, jeg vil ikke optræde offentlig 
mod min svoger. 

Hans. 
Hvad for noget? 

Ravn. 
Ingen skal drives til noget, hvortil han ikke har 
natur. Og jeg ligger ikke for at gjøre skandale. — I 
har et godt drikkevand her. 

^ Hans. 

Men du må jo stemme? 

Ravn. 
Jeg har tænkt at bli borte. Jeg vilde gå indom og 
sige dig det. — Har du en cigar? Tak! — Ja, stå 
nu ikke der og gjør gåseøjne! Privat kan jeg være 
mod ham, og det er jeg jo. Offentlig tier jeg — netop 
af den grund. Dette er det nobleste, eller rettere: det 
eneste noble. 

Hans. 
Og staten? 

Ravn. 
Staten, staten ? Hører kanske ikke også private for- 
hold under staten? Selv bag dumhederne står mange 
familjers ære og velfærd; sligt er vigtigere end penger. 

Hans. 

Også bag pengene står — 
Ravn. 

— Skatteyderne, ja. Et f jærnt slægtskab, som de 
ofte ikke selv bryr sig om. — Ja, jeg mener naturligvis 
ikke, at dumhederne skal beskyttes i al evighed. Jeg 
mener alene, at vi ikke skal rive op og derved gjøre 
endnu mere ugagn. Det ordner sig nok, når vi bare 
gir lidt tid. Jeg begynder at bli kjed af den hele 
sjau. 

Hans. 

Jeg hører, du er dumhedernes svoger — 

Ravn. 
Hvad er jeg, siger du? 

Hans. 

— og at du har stat fadder til dem. 

Ravn. 

Jeg? 

Hans. 
Du fik dem først rost i udlandet. Ti derfra må 
det komme, skal det slå til her. Det skede også i en 
grad, som gjorde dig selv betænkelig. Men du taug. 
Det blev en dyr fortielse — for dig selv og for staten. 
Ravn. 
Hvordan fanden har du fåt det at vide? — Fy, 
for en stærk cigar ! (Hiver den.) 
Hans. 
Nu venter jeg intet mindre af dig, end at du går 
op i rigsdagen og tilstår, hvad del du har havt i den 
hele ulykke, — 

Ravn. 
Jeg mener, du er — ! 

Hans. 

— tilstår, at det er en skam, at du ikke har gjort 
det før, — 

Ravn. 
Men, Hans? 

Hans. 

— ber de andre om at gjøre det samme, nemlig til- 
stå, at de har ta't fejl, og at de har ventet altfor 
længe med at sige det. 

Ravn. 
Vi skal klæ' os nakne? Å, du allersentimentaleste 
kong frasemager! Jeg aflægger dig min underdanigste 
kompliment. Er dette »den unge slægts ny system« ? 
Hvad? 

Hans. 
Ja, spøg nu ikke; ti med tilståelser må det be- 
gynde, ~ 

Ravn. 

— Vær så artig! — 

Hans. 

— og vil ikke du, så skal jeg hjælpe dig. 

Ravn. 
Tør jeg spørge din dybsindighed: hvormed? 

Hans. 
Jeg aftrykker dine artikler fra dengang; jeg har 
fundet dem. Deres indflydelse har jeg historisk gåt 
efter; jeg skal oplyse derom — og om forfatterens 
navn. — Nu kan du vælge! 

Ravn. 
Jeg mener, du er gåt fra forstanden! A, — du er 
den største nar, som verden har set. 
Kampe 

(træder ind). 

Hvor I ser storartede lid? — Hvad er på færde? 
Jeg trodde, du var på rigsdagen. 

Ravn. 
Vi har en times hvil. 

Kampe. 
Er der da hændt noget, siden du — ? (Stanser.) 

Hans. 
Jeg skal sige det. 

Ravn. 
Nej. 

Hans. 
Jo. Ved du, at det er papa Ravn, som i sin tid — 

Ravn. 
Ikke mer om det vrøvl. Det er min sag, ikke din. 

Kampe. 
Hvad er det? 

Ravn. 
A, det er en fandens historie, er det, — og han der 
er en rasende fusentast, en tosset idealist, en uforbederlig 

skandalmager, et vrøvlehode, kort og godt, din søn. 

Farvel ! — (Tar sin hat.) 

Kampe. 
Nå da? 

Hans. 
Det var ham der, som i sin tid fik systemet rost i 
udlandet, og som derved voldte hele ulykken. 

Kampe. 
Hvad siger du? 

Hans. 
Det var ham, — ingen anden ! Han har pent tiet 
med det i alle disse år. — Og nu, da der endelig er 
lejlighed til at gjøre det godt igjen, vil han bli borte 
fra afstemningen. 

Ravn 

(kommer igjen). 

Ja, det vil sige, en tale eller en stemme fra eller til 
er nu ikke hovedsagen ; ti systemet falder så ikke allige- 
vel — denne gang. Lad mig være i fred ! 
Hans. 

Jo, forhandlingen er just hovedsagen. En sag skal 
forhandles slig, at vi moralsk og intellektuelt vinder 

et stykke frem på den. (Ravn går, Hans efter.) 

Gå op i rigsdagen. — Dette er den eneste vej, 
hvorpå vi kan komme ud af det uføre, hvori vi stikker: 
— frem med tilståelserne! 

Kampe. 
Ravn, — dette skal du gjøre. 

Ravn. 
A, gå pokker i vold med sligt topvildt vrøvl ! 

Hans. 
Lad være da! Jeg skal gjøre det for dig. 
Ravn 

(kommer til Kampe). 

Ja, har du hørt sligt! Hvad er dette for en ung- 
dom? 

Bjernson : Samlede Værker. X. 1 4 

Kampe. 
Vi har været for løje i vor tid; nu er disse kanske 
lidt for skarpe. 

Ravn. 
Han ruinerer sig, som du har ruineret dig ; bare lidt 
anderledes. — Ja, nu må jeg gå. — Har du en cigar? 

— Nej, det er sandt, de var for stærke. 

Kampe. 
Farvel. 

Hans 

(samtidig). 

Taler du så? 

Ravn. 
Å> jeg går ikke og proklamerer forud, hvad jeg gjør. 

— Fusentast ! (Går til venstre.) 

Kampe. 

Nej, at han — ! (Stanser.) 

Hans. 
Ja, der kan du se? Selv de, som går for at være 
fritalere blandt os, er ligeså fejge som de andre; de 
har det bare på en anden måde. 

Kampe. 
Ho, ho! — 

Hans. 
Kjære, hvem er det? 

Kampe. 
Hvad for noget? Karen! — 

Hans. 

Nej, hvorledes ser hun ud? 

Kampe. 
Hun må være biet — ! 

Hans. 
Nej, hvad er dog dette? — Gå lidt tilside ! — Karen ! 

(Hun blir synlig fra højre.) 

FEMTE MØDE. 

De forrige. Karen (uden hat og ellers, som hun kan ha rejst 
sig fra sengen eller sofaen efter det anfald, hun havde). 

Karen. 
Ingen må se mig. — Jeg listede mig hid. — Mor 
trodde, jeg sov. — Lad os skynde os, Hans! 

Hans. 
Hvorhen ? 

Karen. 
Bort, ... rigtig langt bort! Kom nu! 

Hans. 
Ja. 

Karen. 
For jeg vil ikke mere være hjemme. Nej, jeg vil 
ikke. 

Hans. 
Nej. 

Kampe 

(gjer tegn til Hans, idet han peger først på hende, så på sig, så i 
retning af hendes hjem og iler). 

Hans. 
Du er syg? 

Karen. 
Ja, jeg er syg; — for jeg har ondt her ... men 
især her ... å, så ondt, så ondt, så ondt. — Å, denne 
strid! — 

Hans. 
Men så skulde du vente, til du blev frisk? 

Karen. 
Nej, jeg blir ikke frisk hjemme. Nej. — De siger, 
jeg mangler søvn. Men det er ikke det! Nej, — jeg 
har vidst så længe, hvad det er. Men jeg har ikke 
villet sige det. Til dig kan jeg sige det; men der må 
ingen høre det? 

Hans. 
Ingen ! 

14* 

Karen. 
Husker du, da vi var barn og rodde bort sammen? 

Hans. 
Ja. 

Karen. 
Kan vi ikke gjøre det nu igjen, du? Kom! 

Hans. 
Karen ! 

Karen. 
Det var dejligt, at du tog min hånd. Nej, hvor det 
var godt ! — Det var, som da vi var barn. Det tænker 
jeg på hver dag. Gjør ikke du også det? 
Hans. 
Karen { 

Karen. 
Bare vi ror langt, langt bort, så blir det, som det 
da var. 

Hans. 
Men skulde du ikke ville hvile først? Du er træt. 

Karen. 
Langtifra! Bare hodet sådan, ... det var godt, å, 
så godt! — Nu har jeg det roligt, Hans. 
Hans. 
Har du? 

Karen. 
Ja. — For jeg har havt det ondt. Å, denne strid, 
denne strid ! 

Hans. 
— Men skulde du ikke hvile? 

Karen. 
Jeg hviler nu. 

Hans. 
Sæt dig, så hviler du bedre! 
Karen. 
Men husk på, at vi må bort. 
Hans. 
Straks! — Her kan du sætte dig. 

Karen. 
Nej, du må sætte dig først. 

Hans. 

Ja. (Sætter sig.) 

Karen. 
Og jeg vil sidde her. (i sofaen.) 
Hans. 

Sa ! (Han slipper ikke hendes hånd.) 

Karen. 
Stakkars mor! 

Hans. 
Skal vi sende bud på mor? 

Karen. 
Nej. — Stakkars, stakkars mor! 

Hans. 
Ja, hun er god. 

Karen. 
Holder du af mig.^ 

Hans. 
Jeg har aldrig holdt af nogen anden. 

Karen. 
Men hvorfor b^yndte du da denne strid? 

Hans. 
Du var jo enig med mig i det før? 

Karen. 
Det går ud over os kvinder. 

Hans. 
Kjære ! 

Karen. 
Det var stygt af dig, Hans. 

Hans. 
Karen ! 

Karen. 
Å, så stygt — så stygt — 

Hans. 
Hun sover. 

Frederik 

(viser sig i baggrunden, ilende. Hans stanser iiam med et tegn). 

Karen. 
Hvad er det, Hans? 

Hans. 

Jeg trodde, du sov ? — Har du det ikke godt ? 

Karen. 

Jo, — godt. (Stilhed.) 

Frederik. 
Sover hun? 

Hans 

(g jer bekræftende tegn med hodet). 

Frederik. 
Det var bra! 

(Kommer sagte nærmere. Gir begge hænder ud mod Hans, som gir sin 
ledige mod ham.) 

Karl Ravn 

(fra venstre). 

Kom hen i rigsdagen ! Farbror Frederik vil — 
Begge 

(har vendt sig mod ham). 

Hys! 

Karl Ravn 

(som har stanset og ser Frederik Riis). 

Du her? — Hvad er det? 

Begge. 
Hys! 

(Tæppet falder.) 

FEMTE HANDLING. 



I generaldirektørens kontor i hans hjem ved sjøen. 

FØRSTE MØDE. 
Riis 

(følger med megen høflighed en mand tildørs og ud. Han kommer lang- 
somt ind igjen og stiller sig op med vidt spredte ben). 

Så hans ekscellence tviler! — Jeg hax anet det. — 
Hans øjne spurte tydelig, — om ikke også jeg i 
grunden tvilede. 

(Drager benene hurtig sammen, går.) 

Tvile! Ja, tvile! Hvad er der i verden, hvorpå 
en ikke kan tvile? 

På kontoret det samme. Nøjagtig de samme øjne. 
De har gåt god for systemet, de karle. Nu er de i 
knibe. De har tabt sin egen tro — og tærer på min. 
Blodsugere! Hvor er de, som støtter mig? Jo, Lars- 
sen. Han tror ! — Men når en så grundmuret, nøjagtig 
natur som Larssens kan tro, ja, så må der, minsjæl, 
være noget ved det. D e r m å ! 

Jeg tvilede straks, — jo, jeg gjorde! Det syntes 
mig altfor stort — ; men de andre var biet sikre, — 
og de gjorde mig sikker igjen ! — Det er i grunden de 
andres skyld altsammen! — Jo, det er! — Vist så; 
ingen snak om det! 

Det hele blev jo en nationalsag, før nogen vidste 
ordet af. At tro blev en vane, vi lo ad tvilene. — Det 
var en dejlig tid ! Ak ja ! — 

Og så? Så kommer der en liden fyr fra Amerika, 
og han slår sig sammen med en gammel dranker, — 
mere skal der ikke til! — det er et rent eventyr! Al 

kloroformering nytter ikke længer, der blir kamp, 

og når det er over står jeg der som »broen over 

det tørre land !« (Drager benene hurtig sammen.) Det er en 

pokkers vane, jeg der har lagt mig til! 

Men hvad skal jeg nu! Lade som ingenting? 
Umuligt. Disse fordømte øjne forfølger mig. Dersom 
jeg selv trodde ! Larssen tror. — Men når Lars- 
sen tror, må der være noget at tro på ! Jeg har jo også 
bevist, at der er. Jo, jeg har, — ingen snak om det! 

Larssen er så hel. Larssen tror på sig selv. Larssen, 

— det er kunsten. Ja, det er hele, hele, hele kunsten. 
Hvorfor djævelen kan jeg ikke det? 

Det er jo jeg, som har lagt beviser tilrette for Lars- 
sen, de samme, som han tror på! — Ja, men jeg tror 
ikke længer på dem ... Nej ... jo ... nej ... jeg tror 
ikke ... ikke rigtig ... Der er noget ... — Se, nu 
står jeg sådan med benene igjen ! 

»Broen over det tørre land !« ... Jeg synes, folk ser 
på mine ben, siden dette stod i avisen. (Drager dem hurtigt 
sammen, går.) A, dersom jeg havde nogen, — som trodde 
på mig! — Kamma! — Hun da! — Mener det godt; 

— (Sukker.) — men ... Marie! Ja, du havde nu været 
den rette! Hvad havde jeg så brydd mig om alting! • 
Du var så klog, så stærk ... du holdt mig fast. Det 
vilde ikke være kommet til dette! — Ti det er denne 
slægt, denne fordømte slægt! 

Gud bevare ethvert menneske for at falde i hæn- 
derne på entusiaster! De er de troløseste, nogen kan 
holde sig til, — og det kalder de ovenikjøbet ærlighed ! 

Selv mine egne barn ... Frederik! Ak, Frederik! 

— Han forfølger mig med øjne som et sygt dyrs. Han 
tviler, han også, ... og jeg kan ikke hjælpe ham! — 
De har forgiftet ham! ti hans natur er i slægt med 
deres, de troløse, de tyve ! — (Det banker.) Gudskelov, der 
kommer nogen! — Det er forskrækkeligt at være alene 
på denne måden. — Kom ind! 

ANDET MØDE. 

Larssen. Frederik Ravn. Riis. 

Riis. 
Larssen? Er det Dem! Det var rigtigt af Dem! 

Det var just Dem, jeg trængte til! — Nå, rigsdagen 
har jo delvis været imod os. Men — ikke i principet. 
Larssen. 

Larssen. 
Ikke i principet. 

Riis. 
En mand, som arbejder, har stærke forbindelser, 
gode Larssen, og når man så har en sag, — en sag, 
som man tror på — ! 

Larssen. 
— Ja, — derpå kommer det an! — 
Riis. 

Derpå! (Opdager Frederik Ravn, som er indkommen bag den 
andre.) Du ? — Du her? 

Ravn. 
Ja, hvorfor ikke? 

Riis. 
Og derom kan du spørge? Du, som offentlig — ? 
Nej, dette går for vidt ! 

Ravn. 
Ja så? Jeg synes just, jeg har større ret til at 
komme her nu end før. 

Riis. 
Virkelig? Nej — 

Ravn. 
Nu er vort forhold sandere. — Men bevar's, vil du 
ta det højtideligt, så kan jeg gå. 
L a r s s e n. 
Det er mig, som har tilladt mig at be' hr. kanal- 
inspektøren at følge mig hid. 
Riis. 
De, Larssen? — Hvad vil det sige? 

Ravn. 
Vi har konfereret. Larssen og jeg, om — ja, du 
skjønner om hvad. 

Riis. 
Nej. 

Ravn. 
Ikke det? — Nå, lad os så lægge papirerne frem! 
— Der er kommet tvil i lejren, skjønner du, — og vi 
ønsker din afgjørelse. — Kan vi sætte os ? 

(Vil udvikle nogle papirer.) 

Riis. 
Du vil åbne et slags forhør over mig? 

Ravn. 
Ja, det sa* jeg Dem jo. Larssen, at slig vilde han 
ta det. 

Riis. 
Hvad skal det sige? 

L a r s s e n. 
Jeg stolte på den humanitet, ... den overbærenhed, 
som De altid har vist, hr. generaldirektør ... Deres 
upartiskhed ... 

Riis. 
Hvad gjælder det så? Er det noget, som De, 
specielt De, gode Larssen, vil høre, — så ved De jo, 
hvor jeg er at finde. 

Ravn. 
Det er et dissens-punkt, skjønner du. 

Riis. 
Jeg ønsker hr. Larssens udvikling. 

Ravn. 
Betyder det, at jeg skal gå? 
Riis 

(efter nogen betænkning). 

Du er min hustrus bror, — og om du har glemt det, 
så bør jeg — for hendes skyld — huske det. 
Ravn. 
Overmåde smukt! 

Lars s en. 
Der kjender jeg Dem igjen, hr. generaldirektør! — 
Jeg har aldrig set Dem anderledes. — Derfor er det, 
jeg våger at tale åbent til Dem. 

Riis. 
Ja, gjør det, Larssen ! Vi to har jo altid holdt sam- 
men. 

Lars s en. 
Det har vi, hr. generaldirektør! Det har været mit 
livs stolthed. Ti i Dem — jeg må få lov til at sige det 
— har jeg set en mand, en mand, som har stat på top- 
pen af det, vi tør kalde tidens ingeniørviden. 
Riis. 
De har altid overvurderet mig, Larssen. 

Lars s en. 
Og så har De alligevel været så venlig ... Ja, jeg 
har — jeg må få lov til at sige det ; ti jeg er usædvanlig 
... hvad skal jeg kalde det? ... bragt udenfor det sæd- 
vanlige ... jeg har havt en grænseløs tillid til Dem, hr. 
generaldirektør ! 

Riis. 
I lige måde, gode Larssen. 

Lars sen. 
Jeg takker Dem overmåde, ... men det er ufortjent. 

Riis. 
Aldeles ikke. 

Lars sen. 
Undskyld! Ti dette ved jeg bedre. Jo! Jeg er 
ikke den faste mand. Jeg har altid behøvet støtte. 
De, i Deres overlegenhed, ved ikke engang, hvad sådant 
skal til! 

Riis. 
Sig ikke det. Larssen ! 

Larssen. 
Jo! Er der nogenting i verden, jeg har beundret, 
så er det den sindsro. De altid havde, når jeg var 
undergravet af tvil. 

Riis. 
De — ? 

Larssen. 
— At De har kunnet samle oppositionen, så at sige, 

i Deres eget hus ! ... Denne smilende sikkerhed ... ja, 
smilende, virkelig smilende! — Således er det at tro, 
sa' jeg til mig selv. 

Riis. 

Men sig mig, Larssen, tror ikke De? 

Lars sen. 
Jeg vil være oprigtig, hr. generaldirektør. 

Riis. 
Det er De altid. Larssen. 

Lars sen. 
Ja, det vil sige så langt, som en formår at være det. 
Ti jeg har ofte ikke vidst, hvad jeg var — , — om jeg 
trodde eller ej. 

Riis. 
De, Larssen? 

Larssen. 
Men da samlede jeg mig ved at se på Dem, hr. gene- 
raldirektør ! 

Riis. 
På mig ? (Glemmer sig helt.) Det skulde De ikke ha 
gjort. Larssen! 

Larssen. 
Gud, hvorfor ikke, hr. generaldirektør? 

Riis 

(i fuld selvforglemmelse). 

Nej, — for jeg trodde på Dem, Larssen. 
Larssen 

(forfærdet). 

På mig! — De? 

Ravn. 
Dette begynder at bli morsomt. 

Riis. 
Nej ! — Å — nej ! — Dette var det værste ! (Løber 
over.) Er De da rent ud en bedrager, menneske? 
Larssen. 
Hvad er det, De — De — De siger? 

Riis. 
Hvad kalder De det, at indbilde folk, indbilde mig, 
at De tror, hvad De ikke tror? 
Larssen. 
Trodde jeg ikke ? Vist trodde jeg ! 

Riis. 
De gjorde pokker ! — De trodde på mig. 

Larssen. 
Det vil sige, det ene i det andet, — ja, som det 
plejer at gå i verden. 

Riis. 
Det vil sige, det ene løgn med det andet! Nej, at 
jeg har ladet mig således narre! 
Lars sen. 
Narre ? Det er nok en af os ! Deres ny system — 

Riis. 
Mit ? Det er ikke mit. 

Larssen. 
Hvis er det, når det ikke er Deres? 

Riis. 
Det var brugt i det praktiske liv længe før mig. 

Ravn. 
Det er sandt! 

Lars sen. 
Men det er dog Dem, som har indført det? 

Riis. 
Jeg? Er jeg regjering? Er jeg rigsdag? Kan jeg 
indføre ijoget sådant ! 

Ravn. 
Udmærket ! 

L a r s s e n. 
Men det var dog ... det er dog ... det kom dog fra 
de kommiss joner, hvori De — ? 
Riis. 
Udnævnte jeg kommissjoneme ! Eller var jeg hele 
kommissjonen ? 

Larssen. 
Nu hører alt op I 

Ravn. 
Udmærket ! Bravo ! 

L a r s s e n. 
Ja, ... men ... det var just ... overslagene, som 
vildledede ! 

Riis. 
Det var ilde! Ti overslagene er af Dem, Larssen, 
— af Dem og kontoret ! Har De glemt det, så står det 
i hver indstilling. 

Lars sen. 
Til — til — sist er det altså jeg, som ... som er skyld 
i det hele? 

Riis. 
Ja, jeg er det, pinedød, ikke! 

Larssen. 
Og jeg, som stolte så på Dem! 

Riis. 

Ja, derom har jeg ikke bedt Dem ! 

Larssen. 
Dette sprog! Dette væsen! 

Riis. 

Ja, det er »sandt«, det er intet bedrag; det kan 
De være viss på ! Er det biet på moden, så kan jeg også 
være på moden! 

Gå nu. Larssen, eller jeg kan bli så »sand«, at jeg 
kaster Dem ud! 

Larssen. 

Farvel, hr. ge — generaldirektør! (Går.) 

Ravn. 
Jeg tror, jeg kan ta til mig papirerne. Vi får vist 
ikke noget brug for dem. (Samler dem.) 
Riis. 
Nej, gå til Bloksbjerg med det altsammen ! 

Ravn. 
Dette kan jeg like. Det er så kyggeligt endelig 
en gang at komme på bunden af et njenneskes væsen. 

Riis 

(stanser, studser). 

Jeg har længe nok været den tålmodige. Men hvad 
skulde det nytte til her? 

Ravn. 
Nu — således ! — Gjør det heller, som jeg har gjort ! 
Riis 

(stanser). 

Hvorledes ? 

Ravn. 
Hel, fuld tilståelse. 

Riis. 
Jeg har intet at tilstå. 

Ravn. 
A ! således I — God morgen ! 

Riis. 
. Tilstå ? He ! Er han gal ? (Ravn er gåt.) Hvem er 
der? — Du? — 

TREDJE MØDE. 

Riis. F r u R i i s. (Lidt senere) Frederik. 

Riis. 
Du også? — Hvorfor gråter du? Hvad er det nu 
igjen? Jeg har liden tid og er lidet oplagt. 
Fru Riis 

(gråter). 

Fre-de-rik ... 

Riis. 

Nu? Hvad han? Hvad han? — 

Fru Riis. 
— har sagt mig alt. (Gråter.) 
Riis. 
Hvorom alt ! (Frederik kommer.) Hvad er det ? 

Frederik. 
Om Anna, f^r. 

Riis. 
Se så ! Ja, kom endelig med alt på én gang. I har 
truffet det rette øjeblik ! 

Fru Riis. 
Der kan ikke være tale om andet, kjære Riis, end 
at nu må Frederik rejse efter hende straks! 

Riis. 

Nej, dette går over alle grænser! Ikke af stedet! 
Har Frederik pligter mod alle mulige mennesker uden 
mod mig? Jeg kan endda bære hans forræderi — 

Frederik. 
Hvad for noget? 

F ru Riis 

(samtidig). 

Riis. 

Riis. 
' Ja, idag taler også jeg »sandt« ! — Jeg kan bære 
det, så længe det bare er kjendt af mig. Men en rejse 
nu — vilde ligne en flugt fra det synkende skib. Al- 
drig i verden tilsteder jeg det. 

Frederik. 
Så rejser jeg uden tilladelse. 

Fru Riis. 
Men, Frederik — ! 

Riis. 
Ja, du kan prøve ! — Nej, sådant har dog vel neppe 
mødt en mand før ! 

Fru Riis. 
Vær nu kjærlig, Riis ! 

Riis. 
A, bliv mig nu fra livet med dit kjærligheds vrøvl ! 

Frederik. 
Nej, nu vil je^ også — 

Riis. 
I er i komplot I Og det udgår alt fra jeres ulykke- 
lige familje. 

Fru Riis. 
Altid skjælder du på min familje ! 

Riis. 
Er det kanske ikke fra den, at al min ulykke stam- 
mer? 

Å, jeg ulykkelige menneske, som er kommet op at 
sejle i samme båd ! Hvad har jeg ikke gjort for at 
holde ligevægt? For at holde, i alle fald, den ydre 
velanstændighed? — Og nu — ? Da alt styrter sam- 
men, kommer også mine egne barn, ført af moderen. 
Den ene kaster sig i min værste fiendes armer — 

Fru Riis. 

— Men hun vidste jo ikke, hvad hun gjorde — 

Riis. 
Den andre i en skjøges. 

Frederik. 
Nu skal du gå ud, mor ! 

Fru Riis. 
Frederik! Tilgiv ham! Han har det så ondt I 
Riis, jeg har aldrig set dig sådan ! 

Riis. 
Nej, det har du ikke! Men når en mand hele sit 
liv har gåt tålmodig og vasset i det ulideligste vrøvl — 
— , så — én eneste gang ! — må også jeg få sige, hvad 
jeg mener! 

Fru Riis. 
Nej, dette mener du ikke, Riis ! Det ved jeg. 

Riis. 
Jo, jeg mener det! Jeg mener, at du har ta't bør- 
nene fra mig — 

Fru Riis. 
Jeg? 

Bjørnson : Samlede Værker. X. 1 5 

Riis. 
Du og dine, — ja, så at sige, lige fra før de blev 
født. 

Fru Riis. 
Søde Riis, jeg kan ikke for, at børnene ligner på 
min familje. (Gråter.) 

Riis. 
Å, havde du ikke holdt mere af den end af mig, så 
havde ungerne vel også lignet mig mere end den. 
Frederik. 
JNu, mor, skal du gå! — Kom nu! 

Fru Riis. 
Du skal ikke tale med far uden mig. 
Frederik. 

Jo, jeg skal. (Fører hende.) 

Fru Riis. 
Men Karen? Jeg skulde jo også — 

Frederik. 
Jeg skal tale om Karen. 

F^ru Riis. 
Husk, hvad han nu har at stå i! 

Frederik. 
Mor! 

(Omfavner og kysser hende, fører hende ud, kommer igjen.) 

FJERDE MØDE. 

Riis. Frederik. 

Riis. 
Jeg ønsker ikke at ha nogen samtale med dig. 

Frederik. 
Men jeg ønsker det. 

(Tar et brev frem.) 

Riis. 
Jeg håber, du har forståt, at mit tålmod har ta't 
slut. 

Frederik. 
Også mit. 

(Tar et brev udaf et andet.) 

Riis. 
Gå! 

Frederik. 
Her er noget fra en, som heder Marie. 

Riis. 
Marie? 

Frederik. 
Så står der under. Jeg har aldrig set hende. Men 
hun er Annas moster, og brevet er til Anna. 
Riis. 
Marie? 

Frederik. 
D u kjender hende, ja. — (Læser.) 
» »Din mor, kjære Anna, skriver mig til, at du elsker 
»Frederik Riis, generaldirektørens søn, og at han til- 
»byder dig ægteskab.« (Holder ind«. — Taler.) Undskyld ! 

Jeg må (vedbliver.) 

»Hans far har en gang tilbudt mig ægteskab. 
»Desuagtet lod han mig sidde for at gifte sig rigdom 
»og forbindelser til.« 

»I sådant er der arv, min pige! Vogt dig for hans 
»søn ! — « « (Taler.) Vil d u læse videre ? 
Riis. 
Nej. 

Frederik. 

— »I sådant er der arv« ! — Desværre jeg har følt 

det. Men så takker jeg nu for, at morsarven er større. 

Jeg rejser efter Anna. Jeg vil ikke for hin pris 

gjøre karriere. Det kunde så let ende i et uholdbart 

system. 

Riis. 
Min søn! 

Frederik. 
Jeg ved, at jeg — for ikke længe siden — Heller 

15* 

skulde ha ladet mit liv end bli nødt til at sige sligt. Jeg 

må bort — også af den grund, at oftere kan jeg ikke. 

Riis. 

Frederik! 

Frederik. 
Mishandl ikke mere mor! 

Riis 

(hviskende). 

Hvad siger du? 

Frederik. 
Mishandl ikke mere mor! — Du har begyndt med 
at bedrage hende. 

Riis. 
Men, Frederik — ! 

Frederik. 
Hun ved det ikke. Mor forlanger så lidet; hun 
tror alt godt. — Hvad kunde der ikke være biet af 
mor ? — Å, du skulde ha lært os at tro på mor ! Hun 
er i^sin uskyld, i sin uudvikling det dejligste, jeg ved, 
mor ! (Riis bevæges.) Vær god mod mor ! Vær det, far ! 

Riis 

(kommer til ham. De falder hverandre om halsen). 

Frederik. 
Tak for, hvad du har gjort for mig! Mod mig har 
du været god ! 

Riis. 
Jeg har tænkt at gjøre det beste. (Bevæges.) 

Frederik. 
Jeg ved det. — Men tag det nu noget anderledes ! — 
Begynd med Karen ! 

Riis. 

Ja. (De slipper og tar hverandres hænder.) 

Frederik. 
Tak! — Denne stund tror jeg en gang dra^r mig 

hjem igjen. (De omfavner atter hverandre. Stilhed. Da de har 

sluppet:) Nu får jeg først se til at bli noget. 

Riis. 
Frederik 

(åbner døren for Karen og 


går). 







FEMTE MØDE. 

Riis. Karen. 

Karen. 
Du må ikke bli ond på mig, far; — jeg vilde bare 
be' dig, — om jeg måtte få lov til at ta bort. 

Riis. 
Du også, Karen ! 

Karen. 
Jeg har meldt mig til en lærerindepost, — og jeg 
tror, jeg får den. 

Riis. 
Du lærerinde! Hvorfor det? 
Karen. 
For det er det eneste, jeg kan, — hvis jeg kan det. 

Riis. 
Det behøver du jo ikke. 

Karen. 
Jeg behøver at føle mig selvstændig. 

Riis. 
Er du ikke selvstændig her? Gjør du ikke, hvad 
du vil ! 

Karen. 
Jeg gjør ingen ting. — Og så — (Stanser.) 

Riis. 
Og så? 

Karen. 
— trænger jeg at arbejde nu. 

Riis. 
Men det kan du jo gjøre her hjemme. 
Karen. 

• Ja; — men (Stanser.) 

Riis. 
Hvad er det, Karen. 

Karen. 
Jeg kan ikke være hjemme. (Brister i gråd.) 

Riis. 
Det skal bli bedre. Jeg forsikrer dig, det skal bl i 
bedre. 

Karen. 
Far, lad mig få ta bort. 

Riis. 
Som du vil. — (Han sætter sig.) Så og?å du forlader 
mig nu. 

Karen 

(hos ham på knæ). 

Ingen forlader dig. Vi forlader bare det, som ikke 
er rigtigt. 

Riis. 
Å, Karen! 

Karen. 
For din skyld kan jeg nu gjøre meget. Mor har 
lært mig det. 

Riis. 
Så gjør jeg jo også dig ulykkelig. 

Karen. 
Når år er gåt, får vi se. 

Riis. 
Når år er gåt ... Da er der ikke mere igjen af mig. 

Karen. 
Når år er gåt, ser du kanske anderledes. 

Riis. 
Jeg forstår dig; du tror ikke. 

Karen. 
Bliv ikke vred, far; men tror du selv? 
Riis 

(rejser sig). 
Ja ! (Karen rejser sig, Riis sætter sig igjen.) Gå nU, Karen ! 

(Hun går.) 

SJETTE MØDE. 

Riis. Fru Riis. 

F ru Riis 

(stikker hodet ind fra hejre). 

Er du alene nu? 

Riis. 
Ja, min pige. 

Fru Riis 

(kommer). 

Det skal du ikke være så nedslagen over, Riis'en 
min. For sådan går det jo enhver ædel og stor mand. 
Det er, for at hans tro skal prøves, det, ser du, — og 
så hans kjærlighed. 

Riis. 
Å, nej, å nej, å nej, å nej 1 

Fru Riis. 
Har du det så ondt ? — Bare jeg nu forstod at trøste 
dig; men en kone er jo bare det, som manden har gjort 
hende til, og det er stundom ligesom ikke nok. 
Riis. 
Du siger undertiden, — ja, vi skal ikke snakke om 
det nu. Å gud, ja! — Ja, ja, ja, ja! — 
Fru Riis. 
Det er også en så underlig tid. Ingenting står rigtig 
fast mere. 

Riis. 
Det er en tvilens tid, en overgangens. 

Fru Riis. 
Men er da ikke enhver tid i grunden en overgangens ? 
Enhver tid har jo sit system — 

Riis 

(springende op). 

Nævn ikke det ord ! — Om forladelse ! Hav tålmod 
med mig! Det skal bli bedre; jeg forsikrer dig! 
Fru Riis. 
Kjære, du må ikke tro, at jeg misforstår dig. 

Riis. 
Nej, du tror, du. — Du er den eneste. 

Fru Riis. 
End du selv, da, Riis? — Så længe en er sikker i 
sig selv, kan ingen anden nå til; det er sandt, det. — 
Hvad er det, Riis'en min? 

Riis. 
Jeg vil gå ... jeg vil ... ja, hvorhen? — Jeg har 
ligesom ingensteds at gå hen. 

Fru Riis. 
End til stranden da? Havet? Der er noget så 
uendeligt ved havet, er der. Finder ikke du det, Riis^en 
min? 

Riis. 
Jo, — jo ganske vist. Ja, så går vi did da. 

Fru Riis. 
Ja, jeg går med dig. 

(Tar hans arm.) 

Riis. 
Ja, så — så går vi ! 

(De går.) 
(Tæppet falder.) 

FØRSTE HANDLING. 



En stue med åbne døre ud til en park, hvorigjennem man skimter sjøen. 
På begge sider af døren vinduer. En dør på væggen til venstre. På 

væggen til højre ligeså. 

Et piano mellem døren til højre og vinduet mod parken; et skab lige 

imod. Helt foran til højre sofa, og en midt imod til venstre ; mindre 

bord foran hver af dem ; lænestoler og lettere stoler. 

FØRSTE MØDE. 

Fru Riis. Nordan. 
(Fru Riis i sofaen til venstre. Nordan på en stol midt mellem 
bordene; han har en stråhat på hodet; den er skjøvet helt bag i nak- 
ken; et stort tørklæde over et af knæme; han sidder lænet på sin stok.) 

Fru Riis. 
De falder rent i staver. 

Nordan. 
Hvad er det, De spør om? 

Fru Riis. 
Om sagen mod Mrs. North — hvad andet? 

Nordan. 
Sagen mod Mrs. North. Jeg talte med Christensen 
i dette øjeblik. Han har lagt ud pengene; for han vil 
prøve at få bankerne til at stanse. Dette har jeg jo 
sagt. Hvad vil De mere? 

Fru Riis. 
Snakket, kjære ven, snakket ? 
Nordan. 
Å, mandfolkene tier gjærne med hverandres historier. 

— Skal han for resten ikke få det at vide nu, han der- 
inde? Nu er han jo tilstede. 

(Nikker til hejre.) 

Fru Riis. 
Lad os vente! 

Nordan. 
For pengene må jo betales Christensen tilbage. Det 
har jeg sagt ham. 

Fru Riis. 
Naturligvis. Hvor kan De tænke andet ? 
Nordan 

(står op). 

Ja, nu rejser jeg og tar mig ferie, så nu får Christen- 
sen stelle med det. — Det var vel storartet igår? 

Fru Riis. 
Pragt var der ikke. 

Nordan. 
Nej, hos Christensens er der aldrig overdåd. Men 
mange var der vel? 

Fru Riis. 
Jeg har aldrig set så mange i nogen privat fest. 

Nordan. 
Er Svava oppe? 

Fru Riis. 
Hun er ude og bader. 

Nordan. 
Allerede? Kom I så tidlig hjem? 

Fru Riis. 
Jeg tror, klokken var tolv. Svava vilde hjem. Riis 
kom sent, tror jeg. 

Nordan. 
Kortbordene. — Hun var vel strålende? Hvad? 

Fru Riis. 
Hvorfor kom De ikke? 

Nordan. 
Jeg går aldrig til forlovelsesfester og aldrig til bryl- 
lup. Aldrig. Disse offerdyr med krans og slør, — å ! 

Fru Riis. 
Men, kjære doktor, De tror jo med os alle, at dette 
blir et lykkeligt ægteskab? 

Nord an. 
Han er en bra kar. Men alligevel ... Jeg er biet 
narret så ofte. — Hu, ha! 

Fru Riis. 
Hun var lykkelig. Og idag som igår. 

Nor dan. 
Det er synd, jeg ikke får se hende. God morgen, 
frue ! 

Fru Riis. 
God morgen, kjære doktor ! Altså nu rejser De ? 

Nord an. 
Jeg trænger til en liden pust. 

Fru Riis. 
Det er vist. Ja, lykke til, da, — og hjærtelig tak ! 

Nord an. 
Tak De, kjære frue ! (Gående.) Det var lejt, jeg ikke 
fik sige Svava farvel. 

ANDET MØDE. 

Fru Riis. (Senere) Riis. 
(Fru Riis tar op af bordet til venstre et hefte af et udenlandsk tids- 
skrift, sætter sig godt tilrette i sofaen med ansigtet vendt mod parken. 
Under begge de følgende møder læser hun, så ofte det kan lade sig 
gjøre.) 

Riis 

(kommer ud fra højre i skjorteærmerne, optaget af sin skjortesnip). 

God morgen! — Var det Nordan, som gik? 

Fru Riis. 
Ja. 

(Riis går over mod døren til venstre, vender om og forsvinder atter 

i døren til højre, kommer snart igjen og gjør samme tur, bestandig 

beskjæftiget med skjortesnippen.) 

Fru Riis. 
Er det noget, hvormed jeg kan hjælpe dig? 

Riis. 
Slet ikke. Mange tak for resten! Disse moderne 
skjorter er noget kram. Jeg kjøbte nogle i Paris. 
Fru Riis. 
Ja, jeg tror, du har et helt dusin med dig? 
Riis. 

Xialvandet. (Han går ind, kommer ud igjen i samme stræv og 

gjør samme tur.) Jeg går ellers Og spekulerer på noget. 
Fru Riis. 
Det må være en indviklet sag. 

Riis. 
Det er det også. — Det er det også. — Sandelig ! — 
Den snip er da som ... Nå ! Endelig ! (Atter ind og ud igjen, 

denne gang med sit slips i hånden.) Jeg tænker på ... jeg 

tænker på . . . hvad vor kjære datter er laget sammen af. 
Fru Riis. 
Hvad hun er laget sammen af? 

Riis. 
Ja ... hvilke stykker af dig, hvilke af mig, o. s. v. 
— Nemlig, hvilke stykker af dine slægter, hvilke af 
mine, o. s. v. — Svava er en mærkelig pige. 
Fru Riis. 
Det er hun. 

Riis. 
Som helhed er hun hverken dig eller mig; heller 
ikke os to tilsammen. 

Fru Riis. 
Svava er meget mere. 

Riis. 
Noget meget betydelig mere endogså. (Han forsvinder 

igjen, kommer atter, denne gang i frak, kostende sig.) Hvad sa du ? 

Fru Riis. 
Ingenting. — Ellers er det min mor, Svava ligner 
mest på. 

Riis. 
Jo, der skulde vi ha det 1 Svavas stille, behagelige 
væsen — hvor vil du hen? 

Fru Riis. 
Svava kan være lidenskabelig nok. 

Riis. 
Svava overser aldrig formerne som din mor. 

Fru Riis. 
Du forstod ikke mor. Men det kan jo også være, 
at de i meget er forskjellige. 

Riis. 
Uhyre! — Kan du nu se, at jeg havde ret, da jeg 
begyndte at pludre sprog med hende, fra hun var bitte 
liden? Kan du se? Du var imod det. 

Fru Riis. 
Jeg var imod dette evige plageri — og så imod, at 
det bestandig gik fra det ene i det andre. 

Riis. 
Men resultatet, min kjære? Resultatet? 

(Nynner.) 

Fru Riis. 
Ja, du vil da vel aldrig sige, at det er sprogene, 
som har skabt hende? 

Riis 

(idet han forsvinder). 

Ikke sprogene; men — . (Derinde fra.) — Sprogene 
har gjort uhyre ! — La^ du mærke til hende igår ? Hun 
har savoir vivre. Hvad? 

(Kommer ud igjen.) 

Fru Riis. 
Det er vist ikke, hvad man mest holder af hos 
Svava. 

Riis. 
Nej, nej. — På dampskibet spurte en mig, om jeg 
var i slægt med den frøken Riis, som havde fåt istand 
bamehaveme inde i byen. Jeg sa*, jeg havde den ære 
at være hendes far. Da skulde du set manden! Jeg 
fik æbler i halsen. 

Fru Riis. 
Ja, barnehaverne har fra første stund havt lykken 
med sig. 

Riis. 
Det er vel dem, som har forlovet hende også ? Hvad ? 

Fru Riis. 
Du får spørge hende. 

Riis. 
Men du lægger slet ikke mærke til min dragt? 

Fru Riis. 
Jo> jeg gjør. 

Riis. 
Og skriger ikke et lille-bitte beundringsskrig ? Sam- 
mensætningen ? Farverne — lige ned i skoene ? Hvad ? 
Og lommetørklædet også? 

Fru Riis. 
Hvor ganmiel er du, Riis? 
Riis. 
Ti stille ! — For resten . . . hvad tror du, man holder 
mig for? 

Fru Riis. 
Naturligvis for 40 år. 

Riis. 
»Naturligvis«, — hvor klinger det ikke selvforståe- 
ligt? — Men denne dragt, den er en slags jubelouver- 
ture, komponeret i Køln, netop som jeg fik telegrammet 
om Svavas forlovelse. Tænk, i Køln, ikke ti timer fra 
Paris ! Men jeg kunde ikke vente ti timer ; — i den 
grad blev jeg elegant i min egen forestilling ved at 
komme i svogerskab med landets rigeste familje. 

Fru Riis. 
Blev det med den dragt alene? 

Riis. 
Hvilket spørsmål! — Vent nu, til mine kufferter 
kommer gjennem toldboden ! 

Fru Riis. 
Da går det ud over os, kan jeg tænke? 

Riis. 
Da går det ud over jer! En altfor lykkelig papa, 
som netop i det store øjeblik befinder sig i Paris — ? 
Fru Riis. 
Og hvad siger du så om festen igår? 

Riis. 
Jeg rigtig priste dartipskibets forsinkelse, så jeg som 
ved et trylleri stod midt oppe i en féte chamfétre. Fest 
for ens egen eneste datter, hvor man selvfølgelig er 
frygtelig velkommen! 

Fru Riis. 
Når kom du hjem inat? 

Riis. 
Mener du ikke, vi måtte spille kort igår også? Jeg 
kunde ikke undslå mig ; for jeg skulde sidde tilbords med 
Abraham, Isak og Jakob, d. v. s. med værten, stats- 
ministeren og gamle Holk. Det var en uendelig nåde 
at få tabe sine penger til slige storfolk. For jeg taber 
jo altid. — Jeg kom hjem klokken tre, vil jeg antage. — 
Hvad er det, du læser? 

Fru Riis. 
mThe fortnightly,9. 

Riis. 
Har der stat noget i de par måneder, jeg var borte? 

(Begynder at nynne på en melodi.) 

Fru Riis. 
Ja; — her er nu noget om slægtsarv, som du må 
læse. Det passer til det, vi begyndte at tale om. 
Riis. 
Kjender du den melodi ? (iier opover mod pianoet.) Det 
er modemelodien nu. Jeg hørte den gjennem hele Tysk- 
land. (Spiller og synger; men afbryder.) Lad mig hente noderne, 

mens jeg husker det ! 

(Ind og kommer ud igjen med dem. Sætter sig atter til at spille og 

synge.) 

Bjørnson: Samlede Værker. X, 1 6 



Digitized by CjOOQ iC 



— 234 — 
TREDJE MØDE. 

De forrige. Svava (kommer i døren til venstre). 

Riis 

(ser sig om, stanser, springer op). 

God morgen, min pige! God morgen! Jeg har jo 
næsten ikke fåt hilse på dig. For i festen tog alle dig 
fra mig. 

(Han kysser hende og følger hende frem.) 

Svava. 
Hvorfor kc«nmer du også så sent hjem fra udlandet ? 

Riis. 
Hvorfor varskuer man ikke, når man skal til at for- 
love sig? 

Svava. 
Fordi man selv intet ved om det, før det er sket. 
God morgen igjen da, mor! 

(Knæler 'hos hende.) 

Fru Riis. 
Å, som du lugter frisk! Du har gåt i skogen efter 
badet? 

Svava 

(som rejser sig). 

Ja, Og netop som jeg nu kom hjem, gik Alf forbi 
og hilste op. Han kommer ind om et øjeblik. 
Riis. 
Sandt at sige — og sandheden bør man altid sige! 
— jeg havde aldeles opgi't at se vor gamle pige så 
lykkelig. 

Svava. 
Ikke sandt? Jeg havde aldeles opgi't mig selv. 

Riis. 
Indtil denne prins kom? 

Svava. 
Indtil denne prins kom, som også havde ta't sig 
god tid. 

Riis. 
Men som du sad og ventede på fra langt tilbage? 

S V a V a. 
Ikke det mindste! — Jeg havde ikke engang tænkt 
på ham. 

Riis. 
Nu begynder det at bil gådefuldt. 

S V a V a. 
Ja, det er en gåde, at to mennesker, som har set 
hverandre fra barndommen af uden at tænke på hver- 
andre, pludselig . . . ! For det var virkelig så. Fra en 
viss given stund ! Han blev i mine øjne en anden. 

Riis. 
Mens han naturligvis i alle andres er den samme 
som før? 

S V a V a. 
Jeg håber det ! 

Riis. 
Muntrere er han i alle fald biet — i mine øjne. 

S V a V a. 
Ja, jeg så, I lo sammen igår. Hvad var det? 

Riis. 
Vi talte om den beste måde at komme gjennem ver- 
den på. Jeg gav ham mine tre berømte livsregler. 

Fru Riis og Svava. 
Allerede ! 

Riis. 
De gjorde megen lykke. Husker du dem, vanartede 
barn? 

Svava. 
Nr. I : aldrig prostituere sig. 
Riis. 
Nr. 2: aldrig falde nogen besværlig. 

Svava. 
Nr. 3: altid holde sig på moden. — De er ikke 
meget vanskelige at huske; ti de er hverken dunkle 
eller dybe. 

16* 

Riis. 
Men desto vanskeligere at praktisere! Og det er 
dyden med alle livsregler. — Jeg gir dig min kompli- 
ment for din ny morgenkjole. Efter omstændighederne 
er den virkelig »kjøn«. 

S V a V a. 
»Efter omstændighederne«, d. v. s. uden at du 
kunde være med. 

Riis. 
Ja, for jeg havde aldrig valgt den besætning, — 
skjønt den »efter omstændighederne« ikke er så ilde. 
Og snittet? — Å-ja! 

Vent nu, til min kuffert kommer! 

S V a V a. 
Overraskelser ? 

Riis. 
Store! — For resten har jeg noget straks. (Går.) 

S v a V a. 
Du, jeg finder ham uroligere end nogensinde. 

Fru Riis. 
Glæden, barn! 

S V a V a. 
Og dog har fars uro altid noget dæmpet over sig. 
Far er — (R i i s kommer ud fra h*»jre.) Ved du, hvad Stats- 
ministeren sa' om dig igår? 

Riis. 
Noget skal jo en sådan herre sige. 

S V a V a. 
»Deres far, frøken, er endnu bestandig vor elegante 
mand -par excellence. 9. 

Riis. 
Ah, a bien dit son excellence! Nej, så kan jeg for- 
tælle dig noget bedre. Du gjør din far til ridder. 
S V a V a. 
Gjør jeg? 

Riis. 
Ja, hvem andre ? Nu har regjeringen også før et par 

gange brugt mig en liden smule ved sine forskjellige 
handelstraktater ; men denne gang, som svoger af vor 
store mand, blir jeg Olavsridder! 
S vava. 
Jeg gratulerer ! 

Riis. 
Når det regner på præsten, ved du, drypper det på 
klokkeren. 

S V a V a. 
Du er virkelig så uventet beskeden i din ny stilling. 

Riis. 
Ikke sandt? Og nu optræder jeg som en beskeden 
foreviser af elegante kostymer, nemlig tegninger af ko- 
stymer (endnu beskednere!) fra det siste stykke på 
Frangais, 

S vava. 
A-nej, far ! Ikke nu ! 

Fru Riis. 
Ikke før i eftermiddag b^ynder vi på det der. 

Riis. 
Man skulde virkelig tro, at jeg var det eneste fruen- 
timmer her tilstede. Men som I vil ! — / kommanderer 
verden! — Så har jeg et andet forslag i to afdelinger. 
Først: at vi sætter os! 

S vava. 
Vi sætter os ! 

(De to sætter sig.) 

Riis. 
Dernæst fortæller du din hjemkomne papa, hvordan 
dette egentlig gik til. Dette med »gåden« , ved du ! 
S V a V a. 
A, det! — Ja, du får undskylde, det kan ikke for- 
tælles. 

Riis. 
Ikke i sine søde detaljer! Gud, hvem er så bar- 
barisk, i forlovelsens første honningmåned at be' om det. 

Nej, jeg mente bare det, som er den egentlige mobile 
i det. 

S V a V a. 
Å, jeg forstår. Ja, det skal jeg sige dig; for det 
er det samme som at lære at kjende Alf. 

Riis. 
F. e. Hvorledes kom du i tale med ham? 

S V a V a. 
Jo, det var disse vore velsignede barnehaver ... 

Riis. 
Å-hå! — Dine velsignede barnehaver, vil du sige? 

S V a V a. 
Når vi er over hundre piger om dem — ? 

Riis. 
Lad gå! Altså han kom med bidrag? 

S V a V a. 
Han kom med bidrag, og det gjentagende — 

Riis. 
Å-hå ! — 

S V a V a. 
Så talte vi engang om luksus. Det var da bedre at 
bruge tid og penger således end at bruge dem til luksus. 
Riis. 
Ja, hvad skal man kalde »luksus« ? 

S V a V a. 
Derom talte vi slet ikke. Men jeg sa', at jeg holdt 
luksus for usædelighed. 

Riis. 
For usæ — ? Luksus ? ! 

S V a V a. 
Ja, jeg ved, at det ikke er din mening. Men det 
er m i n. 

Riis. 
Din mors, mener du, og din mormors? 

Svava. 
Ganske vist; men også min, — om du tillader det? 

Riis. 
Gud bevar's ! 

S vava. 
Jeg fortalte den lille episode, som mor, du og jeg 
oplevede i Amerika, — kan du huske? Vi var med til 
et tern feranc e-møde, og der så vi damer konmie kjørende 
op for at støtte afholdenhedssagen, — damer, — ja, vi 
kjendte ikke deres formue; men som de præsenterte sig, 
var de med vogn, hester, smykker, dragt — især smyk- 
ker ! — værd sådan en, — ja, sådan en — 
Riis. 
Lad os sige mange, mange tusen dollars ! Det er 
sandt. 

S V a V a. 
Det er sandt. Og dette er virkelig lige godt ud- 
svævelse på sin måde som drik er det på sin? 
Riis. 
Nu ja — ? 

S V a V a. 
Ja, du dra'r på skuldrene. Det gjorde ikke Alf, 
Han fortalte, hvad han havde oplevet ... i de store byer. 
Det var forfærdeligt ! 

Riis. 
Hvad var forfærdeligt? 

S V a V a. 
Afstanden mellem fattig og rig, den grænseløseste 
nød og den uansvarligste luksus. 
Riis. 
A, det! ... Jeg tænkte — . Nu ja: fortsæt! 

S V a V a. 
Han sad ikke ligegyldig og stelte med sine negler. — 

Riis. 
Om forladelse! 

S V a V a. 
Kjære, bliv ved ! — Nej, han spådde en stor social 
revolution og talte sig varm, — og da kom det, hvad 
han havde tænkt sig ved en formue. 

Dette vax mig i højeste grad uventet — og så til- 
dels nyt. Du skulde se, hvor vakker han var! 
Riis. 
Nå, — vakker? 

S v a V a. 
Er h a n ikke vakker ? Så mener i alle fald jeg. — 
Og mor også — ? 

Fru Riis 

(som læser). 

Og mor også. 

Riis. 
Mødrene er altid forelsket i sine døtres kjærester. 
Men det går over, når de blir svigersønner. 
S V a V a. 
Er dette din erfaring? 

Riis. 
Dette er min erfaring. Altså, Alf Christensen er 
biet til en skjønhed? Vi får finde os i det. 
Svava. 
Han stod der så sikker i sig selv og så klar og ren, 
... for det må jeg ha med. 

Riis. 
Hvad forstår du ved »ren«, min pige? 

Svava. 
Det, som ligger i ordet. 

Riis. 
Jeg spør netop om, hvad du lægger i ordet. 

Svava. 
Nå; det, som jeg håber, man lægger i det, hvis man 
bruger det om mig selv. 

Riis. 
Du lægger samme mening i det, når det gjælder man- 
den, som når det gjælder kvinden? 
Svava. 
Ja, naturligvis. 

Riis. 
Og du tror, at Christensens søn — 

s vava 

(rejser sig). 

Far, du fornærmer mig! 

Riis. 
Kan det fornærme dig, at han er sin fars søn? 

S V a V a. 
I dette stykke er han det ikke! I sådant tar jeg 
ikke længer fejl! 

Fru Riis. 
Jeg læser just om arv af anlæg; han behøver ikke 
netop at ha arvet sin far. 

Riis. 
Nå, nå; som I vil. Jeg er så bange for alle dine 
overjordiske teorier. Du kommer ikke igjennem med 
dem. 

S V a V a. 

Hvad mener du ? Mor, hvad er det, far mener ? 

Fru Riis. 
Han mener vel, at slig er ikke mandfolkene. Det 
får man opgive. 

S V a V a. 
Nej, det kan du ikke mene? 

Riis. 
Men hvorfor så heftig? — Kom og sæt dig! Hvor- 
ledes kan du ovenik jøbet vide det? 
S V a V a. 
Vide? — Hvad? 

Riis. 
Jo, i hvert enkelt tilfælde — ? 

S V a V a. 
— om den mand, som står foran mig eller går forbi 
mig, er et urent, modbydeligt dyr, — eller en mand? 
Riis. 
O. s. V., o. s. V. ! Du kan ta fejl, kjære Svava. 

S V a V a. 
Nej, så lidt som jeg tar fejl af dig, far, når du 

igjen ærter mig med dine gruelige grundsætninger. For 
du er da, trods dem, det kyskeste og fineste mandfolk, 
jeg kjender. 

Fru Riis 

(lægger bogen fra sig). 

Vil du beholde din morgenkjole på, mit barn? Vil 
du ikke bytte, før Alf kommer ? 

S V a V a. 
Nej, mor, du får mig ikke bort fra dette! — Nu 
har jeg set så mange af mine veninder lægge sig op til 
»sit hjærtes prins«, som det heder i visen, og vågne i 
armene på et dyr. — Jeg skal ikke ha noget af det ! Jeg 
skal ikke ta fejl ! 

Fru Riis. 
Her er jo ingen lejlighed til at ta det heftigt. Alf 
er en hæderlig ung mand. 

S V a V a. 
Det er han. Men jeg har oplevet den ene oprørende 
historie efter den andre. — Og nu for en måned siden 
den med Helga! — Og så har jeg ... ja, nu kan jeg 
sige det; for nu er jeg lykkelig og tryg, — nu kan jeg 
fortælle eder, hvorfor det har varet en stund med mig. 
Jeg turde længe ikke tro mig selv. For også jeg har 
engang været på veje til at bedrages. 

Begge forældre 

(rejser sig). 

Du, Svava? 

S V a V a. 

Jeg var ganske, ganske ung. Jeg søgte, som de fleste 
unge piger, efter mit ideal, og jeg fandt det i en ung, 
kvik mand ... jeg vil ikke nærmere betegne ham. Han 
havde — å, de ædleste grundsætninger, de højeste mål, 
— i det stykke fars fuldstændige modsætning ! Det 
vilde være for lidet at sige, at jeg elskede ham. Jeg 
dyrkede ham. — 

Men så kan jeg ikke fortælle, hvad jeg opdagede, — 

eller hvorledes jeg opdagede det. Det var dengang, I 
allesammen trodde, at jeg var biet — 
Fru Riis. 
— brystsyg? Er det muligt, barn? Var det den- 
gang? 

S V a V a. 
Dengang. — Ingen tåler, ingen tilgi'r at bli så be- 
draget ! 

Fru Riis. 
Og du sa' ingenting til mig? 
S vava. 
Den, som ikke har været i min fejltagelse, kan ikke 
forstå, hvad det er at skamme sig. — Ja, nu er det 
over. Men det er sikkert, at anden gang tar ingen 
fejl, som har havt en slig første gang. 

(Riis er imidlertid gåt ind til højre.) 

Fru Riis. 
Kanske det så var heldigt for dig? 

S V a V a. 
Jeg er viss på, at det yar. — Nå ja, — nu er det 
over. Men det var ikke ganske over, før jeg fandt Alf. 
— Hvor er far? 

Fru Riis. 
Far? Der kommer han, ser jeg. 

Riis 

(kommer fra højre med hat på og ifærd med at drage på en hanske). 

Hør nu, børnlille! jeg må sørge for mine kufferter 
på toldboden. Jeg går ned på stationen og telegraferer. 
I må jo få eders sager i orden ; for kongen kommer her 
snart, — og så gjælder det ! 

God morgen da, min søde pige ! (Kysser hende.) Du 
har gjort os så megen glæde, har du. — Ellers har du 
der nogle idéer, som ikke ... Nu ja! — (Gående.) God 
morgen ! 

Fru Riis. 

God morgen ! 

(idet han atter drager hansken af). 

La' du mærke til den melodi, jeg spilte, da du kom 
ind ? (Sætter sig ved pianoet.) Jeg hørte den over hele Tysk- 
land. (Spiller og synger ; afbryder.) Men, heire-min, her har 
jeg jo sat noderne, så du kan spille og synge selv. 

(Går nynnende.) 

S V a V a. 
Han er morsom! Der er virkelig noget uskyldigt 
over ham. — Så du ham igår? Det strålede af ham 
»i hundre brydninger«, som man siger. 

Fru Riis. 
Da så du nok ikke dig selv? 

S V a V a. 
Ja-så ? Var jeg slig ? 

Fru Riis. 
Din fars datter — fuldkommen ! 

S V a V a. 
Ja, for det nytter ikke at nægte det, mor, at hvor 
stor vor lykke er, andres venlighed gjør den større. — 
I dag gik jeg og huskede alt fra igår, som havde gjort 
mig godt, og jeg fandt, — ja, jeg kan ikke sige det ! 

(Lægger sig ind til moderen.) 

Fru Riis. 
Lykkelig er du! — Nu vil jeg se lidt til huset. 

S V a V a. 
Skal jeg hjælpe dig? 

Fru Riis. 
På ingen måde. 

(De går sammen opover.) 

Svava. 
Så går jeg gjennem fars melodi et par gange, — og 
så kommer vel Alf snart. 

(Moderen ind til venstre ; S v a v a til pianoet.) 

FJERDE MØDE. 

S V a V a. Alf (fra venstre). 

Alf 

(kommer sagte, læner sig over hende, så at ansigtet næsten kommer 
foran hendes). 

Tak for igår ! 

S vava 

(springer op). 

Alf! — Jeg har ikke hørt det ringe? 

Alf. 
Musikken! Den er også så vakker! 

S V a V a. 
Og tak, tak for igår ! 

(De går frem.) 

Alf. 
Du har vist ingen forestilling om, hvilken lykke du 
gjorde ? 

S V a v a. 
En liden smule. Men det må du tie stille med ; for 
det er jo uanstændigt at tilstå det. 
Alf. 
Til mig talte man jo, og til mor og far. — Der er 
almindelig glæde hjemme idag. 
S V a V a. 
Her også! — ■ Hva,d er det, du holder i hånden? 
Et brev? 

Alf. 
Et brev. Jeg fik det af pigen, som lukkede op. Et 
kløgtigt hode har fundet ud, at hid kom jeg i løbet af 
formiddagen. 

Svava. 
Du synes ikke, det var svært at gjætte? 

Alf. 
Ikke overordentlig. Edvard Hansen er afsender. 

Svava. 
Men til ham kan du gå en snarvej gjennem vor park. 

(Peger ud til højre). 

Alf. 
Det ved jeg. Og da han siger, at det haster, og har 
understrøget ordet, — 

S V a V a. 
— så kan du få min nøgel, — værs'go' ! 

(Gir ham den.) 

Alf. 
Tak ! Mange tak ! 

S V a V a. 
A, det er bare egennytte; jo snarere har vi dig igjen. 

Alf. 
Jeg blir her lige til middag — 

S V a V a. 
Du blir her lige til m^et længer, gjør du. For vi 
har frygtelig meget at tale om fra igår — 
Alf. 
Ja, ikke sandt ? 

S V a V a. 
Og meget andet også! 

Alf. 
Jeg har et højst vigtigt spørsmål at gjøre dig. 

S V a V a. 
Har du? 

Alf. 
Kanske du vil finde det ud, til jeg kommer igjen ? 

S V a V a. 
Da kan det ikke være så vanskeligt. 

Alf. 

Jo, det er. Men du har undertiden inspirationer. 

S V a V a. 

Nu da? 

Alf. 
Hvorfor har vi to ikke fundet hverandre for flere 
år siden? 

S V a V a. 
Fordi vi ikke var færdige til det — naturligvis 1 

Alf. 
Hvoraf ved du det? 

S V a V a. 
Deraf, at jeg selv dengang var en anden, end jeg 
nu er. 

Alf. 
Men der er naturslægtskab mellem dem, som elsker 
hverandre. Det føler jeg. Og det var der jo altså også 
dengang ? 

Sva'va. 
Naturslægtskabet mærker vi ikke, dersom vi har ud- 
viklet os forskjellig. 

Alf. 
Det har da vi? Og alligevel — 

S V a V a. 
Og alligevel elsker vi; for vejene kan være så for- 
skjellige, de vil, når de bare fører sammen. 
Alf. 
Til samme tænkemåde, mener du ? 

S V a V a. 
Nu ja, til at stå sammen som vi to nu. 

Alf. 
Så rigtig godt sammen? 

S V a V a. 
Så rigtig godt sammen ! 

Alf. 
Men netop da er det, — ja, når jeg som nu har dig 
inden mine to armer, — at jeg spør op og op igjen: 
hvorfor har jeg ikke gjort dette før? 
S V a V a. 
Nej, det tænker jeg ikke på; nej, ikke det mindste! 
Dette er den tryggeste plads i verden; det er, hvad jeg 
tænker. 

Alf. 
Kanske uden disse år vilde den ikke ha været det. 

Svava. 
Hvad mener du med det? 

Alf. 
Jeg mener ... ja, jeg mener vel i grunden det samme 
som du, at jeg har ikke altid været den, jeg nu er. — 
Men jeg må skynde mig afsted. Der står i brevet, at 

det haster. (De går opover.) 

S v a V a. 
På minuttet kommer det vel ikke an? — For der er 
noget, jeg først må sige dig! 

Alf. 

Hvilket ? (Stanser.) 

S V a V a. 

Da jeg så dig stå mellem alle de andre, så var det 
først, som jeg ikke kjendte dig. For der var kommet 
noget nyt over dig, noget fra de andre; ja, du var 
også på en anden måde. 

Alf. 

Naturligvis! Det er man da altid blandt de frem- 
mede. Da du kom ind blandt damerne, var det, som 
jeg ikke havde set opmærksomt på dig før. Der er jo 
også visse mål, en ikke kan ta, før andre kommer til. 
Nu først ved jeg, hvor omtrentlig stor du er, også hvor- 
ledes du bøjer dig — å, lidt ! — til den ene side, når du 
hilser ... Og dine farver ! Jeg har i grunden ikke set — 

S V a V a. 
Nej, vil du nu tie stille og la' mig komme til ! 

Alf. 
— Slet ikke! Vi er jo kommen hid igjen, og nu må 

jeg af sted ! (De går at^er opover.) 

Svava. 
Men bare ganske lidt! Du tog jo ordet fra mig. 
Da jeg så dig stå borte blandt herrerne, var det først, 
som jeg ikke kjendte dig. Men i det samme fik du øje på 
mig og nikkede. Jeg ved ikke, hvad der skede for en 
forvandling med dig eller mig ; men jeg følte, jeg blev 
ildrød. Og det varede en stund, før jeg vågede at se på 
dig igjen. 

Alf. 
Nej, ved du, hvad der hændte mig? Hver eneste 
gang én kom for at danse med dig, undte jeg ham det 
ikke. Nej, ikke i mindste måde ! Jeg tåler, ved gud, 
ikke, at nogen anden rører ved dig ! (De omfavner hverandre.) 
Og endda så har jeg ikke nævnt det beste! 
S vava. 
Og det er? 

Alf. 
Det er, at når jeg ser dig borte blandt de andre og 
da f. e. et glimt af din arm, så tænker jeg: den arm 
har lagt om inin hals og om ingen andens i hele verden ! 
Hun er min, hun der, og ingen, ingen, ingen andens ! 
Se, det er det beste af altsammen ! 
— Men er vi ikke én gang til komne hid? Dette 
er jo hekseri ! — Nu m å jeg gå ! (Opover.) Farvel ! 
(Slipper, tar hende igjen.) Hvorfor blev jeg ikke saa lykke- 
lig for flere år siden ? — Farvel ! 
S V a V a. 
Jeg tror, jeg følger dig. 

Alf. 
Ja, ja! 

S V a V a. 
Nej, det er sandt ! Jeg må lære den melodi, til far 
kommer tilbage. Får jeg ikke lære den nu, så sørger 
nok du for, at det ikke blir idag. 

(Det ringer på portklokken.) 

Alf. 
Der er nogen ! Lad mig dog komme af sted for- 
inden ! 

(Han springer til højre; hun står og vifter efter ham. Hun er på vej 
til pianoet, da Margit Icommer.) 

FEMTE MØDE. 

s vava. Margit. (Senere) Hoff. 

Margit. 
Her er en herre, som ber om at få — 

Bjørnson : Samlede Værker. X. 1 7 

Svava. 
En herre? Kjender du ham ikke? 

Margit. 
Nej. 

Svava. 
Hvad slags herre? 

Margit. 
D'er ligesom noget — 

Svava. 
Noget mistænkeligt? 

Margit. 
Nej, langt fra. D'er mye pen mand. 

Svava. 
Sig ham, at far ikke er hjemme; han er gåt ned på 
stationen. 

Margit. 
Det har jeg sagt ham. Men det er frøkenen, han 
vil tale med. 

Svava. 
Bed mor komme ind ! — Å nej, hvorfor det ? Lad 
ham komme ind ! 

(Margit går.) 

Hoff. 
Det er frøken Riis, som jeg har den ære at — ? 
Ja, jeg ser, at det er det. Mit navn er — Hoff, Karl 
Hoff. Jeg rejser i jærn. 

Svava. 
Men hvad har jeg med det? 

Hoff. 
Jo, for — for havde jeg været et almindeligt hjemme- 
menneske, så var meget og mangt ikke hændt. 
Svava. 
Hvad var ikke hændt? 

Hoff 

(tar frem en stor tegnebog, deraf et lidet brev). 

Vil De behage — behage at læse det der? Eller 
kanske De vil ikke? 

Svava. 
Ja, hvordan kan jeg afgjøre det? 

Hoff. 
Nej, De må jo vel først — . Værs*go' ! 

Svava 

(læser). 

»I kvæld mellem lo og ii, at sige, hvis tutlingen 
ikke er kommet hjem. Du er mig så kjær, å, så kjær ! 
— Sæt lys i gangvinduet.« 

Hoff. 
»Tutlingen«, det er mig. 

Svava. 
Men jeg forstår ikke — ? 

Hoff. 
Her er ét til. 

Svava. 
»Jeg har samvittighedsnag. Din hoste forfærder 
mig, og nu, da du venter — « 

Men hvad i al verden skal jeg med dette? 
Hoff 

(efter en stunds betænkning). 

Ja, hvad tror De? 

Svava. 
Er det en, jeg skal hjælpe? 

Hoff. 
Nej, stakkar, hjælp behøver hun ikke mere. Hun 
er død. 

Svava. 
Død? Det var Deres hustru? 

Hoff. 
Det var det. Det var min hustru. 
Jeg fandt dette og noget til i en liden ... æske. På 
bunden lå brevlapperne, -- der er flere, — og ovenpå 
dem noget bomuld. Ovenpå den lå ørenringer og sligt 
efter hendes mor. Og så — disse armbånd, her. De er 
bestemt for kostbare til at være fra moderen. 

17* 

Svava. 
Hun døde altså pludselig, siden hun ikke — 

Hoff. 
Det kan jeg ikke sige; brystsyge tror aldrig, de skal 
dø. — Hun var ellers så fin og svag. — Tillader De, 
at jeg sætter mig? 

Svava. 
Vær så god ! — Er der barn ? 
Hoff 

(efter en betænkning). 

— Jeg tror ikke det. 

Svava. 
De tror ikke — ? Jeg spurte om dette, fordi jeg 
tænkte, det var vor forening, De søgte. — Oprigtig talt, 
dette piner mig. 

Hoff. 
Det tænkte jeg nok; — det tænkte jeg nok. — Jeg 
ved heller ikke rigtig, om jeg ... Ja, De kan ikke for- 
stå dette, De. 

Svava. 
Nej, jeg kan ikke det. 

Hoff. 
Nej, De kan ikke det. — Jeg har hørt så meget 
godt om Dem i flere år. Ja, min hustru roste Dem 
også. 

Svava. 
Kjendte hun mig? 

Hoff. 
Maren Tang, — hun, som var selskabsdame hos — 

Svava. , 

— hos Christensens, min tilkommende svigermor? 
Nej, var det hende? Hun var en dannet, stille dame ... 
De skulde ikke ta fejl? Et par sedler uden under- 
skrift, endog uden datum? Hvad? 

Hoff. 
Kjendte De ikke håndskriften? 

Svava. 
Jeg? Nej. Var den ikke ovenik jøbet lidt fordrejet? 

Hoff. 
Jo; skjønt ikke så meget endda. 

Svava. 
De havde vel ellers et bestemt ærend til mig ? 

Hoff. 
Jo, jeg havde. — Men jeg tror, jeg la'r det være. 
De forstår ikke noget af dette, De, ser jeg. — Kanske 
tror De, jeg er ligesom forstyrret ? — Og det kan såmæn 
gjærne være, det, ja. 

Svava. 
Men noget var det vel. De vilde? 

Hoff. 
Ja, det var det. — Ser De, disse barnehaver ... 

Svava. 
Nå, så det var dem alligevel? 

Hoff. 

Nej, det var ikke dem. Men de gjorde, at jeg længe 
har havt tilovers for Dem, frøken. Om jeg må få lov 
at sige det: fornemme unge piger, som tog sig noget 
nyttigt til, det har jeg aldrig før set. Aldrig før. 

Jeg er bare en liden falleret kjøbmand og rejser nu 
for andre, en dårlig fyr i mange stykker og har kanske 
fortjent, hvad jeg har fåt ... Men endda vilde jeg, at 
D e skulde spares. Ja, j^ tænkte, at det var min 
pligt ... rent ud min pligt. — Men nu, De sidder slig 
der foran mig ... ja, nu blir jeg bare gruelig ulykke- 
lig- Og så vil jeg Dem ingenting. (Rejser sig.) Slet 
ingenting. 

Svava. 

Dette forstår jeg jo ikke. 

Hoff. 

De skal bare aldrig bry Dem om mig! Jeg ber 
Dem mange, mange gange om undskyldning. — Nej, 

De må ikke ulejlige Dem! Slet ikke! Jeg har bare 
ikke været her. Det er det hele. 

(Møder ved døren Alf. Da han ser» at Svava blir opmærksom, går han 
hurtig.) 

SJETTE MØDE. 

Svava. Alf. (Straks efter) Riis. 

Svava 

(ser mødet mellem de to og gir et let skrig. Iler derpå op mod Alf. 

Men da hun står ansigt til ansigt med ham, forfærdes hun. Han vil 

nærme sig hende for at støtte hende). 

Rør mig ikke! 

(Hun søger døren til venstre. Man hører hende indenfra låse den af og 
skyde skaden for. Derpå hører man et udbrud af stærk gråt, som af- 
standen dæmper noget. Kun et øjeblik.) 
(Udenfra lyder melodien fra før, og straks efter sees Riis at komme.) 



ANDEN HANDLING. 



Samme rtun. 

FØRSTE MØDE. 

Svava. Fru Riis. 

(Svava ligger på sofaen til højre, støttet på sin arm og med hodet 
vendt mod parken. Moderen sidder ved siden, vendt mod datteren.) 

Fru Riis. 
Disse kvasse afgjørelser, Svava, de er i virkeligheden 
ingen afgjørelser. Ti så kommer der altid så m^et bag- 
efter. — Tag dig betænkningstid ! Jeg tror, han er en 
bra mand. Lad ham få tid til at vise det ! Bryd ikke 
straks ! 

Svava. 
Hvorfor siger du mig bestandig dette? 

Fru Riis. 
Men, kjære Svava, jeg har jo egentlig ikke fåt sagt 
dig noget før idag. 

Svava. 
Men alle dine forsøg har gåt på den melodi. 

Fru Riis. 
På hvilken skulde de da gå? 

Svava. 
På din gode gamle, mor, — som er en ganske anden ! 

Fru Riis. 
Et er at lære sit barn at gjøre rigtigt valg i livet ; — 

Svava. 
Og et andet at holde det, man lærer? 

Fru Riis. 
Et andet er selve livet. Der gjælder det undertiden 
at slå af, og da især i et samliv. 
Svava. 
På uvæsentligheder, ja. 

Fru Riis. 
Bare på uvæsentligheder — ? 
Svava. 
Ja, på egenheder og sligt, som i grunden er ud- 
vækster. Men ikke på selve udviklingen. 
Fru Riis. 
På den med. 

Svava. 
På den med? — Men er det da ikke for vor ud- 
viklings skyld, at vi gifter os? Hvorfor skal vi ellers 
gjøre det? 

Fru Riis. 
Ja, du får se! 

Svava. 
Nej, det får jeg ikke se; ti så gifter jeg mig ikke. 

Fru Riis. 
Det skulde du ha sagt før. Nu er det for sent. 

Svava 

(hun rejser sig i sædet). 

For sent? Om jeg havde været gift i tyve år, jeg 
havde gjort det samme! 

(Lægger sig igjen.) 

Fru Riis. 

Å, gud hjælpe dig! — Du ved ikke, nej, du ved 
ikke, hvad du er i for et net ! Du får kjende det, 
straks du begynder at rykke for alvor. 

Eller vil du virkelig, at din far og jeg skal kaste 
fra os alt det, vi har arbejdet op her? At vi skal be- 
gynde på igjen i et andet land? Ti det har han gjen- 
tagende sagt i disse dage, at prostitutionen af et op- 
slag, den vilde han ikke finde sig i. Han rejser, og så 
må jeg jo følge. 

Ja, du vrider og vender dig i det. Tænk også på 
alle de andre! Det er svært at bli så højt sat op, som 
du blev i forlovelsesgildet. Det er som at løftes op på 
et stillads, de andre går og bærer. Vogt dig, at de 
ikke slipper dig ned! Men det gjør de, hvis du kræn- 
ker deres regler for det rigtige. 

Svava. 
Er dette deres regler for det rigtige? 

Fru Riis. 
Det vil jeg ikke sige. Men at der ingen skandale 
sker, hører ubetinget til deres regler for det rigtige. 
Kanske er det deres første. 

Ingen synes om at bli prostitueret, Svava. Aller- 
mindst de, som er de mægtigste på sit sted. Og aller — 
allermindst synes folk om, at deres barn blir pro- 
stitueret. 

Svava 

(halvt oppe). 

Du gode gud, er det mig, som prostituerer ham? 

Fru Riis. 
Nej, det er vel egentlig ham selv ... 

Nå ! (La'r sig falde ned igjen.) 

Fru Riis. 

Men det får du dem aldrig til at forstå ! — Nej, 
du gjør ikke! — Sålænge bare familjen og de nær- 
meste hvisker om, hvad han har gjort, holder de det 
slet ikke for prostitution. Ti der er altfor mange, som 
gjør det samme. 

Først når det blir kjendt af al verden, da holder 
de det for prostitution. 

Og blev dette kjendt i form af opslag: Christen- 
sens ældste søn infamt forskudt for sin fortids skyld, -^ 
de vilde holde det for den største skandale, som kunde 
overføres dem! 

Og dette vilde især gå ud over os. — Og over dem, 
som er afhængige af os. Du ved, det er ikke så få. Du 
har jo ta^t dig af dem, især af børnene. Alt, du har 
ta^t dig af her, måtte du vel så slippe. For du måtte 
følge med os. Jeg er sikker på, at din far gjør alvor 
af det. 

S V a V a. 

Å--å! 

Fru Riis. 

Jeg vilde ønske, jeg kunde sige dig, hvorfor jeg er 
så sikker på det. Men det kan jeg ikke; — i alle fald 
ikke endnu. — Nej, du skal ikke friste mig til det. 

Der kommer din far. Bare betænkningstid, Svava! 
Ikke brud; ikke skandale! 

ANDET MØDE. 

Svava. Fru Riis. Riis (kommer udenfra med et åbent brev i 
hånden). 

Riis. 

Nå, ligger du der ? (ind i sit mm, hvor han lægger hat og 
stok fra sig, og kommer ud igjen.) Vel ikke nOget alvorligt, 

vel? 

Fru Riis. 
Nej; men — 

Riis. 
Nu ja! Her er nu brev fra Christensens. Da du 
ikke vil modtage din forlovede og ikke hans brev, så 
må du finde dig i, at familjen blander sig ind. Alt i 
verden må jo ha en ende. (Læser.) »Mellem ii og 12 
gir min hustru, søn og jeg os den ære at aflægge Dem og 
Deres et besøg« . — Det er bare et under, at dette ikke 
er kommet før ! De har sågu' været tålmodige nok. 
Fru Riis. 
Ja, vi har ikke kommet videre, vi, idag heller. 

Riis. 
Men hvad tænker du på, barn? Ser du da ikke, 
hvad dette fører til? Du er dog en godhjærtet pige, 
jeg ved det; du vil dog ikke ligefrem ruinere os alle- 
sammen ? 

Jeg synes sandelig, Svava, at nu har du trådt be- 
stemt nok op i denne sag. De er biet rystede langt ind i 
sin selvsikkerhed både den ene og den andre af dem ; det 
kan du være sikker på. Hvad forlanger du så mere? 
Eller vil du virkelig gå endnu længre, nu vel, — stil 
dine betingelser! De blir sandelig nok antagne. 
Svava. 
Fy, fy, fy ! 

Riis 

(fortvilct). 

Ja, det går ikke an at ta det på den måden ! 
Fru Riis. 

Nej, det gjør ikke det ! Du skulde hellere prøve at 
jævne det lidt, Svava. 

Riis. 

Du får da virkelig også nedlade dig til at se på, 
hvem det er, du kaster fra dig. En af landets rigeste 
familjer, og jeg tør sige, en af de hæderligste med. Jeg 
har aldrig hørt noget så letsindigt ! — Ja, jeg siger det. 
Letsindigt, siger jeg. 

Om her er begåt et — eller flere — fejltrin, nå, 
herre gud ... 

S V a V a. 

Ja, tag også ham medl 

Riis. 

Jamæn gjør jeg så, ja! For det er alvorligt nok til 
det. Om her også er begåt fejltrin, siger jeg, så er den 
stakkars unge mand nu straffet nok for det. Og vi får 
da virkelig også være lidt rimelige med hverandre ! Det 
er jo et bud, det, ved du, at vi skal være rimelige og 
tilgive. Vi skal tilgive ! Og vi skal mere. Vi skal hjælpe 
den, som fejler, — vi skal rejse den, som falder, — 
vi skal føre på ret vej ... ja, føre på ret vej. Det kan 
du så godt! Det ligger just så godt for dig, det! 

Som du selv ved, min kjære, er det sjælden, at jeg 
taler moral eller den sort. Det klæ'r mig rent ud ikke; 
jeg føler det altfor vel. Men ved denne lejlighed kan 
jeg ikke undlade det. 

Begynd med at tilgive, mit barn ; begynd med det ! 

Overhovedet: kan du tænke dig et længre samliv, 
uden at ... uden at, — ja, uden det? 

S V a v a. 
Men her er ikke tale om noget længre samliv ; heller 
ikke om at tilgive. For jeg vil aldeles ikke ha mere med 
ham at bestille. 

Riis. 
Nej, men dette går over alle grænser! 
Fordi han har våget at elske nogen før dig . . . ? 

S v a v a. 
— nogen ? — 

Riis. 

Ja, hvad der er mere, det ved jeg ikke! 

Nej, jeg gjør ikke! Det er også fanden, som folk 

sladrer og bagtaler! Men jeg siger: fordi han har våget 

at se på nogen, før han så på dig, ja, før han tænkte 

på dig, derfor skal han evig forkastes? Hvor mange 

blev så gifte, om jeg tør spørge? Al verden forsikrer, 
han er en så hæderlig, brav ung mand, at den stolteste 
pige trygt kan tro sig til ham, — ja, du sa' det for en 
tid siden selv! Nægt det ikke! Men nu skal han 
pludselig forkastes, fordi d u ikke er den første, han har 
mødt? 

Der er nå måde på hovmod også! Jeg har aldrig 
hørt noget urimeligere, jeg for min del. 

Fru Riis. 
Mændene er ikke slige. 

Riis. 

End pigerne da? Er de slige? De spør sandelig 
ikke efter, om deres forlovede har været gift før — se, 
der kom jeg til at sige »gift« ? Du kan gå ud fra, han 
har været gift. Nu, hvorfor ikke? Dét gjør de andre 
piger. Ja, det nytter ikke at nægte dette ! For jeg ved, 
at du ved det ! Du har da været på bal ? Hvem er mest 
i vinden på ballerne? Netop de, som har noget, — nå, 
noget Don Juan-lystigt omkring sit navn. De tar luven 
fra alle de andre! Du har selv set det de hundre 
gange! 

Er det kanske bare på bal? Blir de kanske ikke 
gifte? I regelen får de de allerbeste gifter! 

Fru Riis. 
Det er sandt. 

Riis. 

Javist er det sandt. Og i regelen blir de sandelig 
gode ægtemænd også! 

Fru Riis. 
H-m? 

Riis. 
Å, jovist gjør de så! — Ja, herre gud, nogle und- 
tagelser. Sagen er, at ægteskabet har en forædlende ind- 
flydelse. Og her er kvinden i sit skjønneste kald. I sit 
allerskjønneste kald ! 

s vava 

(som har rejst sig). 

Jeg kan til nød høre sligt af dig. For j^ ventede 
det ikke bedre. 

Riis. 
Takker så meget! 

Svava 

(som nu kommer helt frem). 

Man skulde virkelig tro, at ægteskabet var en højere 
vaskeanstalt for mandfolk, — 

Riis. 
Ha, ha! — 

Svava. 
— og at mandfolkene kunde komme og kaste sig ind 
i den, når de vilde, — og som de vilde ! 

Riis. 
Nej, men — 

Svava. 
Jo ! Og det er smigrende — å, meget smigrende for 
mig, din datter, at du holder mig for så særdeles skikket 
til en slig storvaskbestilling! Jeg skal for øvrigt ikke 
ha noget af den. 

Riis. 
Men dette er da ... 

Svava. 
Ja, hør nu lidt på mig også! Jeg tror ikke, jeg i 
alle disse dage har sagt for meget. 

Riis. 
Nej, vi har jo ikke fåt tale til dig. 

Svava. 
Du, far! Du har en del grundsætninger til udstil- 
lingsbrug. 

Riis. 
Til — ? 

Svava. 
Jeg vil ikke dermed sige, de ikke er dine. Men du 

er så god, så hæderlig, så fin i hele dit liv, at jeg bryr 
mig ikke det ringeste om dine grundsætninger. 

Men mors bryr jeg mig om. For mors er det, som 
har dannet mine. Og når så jeg vil handle efter dem, 
da løber mor sin vej. 

Fru Riis og Riis. 
Men, Svava . . . ! 

Svava. 
Det er mor, jeg er vred på. Det er mor, jeg ikke 
kan tåle. 

Riis. 
Svava dog . . . ! 

Svava. 
For er der noget, mor og jeg har været enige om, 
så er det om den letfærdige måde, mandfolkene for- 
bereder sig til ægteskabet på, og om de ægteskaber, som 
deraf blir følgen. Vi har forfulgt dette, mor og jeg, 
gjennem mange år ! Og vi er f uldkc«nmen enige om, at 
det er før ægteskabet, at ægteskabet forspildes. 

Men da så mor her forleden begyndte at slå om ... 

Fru Riis. 
Nej, det kan du ikke sige! Jeg tror nemlig, at Alf 
er en hæderlig ... 

Svava. 
Men da så mor her forleden begyndte at slå om, — 
ja, jeg kunde ikke være biet mere forundret, om nogen 
havde kommet ind og meldt, at de havde mødt mor ude 
på gaden, mens hun sad her og talte med mig. 
Fru Riis. 
Jeg ber dig jo bare at gi tid! Jeg siger dig ikke 
imod ! 

Svava. 
Nej, lad mig nu få tale ! 

Bare ét eksempel ! Engang jeg var halvvoksen, kom 
jeg springende ind her fra parken. Vi havde nylig 
kjøbt dette sted, og jeg var så glad. Da stod mor der- 
henne ved døren og lænte sig op og gråt. Det var en 

dejlig sommerkvæld. »Hvorfor gråter du, mor?« sa' 
jeg. Hun lod længe, som hun ikke så mig. »Hvorfor 
gråter du, mor?« og jeg gik nærmere; men jeg rørte 
ikke ved hende. Hun vendte sig fra mig og gik op og 
ned her et par gange. Så kom hun. »Barn,« sa' hun 
og drog mig ind til sig. »Slå aldrig af på det, som er 
godt og rent, ikke for nogen pris! Det er så fejgt, og 
en angrer det så forfærdelig. For en må bestandig slå 
mere af, og mere af, og mere af.« 

J^ ved ikke, hvad det galdt; jeg har aldrig spurt. 
Men sommerkvælden og mor, som gråt, og ordene, de 
stærke ord, . . . ingen kan overdrive, hvad dette har været 
for mig! Jeg kan ikke slå af. Forlang det ikke! 

Alt, som gjorde ægteskabet skjønt for mig, det er 
borte. Min tro, min tryghed. Å, borte! 

... Nej! — Nej, således kan det jo ikke begynde; 
I har synd af at ville indbilde mig det. Gjennem slig 
skuffelse — og slig ydmygelse ? Nej ! Så hellere sidde 
ugift, — om det skal være i et fremmed land. Jeg skal 
nok finde noget at fylde livet med ; det er bare nu, jeg 
er så overgi't. Og alt er bedre end at fylde det med 
urent. Den, som ikke straks viser det ifra sig, gjør 
sig til medskyldig. Kanske er der dem, som tåler sligt. 
Jeg ikke. Nej, ikke jeg ! 

I tror, det er hovmod ? Fordi jeg er harm ? Vidste 
I, hvad vi to havde aftalt og opgjort, — så for- 
stod I det! Og vidste I, hvad jeg tænkte om ham, 
hvor højt jeg satte ham, ... ja, da fattede I 
også, hvor ulykkelig jeg nu er! hvor grænseløst 
jeg har tabt! — — — Hvem gråter? Mor?! — 

(Hun iler hen, knæler og lægger hodet i hendes fang. Stilhed. — Riis 
ind til højre.) 

Hvorfor kan ikke vi tre holde sammen? Hvis vi 
gjør det, hvad har vi da at frygte? Hvad er ivejen? 
Far, hvad er ivejen? — Men hvor er far — ? ... 
(Ser N o r d a n udenfor vinduet.) Onkel Nordan ! Nej, det var 
uventet ! 

(Iler opover, kaster sig i hans armer og brister i gråd.) 

TREDJE MØDE. 

De forrige. Nordan. 

N O r (1 a n. 
Store, store tosseper ! — Oveimåde store tosseper ! 

S vava. 
Å, nu må du tale med mig ! 

Nordan. 
Er det ikke derfor, jeg er her? 

S vava. 
Og jeg, som trodde, du var oppe i fjældene og 
kunde ikke høre fra os? 

Nordan. 
Var jeg ikke? Men telegram på telegram, så langt 
de kunde række, og siden ilbud på ilbud; — og nu 
tilsist ... ja, jeg tør vel ikke mere nævne hans navn 
her nu — ? 

Riis 

(som er kommet ud fra højre). 

Endelig ! Hvor vi har ventet ! 
« Fru Riis 

(som endelig har rejst sig og kommer). 

Tak, fordi De kom, kjære doktor ! 
Nordan 

(ser på hende). 

Her går det nok stærkt til, her? 

Fru Riis. 
Til Dem behøver jeg ingenting at sige. 

Nordan. 
Ja, gå nu med jer, begge to ! Lad tosseper og mig 
få tale sammen. 

(Fru Riis ind til venstre, fulgt af S v a v a.) 

Riis. 
Jeg må bare få lov at sige, at om en stund — 

Nordan. 
— kommer hele den Christensen^ske — , jeg ved det ! 
På nu ! 

Riis. 

Nordan ! (Hvisker.) 

Nor dan. 

Ja-ja ! Å-ja ! — Nej, naturligvis ! (Unddrager sig 

hviskingen.) Tror du ikke, jeg kan det der ? Gå med dig ! 

S vava 

(som har fulgt moderen, kommer ud fra venstre, samtidig med at fade- 
ren går ind til højre). 

Kjære Nordan, — endelig får jeg da én, som holder 
med mig ! 

Nordan. 
Nå, så det får du? 

S V a V a. 
Å, onkel Nordan, hvad dette har været for dage! 

Nordan. 
Og nætter også, kan jeg tænke? — Skjønt du ser 
ikke så dårlig ud endda. 

S vava. 
De siste nætter har jeg sovet. 

Nordan. 
Således ! Så skjønner jeg, hvorledes det står ! — Du 
er en strid en, er du. 

S vava. 
Ja, begynd nu ikke med at sige alt det, du ikke 
mener, onkel. 

Nordan. 
— Jeg ikke mener? — 

S V a V a. 
For det gjør du jo altid. Og det har vi ikke tid til 
nu. Det brænder i mig! 

Nordan. 
Hvad er det også, du har fåt istand? 

S V a v a. 
Se, der begynder du jo! 

Bjørnson : Samlede Værker. X. 1 8 

Nord an. 
Begynder ? Hvem pokker har indbildt dig, at jeg siger 
andet, end hvad jeg mener ? Kom nu, lad os sætte os 1 

(Sætter en stol midt i nunmet.) 

Svava 

(sætter sin stol halvt imod hans). 

Se så! 

Nordan. 
Du har jo, siden jeg var her sist, udstedt en splitter 
ny lov for kjærligheci? Jeg gratulerer! 
Svava. 
Har jeg? 

Nordan. 
En overjordisk, Svava-svævende en! Formodentlig 
fra serafernes harmonilære? 

»Der er bare én kjærlighed til, og den har bare én 
gjenstand.« Punktum! 

Svava. 
Har jeg sagt det? 

Nordan. 
Er det ikke du, som forkaster en ung mand, fordi 
han har underståt sig at elske, før han så dig? 
Svava. 
Tar du det også på den måden? 

Nordan. 
På den måden? Som om der mellem forstandige 
folk gaves en anden ? 

En ung prægtig fyr rigtig tilbér dig; en stor familje 
slår op fløjdørene sine for dig som for en fyrstinde. Og 
så kommer du og siger: »Du har ikke ventet på mig, 
fra du var en smågut! Væk!« 
Svava 

(springer op). 

Nej, du også ! Nej, du også ! Og den samme lekse ! 
Den samme dumme lekse! 

Nordan. 
Jeg kan sige dig det med én gang: Tar du ikke hen- 

syn til alt det, som kan siges imod dig, så er d u dum ! 
Det nytter dig ikke at løbe fra mig og fare op og ned ; 
for så begynder jeg også at fare op og ned. — Kom 
her og sæt dig! Eller tør du ikke gå med på en 
imdersøgelse ? 

Svava. 
Jo, jeg tør ! 

(Hun kommer og sætter sig.) 

Nor dan. 

For sæt nu, at dette er et overmåde tvilsomt spørs- 
mål, som forhandles af alvorlige mænd og kvinder over 
hele verden? 

Svava. 

Det vedkommer bare mig! Og for mig er det al- 
deles ikke tvilsomt. 

Nor dan. 

Du misforstår mig, barn! Du skal tilslut afgjøre 
din egen sag, du og ingen anden. Naturligvis! 

Men når det, du skal afgjøre, ikke er så lige til, som 
du kanske tror; når det i dette øjeblik sysselsætter tu- 
sener og tusener, — pligter du så ikke at ta hensyn til 
de almene forhold og til, hvad her er tænkt og sagt om 
dem? 

Er det ikke samvittighedsløst at dømme i den enkelte 
sag uden at gjøre det? 

Svava. 
Jeg forstår ! Jeg tror, at dette, du forlanger af mig, 
det har jeg gjort. Spørg mor! 

Nor dan. 
Nu ja, du og din mor har snakket og læst en del om 
ægteskab, om kvindesag, om at klasseforrettigheder er 
ophævede, — nu skal også kjønsf orrettighederne ophæves. 
Men dette specielle spørsmål? - 



Svava. 
Hvad har jeg overset, tror du? 



i8^ 

Nord an. 
Altså ! Har du ret til at være lige stræng mod man- 
den som mod kvinden? Hvad? 
S V a V a. 
Ja, naturligvis! 

Nor dan. 
Er dette så naturligt ? Gå ud og spørg dig for ! Af 
hundre, du møder, vil de niti svare nej, og det selv 
af kvinderne! 

S V a V a. 
H-m ? Det begynder at bli anderledes ! 

Nor dan. 
Nu ja. Men der skal kundskab til for at afgjøre det 
spørsmål. 

Svava. 
Mener du, hvad du siger? 

Nor dan. 
Det kommer dig ikke ved! Forresten mener jeg 
altid, hvad jeg siger. — En kvinde kan gifte sig i6 år 
gammel. En mand må vente, til han er 25 og 30. — 
Der er forskjel ! 

Svava. 
Der er forskjel ! For der lever langt, langt, langt 
flere ugifte kvinder end mænd. Og disse viser selv- 
beherskelse. Mandfolkene, de finder det mageligere at 
gjøre en lov af sin mangel på selvbeherskelse, de! 
Nord an. 
Slige svar røber uvidenhed ! Mennesket er et poly- 
gamisk dyr, ligesom mange andre dyr, og det støtter 
teorien uhyre, at der er langt flere kvindfolk til end 
mandfolk. Ja, dette er noget, som du aldrig har hørt 
før? 

Svava. 
Jo, jeg har, hr. doktor! 

Nord an. 
Le ikke af videnskaben ! Hvad pokker skal vi så 
tro på? 

s V a V a. 
Må jeg bare få be' om, at mandfolkene får ligeså 
meget bryderi af sine barn som kvinderne? Å, lad dem 
få det, onkel ! Så tænker jeg, de også snart får andre 
principer. Å, lad dem det! 

Nord an. 
Det har de ikke tid til; de skal styre verden! 

S vava. 
Ja, de har selv fordelt rollerne ! — Hør nu, hr. dok- 
tor! Er det fejgt, ikke at leve efter sin egen lære? 

(Hun lægger sig på knæ ved siden af ham.) 

Nord an. 
Ja, naturligvis er det fejgt. 
S V a V a. 
Hvorfor lever ikke du efter din? 

Nord an. 
Jeg? — Jeg har altid været et uhyre. Kjære, ved 
ikke du det, da? 

S V a v a. 
Søde onkel Nordan ... du bærer slige lange hvide 
lokker ... Hvorfor gjør du det? 
Nordan. 
Nå, — det har sine grunde. 
S V a V a. 
Hvilke? — 

Nordan. 
Ja, det skal vi ikke ind på nu. 

S V a v a. 
Du har engang fortalt mig det. 

Nordan. 
Har jeg? 

S V a V a. 

Jeg vilde ta' i dine lokker; men det lod du mig 

ikke gjøre. Og så sa' du: »Ved du, hvorfor du ikke 

får lov til det?« — »Nej,« svarte jeg. — »Fordi at 

det har ingen gjort på 34 år.« — »Hvem var det, som 

sist rørte ved dem?« spurte jeg. — »Det var en liden 
pige, som du ligner,« svarte du. 

Nordan. 
Nej, så jeg har fortalt dig det der? 

Svava. 

— »Og hun var en yngre søster til din bestemor,« 
sa' du til mig. 

Nordan. 
Hun var det. Javist var hun så. Og du ligner 
hende, mit barn. 

Svava. 
Og så fortalte du mig, at det år du blev student, 
stod hun engang ved siden af dig, og så tog hun flere 
af dine lokker i hånden på én gang. »Du skal aldrig 

bære lokkerne kortere end som så,« sa' hun. 

Hun rejste, og du rejste. Og om en tid skrev du 
og spurte hende, om ikke det var så, I to skulde holde 
sammen ? Jo, svarte hun. Og en måned efter var hun 
død. 

Nordan. 

— var hun død. 

Svava. 
Og siden har du, underlige onkel Nordan, holdt dig 
for gift med hende. (Han nikker.) Og fra den kvældstund 
du fortalte mig dette, — og jeg lå længe vågen og 
tænkte det over igjen ... fra den gang vilde også jeg 
i min tidlige ungdom vælge mig en at gå og være sikker 
på ... Og så valgte jeg ilde. 

Nordan. 
Virkelig, Svava? 

Svava. 
Spørg mig ikke mere om det ! — Men så valgte jeg 
én gang til, og da var jeg sikker! For aldrig har kla- 
rere øjne set ind i andres. — Og som vi havde det 
sammen! Dag efter dag, bestandig ny, bestandig for 
kort. Nu tør jeg ikke tænke på det. 

Å, det er synd at bedrage således! Ikke med ord, 
det er sandt; men ved at la' os sværme og gi os hen. 
Ikke med ord, nej. Og dog med ord. For de tar jo 
mod vores og tier til dem og gjør dem derved til sine. 
De fryder sig ved vor troskyld som stykke af en ufor- 
dærvet natur; — men netop derved bedrager de os. 
For der opstår en fortrolighed og spøg af det frem og 
tilbage, som bare kan ha én forudsætning ; så tænker vi. 
Og så var det tvetydigt. 

Jeg forstår ikke, at nogen kan handle så mod den, 
de elsker. For han elskede mig — ! 

N o r d a n. 
— han elsker dig ! 

Svava 

(idet hun rejser sig). 

Men ikke, som jeg elskede ham! Jeg har i disse 
år ikke gi't mig bort i småt. Dertil har jeg tænkt 
for stort om det at eiske og bli elsket. Men just derfor 
var min trang stærk; dig tør jeg sige det. Da den fik 
lov, tog den næsten magten fra mig. Men jeg følte 
mig så uendelig tryg hos ham, og derfor lod jeg ham 
se det og havde min fryd af, at han så det. 

Dette er det, som nu krænker mig! For dertil var 
han ikke værdig. 

Han siger til mig: jeg tåler ikke, nogen anden 
rører ved dig! Han siger til mig: når jeg ser et glimt 
af din arm, så tænker jeg, den har lagt om min hals, 
om min og om ingen, ingen andens. — Og jeg kjender 
mig stolt og lykkelig ved det; for det er sandt. Jeg 
har de hundre gange følt, at det vilde én engang 
sige mig. 

Men jeg har ikke følt, at den, som sa' det, han 
skulde selv — å, afskyeligt ! Da får det en betydning, 
som gjør, at jeg hader ham ! Ja, når jeg bare tænker 
på, at han har omfavnet mig, har rørt ved mig, — så 
skjælver det i mig. 

Jeg sætter ingen regler for nogen anden; men min 

gir sig selv. Alt i mit væsen, det første og siste, gir 
den. Lad mig være i fred! 

Nor dan. 
Ja, dette er alvorligere og går dybere, end jeg havde 
anelse om. Ingen forstår det således, Alf allermindst. 
H a n er bare krænket, — bedrøvet og krænket over, at 
du kan ha mistillid til ham. 

S V a V a. 
Jeg ved det. 

Nord an. 
Ja, tag det ikke så afvisende! Ti så vil sandelig 
de fleste tænke. 

S V a V a. 
H-m? Det begynder at bli anderledes! 

Nor dan. 
De fleste vil tænke: andre piger tilgi'r sådant; — 
netop fordi de elsker. 

S V a V a. 
Der er dem, som vil svare: havde hun ikke elsket, 
så havde hun nok også tilgi't. 

Nord an. 
Og dog, Svava? Og dog — ? 

S V a V a. 
Men, onkel, du forstår ikke? Og jeg tror ikke, jeg 
kan forklare det heller. For da måtte jeg kunne for- 
klare, hvad det er, vi lægger ind i den mands åsyn, 
væsen, gang, som vi elsker, — i hans røst, i hans smil. 
Det er dette, som er borte. Betydningen er borte. 
Nor dan. 
For en stund, ja; til du har fåt luft ... 

Svava. 

Nej, nej, nej ! Kan du huske en vise, jeg synger, 

om billedet af den, vi elsker? At det bestandig stiger 

frem i glæde, omgi't af glæde? Kan du huske det? 

Nor dan. 

Ja. 

Svava. 
Nu ja; — det gjør det ikke længer! Det kommer 
naturligvis, men bestandig i smerte. Bestandig! 

Og det skal vi tilgive? Fordi de andre piger tilgi'r? 
Men hvad har de da elsket, disse andre piger? Kan du 
sige mig det? For det, som jeg har elsket, ja, det er 
borte. Jeg sætter mig ikke hen for at drømme det frem 
igjen. Jeg skal skaffe mig andet at bestille. 
Nord an. 
Ja, nu er du forbitret. Du har fåt dit ideal ordent- 
lig knust, og sålænge smerten sidder i, nytter det ikke. 
Derfor bare én ting; en eneste liden ting! Men 
den skal du også love mig? 

Svava. 
Hvis jeg kan. 

Nord an. 
Du kan! Her er hensyn at ta. Bed om betænk- 
ningstid ! 

Svava. 
Å ! — Det har mor skrevet til dig ! 

Nor dan. 
Om så var? Din mor ved, hvad det her gjælder. 

Svava. 
Hvad det gjælder? I taler så mystisk, som om vi 
stod på usikker grund. Gjør vi da det? Far taler om 
at forlade landet. Hvorfor? 

N o r d a n. 
Han tror vel så at være nødt til det. 

Svava. 
Far ? Økonomisk ? 

Nord an. 
Langt fra! Nej, men folkesnakket vil kaste sig over 
jer. For det er svært udfordrende, dette. 
Svava. 
A, vi står nok for kritik! Ja, far har under- 
lige grundsætninger, ved du ; men i sit liv — ? — Der er 
da vel ingen, som tviler på det? 

N o r d a n. 
Hør nu, min pige ! Ingen kan forbyde folk at finde 
på. Vær forsigtig! 

Svava. 
Ja, hvad mener du? 

N o r d a n. 
Jeg mener, du skal gå ud i parken og samle dig 
lidt, før Christensens ringer på. Forsøg at bli rolig, 
kom så rolig ind og bed om betænkningstid. Det er 
det hele I De gir dig den straks; for de er nødt til 
det. Ingenting er sket, og alle veje er åbne. Gjør 
nu det ! 

Svava. 
Jeg har betænkt mig. Og I får mig aldrig til noget 
andet 1 

Nor dan. 
Nej, nej. Så er det bare en form, da! 

Svava. 
H-m? I mener noget mere med det? 

Nor dan. 
Å, hvor du er egensindig ! — Kan du da ikke gjøre 
det — lad mig sige for din mors skyld J Din mor er 
en brav kvinde. 

Svava. 
Hvad må de tro, når jeg kommer ind og siger: »Vil 
I ikke gi mig betænkningstid?« — Nej, dette kan jeg 
ikke. 

Nord an. 
Hvad vil du da sige? 

Svava. 
Jeg vil helst ingenting sige. Men må jeg endelig . . . 

Nor dan. 

Naturligvis ! 

Svava. 
Ja, nu skal jeg gå ud og tænke på det. (Går.) — 
Men det der, som du vil, blir det ikke. 

Nordan 

(som står igjen). 

Det må bli det! 

Svava 

(stanser oppe ved døren). 

Du sa': din mor er en brav kvinde, sa' du. Det var 
næsten, som du la' vægt på mor? 
Nordan. 
Nu ja? 

Svava. 
Er ikke far det, da? 

Nordan. 
En brav kvinde, din far? 

Svava. 
Hvorfor slår du det bort i spøg? 

Nordan. 
For pokker, fordi det er for alvorligt. 

Svava. 
Er far ikke at tro — ? 

Nordan. 
Hys! 

Svava. 
Far? — Skulde far også — ? Siger folk det? 

(Da Nordan ikke svarer, ikke rører sig.) Skjændigt ! Umuligt ! 

Jeg siger umuligt! 

(Går hurtig ud.) 

FJERDE MØDE. 

Nordan. Riis (fra højre). 

Riis. 
Hvad er det med Svava? 

Nordan 

(går frem). 

Der var ikke andet for. 
Riis 

(efter). 

Ikke andet for? Hvad? 

Nor dan. 
Nej, der var, pine død, ikke andet for! 

Riis. 
Jaså! Men hvad var det da? 
Nordan. 
Hvad siger du? 

Riis. 
Nej, du siger ...? 

Nordan. 
Hvad siger jeg? 

Riis. 
Du siger, der var ikke andet for, siger du — ? Du 
gjør mig ræd. 

Nordan. 
Gjør jeg? — Da har du hørt fejl. 

(Går fra ham.) 

Riis. 
Hørt fejl? Du har endogså bandet på det! 

Nordan. 
Det har jeg aldeles ikke gjort! 

Riis. 
Nå, så har du ikke gjort det. — Men hvordan gik 
det så med Svava? — Vil du ikke svare mig? 
Nordan. 
Hvordan det gik med Svava? 

Riis. 
Hvorfor er du åndsfraværende ? Gik det da så galt ? 

Nordan. 
Åndsfraværende ? Hvorfor skulde jeg være det ? 

Riis. 
Ja, det må du vide. Men jeg spør efter Svava! — 
hvorledes det gik med Svava ! Og det synes jeg, at jeg 
har ret til at få vide. 

Nordan. 
Du Riis? 

Riis. 

Ja. (Nordan tar ham under aimen.) Hvad CT det ? 

Nordan. 
Så du Svava — ? 

Riis. 
— da hun ilte af sted ud gjennem parken? Ja. 
Kjære, hvad var det? 

Nordan. 
Det var den græske tragødie. 

Riis. 
Den græ — ? 

Nordan. 
Bare navnet ! Bare navnet ! Ja, du ved, hvad det 
betyder ? 

Riis. 
Den græ — ? 

Nordan. 
Nej, ikke »græsk« ; men »tragødie« ? 

Riis. 

Noget sørgeligt — ? 

Nordan. 
Langt fra ! Noget lystigt ! Det kom til Græken- 
land med Dionysosdyrkelsen. I hans følge var en 
buk ... 

Riis 

(drager sin arm løs). 

En — ? Men hvad sa* — ! 

Nordan. 
Ja, du kan nok forundre dig ! For han sang ! 

Riis. 
Han — sang? 

Nordan. 
Han synger nu også, forstår sig, — og maler — 
å! Billeder af ham på hver udstilling! Og han arbej- 
der i bronze og marmor. Udmærket ! Og slig hofmand, 

som han er ! Det er han, som tegner baldragter og be- 
stemmer selskabs — 

Riis. 
Men er du biet aldeles rasende gal? 

Nord an. 
Hvorfor det? 

Riis. 
Jeg går her og venter på, at dette forbandede vrøvl 
skal drive over. Vi er jo vant til noget af hvert, når 
du er i det hjørne; men idag forstår jeg ikke et le- 
vende ord af, hvad du siger. 

Nord an. 
Nej, kjære, gjør du ikke det? 

Riis. 
Kan du ikke sige mig, hvad min datter sa'? Er 
det ikke forrykt, at jeg ikke kan få vide det ? Kort og 
tydelig: hvad sa' hun? 

Nord an. 
Vil du vide det? 

Riis. 
Han spør! 

N o r d a n. 
Hun sa': det er synd på alle de uskyldige småpiger, 
som slægt efter slægt tripper afsted, sa' hun. 

Riis. 
Hvorhen ? 

N o r d a n. 
Ja, der er det! Hvorhen? — Hun sa^ De opdrages 
fromt uvidende, og tilsist vikler man de troskyldige ind 
i et langt, hvidt slør, for at de ikke tydelig skal se, hvor- 
hen det bærer. 

Riis. 
Men dette er jo atter mytologi ? Kan jeg da ikke — 

N o r d a n. 
Stille! Det er din datter, som taler! 
Men jeg vil ikke! sa' hun. Jeg ^^l gå tryg ind 

til det hellige ægteskab og sætte mig ved fædrelandets 
arne og opdrage barn for min mands åsyn. Men han 
skal være ærbar som jeg ; for ellers pletter han mit barns 
hode, når han kysser det, og vanærer mig. — Se, det sa^ 
hun, og hun var så vakker, da hun sa' det. 

(Det ringer.) 

Riis. 
Der er de over os ! Der er de over os ! Hvorledes 
i al verden vil dette gå! Vi er kommen op i de aller- 
urimeligste teorier ! Vi surrer rundt inde i en stor myto- 
logi! 

(Iler mod døren.) 

FEMTE MØDE. 

De forrige. Hr. og fru Christensen. Fru Riis. 
Margit. (Senere) Alf. 

Riis 

(imod dem, og endnu mens de er udenfor). 

Velkommen ! Hj ærtelig velkommen ! — Men Deres 
søn.? 

Christensen 

(endnu udenfor). 

Vi fik ham ikke med. 

Riis. 
Det beklager jeg meget! — Skjønt jeg forstår det. 
Christensen 

(i deren). 

Jeg må hver gang påny beundre, hvor vakkert De 
bor, højstærede! 

Fru Christensen. 
Å, denne gamle park! Jeg vilde i sin tid ... God 
dag, doktor ! Hvorledes går det ? 
Nor dan. 
J-o? 

Riis 

(til Margit, som fulgte). 

Vær så god at varsku fruen — ja? Og ... se, der 

er hun ! ... (Fru Riis kommer fra venstre dør.) Og frøkenen ! 

Nor dan. 
Hun er ude i parken — til højre! 

(Margit gAr.) 

Riis. 

Nej, den vej ! — Rigtig ! — Ret frem, til De 
træffer hende! 

Fru Christensen 

(samtidig til fru Riis, idet de går fremover). 

Jeg har tænkt så på Dem i disse dage, min beste! 
Det var da en kjedelig historie? 
Fru Riis. 
Tør jeg spørge, kjendte De noget til den før. 

Fru Christensen. 
Hvad må en mor — og hustru — nutildags ikke 
kjende, min beste? Hun var, som De ved, i mit hus. 
— Kom her! 

(Hun fortæller hviskende noget, som ender med „opdagelse" og 
„bortvisning".) 

Riis 

(bydende de to damer til sæde). 

Værs'goM — Å, om forladelse! Jeg så ikke — . 
(Iler til c h r i s t e n s e n.) Undskyld ! Men sidder De virke- 
lig godt der, om jeg tør spørge? 

Christensen. 
Tak, ligeså slet her som et andet sted. For det er 
overhovedet dette med at sætte sig og komme op igjen, 
som det kniber om. (Ser sig rundt.) Jeg har været hos 
ham. 

Riis. 
Hos Hoff? 

Christensen. 
Skikkelig fyr. Dum. 

Riis. 
Når han bare tier, så — 

Christensen. 
Det gjør han. 

Riis. 
Nå, gudskelov ! Så er det bare mellem os. — Det 
kostede vel en del? 

Christensen. 
Ikke en skilling I 

Riis. 
Det slap De billig fra. 

Christensen. 
Ja, gjorde jeg ikke? — Forresten har han kostet mig 
nok før; — skjønt det ved han intet om. 
Riis. 
Jaså? Da han gik fallit? 

Christensen. 
Nej, da han giftede sig. 

Riis. 
Å, jeg forstår! 

Christensen. 
Og dermed trodde jeg, den historie var ude. — Hvad 
har damerne for en hviskeleg? 

Fru Christensen 

(kommer frem. Riis skaffer plads til hende og til sin hustru). 

Jeg fortalte dette med frøken Tang. Hun er da 
virkelig som stat op af graven ! 

Christensen. 
Tør jeg spørge, er ikke Deres datter hjemme? 

Riis. 
Der er sendt bud efter hende. 

Fru Christensen. 
Jeg håber, hun også har lært noget i disse dage, 
stakkar! Hun led af en fejl, som gjærne følger ud- 
mærket flinke mennesker, — jeg mener selvretfær- 
dighed. 

Riis. 
Netop! Aldeles rigtigt! Sig hovmod! 

Fru Christensen. 
Nej, det vil jeg ikke sige. Men overmod. 

Bjørnson: Samlede Værker. X. lp 

Fru Riis. 
Hvoraf slutter De dette, frue? 

Fru Christensen. 
Af forskjellige samtaler, jeg har havt med hende. 
Jeg talte engang om, at manden er hustruens herre. I 
disse moderne tider er det godt at indprente de unge 
piger dette. 

Christensen. 
Ja, det ved gud ! 

Fru Christensen. 

Og da jeg mindte hende om nogle linjer hos Paulus, 
s varte hun: ja, det er bag dette gitter, at vi kvinder 
endnu sidder. 

Da vidste jeg ved mig selv, at der vilde komme 
noget. Overmod står for fald. 

Christensen. 
Nej, du, — nej ! Nej, den slutningsrække står 
ikke ! Nej ! 

Fru Christensen. 
Jaså? 

Christensen. 
Nej ! Ti for det første var det ikke frøken Riis, 
som faldt, men din hjærte søn. Dernæst faldt han ikke 
som følge af frøken Riis's overmod; ti han faldt vist 
mange år, før frøken Riis ytrede sit overmod. Så at 
når du vidste, at hans fald vilde komme som følge af 
frøken Riis's overmod, så vidste du noget, som du al- 
deles ikke vidste. 

Fru Christensen. 
Ja, du spotter ! 

Christensen. 
Jeg skulde være i en komité præcis i. Tør jeg 
spørge, hvor blir Deres frøken datter af? 

Riis. 

Også jeg begynder virkelig at — 

Nordan 

(som har holdt sig i baggrunden, dels indenfor, dels udenfor, siger til 
Margit, som netop kommer forbi fra højre til venstre). 

Fandt De hende ikke før nu? 

Margit. 
Jo. Jeg har været nede én gang til med frøkenens 
hat, hansker og parasol. 

Nordan. 
Vil hun gå ud? 

Margit. 
Jeg ved ikke. (Går.) 

Christensen. 
Se, se! 

Riis. 
Hvad skal det betyde? (Vii gå.) 

Nordan. 
Nej, nej ! Ikke du ! 

Fru Riis 

(som har rejst sig, kommer). 

Det er vist best, at jeg — 

Riis. 
Ja, gå du! 

Nordan. 
Nej, jeg skal gå! — For jeg er bange for, at det 
er jeg, som ... (Går.) Jeg indestår for, at jeg skal få 
hende med ind! 

Christensen. 
Se, se! 

F ru Christensen 

(rejser sig). 

Men, min beste, vi kommer vist ubelejlig for Deres 
frøken datter? 

Riis. 

Ja, De må bære over med hende! Jeg skal sige 
Dem, det er disse overspændte idéer, denne læsning, 
som hendes mor ikke strængt nok har holdt l)orte. 

Fru Riis. 
Jeg? Nej, hvad er det, du siger? 

Riis. 

Jeg siger, at dette er et vigtigt øjeblik! Og i slige 
stunder falder der ligescwn klarhed ... ligesom ... ja, 
det gjør! 

Christensen. 

Deres mand, frue, får pludselig samme åbenbaring, 
som vor præst nylig fik, — d. v. s. min hustrus præst. 
Det var lige efter en middag, en ganske god middag 
for resten, — og da får man ofte også gode idéer. 
Vi talte om alt det, som kvinden må lære nu mod før. 
Det kunde være slig slag, mente sonmie; for hun glemte 
det igjen i ægteskabet. »Ja,« sa' vor præst meget 
glad, »min kone har ganske glemt ortografi ; jeg håber, 
hun også snart glemmer at skrive!« 

Fru Christensen. 
Du taler så ligt efter folk, at man må le, — skjønt 
det er synd. 

(Christensen ser på klokken.) 

Riis. 
De kommer jo ikke tilbage! — Vil du gå, eller 
skal jeg — ? 

Fru Riis 

(rejser sig). 

Jeg skal gå. Men du kan ikke vente, at de alle- 
rede nu — 

Riis 

(tæt hen til hende). 

Dette er d i n skyld ! Jeg skjønner det fuldstændig ! 

Fru Riis. 
Du ved vist ikke, hvad du siger. (Går.) 

Riis 

(frem). 

Jeg ber meget om undskyldning! Dette var det 
siste, jeg havde ventet af Svava. Ti mod høflighedens 

love, det tør jeg påstå, er der aldrig før syndet i mit 
hus! 

Fru Christensen. 
Der kan jo være kommet et eller andet ivejen? 

Riis. 
De siger noget, frue? — Gud! 

Fru Christensen. 
Ja, misforstå mig ikke! En ung pige bevæges så 
let, mener jeg; og da vægrer hun sig ved at vise sig. 
Riis. 
Alligevel, frue, alligevel! I et sådant øjeblik? — 
Ja, De får undskylde; men jeg har ikke ro. Jeg må 
selv undersøge, hvad her er ivejen! 

(Iler ud.) 

Christensen. 
Havde Alf været her, så havde vel også han løbet 
rundt i parken efter fruentimret. 

Fru Christensen. 
Men, Christensen! 

Christensen. 
Er vi ikke alene — ? 

Fru Christensen. 
Jo, men alligevel — 

Christensen. 
Ja, da siger jeg, som en viss berømt mand sa' før 
mig: Hvad fa'n vilde han på den galej? 
F ru Christensen. 
Vær nu tålmodig bare et øjeblik ! Det er nødven- 
digt. 

Christensen. 
Bah, nødvendigt ! Riis er mere ræd for et brud end 
nogen af os. Så du ham ikke nu? 

Fru Christensen. 
Jovist; men — 

Christensen. 
Hun har allerede gåt meget længre, end hun har 
ret til. 

Fru Christensen. 
Det mener Alf også. 

Christensen. 
Da skulde han nu ha været her og sagt det. Det 
bad j^ ham om. 

Fru Christensen. 
Alf er forelsket; og da skjælver man lidt. 

Christensen. 
A— ål 

Fru Christensen. 
Ja, det går over, når man er det så ofte som du. 
(Hun rejser sig.) Nu kcwnmer de ! — — - Nej ; — ikke 
Svava. 

Christensen. 
Konuner ikke hun? 

Fru Christensen 

(samtidig). 

Jeg ser hende ikke. 

Riis 

(synlig udenfor). 

Nu er de her! 

Fru Christensen. 
Også Deres datter? 

Riis. 
Også Svava. Hun bad de andre gå foran. Hun 
vilde ligesom samle sig en smule. 

Fru Christensen 

(som sætter sig igjen). 

Ser De ? Det var, hvad jeg tænkte mig. Stakkar ! 
Fru Riis. 

Nu kommer hun straks ! (I nærheden af fru Christen- 
sen.) Undskyld, frue; men hun har havt en svær tid. 
Fru Christensen. 
Gud, det forstår jeg så godt. Første gang man 
oplever sådant, tar det på. 

Christensen. 
Her begynder bestemt at bli morsomt, her. 

Nordan. 
Se sål — Hun bad mig gå lidt i forvejen. 

Riis. 
Ja, vi skal da vel ikke vente? 

Nordan. 
Hun er lige bag mig. 

Riis. 
Der er hun! 

(Opover fra højre side, — fru Riis, Nordan opover mod hende 
fra venstre.) 

Christensen. 
Man skulde tro, det var dronningen af Saba. 

SJETTE MØDE 

De forrige. Svava. 
(S V a V a kommer ind i hat, med hansker på og med parasol i hånden. 
Christensen og frue har begge rejst sig. Hun hilser dem med 
en let bøjning og går helt frem til højre. Man tar plads i stilhed. 
Længst til venstre Nordan, så fru Riis, fru Christensen, 
Christensen; og længst til højre, men lidt bag, Riis, som snart 
står, snart sidder.) 

Fru Christensen. 
Vi er kommet her, min beste Svava, for at — ja, 
du ved selv hvorfor. Det, som er sket, har bedrøvet 
os meget. Men det er nu engang ikke til at ændre. In- 
gen af os undskylder Alf. Men vi synes jo nok, at 
han må kunne få tilgivelse, og især af den, som 
føler sig elsket, virkelig elsket. For det er jo noget 
andet. 

Naturligvis ! 

Naturligvis ! 

Naturligvis ! 

Fru Christensen. 
Og om nu ikke du er enig i det, så håber jeg, du 



Christensen. 

Riis. 

Nordan. 

er det med hensyn på Alf selv. Vi tror nemlig, at i 
hans karakter, min kjære Svava, har du borgen for 
troskab. — Jeg ved, at hvis det fordres, vil han gi sit 
æresord på, at ... 

Fru Riis 

(rejser sig). 

Nej! ... Nej! ... 

Fru Christensen. 
Hvad er det, min beste? 

Fru Riis. 
Ikke dette med æresord ! Han aflægger jo ed i ægte- 
skabet også. 

Nord an. 
Men to er vist sikrere, frue? 

Fru Riis. 

Nej, ikke det! Ingen ed! 

(Sætter sig.) 

Christensen. 

Jeg har lagt mærke til vor ven dr. Nordans be- 
mærkninger. 

Sig mig, højstærede, går også De ud ifra, at det, 
min søn har gjort, skal være absolut hinderligt for ægte- 
.skab med en hæderlig kvinde? 

Nord an. 

Aldeles tværtom! Det hindrer jo aldrig nogen 
mand fra at bli gift — og udmærket gift. Så det 
netop er Svava, som her i enhver henseende bærer sig 
underlig ad. 

Fru Christensen. 

Det vil jeg ikke sige. Men der er noget, som Svava 
har overset. Hun handler, som om hun var fri. Men 
hun er slet ikke fri. En forlovelse er et ægteskab. 
I alle fald er jeg så gammeldags at holde det for det. 
Men da er han, som jeg har gi't min hånd, også min 
herre, min øvrighed, og jeg skylder ham — som al 
øvrighed — min ærbødighed, enten han gjør det gode 

eller det slette. Jeg kan ikke sige ham op eller selv 
løbe bort. 

Riis. 
Det er det gammeldagse og solide. Jeg takker Dem 
hjærtelig, frue! 

Nordan. 
Jeg også! — 

Fru Riis. 
Men når det efter forlovelsen er for sent ... 

(Stanser.) 

Fru Christensen. 
Hvad mener De, min bestel 

Fru Riis. 
Å-nej. — Nej, det var ingen ting. 

Nordan. 
Når det efter forlovelsen er for sent, mener fru Riis, 
— hvorfor taler man da ikke før forlovelsen? 
Riis. 
Nu har jeg hørt det med ! 

Christensen. 
Ja, men det vilde ikke være af vejen? Tænk, om 
et frieri herefter fik omtrent følgende form: »Højst- 
ærede frøken! Til dato har jeg havt så og så mange 
kjærlighedshistorier, nemlig så og så mange større og 
så og så mange mindre.« Det maatte være en ud- 
mærket overgang, ikke sandt, til at — 
Nordan. 
— til at forsikre, at hun var den eneste, han el- 
skede ? 

Christensen. 
Ikke netop til det; men til — 

Riis. 
Der kommer Alf! 

Fru Riis. 
Alf? 

Fru Christensen. 
Ja, der er han virkelig! 



Digitized by CjOOQ iC 



— 290 — 
Riis 

(som har gåt imod ham). 

Se, det var rigtigt! Velkommen! 

Christensen. 
N-å? 

Alf. 
Da det kom til stykket, kunde jeg ikke andet. Jeg 
måtte hid. 

Christensen. 
Det holder jeg med dig i. 
Riis. 
Ja, det var det ene naturlige! 

(A 1 f går frem og hilser ærbødig på S v a v a. Hun bøjer sig let, men 
uden at se på ham. Han træder tilbage.) 

Nordan, 
God dag, du ! 

Alf. 
Jeg kommer kanske til ulejlighed. 

Riis. 
Nej, langt fra! Tværtom! 

Alf. 
Jeg synes dog at forstå, at frøken Riis ikke ønsker 
mig her? 

(Stilhed.) 

Fru Christensen. 
Dog i et familjeråd som vort nu? Ikke sandt, min 
pige? 

Riis. 
Jeg forsikrer Dem, De e r velkommen ! Netop Deres 
udtalelse venter vi alle på ! 

Christensen. 
Det er sandt. 

Alf. 
Det har jo ikke lykkets mig at bli hørt før. Jeg 
er biet afvist gjentagende. Både jeg selv og mine 
brev. Og så tænkte jeg, — at hvis jeg kom nu, blev 
jeg kanske hørt. 

Riis. 
Naturligvis. Hvem tænker andet? 

Nord an. 

Hørt blir du. 

Alf. 

Måske tør jeg ta frøken Riis's taushed som til- 
ladelse? — 

I så fald ... ja, det er ellers ikke stort, jeg har at 
sige, jeg heller. Egentlig er det bare at minde om, 
at da jeg bad om frøken Riis's hånd, var det, fordi jeg 
af alt mit hjærte elskede hende, — hende og ingen 
anden. Den største lykke og tillige den største ære, jeg 
kunde tænke mig, var at bli elsket af hende igjen. Og 
så er det endnu. 

(Han gjør et (H>hold, som om han ventede et svar. Alle ser på S v a v a.) 

Alf. 
Forsåvidt frøken Riis venter, at jeg skal sige mere, 
... at jeg først skal gjøre en undskyldning, ... så op- 
fatter ikke jeg det så. Jeg opfatter det ikke, som om 
jeg skylder nogen. 

(Stilhed.) 

Hvad jeg frivillig kunde gi, — ja, hvad jeg under 
andre omstændigheder kunde føle trang til at meddele, 
det vil jeg her ikke tale om. 

Men jeg skylder ingen ! Min ære kræver, at jeg 
holder dette fast. 

Det er min fremtid, jeg skylder. Og hvad den an- 
går, da tilstår jeg, at det har krænket mig, at frøken 
Riis et øjeblik har kunnet tvile. Krænket mig dybt. 
Aldrig i mit liv har nogen før tvilt på mig. 

Jeg må i al ærbødighed forlange, at man tror 
mig på mit ord. (Da der bUr en stilhed.) Ja, det er ikke 
mere. 

Fru Riis 

(rejser sig uvilkårlig). 

Men om en kvinde under de samme omstændig- 

heder, Alf, kom og sa' det samme, — hvem vilde tro 
hende ? 

(Stilhed.) 
(S V a V a brister i gr&d.) 

Fru Christensen. 
Stakkars barn! 

Riis. 
Tro hende? 

Fru Riis. 
Ja, tro hende. — Tro hende, når hun efter en slig 
fortid kom og forsikrede, at hun skulde bli en ærbar 
a^ef ælle ? 

Christensen. 
Efter en slig fortid? 

Fru Riis. 
Kanske er det galt udtrykt. Men hvorfor forlange, 
at hun mere skal tro manden, end manden vilde tro 
hende? For han vilde slet ikke tro hende. 

Riis 

(bag fruen). 

Men er du biet aldeles gal? 

Christensen 

(rejser sig halvt). 

Om forladelse, mine damer og herrer; nu bør de 
to unge få afgjøre sagen! 

(Sætter sig igjen.) 

Alf. 
Jeg må tilstå, at det, fru Riis siger, har jeg aldrig 
tænkt over, fordi det aldrig kan forekomme. Ingen 
hæderlig mand vælger en kvinde, på hvis fortid han 
ikke er tryg. Ingen ! 

Fru Riis. 
Men en hæderlig kvinde, Alf? 

Alf. 
Ja, her er forskjel. 



Digitized by CjOOQ iC 



~ 293 — 

Nor dan. 
Nøjagtig udtrykt: kvinden skylder manden både sin 
fortid og fremtid; manden skylder kvinden bare sin 
fremtid. 

Alf. 
Om man så vil, — ja. 

Nordan 

(til S V a V a, idet han rejser sig). 

Jeg ønskede, du skulde udsætte med svaret, min 
pige. Men nu mener jeg, du bør svare straks. 

(S V a V a går mod A 1 f og kyler ham sin hanske i ansigtet, derpå videre 
ind i sit kammer. Alf vender sig helt efter hende. Riis ind i sit 
kammer til højre. Alle har rejst sig. Fru Christensen griber 
Alfs arm og går ud med ham ; Christensen efter. Fru Riis 
op mod venstre.) 

Nordan. 
Det var en hanske, det! 

Fru Riis 

(foran døren, hvor S v a v a forsvandt og stængte efter sig). 

Svava ! 

Christensen 

(kommer igjen og siger til Nordan, før denne har lagt mærke til ham 
eller vendt sig). 

Dette er altså krig? — Krig tror jeg, at jeg forstår 
mig en smule på. (Går.) 

(Nordan vender sig helt om mod ham og blir så stående.) 

Fru Riis 

(foran døren). 

Svava ! 

(Riis kommer styrtende ud fra sit rum med hat på, hansker og stok i 
hånden ; efter Christensens.) 

Fru Riis. 
Svava ! 

TREDJE HANDLING. 



I en have. Bagsiden af et smukt enetages hus afslutter den. 

FØRSTE MØDE. 

Nordan. Alf. Christensen. 

(På, en stol i forgrunden sidder doktor Nordan og læser. En gammel 
tjener åbner døren på huset.) 

Tjeneren. 
Hr. doktor! 

Nordan. 

Hvad er det ? (Alf kommer tilsyne i døren.) Å, er det 

du ! (Rejser sig.) Nå, min gut ? — Men som du ser ud ! 

Alf. 
Ja, bryd dig ikke om det! Har du lidt frokost at 
gi mig? 

Nordan. 
Har du endda ikke spist frokost? Har du da ikke 
været hjemme? Ikke i hele nat? Ikke siden igår? 

(Roper.) Tomas! 

Alf. 
Og når jeg har spist, må jeg få tale med dig? 

Nordan. 
Naturligvis. Kjære min gut 1 (Til Tomas.) Vil du sætte 

frem lidt frokost derinde ? (Peger på et vindu til venstre.) 

Alf. 
Og lidt toilette får jeg vel også gjøre? 

Nordan. 
Følg med Tomas! Jeg skal straks komme efter. 

(De går. I det samme høres en vogn stanse udenfor.) Her holder en 

vogn. Se efter, hvad det er, Tomas ! — Ingen praksis ! 
Rejser imorgen! 

Tjeneren. 
Det er hr. Christensen. 

(Går igjen.) 

Nor dan. 

Hoho ! (Går til vinduet til venstre.) Alf ! 
Alf 
(i vinduet). 

Ja? 

Nord an. 
Din far! — Vil du ikke sees, så drag ned gardinet. 

(Gardinet falder.) 

Tjeneren. 
Værs'go ! 

(Christensen kommer i festdragt med Olavsordenens kommandør- 
kors; en støvkappe over dragten.) 

Christensen. 
Undskyld, højstærede! 

Nor dan. 
Værs'go' ! I fuld stås ? — Jeg gratulerer ! 

Christensen. 
Ja, vi nybagte skal til kur idag. Men De tillader, 
at jeg på vejen til slottet står af et øjeblik hos Dem? — 
Har De hørt noget deroverfra? Fra Riises? 
Nord an. 
Nej. De sidder vel og venter på »krigen«, kan jeg 
tænke ? 

Christensen. 
Den skal de også få ! Endnu idag har jeg tænkt 
at begynde den. Men hun skulde ikke være biet rime- 
ligere? Kvindfolkene plejer at ta sligt svært kvast. 
Men så plejer de også at falde af. 
Nord an. 
Jeg tror ikke det. Men jeg bøjer mig for Deres 
erfaring. 

Christensen. 
Mange tak ! Som gammel stødpude i f amiljerne har 
De vist en større? 

Igår var hun en sand sitter-ål ! Og hun traf ! Gut- 
ten har ikke været hjemme siden. Det glæder mig 
næsten; for så er der dog skam i ham. Jeg begyndte 
at tvile. 

Nord an. 

Det er dette med »krigen«, som interesserer mig. 
Christensen. 

Så De er så lysten på den? Nu ja! — Ja, den 
ordner sig af sig selv. Sagen Mrs. North kan tages 
op igjen, hvad dag det skal være, højstærede! Den er 
i bankens hænder, den. 

Nord an. 

Men hvad har dette med Deres søns forlovelse at 
bestille ? 

Christensen. 

Hvad det har? Min søn får afslag af frøken Riis, 
fordi hun ikke tåler hans forhold før ægteskabet. 
Hendes far har lignende forhold midt oppe i ægte- 
skabet ! Tableau vivant tres-curieuxl — for at tale i 
det sprog, som hr. Riis sværmer for. 
Nor dan. 

Det er oprørende! For det er alene Deres søn, 
som har skylden her. 

Christensen. 

Min søn har aldeles ingen skyld her ! Han har ikke 
gjort det ringeste, som er til skade eller skam for Riises 
familje! Aldrig det mindste! Han er en hæderlig 
mand, som har gi't frøken Riis sit løfte, og det har 
han holdt. Hvem tør sige andet? Eller at han ikke 
vil holde det? Det er en fornærmelse at tvile, højst- 
ærede! — Her må enten gjøres undskyldning og sluttes 
fred — eller krig! For dette tåler jeg ikke! Og 
tåler min søn det, så foragter jeg ham! 
Nor dan. 

Jeg tror, at Deres søn mente det ærlig, da han gav 
sit løfte. Sandsynligvis kunde han holdt det også, — 

jeg ved ikke! Jeg har lært at tvile. Jeg er doktor. 
Jeg har set for meget. Og igår tog han sig ikke 
godt ud. 

Ja, De får virkelig undskylde! Efter hans friske 
ungkarsliv og med den arv, som der er i ham, ... om 
nogen tvilte? om hans forlovede tvilte? Turde han 
virkelig finde det så forunderligt, — højstærede? Havde 
han ret til at bli fornærmet? til at kræve undskyldning? 
Undskyldning for hvad? For, at nogen tvilte om hans 
dyd ? — Tænk Dem dog om ! 

Christensen. 
Å, for noget — ! 

N o r d a n. 
Jeg ber! Jeg er bare halvvejs. For De talte jo 
også om forlig, det vil da sige ægteskab. 

Dersom Deres søn finder sig i ægteskab med en 
dame, som har mistanke til ham, da foragter jeg ham. 
Christensen. 
Nå — ! 

Nord an. 
Ja, det gjør jeg sandelig. Så forskjellige kan me- 
ningerne være. Efter min måde at føle på har Deres 
søn bare at bøje sig — og vente. Tie og vente. Na- 
turligvis under forudsætning af, at han endnu elsker. — 
Der har De, hvad jeg mener ! 

Christensen. 

Nu sætter jeg, at hvad min søn har syndet, det har 
de fleste bejlere syndet; for det tror jeg, de har. Jeg 
sætter også, de har den samme ulykkelige »arv«, — 
et ord. De lægger tryk på af særegen venlighed mod 
mig! — skal derfor de fleste forlovede piger bære sig 
ad som nu frøken Riis? Skrige op, løbe sin vej og 
•gjøre skandale ? Vi fik ikke mere ørenslyd ! Her blev 
det morsomste anarki, verden endnu har set! 

Nej, de doktriner, vi er inde på her, de er mod 
tingenes natur og orden ! De er vilde ! Og når de oven- 

Bjørnson : Samlede Værker. X. 2 O 

ikjøbet kyles os i hodet som moralske højesteretsdomme, 
ja, så hugger jeg til ! Farvel I 

(Han går, men vender om.) 

Hvem vilde disse højesteretsdomme ramme, om jeg 
tør spørge? I regelen landenes dygtigste, kraftigste 
ungdom. Og den skal man sætte udenfor i en egen 
foragtet klasse? 

Hvad vilde de ramme? En stor del af verdens 
literatur og kunst ; en stor del af det skjønneste, det mest 
henrivende i vor tid — fremfor alt verdens største byer ! 
Ja, verdensvidundeme ! Millionstæderne ! Det er sandt ! 
— Det liv, scMn der går forbi aegteskabet, eller sprænger 
ægteskabet, eller forvandler hele institutionen, — ja, De 
forstår, hvad jeg mener! alt dette, som man be- 
skylder for at bruge »forlokkelsens våben« i moder, i 
luksus, i symposier, i kunst, i teatre, ... det er en af 
millionstædemes rigeste faktorer, det! En af deres 
mægtigste kilder! Ingen, som har set det, tviler; man 
lader bare, som man ikke forstår. 

Ønsker man også at ødelægge alt dette? Forstøde 
verdens beste ungdom, ruinere verdens største byer? — 
Ja, man ønsker så- meget i moralens navn, at man tilsist 
ønsker det umoralske. 

Nord an. 
Det er med ren statsmandsoverlegenhed. De går 
til Deres lille krig ? ! 

Christensen. 
Bare med sundt menneskevet, højstærede; det er, 
skam, nok. Jeg skal få hele byen med mig ; stol på det ! 



Hr. doktor! 
Hvad ser jeg? 



Tjeneren. 
Nord an. 

(Iler opover.) 

ANDET MØDE. 

De forrige. Fru Riis. 

Fru Riis. 
Tør jeg komme? 

Nord an. 
Ja, naturligvis ! Værs'go' ! 

Fru Riis 

(til Christensen, som hilser). 

Det er Dem, mit besøg gjælder. 
Christensen. 
Det skal være mig kjært. 

Fru Riis. 
Jeg kom til at se over gaden, i det samme Deres 
vogn holdt, og De steg ud. Og så tænkte jeg at gribe 
lejligheden ; — for De truede os jo igår ? Var det ikke 
så? De har erklæret os krig? 

Christensen. 
Det forekommer mig, frue, at den var erklæret; jeg 
bare tog imod den. 

Fru Riis. 
Og hvad går Deres krig ud på, om jeg tør spørge? 

Christensen. 
Jeg har just havt den ære at forklare mig for dok- 
toren. Jeg ved ikke, om det er galant at gjøre det 
ligeoverfor Dem. 

N o r d a n. 
Så skal jeg gjøre det. Krigen gjælder Deres mand. 
Hr. Christensen tar offensiven. 

Fru Riis. 
Naturligvis! For De ved, at ham kan De nå. — 
Men jeg kom for at be' Dem betænke Dem! 
Christensen 

(leende). 

Så? 

Fru Riis. 
Engang — det er nu mange år siden — tog jeg 

20* 

mit barn på armen og vilde gå fra min mand. Da 
nævnte han et navn; han brugte det som skjold; ti 
det var en mægtig mands navn. »Læg mærke til,« sa' 
han, »hvor overbærende denne mands hustru er. Og 
fordi hun er det, er hele samfundet overbærende. Og 
det kommer deres barn til gode.« — Så faldt ordene. 
Christensen. 
Nu ja? Forsåvidt der skulde ligge et råd i det, så 
var det et godt råd. De fulgte det jo også. 
Fru Riis. 
I vort samfund er det en skam at være en fraskilt 
hustru. Og det er ingen ære at være hendes datter. 
De rige, de mægtige, de toneangivende har fåt det til 
at være så. 

Christensen. 
Nu ja — ? 

Fru Riis. 
Her er min undskyldning, når jeg for mit barns 
fremtid ikke vågede at gå. 

Men her er også min mands undskyldning; ti han 
er af dem, som følger eksempler. 

Christensen. 
Det gjør vi alle, frue. 

Fru Riis. 
Men de mægtiges er de stærkeste. Og i dette ka- 
pitel gir de fristende eksempel. 

Jeg fejler vel neppe, når jeg i disse dage tror at 
ha hørt Deres opfatning gjennem min mands mund? 
Eller tar jeg fejl heri, så hørte jeg vel rigtigere igår, 
når jeg hørte Dem i det, som Deres søn sa'? 
Christensen. 
Jeg vedstår hvert ord, som min søn sa\ 

Fru Riis. 
Det tænkte jeg. Ja, det blir en underlig krig, 
denne Deres! De er i alt, som her er hændt fra først 
til sist. De er i hele krigen — på begge sider! 

Nordan. 
Før De svarer, — må jeg få henstille til Dem, 
beste frue, om De vil gjøre bruddet aldeles ulægeligt? 
Skal en forsoning mellem de unge bli ganske umulig ? 

Fru Riis. 
Den er umulig. 

Nordan. 
Hvorfor ? 

Fru Riis. 
Fordi tilliden er tabt. 

Nordan. 
Nu mere end før? 

Fru Riis. 
Ja, jeg tilstår, at lige til man igår bød frem Alfs 
æresord, — lige til han også selv forlangte at bli trod 
på sit æresord, kj endte jeg ikke min egen historie igjen. 
Men dette var jo den — ord til andet! Således 
begyndte også vi ! Hvem borger for, at ikke fortsæt- 
telsen blir den samme? 

Christensen. 
Derfor borger min søns karakter, frue! 

Fru Riis. 
Karakter? — Jo, man opdrager en karakter, når 
man fra ungdommen går hemmelige, ulovlige veje! Det 
er på den måden, man opdrager troløshed. De, som 
søger efter årsagen til, at karakterer er så sjældne, de 
får søge her, tænker jeg. 

Christensen. 
Ungdommen er slet ikke det afgjørende. Det kom- 
mer an på, hvorledes man blir gift. 
Fru Riis. 
Hvorfor skal troløshed gå over, når man blir gift? 
Kan De sige mig det? 

Christensen. 
Så elsker man jo. 

Fru Riis. 

Så elsker man? Man har kanske ikke elsket før 
også? 

Her har mandfolkene f åt istand en ren . forblæn- 
delse! 

Nej, kjærligheden kan ikke holde længe fast, når 
det er selve viljen, som er fordærvet. Og det er den. 
Den er biet fordærvet i ungkarslivet. 

Christensen. 
Så kjender jeg dog sanselige mænd, som har stærk 
vilje. 

Fru Riis. 
Jeg taler slet ikke om stærk vilje; men om ren. 
Om trofast, ædel vilje. 

Christensen. 
Skal min søn dømmes på sligt gallimatias, så priser 
jeg min gud, at han slap væk, før det blev til alvor ! 
Det gjør jeg. — Og dermed nok! 

(Vil gå.) 

Fru Riis. 
Hvad Deres søn angår — ? Doktor, svar mig, så 
hans far hører det, før han går! Den gang De næg- 
tede at følge med til forlovelsesgildet, havde De alle- 
rede den gang hørt noget om Alf Christensen? Var 
det. De havde hørt, af den art, at De ikke kunde 
tro ham? 

Nordan 

(betænker sig lidt). 

Ikke rigtig, nej ! 

Fru Riis. 

Der kan De høre! — Men må jeg så få lov til at 
spørge Dem, doktor — : hvorfor sa' De ikke det? Du 
gode gud, hvorfor taug De? 

Nordan. 
Hør, frue; når to unge mennesker, som i grunden 
passer for hverandre ... for det gjør de — ? 

Christensen. 
Det gjør de; jeg indrømmer det. 

Nord an. 
Når de med én gang blir så vanvittig forelskede 
i hverandre, — hvad skal man så? 

Christensen. 
Jo, man skal gjøre historier, overdrivelser, skan- 
dale! 

Nordan. 
Og så må jeg tilstå, — ja, som jeg i grunden har 
sagt — , at jeg er biet vant til, at i dette stykke er det 
ikke, som det skulde være. Jeg så på denne forlovelse, 
som jeg ser på de andre — på de fleste andre, — som 
på et lotteri. Det kan gå godt; det kan også gå meget 
dårlig. 

Fru Riis. 
Og min datter, som De holder af, — for det ved 
jeg, De gjør! — sætter De på lotteri?! Er det mu- 
ligt at få et stærkere begreb om, hvorledes det står til? 

Nordan. 
Jo, det er. For De selv, frue, — hvad gjorde De? 

Fru Riis. 
Jeg ...? 

Christensen. 
Bravo ! 

Nordan. 
Også De fik vide, hvad Hoff havde sagt, — og 
mere til. 

(Christensen ler dæmpet.) 

Nordan. 
Alligevel hjalp De Deres mand ... om ikke netop 
med at få hende til at overse det, så dog med at jævne 
det ud. 

Christensen. 
Bravo ! 

Nor dan. 
Og De kaldte mig til for at hjælpe Dem med at 
skaffe betænkningstid. 

Christensen. 
Mødrene har i disse sager en viss afstand mellem 
teori og praksis, skal jeg sige Dem. 

N or dan.. 
Det var først, da jeg så Svava, — hvor dybt hun 
tog det, og for en rædsel hun havde for det, — at 
jeg begyndte at få øjnene op. Og så længe hørte jeg 
på hende, til jeg fik medfølelse. Også jeg har engang 
været ung, har trod — og elsket. Men det var biet 
så længe siden. Og jeg var gåt træt. 

Fru Riis 

(som har sat sig ved doktorens lille læsebord). 

Å, gud! 

Nor dan. 

Ja, frue! Lad mig få være oprigtig: det er netop 
mødrene, som efterhånden har gjort mig sløv. Mø- 
drene ser så sløvt på det. 

I regelen ved de nemlig god besked. 
Christensen. 

De gjør det, de kjære, ja! Og fru Riis danner 
ingen undtagelse. 

For De må tilstå, frue, at De gjorde, hvad De 
kunde, for at holde fast en ung mand med en ganske 
livlig fortid? — Han havde for resten en ganske pen 
stilling i samfundet, den samme unge mand, — noget, 
jeg bare lejlighedsvis lægger til. 
Nordan. 

Nu-ja? — 

Ikke før får døtrene udsigt til, hvad mødrene kal- 
der »godt gifte«, så glemmer de gamle straks, hvad 
de selv har lidt. 

Fru Riis. 

Vi ved jo ikke, at det er det samme. 

Nordan 

I ved det ikke?! 

Fru Riis. 

Jeg siger Dem, jeg kjendte det ikke igjen! Vi 
tror, at han, som vor datter skal ha, er så meget bedre. 
Vi tror, at her er stærkere garantier, at her er ganske 
andre forhold. Det e r så ! Det er en slags synsville, 
som tar os. 

Christensen. 

Ved udsigten til et godt gifte, ja! Aldeles enig 
med Dem, frue, — for første gang. 

Ellers tænker jeg nu, det viser noget andet også. 
Kanske kvinderne ikke har lidt så meget endda ved, 
at mænd er mænd? Hvad? Det har vist været mere 
heftigt end dybt — omtrent som med sjøsyge? Når 
den er over, — nu ja, så er den over. 

Og når så døtrene i sin tid skal ombord, så tænker 
de kjære mødre: å, de kan vel også holde det ud? Bare 
af sted ! 

For de vil så gjærne ha dem af sted; — det er 
sagen ! 

Fru Riis 

(som nu rejser sig og kommer frem). 

Ja, er det så, da er det just ikke til at le ad ! Ti 
da viser det, hvad en kvinde i samliv med manden 
synker ned til. 

Christensen. 

Se så! 

Fru Riis. 

Ja, for hver kvindeslægt kommer med stærkere og 
stærkere krav på ærbart liv. Det opdrages uvilkårlig 
af moderfølelsen. Det skal være den værgeløses vagt. 
Selv dårlige mødre tænker så. 

Men bukker de alligevel under, og synker hver 
kvindeslægt på ny så dybt i ægteskabet, som De siger, 
ja, da må det jo være den forret, manden kommer med, 
som har gjort det. For den har opdraget ham. 

Christensen. 

Hvilken forret? 

Fru Riis. 

Den at leve et ungkar si iv, som han lyster, og at 
bli trod på sit æresord, når han behager at træde i 
ægteskab. 

Sålænge kvinden ikke kan stanse denne forfærde- 
lige forret eller gjøre sig uafhængig af den, — så 
længe vil den ene halvdel af menneskeheden være et 
offer for den andre, — for den andres mangel på selv- 
beherskelse. 

Denne ene forret viser sig at være stærkere end alt 
frihedsarbejde på jorden. Og det er ikke til at le ad. 

Christensen. 
De tænker Dem en anden verden end vor, frue, og 
andre naturer end vore. Og det — undskyld mig ! — 
er selvfølgelig alt det svar, som her behøves. 

Fru Riis. 
Men så giv da det svar offentlig! Hvorfor ved- 
kjender I jer ikke dette standpunkt ved lys dag? 

Christensen. 
Ja, gjør vi ikke det? 

Fru Riis. 

Nej, — ikke her hjemme. Tværtom, I stiller jer 
officielt under vor fane, mens I hemmelig sviger den. 
Hvorfor har I ikke mod til at folde ud eders egen 
fane? 

Lad ungkarsvaneme bli vedtagne som fuldt tilbør- 
lige! Så kan her endelig komme en kamp. Og så 
kan også endelig enhver uskyldig brud få vide, hvad 
hun går ind til — og som hvad. 

Nord an. 
Det er afskaffelsen af ægteskabet, det der; — hver- 
ken mere eller mindre. 

Fru Riis. 
Men var ikke også det likere? Ti nu ødelægges det 
jo, — længe før det begynder. 

Christensen. 
Ja, alt er jo mandens skyld. Det er mode nu, det. 
Det hører med til »frihedsarbejdet« . Hans autoritet 
skal ned. 

Fru Riis. 
Den, han har vundet i ungkarslivet ? 

Nor dan. 
Ha-ha ! 

Fru Riis. 
Lad os ikke dække sagen til med fraser! 
Lad os hellere tale om »det øde ved arnen« , som 
digteren taler om. For det betyder ødelagt ægte- 
skab, det, — og hvor skriver det sig fra? Dette grå- 
kolde, gyselig hverdagslige? dette nydelsesdovne, rå? 
Hvorfra er det? 

Jeg kunde skildre noget, som er nærmere! Men 
jeg skal ikke. Ikke engang nævne de store slægtssyg- 
domme. 

Åbent op med det ! Så kanske det også engang 
tar brand! Det må piske samvittighederne! Det må 
bli det vigtigste i hvert hjem. D e t er det, som må til ! 
Christensen. 
Vi har kommet så højt op nu, at det rent ud ikke 
klinger, når jeg siger, jeg skal »på højere steder« . Men 
De får alligevel undskylde mig! 
Fru Riis. 
Jeg håber, jeg ikke har opholdt Dem? 

Christensen. 
Nej, der er god tid. Jeg længes bare dygtig — ja. 
De får ikke ta det fortrydelig op! — efter at komme 
herfra. 

Fru Riis. 
Til Deres — lige? 

Christensen. 
Det var udmærket, at De mindte mig om dem ! Der- 
ved husker jeg, at jeg neppe oftere kommer sammen 
med Dem eller Deres. 

Fru Riis. 
Nej, vi har gi't eder vort opslag. 

Christensen. 
Og gudskelov for det ! — Måtte det nu bare lykkes 
mig at fordele latteren lidt retfærdig! 

Fru Riis 
De behøver bare at udgive Deres selvbiografi. 

Christensen. 

Nej, hellere Deres familjegrundsætninger, frue! For 
de er virkelig så morsomme. Og når jeg fortæller den 
måde, hvorpå de praktiseres inden selve familjen, så 
tænker jeg nok, at folk vil le, så det forslår. Eller 
for at tale alvor: Jeg skal forfølge Deres mand i hans 
rygte og i hans forretning, til han rømmer byen. Jeg 
tar ikke imod en ydmygelse som denne uden at kaste 
den tilbage. (Går.) 

Nord an. 

Men dette er oprørende! 

Alf 

(kommer frem i døren). 

Far! 

Christensen. 

Du her? — Men hvor du ser dårlig ud! Hvor 
har du været, min gut? 

Alf. 

Jeg kom hid samtidig med dig, og jeg har hørt alt. 
Jeg må sige dig det straks, at fører du den krig frem, 
da går jeg rundt og fortæller, hvorfor frøken Riis slog 

op med mig. — Jeg fortæller det, som det er. 

Ja, det nytter ikke at se så spodsk på mig. For jeg 
gjør det. Jeg begynder straks. 

Christensen. 
Jeg tror, du kan spare dig det. Efter et opslag 
kommer vist dit rygte fortere rundt byen end du. 
Nordan 

(går hen til A 1 O- 

Kort Og godt, Alf: — elsker du hende endnu? 
Alf. 

Du spør, fordi hun har gjort mig uret? Men nu 
ved jeg jo, hvorfor hun kom til det — og måtte 
komme til det. Nu forstår jeg! 

Christensen. 

Og tilgi'r hende? Uden videre? 
Alf. 

Jeg elsker hende højere end nogensinde, — hvad 
hun så tænker om mig. 

Christensen. 

Se så ! Se så ! 

Ja, hvad er det så mere? Du tar din ret til at 
spille elskerens rolle — og overlader os andre skikke- 
lige folk at gjøre gode miner til dit slette spil. 

Du går vel straks over og takker for igår? Ber om 
henstand til imorgen? Mens du i al sømmelig hast 
går igjennem et pirgaiorium? Tør jeg spørge, hvor 
det ligger hende, og hvori det skal bestå? 

Nå, nå; ikke så melodramatisk! Når du tåler, 
hvad du fik af Riis's lille pige igår og af hendes mor 
idag, så må du sagtens kunne tåle harm og spot af 
din far. Jeg har fåt tåle hele forlovelsen, jeg, og op- 
slaget med! Og at besprænges med moral-vand også! 
Fy for pokker! Jeg vil håbe, det endnu ikke lugter 
af mig, når jeg kommer op på slottet. 

(Han går, men vender sig ved døren.) 

Der vil være rejsepenger til dig på kontoret. 

(Går.) 

Nordan. 
Skulde dette betyde landsforvisning? 

Alf. 
Naturligvis. 

(Han er i stort oprør.) 

Fru Riis. 
Doktor, nu må De følge mig over ! Og det straks i 

Nord an. 
Hvorledes har hun det? 

Fru Riis. 
Jeg ved ikke. 

Nord an. 
De ved ikke? 

Fru Riis. 
Igår vilde hun være alene. Og idag gik hun tid- 
lig ud. 

Nord an. 
Så er der hændt noget? 

Fru Riis. 
Ja. De sa' mig igår, at De havde gi't hende et 
vink om — hendes far? 

Nordan. 
Og så — ? 

Fru Riis. 
Så følte jeg, at nu kunde der ikke ties længre. 

Nordan. 
Og De har ...? 

Fru Riis. 
Jeg har skrevet til hende. 

Nordan. 
Skrevet ? 

Fru Riis. 
Det faldt mig naturligst. Så slap vi at tale om det. 
Jeg har skrevet, strøget ud — og skrevet! I hele går 
eftermiddag og inat. Skrevet. Det blev ikke langt; 
men det tog på. 

Nordan. 
Og hun har fåt det? 

Fru Riis. 

I dag, da hun havde spist og gik ud, sendte jeg det 
efter hende. 

Og nu, min ven, nu vilde jeg gjærne, De skulde 
tale med hende! Så siger De mig til, når jeg kan 
komme. Ti jeg er ræd ! 

(Hun dækker sit åsyn.) 

Nordan. 
Jeg så, straks De kom, at der havde hændt noget 
stort. Og så var De så heftig. — Ja, dette har ta't 
vækst! Du store gud! 

Fru Riis. 
De skulde ikke rejse, doktor! Ikke rejse fra 
hende nu ! 

Nordan. 
Se, det var det ! Tomas ! — 
Tjeneren. 
Ja! Ja! 

Nordan. 
Du behøver ikke at pakke. 

Tjeneren. 
Ikke at pakke? — Værs^goM 

(Gir ham hans stok.) 

Nordan. 
Deres arm, frue! 

(Tjeneren åbner for dem.) 

Alf 

(træder nær). 

Frue! — Må jeg få tale med hende? 

Fru Riis. 
Tale med hende! — Nej, det er umuligt. 

Nordan, 
Du hørte selv, hvad hun har fåt at tænke på idag. 

Fru Riis. 
Og vilde hun ikke tale med Dem før, så vil hun 
det vist ikke nu: 

Alf. 
Når hun ber om at få tale med mig, vil De da sige 
hende, at jeg er her? Og jeg blir her, til hun ber 
om det. 

Fru Riis. 
Men hvad skal det nytte til? 

Alf. 
Ja, det får bli vor sag. Jeg ved, hun også vil tale 
med mig. — Sig bare, jeg er her ! Det er det hele. 

(Går videre frem i haven, så han ikke sees.) 

Nordan. 
Han ved ikke, hvad han selv siger. 

Fru Riis. 
Kjære doktor, lad os komme afsted. Jeg er så ræd. 

Nordan. 
Ja, jeg er det ikke mindre. — Så nu ved hun det ! 

(De går.) 



SCENEÆNDRING. 

Samme mm som i første og anden handling. 



FØRSTE MØDE. 

Svava. Nordan. 
(S V a V a kommer langsomt ind, ser sig om, går udenfor døren og ser 
sig om der ; ind igjen. Da hun så vender sig, står Nordan i døren.) 

Svava. 
Er du der? — — Å, onkel Nordan! 

(Hun hulker.) 

Nordan. 
Mit barn! Mit kjære barn! Fat dig nu! 

Svava. 
Men har du ikke set mor? De sa^ hun var gåt 
over til dig? 

Nordan. 
Jo, hun kommer straks. — Men ved du hvad? Vi 
to skulde nu gå en lang tur sammen i stedet for at tale 
med mor eller med nogen ? En lang, stille tur ? Hvad ? 





Svava. 




Jeg kan ikke det. 


Nordan. 




Hvorfor ? 


Svava. 




Fordi jeg må bli 


færdig. 
Nordan. 




Hvad mener du med det? 






Svava 




(uden at ænse hans spørsmål). 




Du — ? 


Nordan. 




Ja? 


Svava. 




Ved Alf dette? — 


— Vidste Alf det 


også? 



Nordan. 

Ja. 

Svava. 

Naturligvis allesammen undtagen jeg. Å, — jeg 
har slig trang til at gjemme mig væk ; gjemme mig væk ! 
Og det vil jeg også. 

Nu ser jeg først, hvorledes det er! Her er et helt 
berg, som jeg har sat to hænder på og villet skyve væk. 
Og så har de stat rundt mig og let. Naturligvis. 

Men lad mig få tale med Alf! 

Nordan. 
Med Alf? 

Svava. 
Jeg bar mig jo så urigtig ad igår. Jeg skulde al- 
drig ha gåt ind. Men du kom og tog mig så bestemt. 
Jeg vidste næsten ikke, at jeg fulgte. 

Bjørnson : Samlede Værker. X. 21 

Nord an. 
Det var altså det med din far, — det, jeg havde 
sagt om din far, — som ... 

Svava. 

Jeg forstod det ikke straks. Men da jeg kom 
alene ! 

Mors besynderlige uro, fars trusel om at forlade 
landet, alle slags ytringer, tegn ... mange, mange ting, 
som jeg ikke havde forståt, ja, ikke engang husket ... 
da kom de! 

Jeg viste det fra mig, og det kom igjen. — Det 
kcwn igjen, og det kom igjen! ... Og så blev jeg som 
lamslåt. — Da du tog mig ved armen og sa'; nu må 
du ind! — da kunde jeg næsten ikke tænke. Det gik 
rundt. 

N o r d a n. 

Ja, jeg bar mig ad som en stor tull — første gang 
og anden gang. 

Svava. 

Nej, det var bra! Bare bra! 

Det kom jo galt; det er sandt. Jeg må tale med 
Alf; for det skal ikke stå så. 

Men ellers var det bra! Nu gjælder det at bli 
færdig. 

Nord an. 

Hvad mener du med det? 

Svava. 
Hvor er mor? 

N o r d a n. 
Kjære min pige, du skulde ikke foretage dig noget 
idag. Helst ikke tale med nogen! Gjør du det, — 
ja, da ved jeg ikke, hvad som kan hænde. 

Svava. 
Men jeg ved det. — Ja, det nytter dig ikke ! — Du 
tror, jeg er bare nervøsitet idag. Og det er jeg også. 
Men siger du mig imod, blir det bare værre. 

Nordan. 
Jeg siger dig jo heller ikke imod; jeg bare ... 

Svava. 
Ja, ja, ja ! — Hvor er dog mor ? — Og Alf må d u 
få hid! Jeg kan jo ikke gå til ham, — hvad? Eller 
tror du, han er for stolt til at komme hid efter det 
igår? Å-nej, han er ikke det, Alf? Sig ham, han 
må ikke være stolt mod en, som er så ydmyget. 

(Grater.) 

Nordan. 
Men er du også istand til — ? 

Svava. 
Du ved ikke, hvad jeg er istand til, du! Men jeg 
må bli færdig snart. For dette har nu stat længe på. 

Nordan. 
Jeg skal altså be' din mor — ? 

Svava. 
Ja! — Og Alf — ? 

Nordan. 
Om en stund, ja. — Og dersom du ... 

Svava. 
Nej, ikke noget »dersom« ! 

Nordan. 
Og dersom du trsenger til mig, så rejser jeg ikke, 
før du er »færdig«, som du siger. 

(Svava hen til ham og omfavner ham. Han går.) 

ANDET MØDE. 

Svava. (Om lidt kommer) fru Riis. 

Fru Riis 

(går imod datteren). 
Mit barn ! (Stanser.) 

Svava. 
Ja, mor; jeg kan ikke gå mod dig. Jeg skjælver 
også over hele mit legeme. 

Og du ved ikke, hvad det er? Det er ikke gåt op 
for dig, at du ikke kan behandle mig således? 

Fru Riis. 
Behandle dig, Svava? 

Svava. 
Gud, mor! At du la'r mig leve her dag ud, dag 
ind, — år ud, år ind — uden at la' mig vide, hvad jeg 
lever sammen med? La'r mig forkynde de strængeste 
grundsætninger fra et hus som vort ? Hvad vil man sige 
om os, når nu alt blir kjendt? 

Fru Riis. 
Du vilde da vel ikke, jeg skulde sige mit barn, 
at ... 

Svava. 
. . . ikke sige mig det, mens jeg var barn ! Men da 
jeg blev voksen? Jo! under enhver betingelse! Jeg 
må da få vælge, om jeg vil leve hjemme i sligt eller 
ej ! Jeg må da få vide, hvad alle folk ved, — eller 
hvad de nårsomhelst kan få vide. 
Fru Riis. 
Dette har jeg aldrig tænkt således. 

Svava. 
Aldrig tænkt således? Mor! 
Fru Riis. 
Aldrig! — For at skåne dig, for at ha fred over 
vort hjem, mens du var barn, og siden over dine stu- 
dier, dine interesser og glæder, Svava, — for du er jo 
ikke som andre! — har jeg våget til det utrolige over, 
at du intet fik vide ! Jeg trodde, det var min pligt ! 
Du har ingen anelse om, hvad jeg har nedladt mig til — 
for din skyld, barn ! 

Svava. 
Men det har du ingen ret til, mor ! 

Fru Riis. 
Ingen ret til — ? 

Svava. 
Nej ! Nedværdiger du dig for min skyld, så ned- 
værdiger du jo også mig! 

Fru Riis 

(bevæget). 

Men gud, Svava — ! 

Svava. 

Ja, jeg bebrejder dig ikke noget, mor! — Nej, ikke 
for alt i verden ! Kjære mor ! — Jeg er bare så uende- 
lig bedrøvet og forfærdet over dig, — at du kunde gå 
med en slig hemmelighed ! Altså aldrig et øjeblik være 
rigtig dig selv mod mig! Bestandig skjult! Nej, at 
du kunde høre mig rose, hvad som ikke var ros værd; 
du kunde se mig ha tillid, se mig kjærtegne ... mor, 
mor, mor! 

Fru Riis. 

Ja, jeg har følt det selv! Ja, ja! Tusene gange! 
Men jeg trodde, jeg turde ikke! Det var galt — å, 
galt! Jeg forstår det. 

Men vilde du, at jeg skulde gåt min vej, straks jeg 
selv fik vide det? 

Svava. 

Det tør jeg ikke sige. Du har selv afgjort det. 
Enhver får afgjøre det, — eftersom hun har kjærlighed 
og kræfter til. 

Men da det varede ved, til jeg blev voksen — ! 

Naturligvis var det derfor, jeg atter tog fejl. Ti 
jeg var jo biet opdraget til at ta fejl. 

(Riis høres njnine fra venstre.) 

Fru Riis. 

Gud i himmelen, der er han ! 

(Riis sees i det samme foran vinduet til venstre. Men ved deren 
stanser han, og med et: „Det er sandt!" vender han og går hurtig ud.) 

Fru Riis. 
Du blev rent forvandlet, barn ! Du gjør mig bange, 
Svava! Du vil da vel ikke — ? 



Digitized by CjOOQ iC 



- 3i8- 

Svava. 
Men hvad har du da tænkt dig, mor? 

Fru Riis. 
At jeg har tålt så meget for din skyld, så at du må 
kunne tåle lidt for min. 

Svava. 
Af dette? Aldrig det mindste! 

Fru Riis. 
Men hvad vil du da? 

Svava. 
Naturligvis straks gå herifra. 

Fru Riis 

(gir et skrig). 

Så går jeg med! 

Svava. 
Du? Fra far?! 

Fru Riis. 
Det er for din skyld, jeg har biet hos ham. Uden 

dig ikke en dag! 

Du vil ikke ha mig med?! 

Svava. 
Kjære mor! — Jeg må få vænne mig til dette ny. 
Også du er jo biet ny. Jeg har jo også ta't fejl af dig. 
— Jeg må få vænne mig til det. — Jeg må få være 
alene. — Ja, bliv nu ikke så ulykkelig! 
Fru Riis. 
Dette tilslut! Å, gud, dette tilslut! 

Svava. 
Kjære mor! Jeg kan ikke andet. Jeg går nu ud 
til mine barnehjem og ofrer mig helt for dem. Jeg 
må, jeg må! Får jeg ikke være alene, så rejser jeg 
længer bort. 

Fru Riis. 
Dette er det værste af altsammen. Dette er det 
værste. — Der hører jeg — ? Jo, det er han! Ikke 

sig noget nu! — For min skyld ikke noget nu; jeg 
kan ikke mere! Ikke på én gang! — Prøv at være 
venlig! Svava! Hører du! 

(Riis kommer nynnende igjen, denne gang med en yderfrak p& 

armen.) 

(Svava iler frem, og efter lidt usikkerhed sætter hun sig til venstre 

med ryggen halvt mod hojre og halvt mod baggrunden. Hun søger 

ivrig noget at ta sig for.) 



TREDJE MØDE. 

Svava. Fru Riis. Riis. (Senere) A 1 f . 

Riis 

(lægger frakken fra sig. Han er i festdragt og bærer St. Olavsordenen). 

God morgen, mine damer! God morgen! 

Fru Riis. 
God morgen ! 

Riis. 
Første store nyhed: Hvem kjørte mig fra slottet? 
Christensen I 

Fru Riis. 
Virkelig ? 

Riis. 
Ja! Den vrede gud fra igår! Ja! — Han og min 
bror generaldirektøren. Oppe på slottet var jeg den 
første, han hilste på, da han kom. Han præsenterte 
mig, konverserte mig — rent på udstilling! 

Fru Riis. 
Jaså! 

Riis. 
Der er selvfølgelig intet hændt her igår! Ingen 
hanske er kastet nogensteds i verden, end sige i an- 
sigtet på hans førstefødte! Christensen, den ærvær- 
dige kommandør af dags dato, føler behov til fred ! Vi 
endte med at drikke champagne hos min bror. 

Fru Riis. 
Det var jo morsomt ! 



Digitized by CjOOQ iC 



— 320 — 

Riis. 

Altså: godt humør, mine damer! Her er ingen 
ting hændt! Absolut ingen ting! Vi begynder rent 
og fint på en ren og fin dug, hvorpå der aldrig er 
spildt er dråbe! — 

Fru Riis. 

Det var jo heldigt! 

Riis. 

Ja, ikke sandt? Denne vor datters noget stærke 
udladning har lettet hendes eget sind, rensket de andres 
begreber, — luften er behagelig let, for ikke at sige 
frugtbar. 

Fru Riis. 

Og på slottet? Hvorledes var det der? 
Riis. 

Ja, du ... når jeg så mig om blandt alle os ny- 
bagte, så kan jeg jo ikke glat væk sige, at det er dyden, 
som belønnes her i verden. 

Man præsenterte os alligevel et gruelig højtideligt 
opråb. Der var noget, vi skulde redde ... jeg tror 
sågu det var staten? ... eller det var kirken? ... ja, 
det ved jeg ikke; for jeg læste det ikke. De skrev 
under allesammen 1 

Fru Riis. 

Du også? 

Riis. 

Jeg også! Hvorfor skal man ikke være med i så 
godt selskab? Deroppe paa højden af livet får man 
et gladere, et friere syn på tilværelsen ! Al verden der- 
oppe var venner! Man kom hen og gratulerte mig — , 
j^ vidste tilsist ikke, om det var på min datters, 
vegne eller på mine egne; heller ikke vidste jeg, at 
jeg havde så mange venner her i byen, end sige ved 
hoffet! Men i så strålende selskab og i en luft af 
ros og komplimenter og elskværdighed tar man det 
ikke nøje med nogen ting! Og så mandfolk, bare 
mandfolk! Der er dog — om forladelse, mine damer! 

— undertiden en egen charme ved at være blandt bare 
mandfolk, feststemte mandfolk. Konversationen blir 
mere krydret, faktisk, robust; latteren livligere. Man 
forstår hverandre, næsten før man snakker. 
Fru Riis. 

Du er nok rigtig glad idag? 
Riis. 

Ja, det ved gud, jeg er! Og jeg vilde så gjærne, 
alle mennesker skulde være det ! Livet kunde kanske 
være meget bedre; men set sådan fra højden kunde 
det også være meget værre. Og hvad os mandfolk an- 
går, så — har jo også vi vore fejl; men vi er i 
grunden ganske morsomme. Det blev, skam, kjedeligt 
uden os. 

Lad os ta livet, som det er, min kjære, søde Svava! 

(Han nærmer sig hende. Hun rejser sig.) 

Hvad er dette? Er du endda i dårligt humør? 
Når du har fåt fiket ham op med din egen hanske, 
og det i fuldt familjeråd? Kan du med billighed for- 
lange mere af livet? Jeg synes, du skulde storle, jeg! 

Eller står noget på? Hvad? Nej, hvad er det 

nu igjen? 

Fru Riis. 



Det er — 
Det er — ? 



Riis. 



Fru Riis. 
Jo, det er ... at om et øjeblik konmier Alf. 

Riis. 
Hid? Alf? Om et øjeblik? Hurra! Så kan jeg 
forstå ! 

Men hvorfor sa' I mig ikke det straks? 

Fru Riis. 
Du har talt den hele tid, siden du kom ind. 

Riis. 
Det har jeg vist også, ja! 

Ja, om du tar det alvorlig, kjære Svava, så tillader 
du vel din »ridderlige« papa at ta det muntert? For 
mig morer det ganske overordentlig. Jeg blev i godt 
humør straks idag, bare jeg så på Christensen, at ingen 
ting var ivejen. 

Så Alf kommer her om et øjeblik ? Da forstår, jeg 
det hele! Hurra, én gang til! Hør, det er dog det 
prægtigste af alt, som endnu er hændt idag! Jeg 
tror sandelig, jeg vil spille en festouverture til hans 
komme ! 

(Går nynnende mod pianoet.) 

Fru Riis. 
Å-nej ! Riis ! Hører du ! Å-nej ! 

(Riis spiller og herer intet. Fru Riis går op og stanser ham, idet 
hun viser på Svava.) 

Svava. 
Lad ham spille! Kjære, lad ham bare spille! 
Denne uskyldige lystighed, som jeg har beundret, fra 

jeg var barn ! ... (Brister i gråd, men henter sig igjen.) Af- 
skyeligt ! Forfærdeligt ! 

Riis. 
Du ser ud, som du har lyst til at kaste med han- 
sker idag også, du. Det har slet ikke gåt over. 

Svava. 
Nej, det har ikke det! 

Riis. 
Her skal du få låne mine, hvis du ikke selv ... 

Fru Riis. 
Riis! — Ikke det! 

Svava. 
Jo, det også ! — Kjære, lad ham håne os ! — Den, 
som har hans sædelige alvor, bør håne os! 

Riis. 
Hvad mener du med det? Er det mangel på sæde- 

ligt alvor, at jeg ikke sværmer for gamle jomfruer og 
sur dyd? 

Svava. 
Far! Du er — 

Fru Riis. 
Svava, dog! 

Riis. 
Nej, lad hende tale ud! Det er noget splitter nyt 
at se en velopdragen pige kaste hansker i ansigtet på 
sin forlovede og sigtelser i ansigtet på sin far ! — Især, 
at det sker for moralens skyld! 
Svava. 
Tal ikke om moral! Eller tal til Mrs. North om 
den! 

Riis. 
Mrs. ... Mrs. ...s? Hvad har hun med — ? 

Svava. 
Ti stille! — Jeg ved alt! Du har ... 

Fru Riis. 
Svava ! 

Svava. 
Det er sandt ... for mors skyld ikke videre! 
Men da jeg igår kastede hansken, som du taler så 
meget om, da vidste jeg det. Det var derfor! Det 
var mod alt sligt, mod begyndelsen og fortsættelsen, 
mod ham og mod dig! Da forstod jeg din hellige iver 
i denne sag — og din moralske forargelse, som du lod 
mor høre og se på! 

Fru Riis. 
Svava ! 

Svava. 
A, din hensynsfuldhed, din høflighed mod mor, som 
j^g også så ofte har beundret ! Din spøg, dit gode hu- 
mør, din elegance, — nu først ved jeg, hvad -det be- 
tydde ! — Å ! Nej, jeg kan ikke mere tro på nogen 
ting! Det er forfærdeligt, forfærdeligt! 

Fru Riis. 
Men, Svava! 

S V a V a. 

Hele livet er biet urent for mig! Det beste, det 
kjæreste er jo biet sort. Jeg føler det derfor også 
siden igår, som om jeg var kastet ud. Og det er jeg 
jo også — fra alt det, jeg holdt af og satte højt, uden 
at jeg selv har den ringeste skyld i det. 

Og alligevel er det ikke smerte, det, jeg føler mest 
af; nej, det er ydmygelse, det er skam. Alt, jeg har 
gåt og sagt, er jo nu biet til store ord, — og det, jeg 
har gjort i min egen sag, også til store ord ... og det 
uden at det er min skyld ! For det er d i n skyld ! 

Jeg trodde, jeg vidste noget om livet før også. Nej ; 
jeg skulde nok få vide mere! Det er vel, forat jeg 
skal bøje mig så vidt, at jeg tilsist passer i det. Nu 
først er det mig klart, hvad du gik her og lærte mig 

— og tog mor og gud til vidne på! Men det skal 
ikke nytte! 

Jeg siger, det er meget, at en kan holde ud, hvad 
jeg har tænkt igår, inat, idag. Men så er det én gang 
for alle gange; ti siden kan aldrig noget mere over- 
raske ! 

Å, at en mand har hjærte til at la' sit barn op- 
leve sligt! 

Fru Riis. 
Se på din far! 

Svava. 
Ja, — synes du, det er svært, hvad jeg siger dig, 

— så husk, hvad jeg før har sagt dig! Ikke længer 
siden end her igår formiddag. Da har du mål for, 
hvor jeg har trod på dig, far ... og deraf også for, 
hvad jeg nu kjender her! — Å — ! 

Riis. 
Svava ! 

S V a V a. 
Du har ruineret hjemmet for mig! Næsten anden 
hver stund i det er biet fordærvet. Og jeg kan ikke 
tænke mig det i en fremtid heller. 

Riis og fru Riis. 
Men, Svava!? 

Svava. 
Nej, jeg kan ikke! Trygheden er borte. Og da 
er der ikke mere noget hjem. Så er det bare at bo til- 
leje, da. Siden igår bor jeg tilleje. 

Riis. 

Sig ikke det! Mit barn! 
Svava. 

Ja, jeg er dit bam. Bare du siger det som nu, 
kjender jeg det dybt. Alt det, vi har levet sammen, 
vi to! Alt det morsomme på vore rejser; alt det, vi 
har læst sammen, spillet sammen, ... det kan ikke 
huskes, og det kan ikke tages op igjen ! Derfor kan 
jeg heller ikke bli her. 

Riis. 

Du kan ikke bli her ? ! 

Svava. 
Det vil minde mig så sart. Alt er jo nu forvrængt. 

Fru Riis. 
Du skal se, du kan ikke gå heller! 

Riis. 
Men — jeg kan gå! 

Fru Riis. 
Du? 

Riis. 
Og mor og du blir her? — Men, Svava? — 

Svava. 
Nej, det tar jeg ikke imod! — komme, hvad der 
vil — 

Riis. 

Sig ikke mere! Svava, jeg ber! Gjør mig ikke 
altfor, altfor ulykkelig! Husk, at jeg aldrig før idag 
... Aldrig har tænkt at gjøre dig ... Kan du ikke mere 
holde mig ud, ... kan du ikke det, ... så lad mig få 
rejse! Det er jo jeg, ... som er den skyldige. Hører 
du, Svava ! Jeg, ikke I ! I må bli her ! 

Fru Riis. 
Gud, der er Alf! 

Riis. 
Alf! 

(Stilhed.) 

Alf 
(stanser i døren. Stilhed). 

Jeg skal måske gå igjen — ? 

Riis. 

Gå igjen? Gå igjen, siger De? Nej, 

på ingen måde! Nej! — Nej, det kunde ikke være 
belejligere! Nej, det kunde virkelig ikke! Min ven; 
min kjære ven! Tak! 

Fru Riis 

(til Svava). 

Vil du være alene — ? 

Svava. 

Nej, nej, nej ! 

Riis. 

De vil tale med Svava — ja? 

Jeg holder det for rigtigst, at jeg så dra'r mig til- 
bage. I bør jo nu få tale frit ud. Være alene. Na- 
turligvis, ja! De tillader altså, at jeg fjærner mig? 
Ikke sandt? Jeg har også et højst vigtigt ærend ind 
til byen. Undskyld ! Jeg skal gjøre en smule omklæd- 
ning i al hast. Undskyld ! 

(Ind i sit kammer.) 

Alf. 
Jeg kan naturligvis komme en anden gang. 

Fru Riis. 

Men De ønsker vist gjæme en samtale nu straks? 

Alf. 
Her skal ikke være spørsmål om, hvad jeg ønsker. 
Jeg ser det — og jeg hørte doktor Nordan sige det 
— , at frøkenen er anstrængt. Men jeg holdt det allige- 
vel for pligt at melde mig. 

S V a V a. 
Og jeg takker Dem for det ! Det er mere, — meget 
mere, end jeg har fortjent. Men jeg vil også sige 
Dem det straks, at det igår — jeg mener formen for 
det igår — , det kom af, at jeg en stund i forvejen 
havde fåt vide noget, som jeg aldrig havde vidst før. 
Og det blandede sig ind. 

(Hun kan ikke skjule sin bevægelse.) 

Alf. 
Jeg vidste, at det igår — det angrede De idag. 
De er så god. Og det var mit eneste håb om at få 
se Dem igjen. 

Riis 

(kommer delvis omklædt ud af sit rum). 

Er der nogen, som har et ærend ind til byen? Så 
skal jeg besørge det, — ja? Jeg har tænkt mig, at 
damerne kanske nu vilde gjøre en Igengre eller kortere 
udenlandsrejse? Hvad siger I om det? Når tankerne 
er på veje at bli — ja, hvad skal man kalde det? — 
for strænge eller måske rettere for tunge, adspreder 
det så mærkelig. Jeg har ofte prøvet det med mig 
selv. Å, ofte! — Ja, tænk på det! Ikke sandt? — 
Jeg kunde lige godt træffe forføjninger nu straks, hvis 
det var så, — hvad? 

Altså: farvel så længe! Og tænk på det! Jeg 
selv finder det så udmærket. 

(Ud af døren og går til venstre.) 
(S V a V a ser smilende på, sin mor og gjemmer derpå sit åsyn.) 

Fru Riis. 
Jeg vil få lov til en liden stund at — 

S V a V a. 
Mor! 

Fru Riis. 
Jeg kan ikke andet, du ! Jeg må samle mig. Dette 
er for meget for mig. Jeg skal ikke gå længre bort 
end ind der. (Peger til venstre.) Og jeg skal snart være 
her igjen. 

(S V a V a kaster sig på en stol ved bordet, overgi't til sin bevægelse.) 



FJERDE MØDE 

s V a V a. Alf. 
Alf. 

Nu har jeg en følelse af, at det hele er kommet 
tilbage til os to. 

S V a V a. 
Ja. - 

Alf. 
De kan vel forstå, at jeg siden igår ikke har gjort 
andet end holde taler til Dem? — Men det nytter mig 
ikke stort nu. 

S V a V a. 
Det var dog snilt. De kom. 

Alf. 

Må jeg da få lov til at be' Dem om én eneste ting, 
men om den af alt mit hjærte: vent på mig! 

For nu ved jeg, hvad som fører frem til Dem. Vi 
har jo lagt vor livsplan, vi to, og skjønt jeg nu blir 
alene om den, — jeg skal føre den igjennem ! Urokke- 
lig! Så kanske De en dag, når De ser, hvor tro jeg 
har været ? 

Det er pålagt mig ikke at plaige Dem, aller- 
mindst idag. Men et svar? Så stilt, så lidet som mu- 
ligt? — Et §var? 

S V a V a. 



Men hvorfor? 



Alf. 
Jeg må ha det at leve på. For jeg hører til de 
mænd, at jo højere kransen hænger, des mere er livet 
værdt for mig. 
Et svar! 

S vava 

(forsøger, men brister i gråd). 

Ja, De ser, at alting bevæger mig idag. Jeg kan 

ikke. Hvad vil De også? At jeg skal vente? 

Hvad vil det sige? At være færdig — og dog ikke 
færdig; forsøge på at glemme — og bestandig bygge 

op igjen. (Overvældes atter af bevægelse.) Nej ! 
Alf. 

Jeg ser, De må være alene. Men det er mig aldeles 
umuligt at gå! 

(S V a V a rejser sig for at skjule sin bevægelse. Alf g&r efter og 
kaster sig på knæ.) 

Alf. 
Et eneste ord til mig! 

S V a V a. 
Men forstår De da ikke, at dersom De kunde gi 
mig den fryd én gang til, som bare den store tillid 
gir, — tror De, jeg da ventede på Dem? Nej, jeg 
kom og takkede Dem på mine knæ! Kan De et øje- 
blik tvile om det? 

Alf. 
Nej, nej ! 

S vava. 
Men jeg har den ikke. 

Alf. 
Svava ! 

S V a V a. 
Jeg ber Dem! 

Alf. 
Farvel! — Å, farvel! — Men på gjensyn? — På 
gjensyn ? 

(Han går. Men ved døren stanser han.) 

Jeg må ha et tegn! Et bestemt tegn! Ræk en 
hånd ud mod mig! 

(S V a V a vender sig nu mod ham og rækker begge sine hænder. 
Han går.) 

Fru Riis 

(kommer fra deren til venstre). 

Lovede du ham noget? 

S V a V a. 
Jeg tror det. 

Hun lægger sig i stor bevægelse op til moderen.) 

PERSONER. 



Professor T y g c s e n. 
Fru Karen Tygesen 
Helga, deres datter. 
Fru Birgit Remer. 
Professor T u r m a n. 
Henning, maler. 
M a 1 1 a. 
Ane. 

FORSTE HANDLING. 



Et stort rum; dets vinduer vender ud til venstre*). På den mod- 
satte væg er dør ind til professor Tygesens arbejdsrum. I baggrunden 
er midtpartiet åbent ud til en bred gang. Svære portierer på begge 
sider. Midt i gangen ferer en trap, belagt med tykt tæppe, op til 
andet stokværk. Under trappen dør til kjælderen. Gangen og trap- 
pen udstyret som et museum. Det samme er tildels værelset herinde. 
Gjenstandene skriver sig fra de forskjelligste folkeslag. 

På begge sider af døren står to bord, belagt med opslagne bøger 
og en mængde papirstrimler, ordnede i små pakker, hver med en sten 
over. Fremme til højre en sofa, foran den et bord med fruentimmer- 
sager på. På den andre siden et staffeli, på det et portræt i naturlig 
størrelse. Stoler, et stort spejl o. s. v., alt stilfuldt. 

FØRSTE MØDE. 

Døren til gangen står åben, og derfra høres latter. Fru Karen 
Tygesen og fru Birgit Rømer er derude. 

Karen. 
Jeg kjendte dig ikke straks. 

Birgit. 
Og jeg dig, — å, før jeg så dig! 

Karen. 
Ha, ha, ha! 

Birgit. 
Ja, på den latter kjendte jeg dig! Den er ganske 
som for 17 år siden. 



♦) Venstre og højre i rummet. 

Karen. 
Å-ha, du vidste, vi bodde her? 

(De kommer begge ind.) 

Birgit. 
Jeg havde kjendt dig på den latter, om det var i 
Australien ! — I har jo været der også ? 

Karen. 
Hvor har vi ikke været? — Ha, ha, hal 

Birgit. 
Ha, ha, ha, jeg må le med dig. Gud, hvor dette 

er morsomt ! (De omfavner og kysser hverandre.) Nej, hvor 

du har holdt dig godt, Karen! 

Karen. 
End du da? Du er jo næsten en ung pige! 

Birgit. 
Den sender jeg tilbage! 

Karen. 
Jeg vidste, du snart vilde komme! 

Birgit. 
Ja, du vidste, jeg havde arvet vor gamle slægts- 
gård. 

Karen. 
»Hesteskoen« ! Vor ungdoms drøm! 

Birgit. 
Gud, ja. 

Karen. 
Jeg er derude mindst én gang om ugen. 

Birgit. 
I »Hesteskoen« ? 

Karen. 
D. V. s., jeg farer forbi til instituttet. 

Birgit. 
Ja, der ligger jo et pigeinstitut lige ved. 

Karen. 
Og der har vi vor datter. 

Birgit. 
Er hun der? Du har bare ét barn — og har hende 
i institut? 

Karen. 
A, det er sådant et udmærket institut. For resten 
var det ikke bra at ha hende hjemme. Tygesen må 
ha ro. 

Birgit. 
Men så er hun jo ikke langt borte.? En liden time 
derud. 

Karen. 
Jeg besøger hende hver søndag. 

Birgit. 
Men hun var i byen igkr? 

Karen. 
Helga? Nej. 

Birgit. 
Jeg så to unge piger i teatret igåraftes, og min 
nabo sa^ at den ene ligned din datter. 

Karen. 
Ligned Helga? 

Birgit. 
Det var således, jeg fik vide, I bodde her. 

Karen. 
Vi har bod her vel et år nu. 

Birgit. 
Ja, det vidste jeg ikke. Jeg kom her iforgårs. I 
»Hesteskoen« var malingen ikke tør uden i et eneste 
rum, — det store, du ved, midt foran, — det med 
karnappet på. 

Karen. 
Der hvor det spøger! 

Birgi;t. 
Der hvor det spøger, ja! Og did må vi endda 
gå på brætter. Gud ved, hvad slags fernis malerne 
bruger her hjemme i Norge, siden den aldrig tørker. 
Vi hænger fast som fluer. — Nu, så flyttede jeg til- 
bage på hotellet. Men skulde jeg være i byen, så 
vilde jeg gå i teatret og se gamle ansigter. Det var 
jo søndag. 

Karen. 
Det samme gjorde vi. 

Birgit. 
Der var ganske fuldt. Jeg satte mig helt foran i 
en sniploge. Alle glodde på mig, ingen kjendte mig. 
Jeg havde også kikkerten foran øjnene den hele tid, 
tæppet var nede. 

Karen. 
Nu, hvad var dit indtryk? 

Birgit. 

Jeg tænker mig, det måtte ha været det samme, om 
jeg havde været borte i loo år I Det meste nyt, nej 
så aldeles nyt! Så noget, som aldrig blir nyt. Fru 
Holm sad endnu i parket, lige varm og rund og blid; 
det var bare ikke fru Holm, men hendes datter, vor 
lille Augusta. Fru Holms gamle mor sad der også. 
Sammenkrøben og tynd — og lige glad i skuespil som 
altid. Men det var ikke fru Holms mor; det var fru 
Holm selv. 

Karen. 

Ha, ha, det er virkelig sandt. 

Birgit. 
Og når der er en forandring, du, så er det den 
sort, som at Brunfamiljens store næse er flyttet. Den 
sidder nu i Torp'érnes bollefjæs. 

Karen. 
Ha, ha! De familjer er også svært sammengiftet. 

Birgit. 
Men alt det, jeg kjendte igjen, var ingenting mod 
det, jeg ikke kjendte. 

Karen. 
Ja, har du set magen? De fleste her er ny! 

Birgit. 
Nordmændene må være et gruelig uroligt folkefærd. 

Karen. 
På vore rejser traf vi nordmænd overalt, — bare 
der flød vand. — Men du sa', der var nogen, som 
ligned Helga? 

Birgit. 
Ja, der var. — Ved du, jeg må virkelig få ta kåben 
af mig? 

Karen. 
Kjære ! 

Birgit. 
Tidlig imorges gik jeg ud, og da var det koldt. 
Men nu — ! For overgange! 

Karen. 
De er vel lidt kvassere end i Odessa? 

Birgit. 
Å, de kan være kvasse nok der. 

Karen. 
Jeg skal ta din kåbe. 

Birgit. 
Vist ikke! 

(Lægger den over et af de lange bord.) 

Karen 

(skriger). 

Birgit. 
Gud, hvad er det? 

Karen. 
Tygesens optegnelser! Uddrag! Du har lagt din 
kåbe netop over dem, han nu holder på med. — 

Gud, der kommer Tygesen! 

(Skynder sig at hænge kåben over en stol.) 

Birgit. 
Jeg glæder mig til at se ham. 

(Begge står stille.) 

Karen 

(går hen og ser ud). 

Nej, der var ingen. 

Birgit. 
Var der ingen? 

Karen. 
Nej. Men nu kommer han straks. 

Birgit. 
Kjære, har han sine optegnelser liggende her? 

Karen. 
Han har ikke plads til alle derinde. 

(Hun løfter kåben forsigtig og lægger den over en stolryg.) 

Birgit. 
Men alle disse småsten? 

Karen. 
Ja, dem må vi lægge op igjen, hver på sin pakke. 
Så! Det er, fordi pakkerne ikke skal blandes om 
hverandre. — Dette er Rusland. 

Birgit. 
Rusland ? 

Karen. 
Han skriver nu om Rusland. Og så længe er hele 
huset i Rusland. Du kunde let ha gjort ordentlig 
ugreje ! 

Karen. 
Å, der er ugreje nok før der. 

Karen. 
Her er optegnelser om Ruslands sprog. 

Birgit. 
Det der? 

Karen. 
Han holder netop på med sprogene nu. Du kan 
ikke tænke dig, hvor mange der er! — 

Birgit. 
Sæt så, jeg kom og blandede alle disse sprog sam- 
men! 

Karen. 
Ja, du kan tro, det blev ikke spøg! Se så! — 
Nu håber jeg dog, det er, som det var — 
Birgit. 
— før sprogforvirringen. 

Karen. 
Ha, ha ! Det er rasende morsomt, at du er så ufor- 
andret ! 

Birgit. 

Synes du ? (De går under dette påny fremover igjen ; men stan- 
ser nu foran vinduerne.) Nej, som her er vakkert her hjemme ! 
Jeg forstår ikke, at jeg havde glemt det. Eller kanske 
havde jeg aldrig set det. Jeg var jo så ung dengang. 

Karen. 
Ja, vakkert er her! 

Birgit. 
Og våren her! Jeg har aldrig set vår før. 

Karen. 
Andre siger, vi har ingen vår. 

Birgit. 
Så er det sommeren da, som ser ud som vår. Nej, 
jeg vil ta mig en rundrejse i landet! Der skal jo 
andensteds være endda dejligere. 

Karen. 
Å, her er blidt og storartet om hinanden. 

Birgit. 
Noget sådant som dette løvspræt og denne græs- 

'•'X-tf Har du vs, a-C-et *å zrx* ^J% Césl fjjre! Og 
i^r**^ ffirx iscTDe:- dur Sllr: Irr ier er i det ! — Men 
K^mrjttkerje !icr er I:^*scci Ekke gli3e^ 

Karen. 
Ikke nok f:r dig. 

Birgit. 
De gir. scm de stiilde ben •o^ lægge kranser på 
«i grav. — Kjære. maler du? 

Karen. 
Xej, jeg maks. Jeg d^al dra' staffeliet lidt læn- 
gere frem, så du kan se. — 

Birgit. 
5fen det er jo malet af en mester? 

Karen. 
Han er det. Du har vist set hans navn ofte. 
Henning. 

Birgit. 
Er det Henning ? Hvor det er udma»ket, Karoi ! 

Karen. 
Finder du? 

Birgit. 
Han er dog vel ikke forelsket i dig? 

Karen. 
Nej, hvordan kan du falde på — ? Ha, ha! 

Birgit. 
Der er noget i den opfatning, der — ! Og så blev 
du selv så livlig, da vi — 

Karen. 

Jeg? 

Birgit. 
En gliV så let i maling, ved du. 

Karen. 
Nej, men Birgit! Taler du af erfaring? 

Birgit. 
Tildels. Jeg kjendte en maler »på studierejse«. 
Han var gift; men jeg tror ikke, han rigtig vidste med 
hvem. 

Karen. 
Ja, denne er ikke gift, da. 

Birgit. 
Nej-nej. Men han er jo så forelsket af sig. 

Karen. 
Hvorledes ved du det? 

Birgit. 
Jeg så ham i teatret igåraftes. 

Karen. 
Henning ? 

Birgit. 
Det var han, som sad sammen med de to unge 
piger. Og da hørte jeg et og andet om ham. 

Karen. 
Af hvem? 

Birgit 

(mens hun bestandig ser på billedet). 

Den samme dame ved siden af mig. I den bagerste 
loge så jeg to unge piger og en herre le og more sig 
så kostelig. Jeg så det mellem første og anden akt; 
mellem anden og tredje igjen, og så spurte jeg. De 
to piger sad og trykte sig langt bag for ikke at være 
kjendt. Og den ene, sa' de, ligned din datter. 

Karen. 
Nej, Helga var der ikke; fik naturligvis ikke lov 
til at ta i teatret uden vort samtykke. Det er sådant 
et udmærket institut. 

Birgit. 
Men på den måden fik da jeg høre, at I var her. 
— Alle kjender din mand. Han er jo så berømt. 

Karen. 
Ja, han er biet det i de senere år. 

Birgit. 
I Italien så jeg netop nu hans navn i et tidsskrift. 
— Men han skal jo være så rar, du ? 

Karen. 
Jaså? Ha, ha; hvem har sagt det? 

Birgit. 
Nå, det husker jeg virkelig ikke. Dog en kan jeg 
nævne: min mand. 

Karen. 
Ja, der kommer Tygesen, så kan du selv se! 

Birgit. 
Er det han, som nu er i gangen? 

Karen. 
Ja, nu er han i gangen. Han har nu gåt sin mor- 
gentur. 

ANDET MØDE. 
Tygesen 

(udenfor). 

Tattera — tattera — ta — san ! — (i dercn.) For et 
vejr! Det gyver af sol! Og som det dufter derude! 

(Går mod sit rum.) 

Karen. 
Men ser du ikke — ? 

Tygesen. 
Hvad? A! 

Karen. 
Min mand, — fru Birgit Rømer. 

T y g e s e n. 
Birgit — Rømer? D. v. s. Birgit Hamre! Gift 
med gamle Rømer i Odessa, han med kalotten og de 

to papegøjer derinde i det store kjølige rum med por- 
cellænsgulvet ! Vi var der en hel uge ! Og De var 
der ikke! 

Birgit. 
Ja, det var forargeligt. 

Tygesen. 
Vist var det forargeligt. — Så nu er De kommet 
flyvende fra det Sorte Hav! Og slår ned i »Heste- 
skoen« ? Gud, hvor det sted ligger vakkert der i bak- 
kerne! Ligger på sine to armer og ser udover. (Folder 
hænderne under hagen.) Vi har vort pigebarn derude i in- 
stituttet. Et udmærket institut ! — Når kom De, kjære ? 
Bi nu lidt: — jeg må se på Dem! 
Karen. 
Min mand er meget nærsynt. 
T y g e s e n. 
På mine rejser, ser De, Ijar disse pokkers kikkerter 
ædt øjnene ud af hodet på mig. Altså: — men De 
er jo en ung pige. 

Birgit. 
Det samme siger jeg om Deres hustru. 

T y g e s e n. 
Karen? Gift, da hun var i6 år, har en datter på 
næsten seksten ; seksten og seksten gir to og tredive år ! 
To og tredive år er Karen! Men så må vi dra' fra 
det år, hun gik med Helga. 

Birgit. 
Lægge til, mener De? 

Tygesen. 
Om forladelse: lægge til! Det må vi! Altså: 
Karen er næsten 33 år, er Karen! Der kan De se! 
Birgit. 
Og jeg er vel 35. 

Tygesen. 
Er De? Men Karen ser ældre ud. 

Birgit. 
De må være meget nærsynt. 

Tygesen. 
Virkelig? — Lad mig se! 

(Karen undviger og går med det samme ud i gangen. Døren står 
åben.) 

Tygesen. 
Hun tør ikke! Det tænkte jeg nok! — Å, vi har 
gåt for langt idag: jeg er biet for varm. Undskyld, 
frue, at jeg ikke tar hatten af. Jeg må beholde den på, 
og frakken også, til jeg skifter. Nej, det var Turmans 
skyld. Pokkers Turman! Jeg kunde ikke få ham til 
at forstå mig! I grunden har han ingen fantasi. Og 
uden fantasi ingen opdagelse, det siger jeg bestandig; 
det gjælder videnskabsmanden som alle andre. Men 
hvad gjør Turman? Han husker jo alt, han engang 
har glod på, og så tar han og lægger det stykke for 
stykke tørt sammen, alt det, som vides om samme ting ! 
Nu gjælder det I star. De ved gudinden Istar. Om 
hendes betydning er der megen strid, å, megen! Så 
sætter han op hver linje, hvert ord, hvert tegn i alle 
de babyloniske og assyriske myter, som handler cnn 
Istar. Og på den måden, ser De, — altså ved at sætte 
dette sammen akkurat som stykkerne i en bil ledæske ... 

Birgit. 
Jeg forstår — 

Tygesen. 
... og ved at flytte væk det, som er senere tildigtet 
— for i alle myter, ved De, er noget senere tildigtet — 

Birgit. 
Naturligvis ! 

Tygesen. 
— får han frem det oprindelige billede! Hvad 
synes De? 

Birgit. 
Men det er jo sindrigt? 

Tygesen. 
Vist er det sindrigt. Turman er en betydelig mand ! 
Og ved De så, hvad han får ud . . . ? 
Birgit. 
Det er da vel aldrig mig? 

(Pause.) 

Karen 

(som er kommet ind). 

Dette kan jo ikke interessere Birgit. 

T y g e s e n. 
Ha, ha, ha ! Nej ! Det kommer af, at Turman 
har snakket mig fuld, og nu render det over. (Karen 
begi'r sig ind i Tygesens rum.) Vi går morgentur Sammen, 
Turman og jeg, og har hver sin dag at snakke på. 
I dag har det været hans dag. — Geografi og sprog er 
nærmere i slægt, end folk tror. Det var netop sprog- 
studierne, som fik mig ind på geografien. Jeg be- 
gyndte som en ung sproglærd. Men når jeg holdt på 
med sprogene, især de gamle, var det, som jeg i det 
ene hørte havet i f jærn brus — hørte dette lange, me- 
lankolske sug — og dette stadige småkvisker. I det 
andet sprog (taler norsk) hørte jeg akkurat som ekkoet 
mellem f jældene. Det smald, og det sprat, og det lo. 
Og så slettesproget. (På tysk.) Tunge ensformige steg 
og noget i det, som ligned hestetramp, vognrassel. Men 
på den måden så jeg landskab og levesæt stige op af 
sprogene. Det fristede mig; jeg måtte lafcse om de 
land, folkene bodde i, rotede mig så dybt ind — og 
blev der for bestandig ! Ak ja ! — Lyden, det foniske, 
har fra første færd besat min fantasi. Men Turman 
har ikke den mindste sans for det. Ikke et bøs! Så 
han ærgrer mig. Men, gud, hvad han ved! Hele 
berg af hukommelse! — Trods alt: jeg har den dybeste 
beundring for Turman ! Jeg slår op i ham som i — 

Birgit. 
— Er han gift? 

Bjørnson: Samlede Værker. X. , 23 

Karen 

(som netop kommer ind). 

Ha, ha! 

Tygesen. 
Karen ! Hun spør, om Turman er gift ! 

Karen. 
Nej, han er født ungkar. 

Tygesen. 
Havde De set ham, frue, bare et øjeblik, så havde 
De vist ikke spurt. Turman er fra Sætersdalen. Ved 
De, hvad det vil sige? Han ligner en kob. Det gjør 
nemlig alle sætersdøler. Og så er han opdraget i 
Kristianssand, en by, hvori der bare er fruentimmer. 

Birgit. 
Nå — ! 

Tygesen. 
Ja, rimeligvis nogle mandfolk også. Men en sæters- 
døl væltet ned i Kristianssand for at opdrages der? 
Hvad? Han hader fruentimmer siden den tid! — 
Han har aldrig en time i sit liv været heftet bort, 
Turman ! — det er sagen. 

Karen. 
Skulde du nu ikke ville bytte, Tygesen? 

Tygesen. 
Jo, straks. Skjønt jeg holder mig jo varm, når jeg 
driver på som nu. — Jaså, så De er kommet hid til 
os? Hvad synes De om våren i Norge? 
Birgit. 
Å — ! 

Tygesen. 
Ikke sandt — ? Ja, De rejser ikke straks igjen? 

Birgit. 
Jeg blir her i sommer. — 

Tygesen. 
De har jo ingen barn, som venter på Dem? 

Birgit. 
Nej. 

Tygesen. 
Ved De, at jeg så småt tænker på en kort tur ned- 
over til dere netop nu? 

Birgit. 
Nedover til Odessa? 

i 

Tygesen. 
Ikke fuldt så langt. Til Bessarabien. 

Birgit. 
Ja, det er jo lige ved. 

Tygesen. 
Åja. Her er sendt mig en afhandling, som gjør 
mig usikker på, hvad jeg selv har set. Hvem har ret? 
Har mine egne øjne ikke ret? En rask tur didned, og 
det er afgjort. 

Birgit. 
Men kan De da ikke vente, så rejser vi sammen? 

Tygesen. 
Nej, det haster. 

Birgit. 
Hvorfor ? 

T y g e s e n. 
Rusland er under trykning. Og jeg selv er langt 
forbi det der. Jeg må ikke stanses. Bare til Kischenev, 
sk er sagen afgjort. 

Birgit. 
Ikke længer. 

T y g e s e n. 
Kanske ikke så langt. Jeg var der engang alene. 
Karen og Helga var i Pest. Så drømte jeg mor. Jeg 
drømmer mor, når noget står på. Aldrig ellers. 

Birgit. 
Det var da besynderligt. 

23* 



Digitized by CjOOQ iC 



— 348 - 

Tygesen. 
Ikke så besynderligt endda. En mor, det er slægten. 

Birgit. 
Var der da hændt noget .^ 

Tygesen. 
Om morgenen sendte jeg telegram. Om eftermid- 
dagen svar, at netop da (altså dagen efter drømmen) 
havde de begge været i livsfare. Helga dårlig. 

Birgit. 
De skyndte Dem til Pest! 

Tygesen. 
Ja, De kan tro! 

Birgit. 
Jeg kjendte Deres mor. Hun samled på planter og 
insekter. 

T y g e s e n. 
Min mor lærte mig at se. Spared min bamefantasi 
for alt pjank og retted den på selve livet. Jeg skylder 
mor, hvad jeg er. En mor, ser De, fru Rømer, føder 
os ikke bare én gang; hun føder os tusen. 

Karen. 
Tygesen, skal du ikke bytte? 

Tygesen. 
Du har ret! Du har ret! Om forladelse, frue. 
En kan ikke være forsigtig nok. Jeg har ikke tid til 
at være syg, skal jeg sige Dem. 

Birgit. 
At være så opta't er den største lykke, jeg kan 
tænke mig. 

Tygesen. 
Ikke sandt ? Uden det vilde jeg ikke leve ! Nej ! 
Man taler om ungdommen som den lykkeligste tid. Jeg 
vilde pinedød ikke ha den op igjen — al denne sanse- 
lige galskab, dumhed, forfængelighed, alt det sludder 

— , ikke for en rejse gjennem Kina! Skjønt jeg har 
fælt lyst på en rejse gjennem Kina. 

Birgit. 
Så tror jeg nok, at kvinderne gjæme vilde ha den 
op igjen. 

Tygesen. 
Å, — hå! Ja! — Ja, der er det! Ungdomstiden 
er kvindernes paradis! Deres levende roman! Bal- 
minder, måneskinskvælder, gule brev! Ho, ho! — 
Dermed er dere dømte! Gå hen og skam dere! 

Karen. 
Men Tygesen ! 

Tygesen. 
Nu kommer jeg, nu kommer jeg! Ja, undskyld, 
kjære frue! Jeg virkelig glæder mig uhyre til at få se 
ind i »Hesteskoen« ! Fra barn har jeg lagt alle even- 
tyr did hen. Jeg betinger mig at være alene i stor- 
stuen en nat for at se spøgeriet. 

Birgit. 
Så får vi kanske ende på det ! Velkommen ! 

<Tygesengår;Birgit over til Kåre n.) Med den mand 

skal ingen kjede sig! Jeg finder ham aldeles prægtig! 
Tygesen 

(ind igjen). 

Odessa, De? Komme landevejen til Odessa, som 
vi gjorde. Sidde inde i kupéen og ha det store øde 
rundt om sig — for der er frygtelig øde deroppe på 
høj sletten J — og så se i det fjærne fata Morgana på 
f ata Morgana, d. v. s. hav med skib, dampere, hele byer, 
tårn, kupler, berg. Og så er det ingenting ... bare 
fata Morgana! Kan De tænke Dem noget, som mere 
ligner ... Nej, jeg skal gå! Jeg skal gå! (Går.) 

TREDJE MØDE. 
Birgit. 
Ja, er han ikke kostelig? 

Karen. 
Jeg har ladet lægge frem tæpper, vi har med fra 
Asien ; du må endelig se på dem ! De er der ovenpå I 
Hele gangen deroppe, ja trappen også, har vi gjort til 
et lidet museum. Gå derop et øjeblik; jeg kommer 
straks. 

Birgit. 
Ja — a. 

Karen. 
Du træffer Malla der; hun vil forklare dig det. 

Birgit. 
Malla? — Frøken Rambæk? Hun, som på en 
måde var din plejemor? 

Karen. 
Hun har været hos os hele tiden. 
Birgit. 



Nej virkelig? 



Karen ! 



Tygesen 

(indefra). 



Karen. 
Bare et øjeblik, så kommer jeg til dig. 

(Går ind.) 

Birgit 

(står igjen og ser efter hende. Går i tanker tilbage til portrættet). 

(Det ringer fra gangen. — Om lidt ringer det igjen. — Atter ringer 

det, og så uden ophør.) 

Malla 

(styrter ind). 



Ja, ja, ja! 
Men, Malla, da? 



Tygesen 

(indenfor). 



Digitized by CjOOQ iC 



— 351 — 
Malla 

(foran døren). 

Hvad er det? 

Karen 

(på den andre side af døren, sagtere). 

Mavebæltet ! 

Tygesen 

(brøler). 

Mavebæltet ! 

Malla 

(gir et skrig og styrter ud). 
(Så begynder det at ringe igjen.) 

Malla 

(ind, syende et bånd fast på mavebæltet). 

Ja ! — Ja ! Her er jeg ! Her er jeg ! 

(Døren åbnes på gløt indefra.) 

T y g e S e n. 
Men, gud bevare dig, Malla! Jeg har aldrig set 
magen! 

Karen. 
Men, Malla ! 

Malla 

(uden at se ind, stikker det gjennem døren). 

Her er det ! Her er det ! (Døren lukkes.) Gud, jeg 
fik ganske vondt ! 

Birgit. 
Ha, ha, ha ! 

Malla. 
Er De her? 

Birgit 

(som har kommet frem fra portrættet). 

Så De havde glemt mavebæltet? Ha, ha, ha! 

Malla. 
Ja, De ler, De! Jeg ryster sågu over hele legemet. 
— Men jeg må da få hilse på Dem. 

Birgit. 
De husker mig vel igjen fra den tid. De ofte var 

så gruelig snil med mig? Det var morsomme dage. 
— Men hvorledes i al verden — ? Ja, jeg ved ikke, 
om j^ tør spørge? 

Malla. 
Om hvad? 

Birgit. 
For en stund siden de dejligste landskaber. Og på 
én gang — ? 

Malla. 
... Hys! 

FJERDE MØDE. 
Karen 

(kommer). 

Er I her? Jeg tænkte, I var oppe og så på tæp- 
perne? 

Birgit. 
Jeg blev stående og se på dit portræt. Det er 
bedre, jo længer jeg ser på det. 
Karen. 
Det siger alle. 

Malla 

(går ud). 

Birgit. 
Du skulde ikke ville gjøre mig en stor glæde, 
Karen ? 

Karen. 
Hvad er det? 

Birgit. 
Mens malingen tørker derude i »Hesteskoen«, vilde 
jeg gjæme rejse lidt i landet. — Du kan ikke være 
med ? 

Karen. 

Jeg? 

Birgit. 
Naturligvis som min gjæst. A, vi skal ha det så 
morsomt sammen. Som i gamle dage, du. 

Karen. 
Du kan tro, jeg gjærne vilde. Noget kjærere kan 
ikke bydes mig, — men jeg kommer ikke løs her. 
Birgit. 
Fra huset? 

Karen. 
Nej. — Men Tygesen trænger så megen hjælp. 
Siden hans store sygdom ... 

Birgit. 
Har Tygesen været syg? 

Karen. 
Å, forfærdelig. Og siden den tid kan vi ikke være 
omhyggelige nok. 

Birgit. 
Men han kan da ikke være svag, han? Han kan 
da vist tale overende lo almindelige mennesker! 
Karen, 
Ha, ha, ha! Tænk, om vi to fik være sammen 
igjen en fjorten dags tid! Og ovenikjøbet på rejser! 
Birgit'. 
Ja, kan vi ikke det da? 

Karen. 
Jeg fik aldrig lov til det. 

Birgit. 
Lov? Ber du om lov? 

Karen. 
Gjør ikke du? 

Birgit. 
Nej ! Da måtte min mand også be' mig om lov ! 
Men vi tar naturligvis hensyn til hverandre. — 

Karen. 
Nu ja; jeg skylder Tygesen det hensyn. 

Birgit. 
Når han har Malla? Bare for en fjorten dage? 
Eller tre uger? 

Karen. 
Malla er så svag i den senere tid. Hun husker 
ingenting. 

Birgit. 
Ja, jeg ser, hun drikker snus for det. 

Karen. 
Nej, har du set det? — Det er en stor hemme- 
lighed ! 

Malla 

(kommer. Birgit og Karen ser på hende og ler). 

Ler I ad mig? 

Karen. 
Du må vide, Malla, hun har straks set det! 

Malla. 
Gud, hvad? 

Karen. 
At du drikker snus ! 

Malla 

(skriger og dækker sit ansigt). 

Nej, er det ikke skamfuldt? men sig mig, kjære 
frue, hvorledes kan De se det? 

Birgit. 
Hvis vi skal være dus som i gamle kjære dage, så 
skal jeg sige det. 

Malla. 
Så gjærne ! (Gir hånden.) Jeg kan ikke begribe — ? 

Birgit. 
Jo, de, som snuser hemmelig, har lagt sig til en 
egen vane. 

Malla. 
Nu — ! 

Birgit. 
Når de kommer nær til en fremmed, så, uden at 
vide det, gjør de så. 

(La'r bagen af sin hånd nogle gange gå let over brystet.) 

Malla 

(skriger). 

Så det gjør jeg! Der kunde jo være spildt nogen 
korn ! At drikke snus er en styg vane. Men jeg tak- 
ker min gud, det ikke er morfin. Det skylder jeg alt- 
sanunen det asen derinde! 

Karen. 
Men, Malla! — 

Malla. 
Å, nu vi skal til at omgåes, kan det ikke skjules 
ligevel. Ser hun det ene, så ser hun det andre også. 
Du må vide, han tar livet af mig! Jeg har biet så 
nervøs, at jeg ryster, bare jeg hører ham. Så har jeg 
også mistet al min hukommelse. Det er virkelig bare,, 
fordi jeg aldrig får fred! Jeg er for gammel til det^ 
jeg tåler det ikke. Og var det ikke for Karens skyld,, 
så var jeg rejst for mangen god dag siden ! (Sætter sig^ 
gråter.) Jeg trænger ikke at være her! 

Karen. 
Men, Malla! Kjære! 

(Kaster sig pi knæ hos hende.) 

Malla. 
Jeg har jo, hvad jeg kan leve af. — Men jeg hol- 
der ikke ud at tænke mig, at Karen skulde være alene 
med ham. Så går også hun tilgrunde. 

(Karen bevæges også.) 

Birgit. 

Således ! Og dette skriver sig fra hans store 

sygdom ? 

Malla. 
Det vil jeg ikke sige. Men dengang galdt det livet 
— og et kostbart liv er det jo. Måneder efter var 
han ganske hjælpeløs, så vi måtte bestandig stå færdige. 

Birgit. 
Og så kom han i vane med det.^ 

Karen. 
Vi har naturligvis skyld i det. Vi skulde ikke ha 
ladet det komme så langt. 

Birgit. 
Hør, mine kjære venner! Nu skal dere begge to 
følge med mig på en tre ugers tur ! Det er sikkert, det ! 

Malla. 
Vi? 

Birgit. 
Jeg sa' det til Karen for en stund siden. Da var 
det mest mig selv, jeg tænkte på. Nu er det for 
Deres skyld. 

Karen 

(sagte). 

Men Tygesen? 

Birgit 

(ligeså). 

Og for Tygesens skyld! Naturligvis! Først og 
f remst for Tygesens ! Hvorledes kan I vente, at Tyge- 
sen skal opdage, hvad I er for ham, når I aldrig for- 
lader ham? 

Malla 

(ligeså). 

Hvor ofte har jeg ikke sagt dig det, Karen? — 
A, mer end hundre gange, mer end tusen! 

Birgit. 
Og opdager han det ikke på de tre uger, vi rejser, 
så ta' ind til mig, når vi kommer tilbage ! Bare vent ! 

Karen. 
Tygesen kan ikke være alene; Tygesen tåler ikke 
al den ugreje, som da blir! 

Birgit. 
Lad ham så lære, at han ikke tåler det ! 

Karen. 
Hvad skal det være godt for? 

Birgit. 
Kan du spørge? Så kryber han naturligvis til 
korset. 

Karen. 
Tygesen? Det gjør Tygesen aldrig! Før sætter 
han livet til. 

Malla. 
I den siste tid er han som gal. Vorherre ved, hvad 
som går af ham. 

Birgit. 
Altså skal I netop nu forlade ham ! Netop nu ! 

Karen. 
Det vilde være hjærteløst! Nej, det går ikkeT 
Stakkar, han kan ikke greje sig uden os. 

Malla. 

Å, jeg ser ham rase og larme rundt her alene! Og 
kan ikke finde hjælp nogensteds! — Å, jeg fryder 
mig! 

Karen. 

Men, Malla! — I forstår ikke Tygesen. Det er 
hans nervøsitet. Den jager op hans fantasi, og så er 
han som vild. Men det går straks over. I grunden 
er han et ejegodt menneske. 

Malla. 

Som bider! Et ejegodt menneske, som bider f 
Enten pokker det er hans fantasi, som bider, eller han 
selv, — lige ondt gjør det. Og så utaknemlig, som han 
er! Vi gjør alt, som det er muligt at gjøre for ham. 
Men når der er det mindste ivejen, ber han os gå 
fanden i vold. Vi er ivejen ! 

Birgit. 
Nu, — så gå! 

Karen. 
Det er ikke utaknemlighed. Han er jo til andre 
tider utrolig taknemlig. Nej, det er bare utålmod. Vi 
må prøve at bære over. Vi har da ansvar, vi også. 

Malla. 
Ja, ansvar? Vi må svare til, at han blir gal! Al- 
ting skal vi gjøre for ham, og samtidig skal vi være 
af vejen. Er han ikke gal? Hvis vi kunde spise og 
sove for ham, så tvang han os til det også; men vi 
måtte være usynlige! — Ja, du ler? Ved du, han 
holdt et leven i måneder for at få Helga, sit eneste 
barn, ud af huset. Han gav ikke fred. Og hvad var 
det så? 

Birgit. 
Nå? — 

Malla. 
Han vilde ha hendes rum til sine karter. Ikke det 
ringeste andet. 

Birgit. 
Til sine karter? 

Malla. 
Til sine karter. Han har karter i hauger, og alle 
opklæbede, så de rummes ikke længer i kontoret. Han 
har også ta't havestuen fra os. Den dejlige havestuen. 
Vi har bare dette værelse her og soverummene ovenpå. 
Men geografien begynder såmæn at krybe ind her også. 
Se bare! — Om en stund har han trængt os op på 
sovekamrene. 

Karen. 
Ja, det er det, han vil. 

Malla. 
Det er det, han vil! Men i det stykke er da 
Karen endelig bestemt. 

Birgit. 
Lad ham få hele huset ! Flyt ud ! Kom med mig ! 

Malla. 
Tænk at kunne slippe fri, Karen, få ånde fri luft ! 
Få rejse, vi, som har rejst i så mange år. — Hvad 
siger du, Karen? 

Karen. 
Ja, med Ty gesens samtykke! — og det gir han 
aldrig. 

Birgit. 
Du har tusen gange uret i det her. 

Karen. 
Ja, det kan være. 

Malla. 
Slig er hun. 

Birgit. 
Jeg skal gå på ham for dig ! — 

Karen. 
Han vil ikke engang forstå det. Han selv lever 
bare for at arbejde. 

Malla. 
Men forsøg det! Så må han i alle fald ud med 
sine grunde for, at han ikke kan undvære os. Han 
vil så nødig tilstå dem! 

Karen. 
Men ikke nu! — Nej, ikke nu. — 

Malla. 
Hvorfor ikke nu? 

Birgit. 
Er ikke portrættet færdigt? 

Karen. 
Jo. Men — . Nej, ikke netop nu. 

Birgit. 
Så skal jeg komme indom siden. 

Karen. 
Eller jeg skal hente dig. Du bor — ? 

Birgit. 
I Grand hotel. — Når kan jeg vente dig? 

Karen. 
Er du hjemme i eftermiddag? 

Malla. 
Altså ikke i formiddag? 

Karen. 
Jeg venter — , ja, jeg kan jo sige det, — jeg venter 
Henning her hvert øjeblik. 

Malla. 
Idag? 

Birgit. 
Er han ikke færdig? — Maleriet er jo ferniseret? 

Karen. 
Han har ventet på, at fernissen skulde bli tør; for 
så kan der males igjen. Han vil rette på noget. 

Birgit. 
Så kommer du i eftermiddag? 

Karen. 
Det gjør jeg. Og inderlig tak! 

(Kysser hende hjærtelig.) 

Malla. 
Tak, fordi du også vilde ha mig gamle med ! — 

Birgit. 
Ja, du må endelig være med! 

Karen. 
Å, Malla har slig rejselyst ! 

Malla. 
Ja, jeg har! — Hvad søger du? 

Birgit. 
Min kåbe. Der, ja! — Jeg trodde, I endnu var i 
udlandet. Og nu er jeg midt oppi det med dere! — 
Nej tak, jeg skal ikke ha den på. Det er jo så varmt 
nu igjen. 

Karen. 
Så kan den ligge her til i eftermiddag. Eller jeg 
skal sende den. 

Birgit. 

Tak, gjør det ! (Den lægges atter hen.) FarVCl så 

længe ! 

Karen 

(følger ud, kommer tilbage og går foran spejlet). 

Malla 

(ind igjen). 

Jeg har travelt; men jeg må sige, at mage til besøg 
har vi ikke havt, siden vi kom her! 
Karen. 
Deri er jeg da endelig enig med dig. 

Malla 

(nærmere). 

Vi skal bli enige i det andet også! 

Karen. 
Malla, Malla! 

Malla. 

Ja, noget må vi forsøge ! (Det ringer på portklokken.) 

Dette kan ikke gå! 

(Mod døren.) 

Karen. 
Der er han! 

Malla. 
Hvem han? 

Karen. 
Henning. Kjender du ikke hans ringing? 

(Malla ud.) 

FEMTE MØDE. 

Henning. 
God morgen, frue! 

Karen. 
God morgen ! Jeg beklager, at jeg igår ikke kunde 
sidde. 

Henning. 
Det gjorde ingenting. Jeg havde andet for. — 

Bjørnson: Samlede Værker. X. 24 

Hvad var det dog for en vakker dame, jeg mødte ved 
døren? 

Karen. 
Ikke sandt? 

Henning. 
Så intelligent vakker. Og i et snit — ! Hun var 
ikke herfra, hun? 

Karen. 
Nej, hun kommer helt fra Odessa, og der går det 
på fransk næsten altsammen, eller på engelsk. Hun 
er gift med den rige Rømer, kornhandleren. 

Henning. 
Å, den gamle, slappe fyren! — — Jeg så ham 
engang i Triest. Da bodde de der. Folk sa*, han 
havde en ung kone. Hun levede svært flot, sa' de. 

Karen. 
Noget måtte hun vel »more sig med«, hun også. 

Henning 

(bukker). 

Det glæder mig! 

Karen. 
Ja, jeg vidste, det vilde glæde Dem. Derfor sa' 
jeg det. 

Henning. 
Jeg er så taknemlig! Menneskene må more sig, 
frue. Enhver har ret til at more sig. 

(Staffeliet sættes tilrette ; en kasse åbnes, pensler søges, paletten tages 

i hånd, farverne sættes på. Karen indta'r stilling, idet hun støtter 

sig til bordet.) 

Karen. 
Jeg hører, De har moret Dem så igåraftes? 

Henning. 

Jeg? 

Karen. 

T teatret med to unge piger? 

Henning. 
A — ! 

Karen. 
Kan man få vide, hvad det var for to? 

Henning. 
Nej, man kan ikke. I slige ting er jeg diskret, 
frue. 

Karen. 
I slige ting — ? 

Henning. 
Det uskyldigste af verden! To unge piger, som 
også vil more sig. — Men kanske har de ikke lov 
til det. 

Karen. 
Hvorledes tør de da gå i teatret? 

Henning. 
De er ikke her fra byen. Ingen kjender dem. Men 
det er alt, jeg ved om dem. 

Karen. 
Deres navn dog? 

Henning. 
Ja, deres navn, og at de bor på hotel — formodent- 
lig sammen med slægtninger. 

Karen. 
Formodentlig ? 

Henning. 
Jeg har aldrig fulgt dem ind. 

Karen. 
Det har De forsøgt? 

Henning. 
Af høflighed naturligvis. 

Karen. 
Hvorledes træffer De dem i teatret? Er det efter 
aftale ? 

24* 

Henning. 
Så, det interesserer Dem, det der? Hvem har været 
ude og sladret? 

Karen. 
Den dame, som nylig gik herfra. 

Henning. 
A! — Det er også sandt; hun sad jo i sniplogen 
og lorgnetterte os! 

Karen. 
De må da ha været stærkt opta't af de to, siden 
De neppe har lagt mærke til hende i sniplogen. De, 
portrætmaleren! De kjendte hende jo ikke igjen? 
Henning. 
Nej. Jeg kjendte hende ikke igjen. Nå ja, om jeg 
morede mig igåraftes, er der noget galt i det? — 
Karen. 
Har De aldrig tænkt på at gifte Dem, Henning? 

Henning. 
Skulde det være morsommere? 

Karen. 
Nå, — om ikke morsommere, så — 

Henning. 
— Så — ? 

Karen. 
Ja, vi lever vel for mere end at more os 1 

Henning. 
Jeg arbejder jo også, frue. 
Karen. 
Man blir ikke det. De er, uden at arbejde. 

Henning. 
Og det er morsomt at arbejde. Men kan vi så ikke 
more os lidt ved siden af? Lidt, — hvad? 
Karen. 
Jeg kan ikke andet end le. Og ligevel, — det. De 
kalder moro ... 



Digitized by CjOOQ iC 



— 3^5 — 

Henning. 
Tal ud! — Om forladelse, lidt højere med hodet! 

— Rigtigt! — Lidt mere udad! Så; — tak! 

Hvad var det, De vilde sige, frue? 

Karen. 
Jeg husker det ikke. 

Henning. 
Jo, det var sligt som, at det, jeg kalder moro — ? 

Karen. 
Ja, — det går kanske ud over andre. 

Henning. 
Hvorfor det? De morer sig, de også. 

Karen. 
Ja, men ... 

Henning. 
Men? De stopper bestandig — ? 

Karen. 
Men om De tog det alvorligere? 

Henning. 
Og blev hængende i det, mener De? 

Karen. 
Hvis følelsen er ægte, så er det stygt at sige. De 
blev »hængende i det«. 

Henning. 
Ulykken er, frue, at disse så kaldte ægte følelser ... 

Karen. 
Så kaldte? — Er der heller ingen ægte følelser nu? 

Henning. 
Gud, jeg nægter ikke det ! Jeg søger dem tværtom ! 
Det er bare dem, jeg søger. — Skjønt det er kanske 
noget meget sagt. 

Karen. 
Ja, jeg tænker også det. 

Henning. 
Nu står De ikke stille! — I grunden har jeg dog 
ret til at sige, som jeg sa\ Så længe følelsen er ægte, 
ei* det morsomt. Men når den ikke er det længer, så 
holder jeg op. Just da begynder ægteskabet! Da 
begynder det! 

Karen. 
Ja, De er imod ægteskab? 

Henning. 
Bare ét af hundre ægteskaber er »ægte«. 

Karen. 
Med »ægte« mener De forelskelse? 

Henning. 
Hvad skulde jeg ellers mene? 

Karen. 
Ægteskabet er noget mere end forelskelse. For- 
elskelsen bare indleder ægteskabet. 
Henning. 
Hvad fortsætter det, om jeg tør spørge? 

SJETTE MØDE. 

Tygesen 

(kommer). 

Har d u ryddet derinde idag ? (Går lige mod et af 
bordene i baggrunden.) Hvem fanden har rørt ved mine 
papirer ? (Ser Henning bag portrættet.) Er D e her ? God 
dag! Det var altså De, som ringte? 
Henning. 
Ja. 

Tygesen 

(bestandig ved bordet, søgende). 

Jeg trodde. De var færdig? 

Henning. 
Når fernissen kommer på, sees næsten altid et og 
andet, som må rettes. 

Tygesen. 
Hvor er dog min ekscerpt biet af? Jeg må des- 
værre ha været uforsigtig nok til inat at ha ladet den 
ligge løs på pulten derinde? Og så er den pokker i 
vold! 

Karen. 
Jeg har ikke rørt ved pulten. 
Tygesen. 
Men du skulde heller ikke la' nogen anden røre 
ved den! 

Kar en. 
Det har vist ingen gjort. 

T y g e s e n. 
Nej, naturligvis ! Ingen har rørt ved den. 

Karen. 
Men gud, Tygesen, at du går i den slobrok! 

T y g e s e n. 
I den? Den er det stolteste plag, jeg ejer! Den 
er mit værdighedstegn ! 

Henning. 
Hvis det ikke var for ubeskedent: — Hvad er det 
for en værdighed, den er tegn for? 
T y g e s e n. 
Det skal jeg såmæn sige. Den bety'r, at jeg er 
herre over mine egne klær! — 

Henning. 
Er det en ny værdighed? 

T y g e s e n. 
Splitterny — ! Aldrig kunde jeg ha mine klær i 
fred. Det går de fleste ægtemænd så. Når et plag 
først rigtig begyndte at bli mig kjært, så forsvandt det. 
Ubønhørligt ! Kvindfolkene, skal jeg sige Dem, ud- 
vikler i årenes løb en herskelyst, en sej g indtrængen på 
fremmed område, som må slåes tilbage. Ellers får vi 
ikke engang beholde klæ'rne. 

Henning. 
Ja, kvinderne vil altid ha nyt. 

T y g e s e n. 

Altid noget nyt! Om denne siobrok har jeg værget 
som en løve. To gange har jeg hentet den tilbage fra 
fillekurven. To gange! Siste gang — for et par dage 
siden — havde de pinedød klippet i den! — Se her? 
Jeg har heftet det sammen igjen, — så godt jeg kunde, 
da! ... Nu bærer jeg den for at vise dem, at over 
mine egne klær er jeg da i alle fald suveræn! Over 
mine papirer er det mig ikke muligt. Ja, De ler, De 
far. Men vent! 

Karen. 

Henning kommer nok ikke til at erfare det. Hen- 
ning gifter sig ikke. 

T y g e s e n. 

Så De gifter Dem ikke? 

Henning. 



Nej. — 

Jeg gratulerer! 

Mange tak! 



T y g e s e n. 
Henning. 



T y g e s e n. 

Af mit ganske hjærte! — En mand, som har noget 
at leve for, bør ikke gifte sig. — Hvad siger Gothe? 

Henning. 
Det husker jeg ikke. 

T y g e s e n. 
Ja, ikke jeg heller. — Men han talte af erfaring. 
— Det var noget sligt som, at det er et stort hefte at 
være gift. 

Karen. 
Det sa' ikke George Eliot. Skjønt hun også var en 
stor digter. Ikke Lewes heller. 

Henning. 
Også jeg har kjendt kvinder, som har hjulpet sine 
mænd — og omvendt. 

T y g e s e n. 



Med at male? 
Netop. 



Henning. 



T y g e s e n. 
Nå ja, undtagelser I Og plads for undtagelserne! 
Det siger jeg altid. Jeg har intet mod kvindeemanci- 
pationen. Lad hende, som kan det, bli præst, — og 
han stelle barna! Når hun duer til præst og han 
ikke, hvorfor la' klæ'me være ivejen? Overalt det, som 
er naturligt. Ingen doktriner! — Men til syvende og 
sist er det ikke ægteskab, det der. Det, som George 
Bliot og Lewes levede, var kammeratskab. 

Karen. 
Jeg tænkte, at a^teskabet bestandig skulde gå over 
til det. 

Tygesen. 
Men når det nu ikke vil gå over? Det eneste, de 
kunde sammen, det var at elske. Når de skal til med 
mere, så går det ikke. Hvad så? 

Henning. 
Ja, hvad så? Der er det! 

T y g e s e n. 
Og selv om det går, og det blir til kammeratskab 
... er det sagt, det varer hele livet? Når det ikke 
varer, hvad så igjen? 

Henning. 
Hvad så igjen? 

T y g e s e n. 
Desuden: kan vi ikke komme billigere til et godt 
kammeratskab end ved giftermål? Dengang ægteskabet 
blev institution, kjendte man ikke til arbejdets deling. 

Henning. 
Ha, ha! 

Karen. 
Hvor du snakker! 

Tygesen. 
En gift digter har engang sagt, at han bar hjem- 
met med sig på ryggen ligesom sneglen. Han trodde 
derved at prise ægteskabet, den tosken! — Når jeg 
møder mine kolleger på gaden, de gifte, forstår sig, 
— så hilser jeg bestandig to gange. En gang synlig 
og agtelsesfuldt på manden, engang usynlig og med- 
lidende — på hans pukkel! — Nej, jeg må ind og 
søge igjen. 

(Til sit nim.) 

SYVENDE MØDE. 
Karen 

(går fra bordet). 

Henning. 
Vil De ikke stå længer, frue ? (Hun svarer ikke.) Hvad 
er det? — Men De tar Dem da ikke nær af, hvad 
professoren går og finder på? Overdrivelser og billeder 
morer ham, som De ved. 

Karen. 
Jeg ved det. Og han har ofte slige ilinger; især 
når han er overanstrængt ; — jeg ved det. Men lige- 
vel — 1 

Henning. 
Men hvorfor tie og gråte, — når en kan svare 
så godt for sig, som De kan? 
Karen. 
Jeg kan ikke mere! Der er noget i mig, som op- 
rører sig mod at svare! — Han har i den senere tid 
... Nej, jeg siger ingenting! Jeg gråter heller ikke. — 
Undskyld! — Det er skam! 

(Kommer efter en stund og stiller sig.) 

Henning. 
På højre øje må De så gjærne gråte. Men venstre 
holder jeg på med. 

Karen. 
Ha, ha! — De må få underlige tanker om mig, 
at jeg sådan kan gråte og le på én gang. Det er biet 
så i senere tid. 

(Brister i gråd igjen og går.) 

Henning. 
Men, frue — ! 

Karen. 
Ja, det er, som jeg ikke var frisk! ... Men det er 
jeg dog. 

Henning. 
Prøv nu at tænke på noget andet! Bare et lidet 
øjeblik! — Så kommer resten af sig selv! Vi skal 
finde på noget, som er »morsomt« . De ved, vi kan det. 

Karen. 
Der er snart ikke mere, som er morsomt! 

Henning. 
End sommeren da ? Nu kommer sommeren ! 

Karen. 
Til dem, som kan nyde den, ja. Men det kan ikke 
vi. Vi har ikke engang havestuen. 

(Grater igjen.) 

Henning. 
Men, frue. De er næsten ligeså nervøs som Deres 
mand. — 

Karen. 
Ja, jeg er det. Jeg kan ikke hjælpe det. Det er 
for galt. — Men nu vil jeg prøve! 

Henning. 
Igår stod jeg og så på aserne her, og da blev jeg 
med engang som tullen af rejselyst. En tur på en 

fjorten dage, sa' jeg mig selv. Jeg bestemte mig i 
samme stund. 

Karen. 
Den dame, De mødte, har også bestemt sig til det. 

Henning. 
Hun også? 

Karen. 
Ja. Hun søger følge. 

Henning. 
De mener, vi to kan slå os sammen? 

Karen. 
Nej. Ha, hal I to kan ikke rejse alene. 

Henning. 
Så kan jo De være den tredje. Kan De ikke? 

Karen. 
Heller ikke vi tre kan rejse alene. Det ved De 
godt. Hun inviterte mig ellers til at være med sig. 

Henning. 
Men det er jo prægtigt! De trænger en tur I Vi 
finder os en fjerdemand ! En gruelig alvorlig en. Tænk, 
om vi et par-tre uger kunde se noget af det vakreste i 
landet? Er nu ikke det heller morsomt? 
Karen. 
Det kunde vist bli det. 

Henning. 
Ved De hvad, frue? Nu tror jeg, at jeg vil slutte. 
— Takl — (Karen bevæger sig.) — Det kunde bli? Ja, 
det beror på Dem selv. »At ville, ... det er hele 
kunstena. — Sål — Nu erklærer jeg mig færdig! — 
Kan De se, hvad det er, jeg har gjort? 

Karen. 
Nej. — Jo, jeg tror dog — ! 
Henning. 
De ler? Hvad har De nu igjen at sige? 

Karen. 
Det samme som før, at hun der er friskere og ser 
yngre ud end originalen. 

Henning. 
Og mit svar skal være, at vi sætter begge to (drejer 
staffeliet) Sammen foran spejlet. Kom nu! 

Karen 

(kommer). 

Så må De gå bort! 

Henning. 
Jeg? Må jeg ikke få lov at se? Jeg, som dog 

står i et slags forhold til en af dem der? 

De er bare meget yngre, frue, meget friskere! 

Karen. 
Der går Birgit forbi! 

Henning. 
Birgit — hvem? 

Karen. 
Fru Rømer — 

Henning. 
Å — ! Ja nu ser jeg — ! Hør, tror De ikke, jeg 
kan introducere mig selv? Og foreslå rejserute, — 
bare rejserute? Ikke mere for det første, — naturlig- 
vis ! (Griber sin hiat.) Jeg har en pokkers lyst ! — Hvad ? 

Karen. 
Hvorfor skulde De ikke kunne det? 

Henning. 
Så sender jeg en efter alt det der! Farvel så 
længe, frue ! Undskyld, at jeg må skynde mig ! 

(Ud.) 

Karen. 

Det møde må jeg se på ! (Går til vinduet, ser kåben.) 

Kåben har jeg glemt. Don skal jeg ta og sende, mens 

jeg husker det ! (Tar den, ser ud.) Nej, han når hende 
ikke her. Jeg må ovenpå for at se det! 

(Leber. Kåben soper ned af det ene bord ekscerpter og stene, så det 
ramler og fyger. Karen skriger.) 



OTTENDE MØDE. 

Tygesen 

(i døren fra kontoret). 

Jeg syntes, jeg hørte ... Men det kan da ikke 

være muligt ? (Kommer nær.) Jo, så pinedød ! (Ser 

Karen på gulvet i ivrig opsamien.) Men er du fra foFStanden ? 

Karen. 

Jeg kom til at 

T y g e S e n. 
Kom til at — ? Kan noget menneske »komme til« 
at gjøre sligt? — Vil I drive mig ud af huset? 

Karen. 
Nej, gud, så skal heller jeg gå. 

Tygesen. 
Du gå? — Hvor skal du gå hen? 

Karen. 
Du mener, jeg har ingensteds at gå hen? 

Tygesen. 
Jeg mener, du skal la' mine ting være i fred ! 
Hvorfor vil I ikke også flytte ovenpå og være der? I 
måtte dog forstå, at kan I ikke hjælpe mig, så må I 
dog ikke forstyrre mig! Jeg er jo bagefter med 
flere hefter! Jeg går som på glør! — Og ligevel fin- 
der I på noget at hefte mig med hver dag! — Hvad 
skulde du nu her? 

Karen. 
Jeg skulde — ! 

Tygesen. 
Ja, gråt har vi nok af. — Lad det være altsam- 

men! — Giv mig det I Jeg skal ta op og ordne. Du 
kan ikke ligevel. 

(Hun står op, Qg han på knæ.) 

Karen. 
Skal jeg ikke hjælpe dig? 

Tygesen. 
Bare gå med dig ! — Satans kvindfolkene ! — Der- 
som jeg endda kunde forstå, hvorledes det gik til ! — 
Det skulde dog vel aldrig . . . ? (Rejser sig.) Karen ! 

Karen 

(som var gåt nølende udenfor). 

Ja. 

(Kommer igjen.) 

Tygesen. 
Hvorledes gik dette til? 

Karen. 
Jeg skulde skynde mig og havde kåben på armen . . . 

Tygesen. 
Hvorfor skulde du skynde dig? 

Karen. 
Fordi ... Ja, kan ikke det være det samme? 

Tygesen. 
Du skulde skynde dig for at se efter Henning? 

Karen. 
Tygesen ! 

Tygesen. 
Hvad skulde han her idag igjen? 

Karen. 
Han skulde høre dig være rå! 

Tygesen 

(bisner). 

Karen. 
Det er du, hver gang han er her. 

Tygesen. 
Og du er biet gal, siden han kom i huset. 

Karen. 
Nej, det går for vidt. Det tåler jeg ikke! 

Tygesen. 
Hvad? Det er nyt! 

Karen. 
Ja, desværre, det er nyt. For jeg har tålt alt. Du 
lægger intetsomhelst bånd på dig ! Du krænker både 
Malla og mig i det grænseløse! Også overfor frem- 
mede. Men engang blir det for meget. 

Tygesen. 
A, gå pokker i vold ! 

Karen. 
Hvad er det, du siger? — Gå skal jeg! 

Tygesen. 
Du går! Bort fra huset! 
Karen. 

Ja. 

Tygesen. 
Tænker du at skræmme mig ? Gå 1 Gå ! 

Karen. 
Er det dit alvor, Tygesen? 

Tygesen. 
Om det er mit alvor? Nej, det er det ikke. Men 
du må bare ikke komme og sætte mig stolen for døren, 
skjønner du. 

Karen. 
Nu har du fåt rase ud. Og nu skal det være 
godt igjen. Men denne gang skal det ikke være godt 
igjen. Det skal få være alvor! 

(Hun gin.) 

Tygesen. 
Hvad i al venden mener hun ? VH hun gå ? Karen ! 

Hvorhen ? Karen ! — Nej men hvad er dette ? Siden 
den helvedes maleren, . . . ! Jeg kan dog aldrig tro . . . ? 
Men hun var så bestemt. Der var noget nyt. — Svært 
vakker var hun ! — ... (Roper ud.) Karen ! — Karen ! 

Karen 

(ovenfra). 

Hvad vil du? 

Tygesen. 
Hvad gjør du deroppe, Karen? 

Karen. 
Jeg pakker mine kufferter, Tygesen. 

Ty ges en. 
Hvad mener du med alt dette? Kom og for- 
klar det! 

Karen. 
Ja, det skal jeg. 

Ty ges en. 
Har Karen nogensteds at rejse hen? Den sort 
skræmmeskud bør jeg ikke tåle. (Karen kommer.) Hvad 
er dette for noget? Hvor skal du hen? Tror du, jeg 
er et barn, som du kan gjøre ræd? 
Karen. 
Jeg skal sige dig det, som det er. Birgit Rømer 
vil rejse en tur i landet, — og hun spurte, om jeg 
vilde være med. 

Tygesen. 
Birgit Rømer? Hun, som stod her og var så blid 
— ! For en falskhed ! Men du tænker da vel ikke — ? 
Karen. 
Jeg sa' først nej. Men som du har været nu igjen, 
... ja, nu gjør jeg det. Jeg har hundre grunde for at 
gjøre det. 

Tygesen. 
Du rejser fra mig? 

Karen. 
For et par uger, — ja. 

Bjørnson: Samlede Værker. X. 25 

Tygesen. 
Det forby'r jeg dig, min pige! 

Karen. 
Ja, det nytter ikke. 

Tygesen. 
Så? Du tror ikke, her er lov og ret? Du tror 
ikke, jeg tør tale til politiet? Jo, jeg tør! Jeg sætter 
mig ud over al skandale. Jeg telegraferer hele landet 
rundt for at stanse dig. 

Karen. 
Pyt! 

Tygesen. 
Pyt til politiet? 

Karen. 
Tror du, jeg er så dum at tro, politiet kan forby' 
mig at pakke mine kufferter og rejse, hvor jeg vil? 

(Går.) 

Tygesen. 
Karen ! 

Karen 

(stanser). 

Tygesen. 

Du tør ikke gjøre dette! Du vil heller ikke. Ikke 
sandt: du vil heller ikke? Det var jo synd. Du prø- 
ver bare nu ... om det gjør mig ondt? Vil du høre 
mig tilstå det? Ja, det gjør mig ondt. Jeg vil bli 
ulykkelig, hvis du rejser. Hvad skal jeg så ta mig 
for? Jeg vidste ikke, du kunde finde på sådant, Karen. 
Det er ikke af det gode, det der. 

Men du er også i senere tid kommet langt bort fra 
mig, — udenfor. Ja, udenfor ; det er ordet ! Udenfor 
den usynlige ring, det samfund af godt, som engang 
bandt os sammen. De mennesker, som lever der, kan 
aldrig mistyde hverandre. D u tar alt op i gal mening ! 
Du hører ikke, du ser ikke, du lever i et andet land. 

Noget fremmed har lokket dig! Noget, noget, noget 
... du taler til mig udenfra! Du — du — du vil 
ikke længer, du gJOT oprør, du trodser. Ja, scm du 
nu står der! Du angrer ikke, du anklager, du er i 
overmod ! Jeg kan ikke tilgi' dig ! — Gå ! Glem, jeg 
har bedt dig bli! 

(Styrter ind i sit kammer.) 

Karen 

(går og høres i gangen sige). 

Han har jaget mig. Nu rejser jeg. 
Malla 

(høres svare): 

Hvad siger du? 

Karen 

(længer borte). 

Jeg går op og pakker. 

Malla 

(ind). 

Tygesen 

(samtidig ud fra kontoret). 

Malla. 
Hvad har du nu gjort igjen? 

Tygesen 

(mod hende). 

D i n skyld er det 1 Du har hidset hende ! Og 
hvis du ikke straks fører hende her hid tilbage, — så 
ve dig! 

Malla. 
Jeg føre hende tilbage til dig? Nej, du kan være 
tryg, — din tyran! 

Tygesen. 
Hvad understår du dig — ? 

Malla. 
Ja, nu vil jeg, dyre død, en gang tale ud, jeg 
også! Jeg trodde, du var en dannet mand. For de, 

25* 

som skriver bøger, skulde jo best vide, hvad dannelse 
var. Men I er råest af alle. I er nogen overarbejdede, 
nervøse stakkarer, som aldrig kan styre dere! Gud 
fri og bevare enhver for at bli gift med nogen, som 
skriver bøger! 

Tygesen. 
Amen! — Nu skal vi høre! Og dette eac dig, som 
jeg har båret over med i det utrolige? 

Malla. 
Du! Ha, ha, ha! 

Tygesen. 
Vil du ud af mit hus! 

Malla. 
Ja, det ved gud, j^ vil! Men først vil jeg ærgre 
dig! Nu er jeg ikke ræd dig, — skjønt du næsten 
har ta't livet af mig. 

Tygesen. 
Jeg synes, du har liv nok, jeg? — Hun er splitter- 
gal! 

Malla. 
A, at du kunde konune til at svi' for, hvad du har 
gjort mod Karen og mod mig, — dit afskum! 

T y g e s e n. 

Jeg et afskum! Nej ... ! Nej nu — ! Ved 

du, hvad jeg er? Jeg er den snilleste ægtemand her 
i byen; det vil jeg dø på! 

Malla. 
Du er den værste af dem allesammen! Du skulde 
skrive dig T. T, — »Tygesen — Tyran« ! 

Ty ges en. 
Ha, ha, ha! Nero, Henrik den ottende, Blåskja^, 
urmager Pel, han, som brændte sine koner og siden 
sine maitresser og bar dem bort, en efter en, som kul- 
sækker! Det er jeg, det! 

Malla. 
Ved du, hvad du har gjort mig til? 

Tygesen. 
Til en kulsæk, hvad? 

Malla. 
Nej, ikke fuldt så galt. Men se her! 

Tygesen. 
Hun drikker pinedød snus! 

Malla. 
Ja, lige for din næse også! For du har voldt det. 

Tygesen. 
Ha, ha, ha, ha! Har jeg gjort dig til snus? Ha, 
ha, hal 

Malla. 
Næsten til morfindranker har du gjort mig. Men 
nu rejser jeg, inden jeg blir det med. Og Karen tar 
jeg med. — Så kan du- gå der ! — Adjø ! 
Tygesen. 
Gå fanden i vold! — det er aldeles alvorlig ment! 

Malla. 
Jeg tviler ikke et øjeblik ! Adjø ! — (Går, stanser i 
døren.) Gud fri Og bevare ethvert menneske for dem, 
som skriver bøger! (Ud.) 

Tygesen 

(står lidt, løber efter). 

Og dem, som skriver bøger, for gale kvindfolk! 

(Frem, så tUbage igjen.) Især for plejemødre ! 

Som drikker snus ! Pokker skal la* dem ha det siste 
ordet! 

(Ind i sit rum.) 

Malla 

(kommer igjen, ser ham ikke, undres). 

A, — hå ! (Til kontordøren.) Og især for dem, som 
skriver geografi! 

(Afsted igjen.) 

(kommer om lidt). 

Nej, så pinedød, om hun skal ha det siste ordet, 

lel ! (Meder i døren A n e.) Skal du Ogsi af Sted ? 

Lykke på rejsen! — Rent hus; hurra! Jaså, så 1 
har overlagt at sætte mig i forlegenhed? Nej, det skal 
bli løgn, det! 

Ane. 
Frua bad mig spørge professoren, hvad vi skal ha 
til middag. 

T y g e s e n. 
Hvad vi skal ha til — ? Skal jeg afgjøre det? 

— Å — ! — Så — ! Ingenting! J^ spiser 

ude. På restauration. Hver dag går Turman og 
skryter af, hvad han har spist. — — Også jeg vil 
engang spise som en uafhængig mand ! 

Ane. 
Skal vi ingenting ha til middag? Det blir lite' det 

— for mig, så. 

Tygesen. 
Ja, det blir ikke m^et. Du har ret i det. Her 
har du en krone. Så kjøber du dig middag, du også. 
Vi skal ha fri idag, vi to ! — Så du blir, du Ane ? 
Ane. 
Hvorfor skulde jeg ikke bli? 

Ty ges en. 
Udmærket ! Hvorfor skulde du ikke det ? Der har 
du en krone til! Ane, vi skal nok greje det. Nu vil 
jeg — ja, hvad vil jeg? Jeg kan gjøre alt, jeg vil! 
Jeg vil gå ud. Det blir så ikke noget af arbejde idag. 
Men desto mer imorgen ! Uden spor af uro ; fra mor- 
gen til kvæld alene, — og hele huset mit! Gå ud, du 
også! Rigtig mor dig, Ane. Vi er fri, vi to! 

(Går.) 

ANDEN HANDLING. 



Samme rum. Høje rammer, hvorpå karter er ophængte til begge sider. 

Trappen sees. De står så, at man kan komme frem mellem dem. Hele 

bunker af karter ligger opstablede til venstre side. 

FØRSTE MØDE. 
Tygesen 



Er du der? 



(inde fra sit nun). 



Ane 

(foran døren). 

Ja. 

(Døren åbnes så vidt, at en arm kommer ud og tar noget, Ane holder.) 

Tygesen. 
Kaffen var nederdrægtig! 

Ane. 
Ja, når den venter fra 7 til 10, så — ! 

Tygesen. 
Du kunde ha laget ny, for pokker I 

Ane. 
Ja, det vilde jeg jo. Men De ringle og ringte, så 
jeg blev rent vetskræmt. 

Tygesen 

(indenfra). 

Å — vås ! 

Turman 

(kommer netop frem). 

Åsdan er det me'n, Ane? 

Ane. 
Han har det vist bra. Han er nå sint nok, da. 

Turman. 
Er han endda ikke stat op? 

Ane. 
Jo, nu er'n så vidt. Han må sove om morningen, 
når han ikke sover om natten. Han er rent skiplet. 

Turman. 
Hvad mener du med det? 
Ane. 
Ja, jeg er nå ræd'n, jeg. Han svæver om her på 
filttøfler og kjender på dørene. Ret som det er, står 
han bag i kjøkkenet, uden at jeg har hørt ham. Han 
skræmmer mig, så jeg slipper, hvad jeg har i hæn- 
derne. Engang stod han i mit kammers kl. 2 om 
natten! Han stod rigtig over mig. Siden har jeg 
stængt. Nu hører jeg ham sommetider på låsen. — 
Og i trapperne hører jeg ham, og dørene op og igjen, 
så lang natten er. 

T u r m a n. 
Det der fortæller du mig hver dag, Ane. 

Ane. 
Jeg ved ikke mere, hvad jeg gjør. Nejgu, om jeg 
ved. Disse tre dagene og nætterne har ta't på mig. 
Før var det bare det, at han kom, før han kom. Først 
hørte vi ham, så var det ikke ham. Så hørte vi ham 
igjen, og så var det ham. Men nu er det ham både 
nat og dag i en eneste ening. 

T u r m a n. 
Og grinderne har han fåt op, ser jeg? 

Ane. 
Igår ja! Så måtte vi til at slæbe karter. Hele 
læss! 

Tur man. 
I har begyndt at hænge op? 

Ane. 
Uden stige! Stigen gik straks istykker; jeg måtte 
til smeden med den. Men han kunde ikke gi tid, til 
jeg fik den hjem igjen. Nej da! Så stod ikke ram- 

merne sikkert; så skulde jæmkroker skrues i deroppe 
i taget. Jeg holdt på at brække halsen. — Kjære 
professor, kommer frua snart hjem igjen? Skal dette 
vare længe? Hører De noget fra hende? 

Turman. 
Det siger jeg ingenting om. — Har du læst even- 
tyret om »manden, som skulde stelle heme« ? 

Ane. 
Han der er jagu værre! Og blir ikke her snart 
forandring, så går jeg, jeg også. — Han begynder 
at bli farlig, skal jeg sige Dem! — Engang gik han 
rundt her med en stor kniv. Det må ha været kjøkken- 
kniven; for siden har jeg ikke set den. Sommetider 
taler han højt og fægter, som her var fuldt af folk. 

T u r m a n. 
Dette kalder vi at ha fantasi, Ane! 

Ane. 
Hvad er det for en sykdom? 

Tygesen 

(indenfor). 

Taler du med nogen? 

Ane. 
Professor Turman er her. 

Tygesen 

(indenfor). 

Jeg har ikke hørt, at det har ringt? — Så har 
gadedøren stat oppe igjen. 

Ane. 
Så! — Nu fik han det! 

(Løber.) 

Turman 

(ved døren). 

Åsdan er det med dig. Tygesen? 

Tygesen 

(kommer med slobrokken i h&nden, dragende). 

Hun er farlig, hun der. Jeg kan både bestjæles 
og myrdes i mit eget hus. Vil du tro det? Hun kjen- 
der så mange besynderlig lumskt udseende folk. De 
kommer her og snuser og ser sig lurende omkring. 

Turman. 
Skal jeg hjælpe dig med slobrokken? 

Tygesen. 
Slobrokken? Er det slobrokken, jeg har ta't? 

— Jeg vil aldeles ikke ha slobrokken. Siden jeg 
ikke kan ærgre nogen med den, er jeg så lurvelej den. 

(Kyler dea ind i kamret og går selv efter. Kommer straks igjen med 

en frak.) Du — hun er rasende uforsigtig med ild. Der 
er glør endnu kl. i — 2 om natten! Jeg forsikrer dig! 

— Jeg har set efter. Ikke er hun rigtig ellers heller. 
Engang så jeg hende med kjøkkenkniven. Hun stod 
og fægtede. Jeg har gjemt den. 

Turman. 
Du går ikke mere morgentur, Tygesen? Jeg tror, 
du havde godt af det. 

Tygesen. 

Jeg indretter mig anderledes end før. Jeg har jo 
nu fuld rådighed over min tid. — Men den jenten gjør 
mig ræd. Jeg kjender mig ikke tryg i mit eget hus. 
Jeg er jo aldeles alene her med hende. Hvorfor slip- 
per hun alle" disse folk ind? Hvorfor stænger hun 
ikke? Hvorfor har hun ild på? Skal her først plyn- 
dres og så brændes? 

T u r m a n. 

Jeg kommer vel en morgen og ser huset nedbrændt 
og må lede efter dig i asken I I dit sted vilde nu jeg 
prøve at gjøre mig godvenner med Ane. Du har jo nu 
ingen anden. — Jeg bare gik indom for at sige dig, 
at jeg har noget at tale med dig om. Men først skal 

jeg holde forelæsning. Vil du være hjenune om en 
times tid eller vel så det? 

Tygesen. 
Hvad er det? Er det noget ubehageligt? Jeg 
tåler ikke noget af den sort nu. 

Turman. 
Kjender du dig ikke vel, Tygesen? 

Tygesen. 
Aldeles udmærket I Har aldrig været friskere i mit 
liv. — Mere i stand, mere ... Har du set på mine 
karter ? 

Tur man. 
Det kommer nærmest til at ligne en fæstning, 
det der? 

Tygesen. 
Det er det også. Min fæstning! Den skal aldrig 
mere indtages ! Nu er rummet mit. 

T u r m a n. 
Hvis du får lov til det, Tygesen — ! 

Tygesen 

(ser på ham). 

Tur man. 
Hvad er det for karter? 

(Nærmere.) 

Tygesen 

(iler til). 

Jeg så dem i manuskript på den geografiske verdens- 
udstilling 1875, — du ved i Paris. De vakte den gang 
en uhyre opsigt. 

Tur man. 

Ja, du har talt om det. (Læser, som oversatte han :) »Den 

russiske generalstabs topografiske bureau, a 

Tygesen. 
Nu er de alt forældede. Jeg har netop hængt 

dem op for at vise dig fremgangen siden da. Vent 

lidt ! (Tar et hefte som de almindelige sterre atlas-hefter. Sl&r op i 

det.) Her er mine egne kradserier, — alle de rettelser, 
som er biet nødvendige. Rettelser efter Vegafærden 
nordpå. Se f . e. her! (BUder om.) Rettelser i Øst- 
sibirien efter Krapotkin. Du ved — Krapotkin? 

Turman. 
Socialisten? — Eller nihilisten er det vel? 

Tygesen. 
En stor videnskabsmand, du! Han blev forvist til 
Østsibirien og opdagede, straks han kom did, at lan- 
det var et andet både geologisk og topografisk, end det 
var skildret. Se her! De lange bergkjæder Jablonoi 
Khrebet — 

T u r m a n. 

— »æbletrækjæden« , — »apal-rækka« — 

Tygesen. 

— og Stanovoi Khrebet. Rygraden. 

T u r m a n. 
»Rygraden«, det er rigtigt, det. 

T y g e s e n. 

Den har han reduceret til plateauer, — se her! — 
fyldt med ... 

T u r m a n. 

Ja, du, jeg har ikke tid til det der nu. Jeg vilde 
bare indom for at sikre mig dig til siden. Ingen kan 
mer være sikker på at træffe dig. Du er jo biet så 
flygtig, Tygesen. 

Tygesen. 

Jeg er fri, ser du! — Men kan du ikke bie lidt! 
Kan du ikke spise frokost med mig? Jeg er så alene! 
— Jeg skal ta en flaske gammel médoc op. — Jeg 
vilde så gjærne fortælle dig lidt om Poyarko's rejse 
over dette Stanovoiplateau. Han havde et følge på 
130 mand, og de kom i øde egne, de led hungersnød, 

de udstod de rædsomste kvaler; de døde, de spiste 
hverandre! Det er en rystende fortælling. 

T u r m a n. 
Jeg vil ikke rystes nu. Jeg vil holde forelæsning. 

Tygesen. 
For én tilhører? 

T u r m a n. 
Nej, nu har jeg hele to, du! 

Tygesen. 
Så kan de hjælpe hverandre med at vente. — Eller 
vi skal skikke afbud til de to assyrere? Hvad? Ane 
marcherer til Ninive! 

T u r m a n. 
Nej, det er nok best, jeg marcherer selv. Og afbud 
har jeg endnu aldrig sendt. — Du er så uregelmæssig, 
du Tygesen ; det har du f åt af kvindfolkene. Farvel ! 

(Går.) 

Tygesen 

(efter, bagom karterne). 

Vil du spise frokost med mig, når du kommer igjen 
da? Så skal jeg vente. A, gjør det! Jeg skal hente 
noget lækkert! 

Turman 

(høres svare): 

Nej tak ! Jeg vil ikke skjæmme ud middagen. Jeg 
har mine bestemte tider, ved du. 

Tygesen 

(kommer frem igjen, mørk). 

Han har sine bestemte tider! Han kan ikke føle, 
at jeg hungrer efter selskab ! At jeg kan ikke arbejde, 
— at jeg trænger til at drukne mig i snak. Han har 
ingen fornemmelser, det uhyre! Hans hud er mindst 
en tomme tyk, og så er der spæk indenfor. — Det har 
du fåt af kvindfolkene, sa' han. Hurken ! (Det ringer.) 
Se så ! Der har vi pinedød nogen af Anes kjendinger 

igjen! Hvad vil alle disse mistænkelige folk? Hør 
nu bare! Straks holder hun slabras med dem. Hvad 
fa^en har hun at snakke om? — Det er et fruentimmer, 
det der. Hvem er nu det da? — Jeg tror — ? — 
Javist! Det er — ! (roper) Helga? 



Ja! 



Helga 

(udenfor karterne). 



ANDET MØDE. 
Tygesen. 
Noget morsommere kunde ikke hænde, cm jeg var 
kommet op i en eventyrbåd og sej 1te over hav og land 
hele verden rundt for at søge efter det! 

(Han har draget hende helt frem; hun holder en pose.) 
Du, mit dejlige barn, du ! (Mod hende ; omfavner hende, 
fører hende med sig, omfavner hende igjen.) Velkommen ! 

Velkommen, som om du havde med dig i den posen 
din hele min geografi, færdig! Og forærte mig den 
færdig! — Det var da ellers en tung pose! 
Helga. 
Ja, der er bøger i den. 

Tygesen. 
Så, det er det! — Du er altså så flittig fremdeles? 
Prægtigt! — Den sætter vi her! — Men du er jo en 
voksen dame, Helga. Og så sød du er biet ! — Ved 
du, hvad vi skal gjøre? Vi skal spise frokost sam- 
men ! V i skal spise frokost sammen ! V i skal få 
op en flaske gammel médoc! Hurra! Nu skal vi 
more os ! 

(Ringer.) 

Helga. 



Hvor er mor? 



Mor 



Tygesen 

(ringer, ringer). 
(Ringer ; A O e kommer.) 



Sæt ind frokosten ! 

Helga spiser med! Noget godt, noget utrolig godt! 
Og her er nøglen ... Skjønt jeg ved ikke — ? Kjender 
du til, hvor den gamle médoc ligger? 

Ane. 
Af den, professoren tog op igåraftes? 

Tygesen. 
Så, det har hun mærket sig. — Nej, jeg skal selv ... 

(Tar frem en nøgelhank af lommen, idet han går opover mod trappen 
og åbner deren under trappen.) 

Ane 

(efter). 

Men jeg kan da gå ned — ? 
Helga 

(efter). 

Ane kan da gå ned — ? 

Tygesen. 
Jaja ! — Gå ned, da ! (Hun går.) Vi står her. 

Helga. 
Javist. 

Tygesen. 
Til højre! Hylden til højre. De nederste ræk- 
kerne. 

Ane 

(nedefra). 

Jeg ved det. 

Tygesen. 
Hun ved det. Hun lægger mærke til alt; hun er 
klog. 

Ane 

(kommer op med flasken). 

Vær'sgo 1 

Tygesen 

(lukker). 

Jeg skal dra' den op. (Gjør så.) Nu vil vi være 
glade. Ikke huske på nogen ting uden det, som der 
er vin i. 

Helga. 
Kjære, hvor er mor? 

Ane 

(stanser). 

Tygesen. 
Hvorfor blir du stående? (Ane går.) Mor? Hvor 
mor er, spør du? — Mor, min pige, — mor er rejst 
på landet. 

Helga. 
Mor — ? 

Ane 

(har stukket hodet frem bag karterne). 

Tygesen. 
Kan du ikke komme af sted? — Ved du, Helga, 
jeg er ræd det fruentimmer. Der er noget så lumsk 
ved hende. 

Helga. 
Ved Ane? — Nej, far! Hun er da ligefrem og 
troskyldig. — 

T y g e s e n. 
Ane! Da har du ingen menneskekundskab, mit 
barn! 

Helga. 
Men mor? Mor på landet? Og var ikke ude hos 
os ? Og ikke et ord til' mig om det ? 

Tygesen. 
Bare for et par dage, forstår du. Herregud. Hun 
behøver da ikke at melde dig, at hun gjør en rejse på 
et par dage. 

Helga. 
Gjør hun en rejse? 

Tygesen. 
Mor har rejst i tolv år! Hvorfor skal hun ikke 
få lov at rejse nu ? (Ser bag karterne.) Står du der endnu ? 
(Frem igjen.) Et uhyggeligt menneske, forsikrer jeg dig. 
At du ikke kan læse i det ansigt 1 

Helga. 
Jeg vilde i dit sted være snil med Ane, jeg. 

Tygesen. 
Siger du også det? 

Helga. 
Mor har rejst i tolv år, siger du; — ja, med dig. 
Men aldrig alene. Og hun rejser uden at sende mig 
bud? Kom det da så brat på? 

Tygesen. 
Det var en veninde, som faldt ned her og tog 
hende. Men mor vil naturligvis være hjemme 
igjen så betids, at på søndag har du hende som vanlig 
ude hos dig. 

Helga. 
På søndag? — Det er idag, det. 

Tygesen. 
Er det søndag idag? — Det er Anes skyld. Søn- 
dagen skal jeg jo skifte! 

Helga. 
Jeg forstår ikke dette. Hvor er hun rejst hen ? 

Tygesen. 
En ungdomsveninde af hende, hører du, Birgit 
Rømer, hun strøg afsted med hende. 

Helga. 
Hun, som ejer »Hesteskoen« ? 

Tygesen. 
Hun, ja. Jeg ved ikke hvorhen. Det kan jo være 
det samme. De må ha sin frihed. Ikke sandt ? Norge 
er et meget stort land, og det er interessant at rejse i 
Norge. Især vestlandet er overordentlig originalt. Der- 
som de tar ruten over — 

Helga. 
Er mor rejst lige til vestlandet? 

Bjørnson: Samlede Værker. X. 20 

T y g e s e n. 
Det har jeg ikke sagt. Jeg ved ingenting om det. 

— Nej, det har de naturligvis ikke! Det er jo så 
altfor langt. Men dem om det ! Lad os ' unde mor 
den beste, den morsomste rejse! Skal vi ikke det? 
(A n c med frokosten.) Nu må vi spise f rokost ! Jeg er 
frygtelig sulten. Og her er médoc ! Glasser ! Nå, her 
er de. (Til Helga.) Tag af dig hatten og sæt dig, min 
pige! — Skyv bordet mer ud i stuen! Jeg kan ikke 
sidde i sofaen, når jeg spiser. — Så ! — 

Helga. 
Hvad bety'r disse karter, far? 

Tygesen. 
De bety'r ... Hvis du er færdig, Ane, kan du gå! 

— De bety'r, mit barn, — at netop i øjeblikket er jeg 
i russisk Asien, og det er rasende ubearbejdet, mod- 
sigende fremstillet, russisk Asien. Jeg må ha dem 
tydelig for mig, alle disse indviklede linjer, som be- 
standig forandres. — Gå nu, Ane! — Mange af dem, 
ja, de fleste af dem er bare gjætninger. Ja, du for- 
står ? 

Helga. 
Nej, ikke ganske. — Men har du ikke hørt noget 
fra mor, siden hun rejste? 

Tygesen. 
Fra mor? Atter igjen om mor! Mor skriver, når 

hun . Vent lidt ! (Bagom karterne, frem igjen.) Nej, den 

gang var hun der ikke. — At du kan sige, jeg skal 
prøve at vinde hende der ! — Jeg forsikrer dig, Helga, 
hun er pinedød farlig. Noget lurende, du! Og så 
mange besynderlige mennesker, hun kjender ! Jeg er 
ikke tryg hverken dag eller nat. 
Helga. 
Men du kan heller aldrig vide, hvem du er sam- 
men med i værelset, når du har de store rammer 
stående her? 

Tygesen. 

Hvad siger du der? Jeg kan ikke vide, hvem jeg 

er sammen med i værelset? — Du har ret. Du har 

forfærdelig ret. Jeg bør selv ha gadedørsnøglen; og 

døren bør ikke kunne åbnes indenfra uden med nøgel. 

Helga. 
Men så må du jo selv gå og åbne, hver gang det 
ringer. 

Tygesen. 
Der er det ! — Ja, der nævner du det ! Det store 
problem! Den, som kan løse det! Jeg kan jo ikke 
bli portner her. — Men ingen ved, hvem den pige 
lukker ind om dagen, — og som kan komme frem om 
natten ! Jeg kjender mig som omgi't af ånder. 

(Går bagom karterne. Frem igjcn.) 

Helga. 
Er det da absolut nødvendigt med disse karter, far? 
Vil mor det? 

T y g e s e n. 
Nu skal du høre, Helga. D u er forstandig, d u 
vil forstå. Når jeg går og arbejder, så er der tusene 
ting på én gang. Og da gjælder det: at se det, ha 
det for sig, straks ! Man husker det, og man husker 
det ikke. Just det er det farlige! Man må 
ikke tro sin egen hukommelse! Du forstår? Ja, du 
forstår! Og så er det så bredt behageligt at kunne 
gå gjennem hele huset og bare ha min geografi foran 
mig. Overalt det, jeg skal tænke på. Til alle sider 
dette uforstyrrelige ene. — Kom nu, Helga ! Jeg er 
så utrolig sulten ! (Flytter hendes pose.) Hvor den er 
tung? Hvad er det? 

Helga. 
Bøger. 

Tygesen. 
Det er sandt ! Hvorfor har du bøger med dig til 
byen? 

26* 

Tjgesen. 
Er h .' 1 V trkerrje icDC iiag? 

Helga. 

F r d-rm- vm er k>^d:, si — 

Ty gesen- 

SaK dix ! — Sa • — Sandelig, ri skal ha det hygge- 
!:^t. — Undskyld, y^ forsyner mig; du begynder jo 
a.drlg. 

Helga. 
Hvor er Malla? 

Ty gesen. 
Malla er med mor. 

Helga. 
Mal la også — ? 

Tygesen. 
Herregud, forsyn dig nu, Helga! 

Helga. 
Tak; — jeg har spist ganske nvljg. Men lidt 

vin --: 

Tygesen. 
Ja, vinen er storartet I — En af fordelene ved at 
rejse er, at vi lærer at vælge \dn. — Altså: velkommen, 
kjære Helga I 

Helga. 
Skål! 

Tygesen. 
A, for en vin I — Jeg har i senere tid f åt slig trang 
til vin. — Nu må du spise, Helga. 

Helga. 
Tak, det kan jeg ikke. 

Tygesen. 
Så fortæl mig noget, mens jeg spiser! 

Helga. 
Fortælle dig noget, jeg? Det kan jeg vist endnu 
mindre. 

Tygesen. 
Noget, som har gjort indtryk på dig. Noget, du 
har hørt eller læst; noget, du holder af? 

Helga. 
Jeg ved ikke noget sådant. 

Tygesen. 
Vist ved du ! — Vær ikke undselig for mig ! — 
Vi har jo aldrig talt sammen, og det er din skyld, 
Helga. Drik lidt vin, så kommer det ! 

Helga. 
Tak! Jeg tåler ikke så meget, far. 

Tygesen. 

Vist gjør du så! Skål! Velkommen, én gang til, 
Helga ! (De drikker.) Du er rent som ny for mig. 

Helga. 
Du også, far. — D. v. s. ... 
T y g e s e n. 
Hvad mener du med det, min pige? Ser jeg dår- 
lig ud? 

Helga. 
Nej da! — Nej, jeg mente, ... du er så snil. 

Tygesen. 
Er det da så nyt, at jeg er snil? 

Helga. 
Langt fra, ha, ha! Men du har ligesom aldrig 
brydd dig om mig. 

Tygesen 

(vemodig, idet han tar hendes hånd). 

Jeg har været så opta't. Og det må du ikke mis- 
forstå. — Kommer du ikke på noget at fortælle mig, 
Helga? 

Helga. 
Ja, siden du holder på det — . Der er virkelig 
noget, som har gjort indtryk på mig. 
Tygesen. 
Lad høre! A, lad høre! 

Helga. 
En liden kjærlighedshistorie ... 

Tygesen. 
Udmærket ! Sligt er for din alder, barn ! Vær 
ikke undselig ! Kom med den ! 
Helga. 
Altså: det var på en stor slædetur her i byen. Det 
brugte de før. De rejste ud til et sted og spiste fisk; 
vin havde de med. Ja, de bruger det nok endnu. 

Ty ges en. 
Ja da! 

Helga. 
De kunde være indtil halv hundre slæder, en herre 
og en dame i hver slæde. 

Tygesen. 
Akkurat ja. 

Helga. 
Så var der to, da, som kjørte sammen. 

T y g e s e n. 
Hm, hm. 

Helga. 
De sad — han i en skindpels og skindhue, og hun 
i en skindkåbe og skindhue, og de prated og lo hele 
vejen. D. v. s. han talte uafladelig, og det var især om 
fremmede lande. Da de kom frem og gik tilbords, 
satte de sig ved siden af hverandre. 
Tygesen. 
Naturligvis. 

Helga. 
Så, mens de larmed og snakked over hele bordet, — 

sad han og var så uhyre begejstret og fortalte hende 
— om germanerne! 

Ty ges en. 
Om germanerne? Det var da besynderligt. Jeg 
tænkte, han vilde gjøre kur, jeg. 
Helga. 
Ja, det vilde han nok også. Men det var nu hans 
måde. Han begyndte hos germanerne. 
Tygesen. 
Nu har jeg aldrig hørt magen ! Hvorfor ikke hos 
Adam og Eva? 

Helga. 
Han sa' hende, at der var to slags germaner, østlige 
og vestlige. Vestlige — det er frankerne, sakserne, 
friserne, germanerne i England. 

Tygesen. 
Aldeles rigtigt! Frankerne, sakserne, friserne, ger- 
manerne i England. Udmærket, Helga! — Så du 
ved det? 

Helga. 
De østlige germaner, det er skandinaverne og go- 
terne. ' f[ 
Tygesen. 
Skandinaverne og goterne. Den inddeling er ikke 
almindelig. Men den er den rigtige! — Skål, Helga! 
Brillant ! (De drikker.) Leve skandinaverne og goterne ! 
Helga. 
De leve! — De var sligt et uroligt folkefærd, sa' 
han; de satte uro i verden. De var erobrere, og de 
var vikinger, og de var udvandrere. De var som elvene 
i landene deres. Så stride er disse elver. Og skandi- 
naverne og goterne flød fossende ud i andre folk lige- 
som elvene i havet. 

Tygesen. 
Prægtigt ! Gud hjælpe mig, som jeg selv skulde ha 
sagt det ! — Kanske du er min datter ligevel ? 



Digitized by CjOOQ iC 



— 400 — 

Helga. 

Ja, det var han, som sa* det. Det er ikke mig. 
Den samme uro var i ham selv, sa' han. Ud vilde han, 
afsted måtte han. Og det sa* han, så det smitted 
hende, og hun ropte uden at vide det: »Jeg vil 
media — Bagefter blev hun så skamfuld; men da 
var det for sent; for på det blev de forlovet. Jeg 
ser, du kjender det, far! 

Tygesen. 

Nej, gud velsigne dig, barn ! sidder du ikke der 
og fortæller mig min forlovelseshistorie? — Jeg havde 
rent glemt det der med skandinaverne og goterne. — 
Hvorledes har du fåt det at vide? 

Helga. 
Mor fortalte mig det. 

Tygesen. 
Gjorde mor? 

Helga. 
Siste søndag hun var ude i instituttet. I dag otte 
dage siden. Hun husked altsammen så tydelig, at hun 
sommesteder mindtes ord for ord, hvad du havde sagt. 
Og du har glemt det? 

Du talte om Alarek — han, som tog Rom, ved du. 
Navnet er det samme som Adalrek, vor Alrek, Alrek- 
stad. Og Teodorek er vort Tjodrek. 

T y g e s e n. 
Det ... det husked mor? 

Helga. 

Du kan jo høre på mig, at hun husked det. 

Mors skål, far! 

Tygesen. 
Mors skål ! 

(Han drikker; dækker sit ansigt.) 

Helga. 
Men hvad er det, far? 



Digitized by CjOOQ IC 



— 40I — 

Tygesen. 

Det er ingenting. Det skinner så i øjnene. Nu 
husker også jeg det. For en dag, for en fryd ! — 
Jeg havde glemt, at jeg skrøt så af skandinaverne 
og goterne. Jeg var ung dengang; min tro, min frem- 
tid, min kjærlighed også, var i det skryt ! — Og hjem- 
turen, du! Nej, hjemturen! Den er det især, som 
j e g husker ! Da blev hun min ! Å, jeg vidste, hun 
vilde bli det, da jeg tulled hende ind i hendes skind- 
kåbe igjen! — Så myg hun var, du, så varm! Og så 
dufted hun af en egen essens; jeg havde siddet i den 
ved bordet ... den var som af nyslåt hø ... jeg havde 
aldrig kjendt den før. Jeg stod og gav mig god tid 
med at pakke hende ind ! Hun skulde bli min på 
hjemturen ! Ingen i verden vidste det ; men jeg vidste 
det ! Og hun vidste det ! — Gud, hvor hun var vakker ! 
Helga. 

Mor er vakker endnu, hun. 

Tygesen. 

Alle siger, du ligner ikke på mor. Men du har 
dog noget af mor, Helga, når du sidder så og ser. — 
Skål, Helga! Din skål! Tak! 

(De drikker; han bevæges igjen.) 

Helga. 
Nu tåler jeg slet ikke at drikke mere. 

Tygesen. 
Ikke jeg heller. Men det styrter ind på mig, det 

der! I din nærhed blir jeg ung igjen. Vi sad, 

mor og. jeg, på dækket en måneskinskvæld over 
Middelhavet — 

Helga. 

— over Middelhavet? — 

Tygesen. 

— ikke længe efter! Vi gifted os straks og rejste; 
hun var bare i6 år! En måneskinskvæld på Middel- 
havet, vi skulde til Algier. 

Helga. 

Gud, ja! 

Ty ges en. 

Alle stjærner oppe; det er over min fantasi i dette 
øjeblik mest som et gammelt sagn, du ! Ungdoms- 
forelskelse er ældre end alle sagn ; den har også skabt 
de fleste. Vi sad just og talte om et sagn derifra, 
et af de allerskjønneste. Sagnet om Hero og Leander. 
Det ligger stjærnestrød over Sydeuropa som en slig 
kvæld; det har samme blå grund. Ungdomskjærlig- 
heden, det ene menneskes dragning til det andre, har 
aldrig været tænkt i større stil, aldrig havt herligere 
scene. To verdensdele mødtes der. Kjæmpen svøm- 
mer fra den ene over til den andre, når frem, men dør 
i den elskedes armer, netop som han når frem. For 
en grænseløs overdåd i deres længsel ! Romeo og Julie 
i stjærneskrift. 

Dette sad vi og talte om; vi sad i vor egen første 
kjærlighedsrus, og på rejse. På rejse til alt stort og 
sicjønt i den gamle verden, i de evige solriger. Til 
dette øjeblik kom intet følgende op! Nu levede vi 
vor sankthansdag. Fra imorgen ... 

Jeg havde ikke før tænkt det, så mørkned det i 
mig og omkring mig, sjøen var en grav, en sorg — 
nej en sorg tog mig, som måtte jeg ende mit liv. Da 
stod hun over mig! Hun tog mit hode op mellem 
sine hænder, og hun så mig i øjnene ... å, så sundt 
velgjørende. Og hun sa' — hun var jo endnu et barn 
— ; hun sa^ ... 

Helga. 



Hun sa' — ? 
Hun sa' — 
Hvad er det, far? 
Jeg kan ikke — ! 



T y g e s e n. 

Helga. 
Tygesen. 

Helga. 

Gud (Rejser sig.) HvOF CF IllOr ? 

Tygesen. 
Jeg ved ikke! 

Helga. 
Du ved ikke? Men far! 

Tygesen. 
Du misforstår mig ! Hun er, som jeg siger, på 
rejser, på rejser! — Du skræmte mig! — Mor for- 
tæller dig alt, når hun kommer hjem; eller du får brev. 
Herregud, tvil da ikke på, hvad jeg siger ! Det er så ! 
Det er så ! Jeg forsikrer dig ! 

Sæt dig igjen ! Hvorfor lod du mig ikke i fred ? 
Jeg drømte. Du rev det istykker. Og det var skade. 
Det gamle gjør ofte det nærværende nyt. — Men så 
sæt dig igjen! Er du ræd mig? 

Helga 

(sætter sig). 

Nej. 

Tygesen. 

Nu er det borte det hele. I stedet for ungdom og 
solglans — bare skuffelse, møje! Strid, forbitrelse, 
dumme, slette mennesker! — Jeg ved, det er galt. Jeg 
ved, at livets mål ikke er nydelse. Ungdommens syn 
på det forfører. 

Men det nytter ikke! Når hint ulidelige mørke 
falder over mig, så er det frygt og pest, — å ! 

Helga. 
Fortæl videre ! Det var så dejligt ! A, det var 
så dejligt ! — Skål ! (De drikker.) Hvad var dog dette 
for e-t sagn ? Det, du fortalte ? Noget så storartet ! 

Ty ges en. 
Kjender du ikke sagnet om Hero og Leander? 

Helga. 
Nej. 

Tygesen. 
I læser ikke mytologi? — Ikke Shakespeare heller! 

Men når I er alene? Unge piger læser altid i 

smug. Ikke læst det i smug heller? Hvad læser I da? 

Helga. 
Nå, — vi læser mere — ja, hvad skal jeg kalde 
det? — mere moderne ting. 

Tygesen. 
Mere moderne — ? Romaner? 

Helga. 
J — a. Romaner også. 

Tygesen. 
Også? Læser I da andet end romaner? 

Helga. 
Nå, — alvorlige ting naturligvis. Som vi kan 
lære af. 

Tygesen. 
For eksempel? 

Helga. 
For eksempel ... ja, for eksempel geografi. 

Tygesen. 
I læser geografi? I fritimerne? 

Helga. 
Med illustrationer til, forstår sig. 

Ty ges en. 
Her er jo posen? Det er jo sandt! Lad mig se, 
hvad I lejer for bøger? — Den la'r sig vel åbne? 

Helga. 
Men far, det går ikke an. Det må ligesom være 
hemmeligt, skjønner du! 

Tygesen. 
Så her er hemmeligheder ? Jeg tænkte det nok 1 
Karnaljer, I spiser forbuden frugt ! Jeg kjender dere ! 
— Hvorledes pokker åbnes dette? 

Helga. 
Du må ikke åbne, far ! Nej, du må ikke. Du 
har ingen ret til det ! For den stærkeres ret vil da 
vel ikke du bruge mod os småpiger; vil du vel? Du, 
som er så nobel. — Jeg holder på posen ! Ja, jeg 
gjør! Og tænk dig nu, far, at det er mindst fire og 
tyve sådanne hænder som mine her. De holder alle- 
sammen. Og da ^ åbner du vel ikke ? Du misforstår 
også det hele. Jo, du gjør! Har jeg sagt hemmelig- 
heder? Ja, da mente jeg noget andet. Jeg mente ... 
ha, ha, jeg tror virkelig, jeg har drukket for meget 
vin. — Nej, nej, lad mig få posen, far ! Vi er to piger 
i byen med den. Vi skal gå og bytte, og jeg skulde 
bære den. Mig kan det jo være det samme; for 
bøgerne er ikke til mig. Men der er virkelig bøger 
blandt dem, som det er forbudt mig at la' nogen se. 
Jeg ved ikke hvorfor; men det er så. Og det er skam, 
at de ikke skal kunne stole på mig. (Er ved gråden.) 
Du, far, som nylig var så snil ! — Du vilde være den 
første til at forsvare os, om der var nogen anden, som 
prøvede på det der. Jo, du vilde; jeg kjender dig! 
Sæt, at hele øverste klasse nu stod i et værelse og havde 
stængt døren, og så en vilde bryde ind til os ! — A, 
du vilde skamme ham ud og jage ham; det vilde du. 
Men dette er akkurat det samme. 

Ty ges en. 
Hvor du er biet veltalende, Helga! Og som det 
går dig nær! 

Helga. 
Nej, det vil jeg ikke just sige, at det gjør; det er 
jo ikke mit. — Jo, det går mig nær, at de andres 
hemmeligheder ikke skal være bevaret hos mig. (Gråter ) 
Gjør det ikke, far! 

Tygesen. 
Jo mere du siger, jo mere ret får jeg til at åbne 
posen, — synes det mig da! — Slip! (Åbner.) Lad 

mig nu se! De har nok været ordentlig brugt, disse 
V>øger! Fransk. Hm — hm? Cruelle énigme — par 
Bourget? Er ikke den fortælling noget — hvad skal 
jeg sige — ? Kanske du kan finde et pent ord for det? 
Du havde nylig så mange! — Nå, lad os nu være god- 
venner igjen ! Ellers må jeg jo tro, at dette også angår 
dig? — Cruelle énigme — er ikke det noget — ? 
Nu — ? 

Helga. 
Kanske du mener realistisk? 

Tygesen. 

— realistisk, ja. Du er vel den eneste derude, 

du, som kan ordentlig fransk? 

Helga. 
Af eleverne, så — . Men den fortælling der tror 
jeg skal byttes for lærerinden i fransk. — Men du må 
ikke sige det ! 

Ty ges en. 
Cruelle énigme^ »Grusomme gåde« . Hvad er det 
for en gåde? 

Helga. 
Ja, jeg hører jo, de prater om sligt sig imellem. 
Jeg tror, det er gåden i vor natur. Ja, jeg ved ikke 
heller. 

Tygesen. 
I vor natur? En åndelig natur — og en, som ikke 
er åndelig? Er det så? 

Helga. 
Noget sligt, ja. — Men det er slet ikke rigtigt, det, 
du der gjør, far. 

Tygesen. 
Tror du? — Her er en, som heder: Samma frihet 
for kvinnor som for man. Hvad er det for slags fri- 
hed? Det er ikke en roman, det der. 
Helga. 

— Mon det ikke er filosofi? Det høres så. 

Tygesen. 
Er det lærerinden i fransk, det også? 

Helga. 
Nej. Ja, jeg ved for resten ikke, hvem det er. — 
Ikke mer nu, far! 

Tygesen. 
Alle gode ting er tre. Autour du mariage ^ far 
Gyp — ? Gyp 7 Det var et pudsigt forfatternavn ! 

Helga. 
Det skal være en adelig dame, jeg tror en hertug- 
inde. 

Tygesen. 
En hertuginde? — Naturligvis! Mindst! Autour 
du mariage — »omkring ægteskabet« . Hvordan om- 
kring ? 

Helga. 
Jeg forstår mig ikke på det. 

Tygesen. 
Så det gjør du ikke. — Synes ikke du også, at 
dette var en egen sort geografi? — Med illustrationer 
til? Eller skulde der være noget sligt længer nedi 
posen ? Hvad ? (Helga tier.) Ved du, min pige, at du 
skal sige, som det er? 

Helga. 
Men gud, far, når det nu ikke er min hemmelighed ? 
Det er jo ikke mine bøger. 

Ty ges en. 
Hvorledes i al verden kom du til at fortælle, at I 
læste geografi ? Med illustrationer til ? Sig mig det ! 

Helga. 
— Vi læser da geografi også. 

Tygesen. 
I fristunderne? — En dejlig geografisk beskrivelse, 
den der ! — Når du ved, geografi er din fars fag, er 

det egentlig talt hensynsløst af dig at kalde sligt geo- 
grafi. 

Helga. 
Xej, far, det er bare mangel på fantasi. 

Tygesen 

(ler). 

Misforstå mig ikke! — Ha, ha, ha! — Fordi 

om du får mig til at le, så tilgi'r jeg ikke. — Ha, ha, 
ha! — Det gjør mig ondt, hvad jeg har opdaget. 
Meget ondt. Du lyver jo! 

Helga. 
Men lyve, far! 

T y g e s e n. 
Jeg siger lyver. Ja, jeg gjør. Hvad skal jeg 
ellers kalde det? 

Helga. 
Hvad er så det at lyve? 

Tygesen. 
Det er at ville føre sin far bag lyset. Tænk, sin 
far! Det tyder på vane. Ingen begynder med sin 
egen far. Så meget forstår da også jeg. Skjønt jeg 
aldrig har løjet. 

Helga. 
Men, far! 

Tygesen. 
Synes du virkelig, jeg overdriver? — Så tænk dig, 
at det var jeg, som førte dig bag lyset, mit barn ! 
Tænk, at føre sit barn bag lyset! Sit barn — — , 
føre det føre sit barn ... 

Helga. 
Gud, far, hvor er mor? — 

Tygesen. 
Mor — ? 

Helga. 
Hvorfor er mor og Malla rejst fra dig? Hvad 

er det, du dølger for mig ? Hvad er hændt ? Far! 
Far! 

Tygesen. 

Ja, der er noget, jeg har dulgt. 
Helga. 

Jeg forstod det straks. Men det er vist værre, end 
jeg tænkte. Å, Gud, hvad er det? 
Tygesen. 

Nej, bliv ikke så ræd ! Der hændte noget, så blev 
vi uvenner, og så rejste de fra mig, både mor og Malla. 
Ja, det er intet andet. Men det er nok ! Jeg havde 
ikke mod til at sige dig det, da du kom, for jeg blev 
så glad. Jeg vidste ikke, hvordan jeg skulde sige dig 
det. Og det samme har vel hændt mor, når du endnu 
ikke har hørt fra hende. Hun vidste ikke, hvordan 
hun skulde sige dig det. Det trykker mig til jorden ; jeg 
får ikke bestilt et gran ! Jeg kjender mig som en for- 
bryder ! Skaf mor hjem ! Jeg kunde rope efter hende 
gjennem mange land ! Turman ved, hvor de er, skjønt 
han ingenting siger ! Gå på ham ! D i g må han sige 
det ! Skaf mor hjem igjen ! Du rå'r da vel med din 
egen mor ? Og bliv nu du, Helga ! 
Helga. 

Uden mor? Nej, ikke, om du bad mig så tyndt, 
så tyndt. Og ikke, om du slog mig død. 

(Hun tar sin hat på.) 

Tygesen. 
Men, Helga! 

Helga. 
Ja, når du ikke kan komme ud af det med mor, 

så (Gråter.) 

Tygesen. 
Hvad siger du, barn? 

Helga. 
Uden dig og mor, og mor og dig, er der ikke mere 
mening i det ! — Å, for en ulykke ! 

Bjørnson: Samlede Værker. X. 27 

T y g e s e n. 
Ja, det er en ulykke for os allesammen. Og min 
geografi ! 

Helga. 
Ja, nu skal ingen forstyrre dig. (Tar sin pose og går.) 
Farv^el ! 

Tygesen 

(er en stund alene ; sætter sig). 



TREDJE MØDE. 
T u r m a n. 
Asdan er det med dig, Tygesen? 

Tygesen 

(springer op). 

Har det ringt? Stod gadedøren åben? 

Tur man. 
Helga og Ane stod i døren og snakked. Og så 
kom jeg. 

Tygesen 

(ser på ham, sætter sig). 

Turman. 

Det billede, jeg nu har for mig, minder mig ikke 
så meget om Marius på Kartagos ruiner. Nej ; mine 
tanker vandrer til det gamle Assyrien. Du minder mig 
om gudinden Istar, Tygesen, der hun vansma^tede. 

Aita lu tnutéma anaku lii assatka. — Jeg kan vel 
ta mig en pibe hos dig nu, siden du er biet ungkar? 
— Jagu sukker'n. Han har det vondt nå. 

Jeg sa' det til dig, jeg. Tygesen, at du stod ikke 
i det der. Det er bare stærke folk, som kan ta på 
sig at leve alene. Det er ikke slige, som kvindfolka 
har fåt stelle med. De stakkarne blir det så bedrøve- 
ligt med uden kvindfolk, som det blev med Istar uden 
mand. Hun for op til guderne og ned til underverde- 
nen, op og ned ! Og lige langt kom hun. Også du, 



Digitized by CjOOQ IC 



- 411 — 

Tygesen, er snart i de højeste regioner og snart nede 
igjen. Aldeles uden nytte! 

Tygesen. 
Jeg har tænkt meget over det i disse dage — og 
nætter med. Istar-sagnet, mener jeg. 

Tur man. 
Det er tørsommer'n, det, far. 

Tygesen. 
Ja. Men sagnet er dybt. Vi vil alle øse af livets 
brønd. Naturligvis. Men jo mere vi får, jo mere vil 
vi ha. De højeste eksistenser har de største behov, kan 
mindst mættes. Det er det forfærdelige! At netop 
de, som er kommet længst, blir de utålsomste, de ulykke- 
ligste ! Slægtens tragedie, Turman. Tragedie. 

Turman. 
Nej, er det så dårligt med dig, Tygessn? 

T y g e s e n 

(ser op). 

T u r m a n. 
At du filosoferer, mener jeg. Du skulde gå lange 
turer og ta kolde bad. Og så skulde du lægge dig 
på tobak. Der er selskab i en pibe. Den uroer ingen. 

T y g e s e n. 
Den slægt, som kommer efter os. Turman, vil kjende 
større behov, end vi kjender; altså bli endnu ulykke- 
ligere end vi. Har du tænkt over det? 

Tur man. 
De blir mere og mere nervøse, mener du? 

Tygesen. 
Der nævnte du det 1 Nervøse ! Du kjender jo 
nogen af de fremmeligste videnskabsmænd og kritikere? 
Du har ofte nok gjort nar af dem. De er jo bare 
hjærne og nerver. Om hundre år er der ti gange så 
mange af dem. Og så fremover! — Og så fremover! 

27* 

Turman. 
Ti gange si megen nervøsitet — ? 

Tygesen. 
— Ti gange så mye ufordragelighed ! Ti gange så 
mye sinne ! Naturligvis ! 

T u r m a n. 
Jagu skal det bli hyggeligt at være til da! 

Tygesen. 
Tilsist blir det slig, at det ene menneske ikke kan 
udstå det andre. Når de ser hverandre på en halv 
kilometers afstand, så skriger de! Af smerte. 
Tur man. 
Sligt sidder du og hugsvaler dig med, Tygesen? — 

Tygesen. 
Det hele følger af slægtens åndeliggjørelse. Jo 
længer den skrider frem, jo uhyggeligere bare ånd blir 
den. — Hvis ikke opfindelserne også skrider frem og 
gjør menneskene uafhængige af hverandre. Ved f. e. 
at la' dem nære sig direkte af solen! Det er jo solen, 
som nærer os nu også ! Gjennem jord og græs og korn 
og ku og gryte ... Kan det ikke ske uden dem? Rent 
direkte? Kan vi ikke tænke os det? At vi derved 
spares for det, som nu gjør os så opslidende afhængige 
af hverandre? Bare møde hverandre i ånd. Eller 
næsten bare i ånd? 

Turman. 
Næsten, ja. — Ja, bli' nu bare ikke furten for det ! 
Du kommer ingen vej med de byks, du gjør, mener 
jeg. Bare fantasi, far. Du må få hjælp. Det er 
sagen ! 

Tygesen. 
Hjælp? Jeg? Ingen kan hjælpe mig. Ingen vil 
heller. 

Tur man. 
Nå — nå! Sig ikke det. — Ja, naturligvis kom- 
mer det an på, hvad hjælp du mener. 

Tygesen. 
Ja, du ler, du! 

Turman. 
Du vidste nok ikke alt, du havde, du, før du sav- 
ned det ! 

Tygesen. 
J^ vil sige dig én gang for alle: jeg tåler ikke din 
spot. Jeg er netop idag ikke oplagt til at tåle den. — 
Ellers er jeg et menneske; jeg tilstår det. Du ved ikke 
engang, hvad det er. 

Tur man. 
Så de har det så vondt, de, som er mennesker, 
Tygesen ? 

Tygesen. 
Turman, kan du ikke forstå, kan du ikke fornemme, 
kan du ikke ... 

Turman. 
• Hvad går der af dig? 

Tygesen. 
Gud, han spør? Har du da ikke mærket, har du 
ikke smagt, lugtet, lyttet ud for længe siden, at det er 
med den største overvindelse, at jeg tåler dig hos mig. 

Turman. 
Nej. 

T y g e s e n. 
Nej, naturligvis ! — Kan du da ikke ad rent logisk 
vej finde ud, du, som altid taler om logikken, ... kan 
du ikke regne dig til, at jeg i min ensomhed her længst 
må ha opdaget, hvorledes alt dette er kommet? 

Turman. 
Nej. 

Tygesen. 
At dette ikke vilde være hændt uden dig! At det 
er din skyld ! 

Turman. 
Min — ? 

Tygesen. 
Ja, din I — Så længe ærted du mig med disse dine 
fordømte store mm, fulde af bøger og papirer, som 
ingen rørte I Så ofte dræbte du mig ned med din 
kolossale hukommelse, og gik og sa': de, som er gift, 
taber hukommelsen også ... 

Tur man. 
Ja, men det er sandt ! 

Tygesen. 
Der kommer han pinedød med det igjen ! 

Turman. 
Du er biet så svær til at bande, Tygesen. 

Tygesen. 

En mand med lidt skikkelig fantasi får ellers ikke 
rum i sproget. 

Men kan du ikke føle det, nu, når jeg forklarer 
dig det, heller, at det hele kommer fra dig? * 

Turman. 
Xejgu om jeg kan! 

Tygesen. 
A nej, hvem kan forlange, at et bogbind i tykt 
læ'r ... 

T u r m a n. 

— Sig bøffellæ'r med én gang! 

T y g e s e n. 
Ja ! Hvem kan forlange,, at en hel boghylde fuld 
af bøffellæ'rs-folianter med tobaksstøv på skal ha for- 
nenmielser ? 

Turman. 
Kanske når du slog op i dem — 

Tygesen. 
Vorherre bevare mig ! 

Tur man. 

— så fandt du din gode søvn igjen, Tygesen ! 

Tyge sen. 
Så fandt jeg ! ... (Med ét.) Du ved noget ! Du har 
noget at sige mig! 

Turman. 
Det turde hænde. 

Tygesen. 
Men hvorfor siger du ikke det straks? Du vilde jo 
også tale med mig. Hvad er det? — 

Turman. 
Jeg har et forslag. 

T y g e s e n. 
Fra dem? 

Turman. 
Fra dem. De vil ha fred. 

Tygesen. 
De vil ha fred? De vil komme hjem igjen? 

Turman. 
Som jeg siger. 

T y g e s e n. 
Men hvorfor siger du mig ikke det straks? For 
så er der jo ingen syndflod mere over jorden; solen 
er på Ararat ! Kan du se, Turman ? Jeg er jo dog 
ingen menneskeæder heller? Unødige ord kan jeg la' 
falde; ord vil så gjærne fly om på egen hånd. Men 
livet består ikke af ord. Livet består af realiteter. 
Givne værdier, faste forhold, opgaver. 

Det ser Karen. Når det gjælder, er der noget grejt 
ved Karen. 

T u r m a n. 
Men vil du ikke først høre — 

Tygesen. 
Ingen »men'er« ! Kom lad os ta os et glas vin 
på det! 

T u r m a n. 
Gjærne det. Men — 

Tygesen. 
Ingen »men'er« , siger jeg ! Denne vin fortjener 
intet »mena , den. (De drikker.) Ikke sandt ! 

Turman. 
Jo, den var god! Men — 

Tygesen. 
Hvad for noget? Har du endda flere? Du vil ha 
et glas til? 

Turman. 
G jaerne det. Men — 

Tygesen. 
Skyl »men'ernea ned ! Skyl dem ned ! Se her ! 

(De drikker.) 

T u r m a n. 

Tak. Vinen er god. Men — 

Tygesen. 
Endda flere! Han er umættelig ! Tag hele flasken ! 

Tur man. 
Den er vist snart slut. Men — 

Tygesen. 
Så ud med dem da, menneske! Ellers kvæler de 
dig! 

Turman. 
Vilkårene, mener jeg! Vil du ikke høre betingel- 
serne ? 

Ty ges en. 
For hvad — ? 

Tur man. 
For, at de skal komme hjem igjen? 

Tygesen. 
Ingen vilkår! Jeg skal omfavne og kysse Karen 
og bære hende ind. Uden nogen vilkår, — ja, det skal 
jeg. Alt det dumme tøj, vi har sagt, — derom ikke 
et ord ! Ikke til Malla heller ! Hun er jo i grunden 
så snil. 

Tur man. 
Ind med kvindfolka da, og ud med geografien ! 

Tygesen. 
Ud med geografien? 

T u r m a n. 
De vil ikke ha geografien i stuen her; både karter 
og ekscerpter skal væk! De vil ha stuen for sig selv. 

Tygesen. 
De vil ha stuen for sig selv. 

Turman. 
Til et tegn, skjønner du, at geografien ikke mere 
skal fortrænge dem. Der skal skiftes lige. Havestuen 
vil de også ha igjen. 

Tygesen. 
Havestuen også? Spøger du, Turman? Da vil jeg 
sige dig, at til spøg er dette for grovt. 

T u r m a n. 
Derfor er det også alvor. 

Tygesen. 
Du ler — ! Du vil bare more dig over mig. 

T u r m a n. 
Du morer mig bestandig. Tygesen. 

Tygesen. 
Det er altså ikke alvor? 

Tur man. 
Jo, det er. 

Tygesen. 
At jeg skal flytte ud? Herfra og fra havestuen? 

— A, det er ikke sandt! Din skøjer! 

Tur man. 
Du skal flytte ud alt, som her findes af geografi; 

— og fra havestuen med. — De forlanger mere ... 

Tygesen. 
Mere ? 

Turman. 
Helgas rum. Og Helga tilbage. De vil ha retfær- 
dig deling. De vil ha sit fuldt ud. 

T y g e s e n. 
Vil de? — Ja, da undres du vel ikke over, Turman, 
at jeg tar dem på ordet? Sit fuldt ud? Så gjæme for 
mig! Dette er mit, altsammen! 

T u r m a n. 
Altsammen dit? 

T y g e s e n. 
Jeg har kjøbt for mine penger altsammen, som næv- 
nes kan. Huset og det, som er i det. 

Tur man. 

Også rotterne? 

Tygesen. 

Jeg svarer i yderste alvor, at også rotterne er 
mine ! Og hvorfor har jeg kjøbt huset ? For at arbejde 
i det. Og hvad skal de andre her? De skal hjælpe 
mig til at arbejde. Disse simple grundsandheder, på 
dem hviler alt. På dem bygges den retfærdige deling. 
Og da har de andre aldeles intet at kræve! Men så 
stræng skal jeg ikke være: lad dem flytte ovenpå ! Når 
de ikke vil hjælpe mig, bør de i alle fald ikke være 
ivejen. Der har du deres del ! 

Tur man. 
Det var lidet, det. På kvisterne? 

Tygesen. 
Det går ikke an at kalde anden etage i et schweizer- 
hus for »kvister« . Tre store rum og den brede, lyse 
gang imellem dem, — et helt museum. Er det ikke 
en standsmæssig bolig kanske? Ned ifra den en mage- 
lig trap belagt med tæpper, prydet med gjenstande, 
som enhver etnografisk samling vilde være stolt af. Er 
de dronninger, at de tør ønske sig mere? 

Turman. 
Fuldt så gromt er det vel ikke deroppe. For de 
vil ikke. 

Tygesen. 
De vil ikke. Hvorfor fa'n sa' du mig ikke det 
straks? (Roper.) Ane! — De tror vel, de skal trætte 
mig ud. — Ane! 

Tur man. 
Du står ikke i det, Tygesén ! Kom ihu I star, 
Tygesen ! Den assyriske ! 

Tygesen. 
Ane! Hvor pokker blir jenten af.^ — Jeg vilde 
være en forræder mod den hele menneskehed, om jeg 
ikke nu holdt ud. Her kjæmpes for et princip, højere 
end mount Everest. Og det uden nogen overdrivelse. 
— -(Ane kommer.) Nå der er hun ! Skynd dig og gjør dig 
færdig, Ane! vi skal til at hænge op karter. 

Ane. 
Men gud beva — 

Tygesen. 
Ikke et muk ! Nu på øjeblikket ! 

(Ane går ud for at gjere sig istand.) 

T u r m a n. 
Ja- ja, så skriver jeg til dem, jeg, at du har fåt 
principer. Højere end jordens højeste fjæld. 

Tygesen. 
Skriv! Skriv her! Gå ind i kontoret! Skriv, at 
du sidder i kontoret. At jeg bad dig om det. — Så 
vil de forstå. 

Tur man. 
Men når du nu får det vondt igjen. Tygesen? 

Tygesen. 
Skriv, hvad du ser her! Karterne! — Så har de 
svar nok. 

Tur man. 
A, du hellige ægtestand ! — God fornøjelse, Tygesen ! 

(Går ind i kontoret.) 

Tygesen. 
Først er han skyld i hele ulykken. Og så går han 
og nyder den. — (Til Ane.) Hvorfor holder du på slig 
og flytter dig? 

Ane. 
Jeg? 

Tygesen. 
Har hun noget fore? — Om jeg prøvede at vinde 
hende? De har ret: jeg har ingen anden, — Ane! 

Ane. 
Ja. 

Tygesen. 
Lad os skyve bordet ind igjen ! Så ! Vil du ha 
et glas vin? 

Ane. 
Jeg ? Gud, hvad finder han nu på ! 

Tygesen. 
Hvorfor står du der bag mig? — Værs'go! — Jeg 
har liden tid. Værs'go! — Så. — Skål, Ane! — 
Når man får hende nær hos, er hun ikke så lej endda. 
— Ane, jo mindre hjælp en mand kan berge sig med, 
des bedre! Des længer kommer han også. Nu har jeg 
foresat mig bare at ha dig. Forstår du? 

Ane. 
J-a. Jo. 

T y g e s e n. 
Du skal ha din løn én gang til. To gange til ! Det 
er ikke for at spare, skjønner du. — Vil du ha et glas 
vin til ! 

Ane. 
Gud, nej ! 

Tygesen. 
Nu skal jeg forklare dig, hvorfor vi hænger 
karter op. 

Ane. 
Kunde jeg ikke slippe for det? — Jeg skal gjøre 
alt andet — . 

Tygesen. 
Vent nu, Ane, så skal du høre! Ingen kan for- 
lange, at du skal forstå det, når det ikke forklares 
dig. Vel? — Nej! — Altså: Rusland er et meget 
stort land. Og det land skriver jeg om. Ved du, hvor 
stort Rusland er? 

Ane. 
Rusland? Det er stort, det. 

Tygesen. 
Det er så stort, at om Norge er så stort som så, 
hele Norge (går i en liden ring), så er Ruslaud så stort 

som så. (Går i en overmåde stor ring.) 

Ane. 
Ja, som på kartet. 

Tygesen. 

Som på kartet. Ved du da, hvad et kart er? 



Ane. 



Ja da 



Tygesen. 
Det er en anden sag! Så kan jeg fatte mig kort. 
— Altså: det sværeste for mig er at huske alt det, som 
er i et sligt st — o — o — rt land. 

Ane. 
Skal De huske altsammen? 

Tygesen. 
Altsammen. Ja, d. v. s. ikke altsammen. Men 
som med sprogene. Du har set de papirlapperne henne 
på bordene der? 

Ane. 
Jeg er så ræd dem, at jeg knap tør gå forbi dem. 

Tygesen. 
Vi skal ikke snakke om det nu. Disse papirlapperne, 
det er sprogene. 

Ane. 
Er det sprogene? 

Tygesen. 
Nej, ikke sprogene ! Men optegnelser om sprogene ! 
Du må forstå, hvad jeg mener. — Hvor er du født? 

Ane. 
På Galgeberget. 

Tygesen. 
D. V. s. i Kristiania, d. v. s. i Norge. Alle, som 
er født i Norge, taler samme sprog. 

Ane. 
Taler de samme sprog på vestlandet som vi på 
Galgeberget ? 

Tygesen. 
Ja, de gjør! 

.Ane. 
Ja,, men — 

Tygesen. 
Det e r så ! Du må ikke hefte mig ; for så blir 
det for meget bry for mig. — Jeg vilde sige, — j^ 
vilde bare forklare, at de, som forstår hverandre, de 
taler samme sprog. Du forstår dem på vestlandet ; men 
engelsk? Forstår du engelsk? 

Ane. 
Ja. 

Tygesen. 
Engelsk ? 

Ane. 
Her var to engelskmænd, og den ene sa' bestandig 
til mig: »/ like you very mucJiA 

Tygesen. 
Hvad er så det? 

Ane 

(undselig). 

Jeg liker dig; vær med os ! 
Tygesen. 
Vi skal ikke tale mer om sprogene, Ane. Vi skal 
ta det på en anden måde. 

Ane. 
Men kan jeg ikke slippe for at hænge karter op? 

Tygesen. 
Vær nu ikke utålmodig, Ane; du ser jo, hvor tål- 
modig jeg er. — Gjør du så mange indvendinger, så 
blir det jo større bry med at ha bare én til hjælp, end 
om jeg havde dem allesammen. — Hør nu på mig! 
Altså: — Jeg regner nu op for dig de forskjellige folke- 
slag i bare én del af Rusland ; i bare én del ! Nemlig : 
tunguser, samojeder, jakuter, kamtschadaler, korjak ... 

(Det ringer ; Ane vil gå.) HvOr skal du hen ? 



Det ringer. 
Hvem ringer? 
Jeg ved ikke. 



Ane. 

T y g e s e n. 

Ane. 



Tygesen. 

Til mig kommer ingen. Og jeg vil ikke vide af 
alle dem, som kommer til dig. (Det ringer.) Stå stille ! 
Lad dem ringe! Så blir de kjed af at komme igjen. 
Videre: sirjæner, voguler, ostjaker ... jeg kommer i 
evighed ikke så langt, at du kan forstå nogenting, når 
du ikke vil høre på ! Op igjen : sirjæner, voguler, ost- 
jaker, mantschuer. (Det ringer.) Hvorfor f a'n ringer det ? 
Hvem er det, som ringer? 

Ane. 

Jeg ved ikke. 

Tygesen. 
Sirjæner, voguler, (Nu ringer det vedholdende.) ostjakei, 
mantschuer, jakuter, korjaker, tunguser ... Du hører jo 
ikke på mig ! Du er en ren flane ! (Ringingen slutter.) 
Hvor vil du nu hen? 

Ane. 
Jeg tænkte ... 

Tygesen. 
Så du »tænker« også nu? — Giv hid gadedørs- 
nøglen din ! 

Ane. 
Gadedørsnøglen min ! 

Tygesen. 
Giv hid! 

Ane. 
Men — 

Tygesen. 
Giv hid, siger jeg ! (Får den.) Jeg går selv til sme- 
den for at få ham til at ændre låsen, så døren ikke 
mere kan åbnes uden nøgel. Forstår du? 

Ane. 
Men når her kommer nogen ! 

Tygesen. 
Her behøver aldeles ikke at komme nogen ! Og 
kommer her ligevel nogen, så åbner jeg. 

Ane. 
Men når jeg skal gå ud? 

Tygesen. 
Hvad skal du gjøre ude ? Sig mig det ! Og skal 
du ligevel ud, så kan du sige til ! — Alt må indrettes 
på, at jeg har ro. Alt må være bekvemt i huset, 
og aldrig forstyrres udenfra. Forstår du? 

Ane. 
Kan jeg få lov at gå nu? 

Tygesen. 
Hvad skal det være godt for? Nej. Nu skal vi 
hænge op karter. 

Ane. 



Men maden — ? 
Den besørger jeg. 
De! 



Tygesen. 
Ane. 



Tygesen. 
Du får herefter ingenting at bestille. Eller næsten 
ingenting. Men din løn får du tre gange. Gjærne 
fire, når jeg kan føle mig tryg. Og ha fred. Altså: 
— nu karterne! — Ja, det nytter dig pinedød ikke! 
Du skal! Først fæster vi rammerne. 

Ane. 
Så må jeg klyve op igjen? 

Ty ges en. 
Ja! — Jeg vil ikke ha alle disse indvendinger! Til 
ro i et hus hører, at der er én vilje. Og at den lydes. 
Du kan være så uhyre tryg for, at du ikke kommer 
levende ud herfra, før det er gjort. Altså: nu be- 
gynder vi ! 

(Går til bordet; tar frem af skuffen et hyssingnøste og en stor kniv.) 

Ane 

(sætter i et skrig) 

Tygesen. 
Hvad går der af jenten ? — Hvorfor skriger du ! 
Nu skal du til, — hvad du så finder på. 

(Opover mod rammerne.) 

A ne 

(som står der, skriger, flyr). 

Tygesen. 
Jeg mener, satan står i dig? Hvorfor løber du? 

Bjørnson : Samlede Værker. X. ?8 

Turman 

(kommer ind). 

Kjære, hvad står på her? 
Ane 

(bagom Tiinnan). 

Hjælp! 



TREDJE HANDLING. 



Samme stue. Alt er ryddigt, ingen karter, ingen stene. 

FØRSTE MØDE. 

(Tom scene. Det ringer ved porten. Om lidt herer man) 

Ane. 
Kjære, er frøkna i byen idag også? 

Helga. 
A, det er bare et snarærend. 

Ane. 
Er Dere alene idag da? 

(De kommer ind.) 

Helga 

(bærende noder). 

Ja, idag er jeg alene. Jeg skulde bare ind og 
bytte noder. 

(Ser ud af vinduet.) 

Ane. 
Bytte noder idag igjen? 

Helga. 
Vi er så mange. Og så var det ikke de rette no- 
derne. — Hvordan har du det? 



Digitized by CjOOQ iC 



— 427 — 

Ane. 
A, tak, det er med det samme, det. 

Helga. 
Du er lige ræd? 

Ane. 
Ja, ræd? Hvad vilde De sige, om huset var aflåst 
og stængt mod natten, og så en kommer klokka 12 — i 
og går rundt i gangene her, ned i kjældeme, op trap- 
perne, ind i stuerne ...? Hvad? 

Helga. 
Ja, så må det være nogen anden end far. For her 
har jeg brev fra far, som jeg fik igår fra Bessarabien, 
fra Kischenev, en by dernede, det er jo næsten ved 
Sortehavet, Ane! Så kan du være tryg for far. Han 
kan ikke være her om natten, han ? 

(Ser ud af vinduet.) 

Ane. 
Jeg skulde kanske ikke k jende'n på fodlaget ? Han, 
som har forefærd og går dobbelt? 

Helga. 
De siger det. Jeg har aldrig hørt det. 

Ane. 
A, jeg så mange gange! Først plejed jeg at høre 
ham over stenhellerne i haven, så i gangen; men dei 
var ingen professor. Saa hørte jeg ham én gang til, 
og da var det professoren. Derfor har jeg altid været 
ræd'n. Han er ikke som andre. 

Helga. 
Nej, det er han ikke. — Han tænker bestandig på 
mig, skriver han, og får ligesom ikke ro. 

Ane. 
Kanske det er derfor, at han høres her om natta? 
Han får ikke ro? 

28* 

Helga. 
Da måtte han vel høres i instituttet, da? Der er 
jo jeg. 

Ane. 
Ja, det var mye rigtigere, han spøgte i instituttet. 

Helga. 
Har du sagt det til Turman? 

Ane. 
Ja. Ved Dere, hvad han svarte? »Det er imod 
videnskaben,« svarte'n. Det, som vi hører med vore 
egne øren! For de hører det jo, de også, som ligger 
her med mig. 

Helga. 

Ligger du ikke alene — ? 

Ane. 

Nej, alene — ! De'r knap nok, jeg tør være her 

alene om dagen. Jeg tør ikke gå ind i nogen af de 

andre rummene; jeg tør ikke gå op trappen, og ikke 

ned i kjælderen. Jeg er bare her og i kjøkkenet, jeg. 

Helga. 
Hvem ligger her med dig om natten, da, Ane? 

Ane. 
A — d'er, som det træffer sig, det. Mor og 
andre så'n. 

Helga. 
Hvad .siger din mor? 

Ane. 
Ja, hu' vil nå ikke ligge her mere, hu' da, om det 
galdt livet. Så mye fik nå hu' af det. 
Helga. 
Jeg turde ikke ligge her med dig, jeg heller. Du 
skræmmer mig. 

Ane. 
Å — nej, det må nok være nogen, som har 
mod — - - 

Helga. 
Men Ane — 

Ane. 
D'er til husets beste, det, frøken. 

Helga. 
Ja, det er veninder af dig? 

Ane. 
Ja dal Hvem skulde det ellers være? 

Helga. 
Nej, naturligvis. — Der var noget, jeg vilde spørge 
dig om — 

Ane. 
Nå — ? 

Helga. 
Å nej, det kan være det samme. 

(Ser ud af vinduet, derefter på sit ur.) 

Ane. 
Har Dere læst noe nå da, frøken? 

Helga. 
Ja, nu har jeg læst det morsomste, jeg har læst i 
mit livl 

Ane. 
Å, nej da! Å, fortæl 1 

Helga. 
Jeg har læst om to, som ikke kunde få hverandre, 
fordi de var for unge. Ja, de var ikke for unge, 
skjønner du, men hans far syntes, de var for unge. 

Ane. 
Så domt! 

Helga. 
Men de lod sig ikke skræmme. Tænk, de rejste 
bort sammen! 

Ane. 
Uden at næn vidste det? 

Helga. 
Uden at noen vidste det. Og så kom de til en 
liden by, og der lejed de sig et tagkammers oppe på 
et lidet hus; der var bare det kammerset deroppe, og 
der bodde de. Bare de to. 

Ane. 
Bare de to. 

Helga. 
De var altid sammen, de laved sin mad sanmien, 
de læste sammen ... 

Ane. 
Var døm studenter? 

Helga. 
Hvorfor skulde de være studenter? 

Ane. 
Aa nej, det blej vel ikke rar studeringa. 

Helga. 
De havde det så urimelig dejligt, og ingen vidste 
om dem, ingen kom til dem. Bare de to. 

Ane. 
Blej døm ikke kjeje af det, da? 

Helga. 
Hvad siger du! — Men det blev snart småt for 
dem. 

Ane. 
De havde ikke penger? 

Helga. 
Ikke mange penger. Men det brydde de sig ikke 
om! De solgte alt det, de ikke havde brug for, først 
urene sine. Hvad kom tiden dem ved? Så guld- 
sagerne hendes. Hvad skulde de med dem? Så alle 
de klær, de ikke havde på. Fortællingen heder: »Livets 
overflod«. Solgte, hvad som ikke behøvdes, skjønner 
du. En frygtelig kold vinter var det, og snart havde 
de heller ikke ved. 

Ane. 
Ikke ved heller? 

Helga. 
Men de brændte møblerne. 
Ane. 
Møblerne ! 

Helga. 
Behøvdes ikke! Bordene, stelerne, kommoden. 

Ane. 
Kommoden ! 

Helga. 
Behøvdes ikke I Og da de ikke havde mere at 
brænde, så hejste de op trappen, hugged den istykker 
og brændte den. 

Ane. 
Trappen I 

Helga. 
Trappen behøvdes ikke! Men så kom far'en. 

Ane. 
Jagu var det på tide, han kom, da! 

Helga. 
Far'en var en stor sluing. Han vidste altsammen; 
for værten var hans gode ven og havde varskud ham. 
Han bare vented på, at de skulde sultes ud — og så 
gi sig. 

Ane. 
Men de gav sig vel ikke? 

Helga. 
Nej, du kan tro! Den gamle måtte gi sig. 

Ane. 
Rigtig. 

Helga. 
Ja, det kan ikke fortælles, slig so^ det er; for det 
er fortalt så prægtigt. Tænk, om det gik slig til i livet 
nu om dagene også. For det gjør det nu ikke, da. 

Ane. 
Nej, det er sikkert nok. A, gud, som De er lig 
far Deres! 

Helga. 
Jeg? Jeg lig far? 

Ane. 
Jeg mener, d'er bare én ting ad gangen med dere. 
Med ham er det nå bare geografi, og med Dere er 
det — 

Helga. 
Ikke si' det, Ane I 

Ane. 
Hvem er det, De ser så ud efter? 

Helga. 
Jeg? Det er så hyggeligt at stå her igjen og se 
alle de kjendte ansigterne på gaden og i vinduerne. 
Der er kulmanden vor, også ! 

Ane. 
Her går en fyr forbi svært ofte nu på senere tia 
— en i grå frak. 

Helga. 
I grå frak? 

Ane. 
Snart med den ene og snart med den andre — 

Helga. 
Hvem mener du? 

Ane. 
Han, som malet mor Deres, og som gamle frøkna 
ikke vilde ha med på rejsa. 

Helga. 
Henning ? 

Ane. 
Javist. 

Helga. 
Han går forbi her — snart med den ene ... 

Ane. 
Og snart med den andre 

Helga. 
Pige, mener du.^ 

Ane. 
Javist. 

Helga. 
Kai du set ham idag? 

Ane. 
Nej, ikke idag. 

Helga. 
Men du mener da ikke — ? 

Ane. 
Jogu mener jeg så! Han er den rette, han! 

Helga. 
Fy, Ane! — Jeg skal sige dig: — når der er nogen, 
herrerne har rigtig kjær, så må de gå og spasere med 
andre også; for ellers skjønner folk, hvem det er, de 
har kjær. 

Ane. 
Har Henning sagt det? 

Helga. 
Det ved jeg ingenting om. Jeg ved ikke, hvad 
Henning har sagt. 

Ane. 
Ja, for døm si'er så allesammen. 

Helga. 

Gjør de ? 

Ane. 
Jagu er det best at betale med same mynta. Slig 
er de, og lige for lige. 

Helga. 
Har du ingen, du holder af, du da? 

Ane. 
Holder af, — det kan være så mange slags det. 

Helga. 
Har du ingen kjærest? 

Ane. 
A, var det likt sig! Det er altfor plundersamt. Vi 
har lagt af, sligt, vi jenter, nå. 
Helga. 
At ha kjærest — ? 

Ane. 
Ja, da! Vi har digta e' vise om det. 

Helga. 
Å, syng den. 

Ane. 
Det skal jeg så gjærne. Den har same tone som 
»den siste rose«. Ja, den har en anden tone også, og 
den er morosammere, men den kan jeg ikke rigtig. 

Helga. 
Syng den, du kan ! 

Ane 

(synger). 

V Jeg vil ingen kjærest have, 

jeg vil være, som jeg er. 
Jeg vil ingen mer bedrage, 
jeg vil holde lidt af hver. 
En idag og to imorgen, 
d^ er min fornøjelse. 
Derfor slutter jeg nu sorgen, 
og lar sørge hver for sig*). 

Helga 

(ser på sit ur, i det samme sangen er færdig, og springer). 

Farvel så længe! 

Ane. 
Noderne, noderne! 

Helga. 
Å, lad dem ligge! 



♦) udtales: se'. 

Ane 

(til vinduet). 

Jeg kan ingen se. Jeg må efter. (Ud.) 

(En stund tom scene.) 



ANDET MØDE. 

Tnrman. Birgit. 

Birgit 

(udeufra). 



Værs'go ! 



Turman 

(ligeså). 

Nej, værs'go, Del 

Birgit 

(ligeså). 

Er her ingen pige? 

Turman 

(ligeså). 

Nej, det ser så ud. 

Birgit 

(ligeså). 

Og ligevel er døren ikke i lås — ? 

T u r m a n. 
Tygesen skulde ha vidst det! 

(Begge frem.) 

Birgit. 
Ja, De er — ? 

Turman. 
Jo, jeg er. — Og De er — ? 

Birgit. 
Jo, j^ er! 

T u r m a n. 
Jeg er, som De ser, meget præcis. 

Birgit. 
Ja, De undskylder, jeg bad Dem møde mig — ? 

Turman. 
Bevar's! — Jeg skulde så hid ligevel efter en bog 
for Tygesen. 

Birgit. 
Han er i Bessarabien? 

T u r m a n. 
I Bessarabien, Kischenev. Fik brev fra ham igår. 
Jeg skal søge frem en bog i hans bibliotek og sende 
ham. — De har havt en behagelig rejse? 

Birgit. 
Meget behagelig; men altfor kort. Fru Tygesen 
måtte og skulde hjem igjen. 

Turman. 
Vi har snart Tygesen også. 

Birgit. 
Jeg ønsked at tale lidt med Dem, før de andre kom- 
mer. De andre tog af ved instituttet og er her om et 
øjeblik. 

T u r m a n. 
Jeg står til tjeneste. 

Birgit. 
Det var jo dårligt med Tygesen, da han rejste? 

(Ber ham sætte sig, og gjer det selv.) 

T u r m a n. 

Det var så dårligt med ham, at bare jeg sa' : »Åsdan 
er det med dig. Tygesen?« så skreg han. 

Birgit. 
De har ikke stor medlidenhed med ham? 

Turman. 
Jo da! — Jo, jeg har vondt af alle, som gifter sig. 

Birgit. 
Altså også af mig? 

Turman. 
Ikke så længe manden er i Odessa, og De her. 

Birgit. 
Det der skal du ha igjen! — Jeg for min del har 
vondt af dem, som arbejdet gjør til egoister. 
Turman. 
Arbejdet? Gjør det nogen til egoister? 

Birgit. 
Arbejdet. Tilsist er alle og alt ivejen for dem. 
Bare arbejde! — Der er mange, som har det så. 
Turman. 
Men ikke Tygesen? 

Birgit. 
Jo netop Tygesen ! Har han brug for alle de karter, 
han hænger op? 

Turman. 
Ikke for et eneste. 

Birgit. 
Ikke for et eneste ! Det' var værre, end jeg vidste. 

Turman. 
Han kan dem udenad. Og de ny med det samme, 
han ser dem. 

Birgit. 
Men hvorfor så fylde hele huset med dem — ? 

Turman. 
Han har sat sin fantasi på det. Og da ænser Tyge- 
sen ingenting. 

Birgit. 
Men hvem har fåt ham til at sætte sin fantasi på 
det? — Jeg mener på at trænge sin familje ud, så 
arbejdet får hele pladsen? 

Turman. 
Kjender De Tygesen? 

Birgit. 
Nej, men jeg kjender fantasimenneskene. 

Turman. 
Så ved De også, hvor blinde de kan være. 

Birgit. 
— — De har aldrig tænkt Dem, det kunde være 
omvendt ? 

Turman. 
Omvendt? — Hvad, frue? 

Birgit. 
At fantasimenneskene — trods alle fejltagelser — 
er de eneste, som ser? Opdagerne blandt os? 

Turman. 

A ! Så'n ! (Flytter sig.) 

Birgit. 
Ja, De har grund til at bli ræd mig; for også jeg 
er lidt af et sådant. — Jeg mener, at den meste ugreje 
i verden kommer af dem, som har liden fantasi. Så- 
ledes også her. 

Turman. 
Ja så! 

Birgit. 
Havde Tygesen ikke truffet igjen en viss gammel 
ven, så var her aldrig hændt noget galt. Og havde 
hans ven ikke været ivejen, så var her nu forlig. 

Turman. 
Men dette er jo akkurat Tygesen ! Hvoraf ved De, 
at jeg har været ivejen for forlig? 

Birgit. 
Af Deres egne breve. 

Turman. 
Af mine egne breve? — Jeg ved ikke engang, hvad 
jeg selv skriver? 

Birgit. 
Nej, det er sikkert. 

Turman. 
Nej vist, nej ! Er det ved at holde brevene mod 
dagen, at De --? 

Birgit. 
Ved at læse ligefrem. Ved at se. Det kan ikke De. 

Turman. 
Nej, jeg begynder at' tro det. — Jeg kan vel ikke 
nu se Dem? 

Birgit. 
De? — Mig? — Nej! 

Turman. 
De er usynlig. — Så vidt har selve Tygesen endnu 
ikke drevet det. 

Birgit. 
Kan De se den hånd? 

T u r m a n. 
Ja, den hånd? Tror De, jeg ikke kan se den? 

Birgit. 
De ser den virkelig? 

Turman. 
Ja, ser den? — Er den også usynlig? 

Birgit. 
Ser De da, at den er min hånd? 

Turman. 
Skulde det være en andens? 

Birgit. 
Hvoraf ser De, at den er min? 

Turman. 
Nå — deraf, at den hænger fast ved Deres arm. 
Ser ikke De det? 

Birgit. 
Jo, men at Deres hånd er Deres, kan da jeg se 
af andre ting end det. 

Turman. 
Skal vi til med min også? 

(Lægger den op.) 

Birgit. 
Jeg tror, vi har mere end nok med min. Hvad 
ser De? 

Turman. 
En fruentimmerhånd. Med fem fingre. Noget 
lange. Og en ring. Og en håndflade også. — Ja, 
hvad vil De, jeg skal se? 

Birgit. 
Alt. 

Turman. 
Det vil sige håndledet også? 

Birgit. 
Hvis De kan. 

Turman. 
Er det så særskilt vanskeligt? Håndledet? Der 
er et armbånd. Ja, guldsager forstår jeg mig ikke på. 

Birgit. 
Sig, hvad De forstår! 

Turman. 
Om hånden? 

Birgit. 
Nu ja, om hånden ! 

Turman. 
Den har ikke været i en vaskebalje, den er så hvid. 

Birgit. 
Er det alt? 

Tur man. 
Ja, hvad mener De? Årerne? Negleme? Kanske 
mener De indvendig — linjerne? Skal jeg spå? 

Birgit. 
Hvis De kan. 

Turman. 
Nej, j^ kan ikke. Jeg tror da heller ikke stort på 
det. Det er ikke for det. 

Birgit. 
Men en anden en, en med fantasi, — ved De, 
hvad han så? 

Turman. 
Nå da? 

Birgit. 
Han så min karakter i den. Så temmelig min 
historie også. 

Tur man. 

I hånden ? (Ser på den.) 

Birgit. 

I og udenpå. Han så, hvorfor den hånd var min, 

— med andre ord: han så den. Og kom den ham 

nær, ja, så nær som nu Dem, så følte han den også — 

uden at røre ved den. Følte den støde fra eller dra' til. 

Tur man. 
Å fa'n? 

Birgit. 
Ha, ha, ha! Og De ser? De forstår kvinden? 
De forklarer ægteskabet? De tør blande Dem i for- 
hold så mangfoldige og fine som dem mellem Tygesen 
og hans hustru? 

(Hun har rejst sig.) 

T u r m a n 

(har også rejst sig). 

Det har jeg aldrig gjort. 

Birgit. 
Jo, så stærkt, at var De ikke så stærblind, som De 
er, vilde det være en forbrydelse. 

Tur man. 
Forbrydelse? Har jeg gjort mig skyldig i en for- 
brydelse — ? 

Birgit. 
Å, der er flere forbrydelser til end dem, der står i 
lovbogen. De største står ikke der. 

Bjørnson : Samlede Værker. X. 29 

T u r m a n. 
For eksempel? 

Birgit. 
For eksempel at smitte barns fantasi. 

T u r m a n. 
Har jeg gjort det! 

Birgit. 
De behøver ikke at bli så sint, hr. professor! Fan- 
tasimennesker — og især genier — er barn. Tar imod 
med åben sans og troskyldigt. De kan forme i Tyge- 
sens fantasi som i voks. Derfor er der ansvar med at 
omgåes slige folk. — Og ham har De daglig indbildt, 
at ægteskabet var til tab, til forlis for hans hellige 
videnskab ! 

T u r m a n. 
Men det er det, min sæl! 

Birgit. 
Tror De, nogen taber på at leve et helt menneske- 
liv? Eller det, han holder på med, skulde det tabe 
på det? 

Turman. 
Det spreder os, det ... det hefter os ... 

Birgit. 

At øve op kjærlighed, øve op karakter? A nej. 
— At bli afholdt og hjulpet? Skulde det hefte os? 
— • De har gjort meget vondt mod Tygesen og mod 
fru Tygesen, De. 

Tur man. 

Jeg har, min sæl, gjort ham så mye godt, som jeg 
formår, det har jeg. — Og ved De, hvad han har 
gjort? Han har væltet over på mig alt det, han fik 
bry med. Tygesen er en tyran, skal jeg sige Dem, og 
det er han, fordi han er en egoist, og det har jeg 
fundet mig i. Der har De min forbrydelse! — — 
Jeg mener, jeg er kommet ind i et heksekjøkken, 

(ler). 

De blir sint? — Så skal jeg flytte vor strid over 
på et andet område, — der De er kjendt. — Da Istar, 
den assyriske — 

Turman. 
Hvad for noget? 

Birgit. 
Da Tstar, den assyriske, blev forladt, og da hun 
vansmægted, søgte hun til sin søster i underverdenen. 

Turman. 
Det ved De — ? 

Birgit. 
Tænke sig gudinden styrte fra illusionernes solrige 
did ned! 

Turman. 
Ja, der er ingen fantasi. Ha, ha! 

Birgit. 
Ja, hun mødtes bestemt af latter! Jeg synes, jeg 
kan høre dens gjenlyd i de klamme haller dernede. 

Turman. 
Det er nokså bra, det der. 

Birgit. 
Men når nu Tygesen er mismodig, og det er den 
sort folk ofte, og så søger råd hos — ja, hos en mand 
som Dem ... 

Turman. 
Så jeg skal være underverdenen — ? 

Birgit. 
De siger jo selv, at De ser alting, som det er — 
uden illusion. Ja, det er underverdenen, det. 

T u r m a n. 
Godt gjort. De er flink. 

2J* 

Birgit. 
Istar blev næsten vanvittig ... 

Turman. 
Tror De, at Tygesen — ! 

Birgit. 
Nej. Han er meget stærk, Tygesen. 

Tur man. 
Ja, jeg skulde mene det. 

Birgit. 
Men her er flere med end Tygesen. 

Turman 

(stanser). 

Fru Tygesen — ? 

Birgit 

(går hen til ham). 

Den, som forsømmes af sin mand og er i fru 
Tygesens alder, kan komme til at vansmægte, — og kan 
komme til at finde på meget, skal jeg sige Dem. Jeg 
taler om det, jeg ved, jeg. — Men De er stærblind. 

T u r m a n. 
Men hun lider da ikke af fantasi, fru Tygesen? 

Birgit. 
Vi har alle fantasi. De også. Jeg vilde rigtig 
ønske. Deres kom til at spille Dem et puds! Med det 
fromme ønske vil jeg gå bort et øjeblik. Jeg skal træffe 
fru Tygesen. Au revoir! 

(Går.) 

Tur man. 
Det var fruentimmer, det ! Og så dannet : — Istar ! 
— Hun kjender Istar! Det gjør ikke en af tusen, 
ikke en af hundre tusen ! Det må j^ sige ! Men at 
ville forbyde mig at gjøre nar af Tygesen ? Det er da 
aldeles umuligt. Tygesen vilde heller ikke lige det. 

TREDJE MØDE. 

Turman. Ane. 

Ane 

(kommer). 

A, som jeg har løbt! — Er Dere her? 

Turman. 
Døren var ikke i lås, og her var tomt. 

Ane. 
Nej, jeg glemte nok at låse; for jeg skulde efter 
en, som gik forbi. 

Turman. 
En nokså lang tur; for jeg har været her et kvarter. 

Ane. 
Det var frøkna. 

Tur man. 
Er hun i byen? 

Ane. 
Ja, — for at bytte noder. 

T u r m a n. 
Serider de hende til byen for at bytte noder? 
Alene? 

Ane. 
Nej, hun er ikke alene. 

Turman. 
Jeg skulde ligesom ha et øje med hende. Skjønt 
nu er moderen kommet. 

Ane. 
Er hun kommet! 

T u r m a n. 
Hun er ude på instituttet, både hun og frøken 
Rambæk; men der træffer de jo ikke frøkenen? 

Ane. 
A, de træffer hende nok. — Gudskelov, at de er 
kommen ! 

Turman. 
Er det lige galt fat med spøgeriet her om natten? 

Ane. 
Ja! 

Turman. 
Jeg kan trøste dig med, jeg fik brev fra Tygesen 
igår, fra Bessarabien. Og der er en sætning i fysiken, 
som siger, at et legeme ikke kan være på to steder på 
én gang. 

Ane. 
Jagu er han her også; nu svor Ane og jeg. 

Turman. 
Hvorfor skulde han gå her bare om natten, Ane. 

Ane. 
Han har vel for mye at bestelle om dagen, ved jeg. 

T u r m a n. 
Jaja. Du ved det, du. — Jeg skal ind her og hente 
en bog. Døren er vel ikke aflåst? 
Ane. 
Jeg ved ikke. Jeg går aldrig derind. 

Turman. 
Nej, den er åben. 

(Ind i biblioteket.) 

Ane. 
At ingen trur mig ! Når vi er flere om at høre'n 
nat etter nat? — Om dagen? Han skulde kanske gå 
her om dagen også! 

FJERDE MØDE. 

Ane. Tygesen. 

Tygesen 

(st&r i det samme i gangen). 

Ane 

(får se ham og stivner). 

Tygesen 

(ser hendes rædsel, går taus mod hende). 

Ane 

(slipper sig bent ned). 

T y g e S e n 

(går rundt hende). 

Ane 

(letter på hodet for at se, hvad han gjør, vender sig og krabber bort 

fra ham på fire, til hun er udenfor hans rækkevidde og kan rejse sig 

og løbe, uden en lyd). 

FEMTE MØDE. 

Tygesen. Turman. 

Tygesen. 
Hun er akkurat, som hun altid har været, hun der. 

Jeg skulde ha noget at drikke. Den jærnbane- 

rejsen gjør en så forfærdelig tørst. (Går mod kjæiderdøren 

under trappen; tar en nøgelhank af lommen for at åbne; men da han 
trykker på døren, går den op af sig selv.) Står den Også åben ? 

Naturligvis I 

(Går ned. En stund tom scene.) 

Turman 

(ud fra biblioteket med en bog). 

Nu var det at få den pakket ind da og sendt. Jeg 
tror, jeg går til min boghandler; han gjør det best. 
(Ser sig om.) Den tossede jenten ! Det er nu for galt at 
løbe bort fra huset uden at låse af. Han skulde vidst 
det, Tygesen. 

Tygesen 

(dukker op i kjælderhalsen). 

Turman 

(vender sig for at gå, ser ham, står aldeles stille. Derpå et par steg 

betænksomt bagover. Vender sig frem og siger): 

Sludder ! (Atter drejer han sig om mod Tygesen, ser på ham, 

siger :) LfØgn ! (Går opover, men i forsigtig bue.) VæV I (Redder 

sig forbi, stanser ved udgangen.) Sludder ! Løgn ! VæV ! 

(Ud.) 

T y g e s e n 

(stiger op og kommer frem). 

Han blev ræd nå, Turmani — D'er ikke »logisk« 
at være både i Bessarabien og her. — Men her har nok 
været nogen her i huset istedetfor mig. I hele vin- 
kjælderen fandtes ikke mere igjen end tre flasker, og 

de var knuste! Tjuer! Tjuer har været her! 

Så er det bare naturligt, at alle dørene står åbne! 

Hvad skal døre være for i et hus, som er tømt. 

Jeg kan ellers ikke sige, jeg under dem den vinen; — 
de måtte ha hjulpet sig med en billigere. D'er hygge- 
ligt at komme hjem, Tygesen ! End klæ'me mine? 

Trænger de vin, så trænger de vel klær også! Ja, de 
trænger da klær, før de trænger vin ? (Går ind bibiotek- 
deren, kommer iioks& snart igjen.) De drikker ikke naJuie, de 
karene! Alle mine klær borte — undtagen den der! 

(Breder ud den gamle slobrok.) Jeg SyneS, de kunde ha 

ta't den med. Jeg var ikke biet synderlig fattigere 
for det. — Egentlig skulde jeg ha været ude i insti- 
tuttet, men nu må jeg sandelig se ovenpå også! For 
de har da vel tænkt som så: pokker skal spare på 
andres ! (Går.) Jeg skjønner ikke, hvorfor de lod huset 
stå. I Amerika vilde de ha sat det på en kjærre og 
kjørt det væk. 

(Op trapperne.) 



SJETTE MØDE. 

Malla. Turman. 

Malla 

(høres udenfra). 

Kjære, her står gadedøren åben. — Det skulde 
Tygesen ha set I 

(Kommer.) 

Turman. 
Ja, det var nok mig det, frøken, som glemte at 

lukke døren. For jeg skal sige Dem — (ser sig om) her 
hændte mig noget så — , ndget så mærkværdigt. 

Malla. 
Jaså, — og Ane er her ikke? 

T u r m a n. 
Hun er kanske i haven — 

Malla. 
Eller i kj ælderen? ... Jeg ser, kjælderdøren også 
står åben. De er så ulig Dem, professor! Jeg sa' det 
til mig selv, straks jeg så Dem. 

T u r m a n. 
Ja, for her hændte mig noget så mærkeligt. 

Malla. 
Hvad hændte Dem? 

T u r m a n. 
Naturligvis bare en syns-ville. — Ane har gåt her 
og snakket og vævet om Tygesen, cmh at Tygesen har 
... har ... 

Malla. 
Forefærd ? 

T u r m a n. 
Nu begynder, gud forsørge mig, hun også. 

Malla. 
Å, så mangen en gang hørte vi ham komme, og så 
kom han ikke. Men en stund efter kom han. 

T u r m a n. 
Det der måtte da jeg også ha hørt, om det var så; 
for Tygesen kommer da ofte nok til mig! 

Malla. 
Det er ikke alle, som hører det. 

T u r m a n. 
Nej, jeg kan forstå det. Men det der snakket gik 
sådan rundt i hodet på mig, at, ja — De vil knap 

Turman. 
Malla. 

tro det, men — sandelig syntes jeg ikke, at Tygesen 
stod der — ! 

Malla. 
Hvor? 

I kjælderhalsen 

Tygesen ? 

Turman. 
Og drejed hodet efter mig, da jeg gik forbi. 

MalU 
Når var det? 

T u r m a n. 
Nu for en liden stund siden. 

Malla. 
Men De siger jo, han er i — 

T u r m a n. 
Jeg havde brev fra ham igår — fra Kischenev. Og 
endda stod han der, rigtig der, i den grå hatten sin. 

Malla. 
Gud, hvor det ligner Tygesen ! 

Tur man. 
Ligner det ham — ? 

Malla. 
At finde på at skræmme folk! 

T u r m a n. 
Har han skræmt Dan? 

Malla. 
Ja, mer end hundre mil borte! — Hvad er det nu? 

Turman 

(har gåt baglængs bort fra slobrokken). 

S lobrokken ! 

Malla. 
Hvad den? 

T u r m a n. 
Den ... den lå ikke der for en stund siden. 

Malla. 
Hans gamle slobrok? Mener De, den også går 
dobbelt? Den er vist altfor skrøbelig til det. 

Tur man. 
Men det er nu virkelig mærkeligt. 

Malla. 
Er De ikke vel, Turman? 

Tur man. 
Jeg må vist ikke være det. Jeg skal gå ud i haven 
lidt. Og så kan jeg med det samme se, om ikke Ane 
er der og be' hende komme ind. 

Malla. 
Jeg skal kanske følge med Dem? 

Turman. 
Nej, kjære! Nej, det er bare al denne fantasien her 
i huset. Jeg går udenfor, så blir jeg kanske kvit den. 

(Går.) 

Malla. 
Den fiUa kan da Tygesen aldrig ha ta't med sig 
til Bessarabien! Den kan aldrig være kommet hjem 
igjen alene, den? 

(Hun vender sig og ser Tygesen komme ned trappen.) 



SYVENDE MØDE. 

Malla. Tygesen. 

Tygesen. 

(Hans lydløse gang, hans uforanderlige mine, hans faste eje på Malla 
gjør, at han vokser, jo nærmere han kommer.) 

Malla. 

(Fer Tygesea når helt ned til hende, sætter hun i et jammerrop og 
styrter ud, så nær væggen som muligt.) 

Tygesen. 

Det er da endda en trøst! — At hun render sin 
vej ! Så kan det næsten være det samme med det andre. 
— For her er ingenting igjen af det, som mit var! 
Jeg skal ikke klage over, at der ikke er gjort rent, mens 
jeg var borte! — Ikke det gran deroppe! Tjuer, tjuer 
over hele huset ! Og den f æns jenten, — at ingen 
har ta't hende! Hun går her igjen, hun, som alting 
var i sin orden. Så længe ingen tar gulvet bort under 
benene på hende, så mærker hun ingenting. De burde 
stikke boderne ind ad vinduerne her og sige: nu går 
vi med det, vi har stjålet ! Når de ikke har gjort det, 
så kan hun jo ingenting vide. — Svært hyggeligt at 
komme hjem igjen. 

Komme hjem igjen — ? Hvor har jeg mine tanker 
— : Malla er jo kommet hjem igjen! Så må Karen 
også — ? De rejste jo sammen, den ene kan ikke være 
kommet hjem igjen uden den andre. Karen må også 
være her, kanske kommer hun om et øjeblik! Ja, da 
kan det være det samme med vin og klær og lås og 
jenta; jeg vil holde fast i Karen, jeg, hende skal min 
sjæl og salighed ingen ta fra mig! — 

— Hys! — Nej, det var ikke dem! ... Det er 
Turman ! Han kommer igjen. 

(Ind i biblioteket.) 



OTTENDE MØDE. 

Turman. Malla. Ane. 

Malla 

(ivrig). 

De siger, De har set ham i kjælderhalsen ? Og jeg 
siger, jeg har set ham i trappen ! 

Ane. 
Og jeg siger, at jeg har set ham der! 

(Grater.) 

T u r m a n. 

Men jeg siger, det er fantasi altsammen! Den ene 
smitter den andre! — Videnskaben forbyder sådant, I 
må da høre! 

Ane. 
Ja, da må videnskaben være et godt kjøthue. For 
her stod han, så sandt jeg lever, pinedød, i grå hat og 
glodde på mig! 

Malla. 
Skal Tygesen være her, både når han er borte, og 
når han er hjemme, så blir det ikke til at holde ud for 
andre folk. 

Ane. 
Nej, det siger jeg også. Jeg vil gå straks, jeg. 



Hys, — hvad 


Turman. 
var det? 


Hvor — ? 


Ane. 
Turman 

(peger p& biblioteket). 


Ja, sandelig! 
Er der nogen 


Ane. 

Malla. 
derinde også? 


Hører Dere — 


Ane 

(hvisker). 


Kanske ... 


Turman. 
Ane. 



Jagu er der næn ! 

(Bag de andre, ser slobrokken, gir et let skrig.) 

Hvad er det? 
S lobrokken ! 
Ja, hvad den? 

Malla. 

Ane. 
Malla. 



Ane. 
Den er jo kommet ud! 

Turman. 
Kanske er det tyver? 

Malla. 
Det er næsten endda værre! 

(Bagom de andre.) 

Turman. 
Nej, når vi ved, hvad det er, så ... kan ikke, du 
Ane, se efter! 

Ane. 

Jeg? 

Malla. 
Åbne døren, — så ser vi allesammen. 

Ane. 
Kan ikke Dere det? 

Turman. 
Skyv til! Den er ikke låst, jeg ved det. 

Malla. 
Ane skyv! 

Ane. 
Ja, det er da vel ikke farligt? (Prøver.) Den er 
stængt indenfra! 

(Bagom de andre.) 

T u r m a n. 
Så er der virkelig nogen! 

(Liges&.) 

NIENDE MØDE. 

Birgit (kommer). 

Malla. 
Der kommer Birgit ! Gudskelov ! 

Birgit. 
Hvad står på? 

Malla 

(hvisker). 

Der er nogen derinde! 

Birgit. 
Derinde ? 

De andre. 
Ja. 

Birgit 

(går hen for at åbne døren) 

De andre. 
Nej, nej, nej I 

Birgit. 
Skal vi da ikke åbne! — Hvad ligger der? 

(Vil ta slobrokken.) 

De andre. 
Nej, nej, nej ! 

Birgit. 
Men dette er jo som hos Maeterlinck. Hvem er 
derinde? 

De an dre 

(hvisker). 

Tyver ! 

Birgit. 
Tyver ? Men så hent politiet ! 

Tur man. 
Det skal jeg påta' mig 1 (Går, vender.) Tør jeg 
spørge — hvor er fru Tygesen? 

Birgit. 
Lige overfor her hos en veninde af Helga. 

Malla. 
A, hos Toresens! 

Turman. 
Hun råder her, og jeg synes, hun bør varskues først. 

(Afsted.) 

Ane. 

Nu piler'n ivej I Og la'r os fruentimmer bli aJene ! 

Birgit. 
Jeg kunde ikke tale ud, så længe han stod her. — 
I må nemlig vide, her er galt påfærde med Helga! 

Malla. 
Med Helga? Hun var i byen, sa* de. 

Birgit. 
Ja, det er, hvad vi nu skal undersøge. I instituttet 
er stor ståhej. 

Ane 

(g&r). 

Malla. 
Og jeg, som rejste afsted. 

Birgit 

(til Ane). 

Stop, stop ! Hvad er det nu, hun der heder ? 

Malla. 
Ane. 

Birgit. 
Stop, Ane ! De siger, du er med. Vær'sgo at bli ! 

Malla. 
Men hvad er det — ? 

Birgit. 
En kjærlighedshandel. 

Malla. 
Med hvem? 

Birgit. 
Med maleren Henning. 

Malla. 
Han, som også var efter ... 



"PTiro 


f 






Birgit. 




xiys 


> i 






Malla. 




For 


en 


skurk ! 














Birgit 












(til Ane). 




Og 


du 


har 


hjulpet 


: til, siger 


del 



Ane. 
Jeg ? — Nej, det er nu løgst løgn, det da I 

Birgit. 
Her er vidner mod dig. Helga og hendes veninder 
har ta't ind her. 

Ane. 
Det kan være. For det kan jeg ikke hindre. — 
Men er der næn, som har sagt til Helga, at hu' ska' 
la' bli med kjæreste og sligt, så er det jeg, lel! Det er 
nå panta og, det ! 

Malla. 
Dette er hendes fars skyld, det blodtørstige men- 
neske! 

Birgit. 
Der har vi Karen. 



TIENDE MØDE. 

Karen. Turman. De forrige. Tygcscn. 

Karen. 
Helga er ikke her heller? 

Bjørnson : Samlede Værker. X. 3^ 

Nej. 

Mit barn! 

Birgit. Mal la. 

Karen. 



Tygesen 

(ud fra biblioteket). 

Karen ! 

(Birgit, Turman, Ane og Malla forskrækkes.) 

Karen. 
Tygesen! Er du kommet hjem? A, gud ske lov! 
Da skal alt bli godt igjen! 

(Brister i gråd.) 

Tygesen. 
Karen, Karen ! (De omfavner hverandre.) A, at jeg har 
dig igjen! (Sagte.) Jeg kan ikke være dig foruden, 
Karen ! Jeg kan ikke. — Jeg har havt det så vondt. 

Karen 

(hvisker). 

Jeg også ... 

Tygesen 

(som f«r). 

Jeg kan slet ikke alene! 

Karen. 

Jeg forstår ikke, jeg kunde gå fra dig. Tygesen. 
Og den forfærdelse, jeg nu er i for Helgas skyld ! 
Jeg forstår ikke, jeg kunde rejse bort fra både dig og 
hende. Jeg forstår det ikke. 

Tygesen. 

Jeg forstår det så godt, jeg. Det var mig, som drev 
dig bort ! Bare geografi, ser du, og slet ingen kjærlig- 
hed, det går ikke. Men bare kjærlighed og slet ingen 
geografi, det går ikke det heller. Nu har jeg rejst væk 
fra hele geografien, jeg måtte hjem igjen! 

Karen. 
A, søde Tygesen, som det var stygt af mig. — Men 
ikke noget opgjør! 

Tygesen. 
Nej, ikke noget opgjør! Siger du også det? Ikke 
noget opgjør! For opgjør mellem ægtefolk, det er 
akkurat som at kaste sig ud af vinduet anden gang 
for at se, hvordan det gik til første. 

T u r m a n. 
Tygesen, du skulde jo være i Bessarabien? 

Tygesen 

(ser på ham. Kysser sin kone. Til Turman). 

Tosk! 

(Kysser hende igjen.) 

Malla. 
Men, Karen — ? Glemmer du rent vilkårene? 

Tygesen 

(slipper sin hustru og går mod Malla). 
Bøh ! (Tilbage til Karen, som han fører afsides.) Vi tO, du, 

vi må være alene. 

Karen. 
Ja. — Men barnet vort, Tygesen ! Der kom med 
én gang slig uro over mig, jeg måtte hjem. 

Tygesen. 
Og j^ — • J^ drømte mor. Da ved du, der står 
noget på. Jeg rejste dag og nat. — Lad os allesam- 
men af sted og søge efter Helga! 

Ane, Birgit, Malla og Karen. 
Ja. 

(Ane og Birgit afsted.) 

Turman. 
Men hvad er det? 

Malla. 
A, det er — . Ja, det forstår De Dem ikke på. 

(Tygesen og Karen går arm i arm. Malla og T u r m a n efter.) 

30* 

Ane 

(møder dem i gangen, triumferende). 

Her kommer f røkna ! 



Her er Helga! 

Er hun der? . 

Ja! 

Alene ? 

Ja, naturligvis ! 

Mit barn ! 

Mor! 



Birgit 

(udenfra). 

M a 11 a. 

Ane. 
T u r m a n. 

Ane. 
Karen 

(udeafor). 
\ 

Helga 

(udenfor). 



Karen 
Å, at jeg har dig igjéS'^wHw 

(Karen og Helga ind, omsluttende hverandre.) 

T y g e S e n. 
Helga ! 

Helga 

(mod ham). 

Far! 

Tygesen. 
Jeg har været i slig angst for din skyld. (Helga dra'r 
sig undselig fra ham.) Hvad fejler dig, barn ? 

Karen. 

Er det noget? (Tar hende, dra'r hende frem; sagte.) Å, 

Helga, sig mig det ! 

(Helga kaster sig op til hende.) 

Tygesen 

(efter, sagte). 
Du har havt stævnemøde? (Helga hulker inde hos mode- 
ren. Tygesen tar hende i armen.) Er han en skurk ? 
(Helga kan ikke tale ; nikker.) 

Karen. 

Sig mig det! 

Tygesen. 
Gud, barn ... 

Helga 

(løfter hodet, hulkende). 

Han ... han ... 

Karen. Tygesen. 
Han? 

Helga. 
Han kom ikke! 

Karen. 
Han kom ikke! 

Tygesen. 
Han kom ikke. Hurra ! 

De andre. 
Han kom ikke! 

(Karen kysser hende, omfavner hende, danser med hende. T y g e s e n 
danser med begge.) 

Turman 

(dra'r Tyge sen i frakken). 

Nu skjønner jeg, du vil af med Malla. 

Tygesen. 
Nå, det skjønner du. 

Turman. 
Ja, men ... jeg vil ikke ha a. 

Tygesen. 
Professor Turman vil ikke ha dig, Malla ! 

Turman. 
Men, Tygesen — ! 

Malla. 
Så du tror, jeg vil være hos ham? — Jeg vil så- 
mæn ikke være hos nogen af dere! Nej, jeg vil drikke 
min snus alene, jeg. 

